William Dunbar: Madam, #our men said thai wald ryd


Pages	Line number	Line
116	1	Madam, #our men said thai wald ryd
	2	And latt this Fasterennis Ewin ower slyd,
	3	Bott than thair wyffis cam furth in flockis
	4	And baid tham betteis som abyd
	5	Att haem and lib tham of the pockis.
	6	Nou propois thai, sen #e dwell still,
	7	Off Wenus feest to fang an fill,
	8	Bott in the fedle preiff thain na cockis.
	9	For till heff riddin hed bein les ill,
	10	Nor latt thair wyffis breid the pockis.
	11	Sum of #our men sic curage hed,
	12	Dam Venus fyre sa hard tham sted,
	13	Thai brak vp durris and raeff vp lockis,
	14	To get an pamphelet on a pled,
	15	That thai mycht lib tham of the pockis.
	16	Sum that war ryatous as rammis
	17	Ar nou maid tame lyk ony lammis,
	18	And settin down lyk sarye crockis,
	19	And hes forsaekin all sic gammis
	20	That men callis libbin of the pockis.
	21	Sum, thocht tham selfis stark lyk gyandis,
	22	Ar nou maid waek lyk willing wandis,
	23	With schinnis scharp and small lyk rockis,
	24	And gottin thair bak in bayth thair handis,
	25	For ower offt libbin of the pockis.
	26	I saw coclinkis me besyd
	27	The #oung men to thair howses gyd,
117	28	Had bettir lugget in the stockis.
	29	Sum fra the bordell wald nocht byd
	30	Quhill that thai gatt the Span#ie pockis.
	31	Thairfoir all #oung men, I #ou pray,
	32	Keip #ou fra harlottis nycht and day
	33	(Thai sall repent quhai with tham #ockis)
	34	And be war with that perellous play
	35	That men callis libbin of the pockis.

