William Dunbar: Lucina schyning in silence of the nycht


Pages	Line number	Line
114	1	Lucina schyning in silence of the nycht,
	2	The hevyn all being full of sternis bricht,
	3	To bed I went, bot thair I tuke no rest.
	4	With havie thocht so sair I wes opprest
	5	That sair I langit eftir the dayis licht.
	6	Off Fortoun I complenit havalie
	7	That scho to me stude so contrariouslie,
	8	And at the last, quhone I had turnit oft,
	9	For werynes on me a slwmer soft
	10	Come with a dreming and a fantasie.
	11	Me thocht dame Fortoun with a fremmit cheir
	12	Stude me beforne and said on this maneir:
	13	‘Thow suffir me to wirk gif thow do weill,
	14	And preis the not to stryve aganis my quheill,
	15	Quhilk euerie wardlie thing dois turne and steir. 
	16	‘Full mony ane I set vpone the heycht,
	17	And makis mony full law doun to lycht.
	18	Vpone my stagis or that thow do ascend,
	19	Traist wele thi trouble is neir at ane end,
	20	Seing thir takynnis; quhairfoir thow mark thame richt.
	21	‘Thy trublit gaist sall never be degest
	22	Nor thow in to no benefice possest,
	23	Quhill that ane abbot him cleythe in eirnis pennys
	24	And fle vp in the air amang the crennys,
	25	And as a falcoun fair fro eist to west.
115	26	‘He sall ascend as ane horrible griphoun.
	27	Hom meit sall in the air ane scho dragoun.
	28	Thir terribill monsturis sall togiddir thrist,
	29	And in the cluddis get the Antechrist,
	30	Quhill all the air infect of thair poysoun.
	31	‘Vndir Saturnus fyrie regioun
	32	Symon Magus sall meit him and Mahown,
	33	And Merleyn at the mwne sall him be bydand,
	34	And Ionet the wedo on a bwsum hame rydand,
	35	Off wytchis with ane windir garesoun.
	36	‘And syne thai sall discend with reik and fyre,
	37	And preiche in eird the Antechristis impyre,
	38	And than it salbe neir the warldis end.’
	39	With that this ladie did schortlie fra me wend.
	40	Sleipand and walkand wes frustrat my desyre.
	41	Quhone I awoyk, my dreme it wes so nyce,
	42	Fra everie wicht I hid it as a vyce,
	43	Quhill I hard tell be mony suthfast wy,
	44	Fle wald ane abbot vp in to the sky
	45	And all his feddrem maid wes at devyce.
	46	Within my hert confort I tuke full sone.
	47	‘Adew,’ quod I, ‘My drerie dayis ar done.
	48	Full weill I wist to me wald never cum thrift
	49	Quhill that twa mvnis wer first sene in the lift
	50	Or quhill ane abbot flew abone the moyne.’

