William Dunbar: The Flyting of Dunbar and Kennedie, Heir efter followis iocound and mirrie

Pages	Line number	Line
200	1	Schir Iohine the Ros, ane thing thair is compild
	2	In generale be Kennedy and Quinting,
	3	Quhilk hes thame self aboif the sternis styld.
	4	Bot had thay maid of mannace ony mynting
	5	In speciall, sic stryfe sould rys but stynting;
	6	Howbeit with bost thair breistis wer als bendit
	7	As Lucifer that fra the hevin discendit,
	8	Hell sould nocht hyd thair harnis fra harmis hynting.
	9	The erd sould trymbill, the firmament sould schaik,
	10	And all the air in vennaum suddane stink,
	11	And all the diuillis of hell for redour quaik,
	12	To heir quhat I suld wryt with pen and ynk;
	13	For and I flyt, sum sege for for schame sould sink,
	14	The se sould birn, the mone sould thoill ecclipis,
	15	Rochis sould ryfe, the warld sould hald no grippis,
	16	Sa loud of cair the commoun bell sould clynk.
	17	Bot, wondir laith wer I to be ane baird.
	18	Flyting to vse richt gritly I eschame;
	19	For it is nowthir wynnyng nor rewaird,
	20	Bot tinsale baith of honour and of fame,
	21	Incres of sorrow, sklander and evill name.
	22	#it mycht thay be sa bald in thair bakbytting,
201	23	To gar me ryme and rais the feynd with flytting
	24	And throw all cuntreis and kinrikis thame proclame.
		Quod Dumbar to Kennedy
	25	Dirtin Dumbar, quhome on blawis thow thy boist,
	26	Pretendand the to wryte sic skaldit skrowis,
	27	Ramowd rebald, thow fall doun att the roist,
	28	My laureat lettres at the and I lowis.
	29	Mandrag, mymmerkin, maid master bot in mows,
	30	Thrys scheild trumpir with ane threidbair goun,
	31	Say,  Deo mercy , or I cry the doun,
	32	And leif thy ryming, rebald, and thy rowis.
	33	Dreid, dirtfast dearch, that thow hes dissobeyit
	34	My cousing Quintene and my commissar.
	35	Fantastik fule, trest weill thow salbe fleyit.
	36	Ignorant elf, aip, owll irregular,
	37	Skaldit skaitbird and commoun skamelar,
	38	Wanfukkit funling, that Natour maid ane yrle,
	39	Baith Iohine the Ros and thow sall squeill and skirle,
	40	And evir I heir ocht of #our making mair.
	41	Heir I put sylence to the in all pairtis.
	42	Obey and ceis the play that thow pretendis,
	43	Waik walidrag and werlot of the cairtis,
	44	Se sone thow mak my commissar amendis
	45	And lat him lay sax leichis on thy lendis,
	46	Meikly in recompansing of thi scorne,
	47	Or thow sall ban the tyme that thow wes borne,
	48	For Kennedy to the this cedull sendis.
		Quod Kennedy to Dumbar
		Iuge in the nixt quha gat the war
	49	Iersche brybour baird, wyle beggar with thy brattis,
	50	Cuntbittin crawdoun, Kennedy, coward of kynd,
202	51	Evill farit and dryit, as Densmen on the rattis,
	52	Lyk as the gleddis had on thy gulesnowt dynd,
	53	Mismaid monstour, ilk mone owt of thy mynd,
	54	Renunce, rebald, thy rymyng, thow bot royis.
	55	Thy trechour tung hes tane ane Heland strynd,
	56	Ane Lawland ers wald mak a bettir noyis.
	57	Revin, raggit ruke, and full of rebaldrie,
	58	Skitterand scorpioun, scauld in scurrilitie,
	59	I se the haltane in thy harlotrie
	60	And in to vthir science no thing slie,
	61	Off every vertew woyd, as men may sie.
	62	Quytclame clergie and cleik to the ane club,
	63	Ane baird blasphemar in brybrie ay to be,
	64	For wit and woisdome ane wisp fra the may rub.
	65	Thow speiris, dastard, gif I dar with the fecht.
	66	#e, Dagone dowbart, thairof haif thow no dowt.
	67	Quhair evir we meit, thairto my hand I hecht,
	68	To red thy rebald rymyng with a rowt.
	69	Throw all Bretane it salbe blawin owt,
	70	How that thow, pysonit pelour, gat thy paikis.
	71	With ane doig leich I schepe to gar the schowt
	72	And nowther to the tak knyfe, swerd nor aix.
	73	Thow crop and rute of tratouris tressonable,
	74	The fathir and moder of morthour and mischeif,
	75	Dissaitfull tyrand with serpentis tyng vnstable,
	76	Cukald, cradoun, cowart and commoun theif,
	77	Thow purpest for to vndo our lordis cheif
	78	In Paislay with ane poysone that wes fell,
	79	For quhilk, brybour, #it sall thow thoill a breif.
	80	Pelour, on the I sall it preif my sell.
203	81	Thocht, I wald lie, thy frawart phisnomy
	82	Dois manifest thy malice to all men.
	83	Fy, tratour theif, fy, Gan#elon, fy, fy!
	84	Fy, feyndly front far fowlar than ane fen,
	85	My freyindis thow reprovit with thy pen.
	86	Thow leis, tratour, quhilk I sall on the preif,
	87	Suppois thy heid war armit tymens ten,
	88	Thow sall recry it, or thy croun sall cleif.
	89	Or thow durst move thy mynd malitius,
	90	Thow saw the saill abone my heid vp draw.
	91	Bot Eolus, full woid, and Neptunus,
	92	Mirk and moneles ws met with wind and waw,
	93	And mony hundreth myll hyne cowd ws blaw,
	94	By Holland, Seland, #etland and Northway coist,
	95	In sey desert quhair we wer famist aw.
	96	#it come I hame, fals baird, to lay thy boist.
	97	Thow callis the rethore with thy goldin lippis.
	98	Na, glowrand, gaipand fule, thow art begyld.
	99	Thow art but gluntoch, with thy giltin hippis,
	100	That for thy lounry mony a leisch hes fyld.
	101	Wan wisaged widdefow, out of thy wit gane wyld,
	102	Laithly and lowsy, als lauchtane as ane leik,
	103	Sen thow with wirschep wald sa fane be styld,
	104	Haill, souerane sen#eour, thy bawis hingis throw thy breik.
	105	Forworthin fule, of all the warld reffuse,
	106	Quhat ferly is thocht thow reioys to flyte?
	107	Sic eloquence as thay in Erschry vse,
	108	In sic is sett thy thraward appetyte.
204	109	Thow hes full littill feill of fair indyte.
	110	I tak on me, ane pair of Lowthiane hippis
	111	Sall fairar Inglis mak and mair parfyte
	112	Than thow can blabbar with thy Carrik lippis.
	113	Bettir thow ganis to leid ane doig to skomer
	114	Pynit pykpuris pelour, than with thy maister pingill.
	115	Thow lay full prydles in the peis this somer
	116	And fane at evin for to bring hame a single,
	117	Syne rubb it at ane vther auld wyvis ingle.
	118	Bot now in winter for purteth thow art traikit,
	119	Thow hes na breik to latt thy bellokis gyngill,
	120	Beg the ane bratt, for, baird, thow sall go naikit.
	121	Lene, larbar loungeour, lowsy in lisk and lon#e,
	122	Fy, skolderit skyn, thow art bot skyre and skrumple:
	123	For he that rostit Lawrance had thy grun#e,
	124	And he that hid Sanct Iohnis ene with ane wimple,
	125	And he that dang Sanct Augustyne with ane rumple
	126	Thy fowll front had, and that Bartilmo flaid.
	127	The gallowis gaipis eftir thy graceles gruntill,
	128	As thow wald for ane haggeis, hundry gled.
	129	Cummerwald crawdoun, na man comptis the ane jers.
	130	Sueir swappit swanky, swynekeper ay for swaittis,
	131	Thy commissar, Quintyne, biddis the cum kis his ers.
	132	He luvis nocht sic ane forlane loun of laittis,
	133	He sayis thow skaffis and beggis mair beir and aitis
	134	Nor ony cripill in Karrik land abowt.
	135	Vther pure beggaris and thow for wage debaittis,
	136	Decrepit karlingis on Kennedy cryis owt.
	137	Mater annwche I haif, I bid not fen#ie,
	138	Thocht thow, fowll trumpour, thus vpoun me leid.
205	139	Corrupt carioun, he sall I cry my sen#ie
	140	Thinkis thow nocht, how thow come in grit neid,
	141	Greitand on Galloway lyk to ane gallow breid,
	142	Ramand ane rolpand, beggand koy and ox.
	143	I saw the thair in to thy wathemanis weid,
	144	Quhilk wes nocht worth ane pair of auld gray sox.
	145	Ersch katherene, with thy polk breik and rilling,
	146	Thow and thy quene as gredy gleddis #e gang
	147	With polkis to mylne, and beggis baith meill and schilling.
	148	Thair is bot lys and lang nailis #ow amang,
	149	Fowll heggirbald, for henis thus will #e hang.
	150	Thow hes ane perrelus face to play with lambis.
	151	Ane thowsand kiddis, wer thay in faldis full strang,
	152	Thy lymmair luke wald fle thame and thair damis.
	153	In till ane glen thow hes, owt of repair,
	154	Ane laithly luge that wes the lippir menis.
	155	With the ane sowtaris wyfe, off blis als bair,
	156	And lyk twa stalkaris steilis in cokis and henis.
	157	Thow plukkis the pultre and scho pullis of the penis.
	158	All Karrik cryis,  God gif this dowsy be drownd! 
	159	And quhen thow heiris ane guse cry in the glenis,
	160	Thow thinkis it swetar than sacryne bell of sound.
	161	Thow La#arus, thow laithly lene tramort,
	162	To all the warld thow may example be,
	163	To luk vpoun thy gryslie peteous port;
	164	For hiddowis, haw and holkit is thyne ee,
	165	Thy cheikbane bair and blaiknit is thy ble.
	166	Thy choip, thy choll garris men for to leif chest,
	167	Thy gane, it garris ws think that we mon de.
	168	I coniure the, thow hungert Heland gaist.
206	169	The larbar linkis of thy lang #e craig,
	170	Thy pure pynit thrott, peilit and owt of ply,
	171	Thy skolderit skin, hewd lyk ane saffrone bag,
	172	Garris men dispyt thar flesche, thow spreit of Gy.
	173	Fy, feyndly front, fy, tykis face, fy, fy!
	174	Ay loungand lyk ane loikman on ane ledder,
	175	With hingit luik, ay wallowand vpone wry,
	176	Lyk to ane stark theif glowrand in ane tedder.
	177	Nyse nagus nipcaik with thy schulderis narrow,
	178	Thow lukis lowsy, loun of lounis aw,
	179	Hard hurcheoun hirpland, hippit as ane harrow,
	180	Thy rigbane rattilis and thy ribbis on raw,
	181	Thy hanchis hirklis with hukebanis harth and haw,
	182	Thy laithly lymis ar lene as ony treis.
	183	Obey, theif baird, or I sall brek thy gaw.
	184	Fowll carrybald, cry mercy on thy kneis.
	185	Thow pure, pynhippit, vgly averill,
	186	With hurkland banis holkand throw thy hyd,
	187	Resitit and crynit as hangit man on hill,
	188	And oft beswakkit with ane ourhie tyd,
	189	Quhilk brewis mekle barret to thy bryd.
	190	Hir cair is all to clenge thy cabroch howis,
	191	Quhair thow lyis sawsy in saphron, bak and syd,
	192	Powderit with prymros, sawrand all with clowis.
	193	Forworthin wirling, I warne the, it is wittin
	194	How, skyttand skarth, thow hes the hurle behind.
	195	Wan wraiglane wasp, ma wormis hes thow beschittin
	196	Nor thair is gers on grund or leif on lind.
	197	Thocht thow did first sic foly to me fynd,
	198	Thow sall agane with ma witnes than I.
207	199	Thy gulsoch gane dois on thy bak it bind,
	200	Thy hostand hippis lattis nevir thy hos go dry.
	201	Thow held the burch lang with ane borrowit goun
	202	And ane caprowsy, barkit all with sweit,
	203	And quhen the laidis saw the sa luk a loun,
	204	Thay bickerit the with mony bae and bleit.
	205	Now vpaland thow leivis on rubbit quheit,
	206	Oft for ane caus thy burdclaith neidis no spredding,
	207	For thow hes nowthir for to drink nor eit,
	208	Bot lyk ane berdles baird that had no bedding.
	209	Strait Gibbonis air, that nevir ourstred ane hors,
	210	Bla, berfute berne, in bair tyme wes thow borne.
	211	Thow bringis the carrik clay to Edinburgh Cors,
	212	Vpoun thy botingis hobland, hard as horne.
	213	Stra wispis hingis owt, quhair that the wattis ar worne.
	214	Cum thow agane to skar ws with thy strais,
	215	We sall gar scale our sculis all the to scorne,
	216	And stane the vp the calsay quhair thow gais.
	217	Off Edinburgh the boyis as beis owt thrawis,
	218	And cryis owt,  Hay, heir cumis our awin queir clerk! 
	219	Than fleis thow lyk ane howlat chest with crawis,
	220	Quhill all the brachis at thy botingis dois bark.
	221	Than carlingis cryis,  Keip curches in the merk.
	222	Our gallowis gaipis, lo, quhair ane greceles gais! 
	223	Ane vthir sayis,  I se him want ane sark,
	224	I reid #ow, cummer, tak in #our lynning clais. 
	225	Than rynis thow doun the gait with gild of boyis,
	226	And all the toun tykis hingand in thy heilis.
	227	Of laidis and lownis thair rysis sic ane noyis
	228	Quhill runsyis rynis away with cairt and quheilis
	229	And cager aviris castis bayth coillis and creilis,
	230	For rerd of the and rattling of thy butis.
208	231	Fische wyvis cryis,  Fy! , and castis doun skillis and skeilis,
	232	Sum claschis the, sum cloddis the on the cutis.
	233	Loun, lyk Mahoun, be boun me till obey,
	234	Theif, or in greif mischeif sall the betyd.
	235	Cry grace, tykis face, or I the chece and fley,
	236	Oule, rare and #owle, I sall defowll thy pryd,
	237	Peilit gled, baith fed and bred of bichis syd,
	238	And lyk ane tyk, purspyk, quhat man settis by the?
	239	Forflittin, coutbittin, beschittin, barkit hyd,
	240	Clym ledder, fyle tedder, foule edder, I defy the.
	241	Mauch muttoun, byt buttoun, peilit gluttounm air to Hilhous,
	242	Rank beggar, ostir dregar, flay fleggar in the flet.
	243	Chittirlilling, ruch rilling, lik schilling in the milhous,
	244	Baird rehator, theif of nator, fals tratour, feyindis gett,
	245	Filling of tauch, rak sauch, cry crauch, thow art oursett!
	246	Muttoun dryver, girnall ryver, #adswyvar, fowll fell the!
	247	Herretyk, lunatyk, purspyk, carlingis pet,
	248	Rottin crok, dirtin dok, cry cok, or I sall quell the!
		Quod Dumbar to Kennedy
	249	Dathane, deiullis sone and dragone dispitous,
	250	Abironis birth and bred with Beliall,
	251	Wod werwoif, worme and scorpion vennemous,
	252	Lucifers laid, fowll feynindis face infernall,
	253	Sodomyt syphareitfra sanctis celestiall,
	254	Put I nocht sylence to the, schiphird knaif?
	255	And thow of new begynis to ryme and raif.
	256	Thow salbe maid blait, bleir eit bestiall.
	257	How thy forbear is come, I haif a feill:
	258	At Cokburnis peth, the writ makis me war,
	259	Generit betuix ane scho beir and a deill,
209	260	Sa wes he callit Dewlbeir and nocht Dumbar.
	261	This Dewlbeir, generit on a meir of Mar,
	262	Wes Corspatrik, erle of Merche, and be illusioun.
	263	The first that evir put Scotland to confusioun
	264	Wes that fals tratour, hardely say I dar.
	265	Quhen Bruce and Balioll differit for the croun,
	266	Scottis lordis could nocht obey Inglis lawis.
	267	This Corspatrik betrasit Berwik toun
	268	And slew sevin thousand Scottismen within thay wawis.
	269	The battall syne of Spottismuir he gart caus,
	270	And come with Edwart Langschankis to the feild,
	271	Quhair twelf thowsand trew Scottismen wer keild
	272	And Wallace chest, as the carnicle schawis.
	273	Scottis lordis chiftanis he gart hald and chessone
	274	In firmance fast quhill all the feild wes done,
	275	Within Dumbar, that auld spelunk of tressoun.
	276	Sa Inglis tykis in Scotland wes abone.
	277	Than spul#eit thay the haly stane of Scone,
	278	The croce of Halyrudhous and vthir iowellis.
	279	He birnis in hell   body, banis and bowellis -
	280	This Corspatrik that Scotland hes vndone.
	281	Wallace gart cry ane counsale in to Pert,
	282	And callit Corspatrik tratour, be his tryle.
	283	That dampnit dragone drew him in disert,
	284	And sayd he kend bot Wallace, king in Kyle.
	285	Out of Dumbar that theif he maid exyle
	286	Vnto Edward and Inglis grund agane.
	287	Tigiris, serpentis and taidis will remane
	288	In Dumbar wallis, todis, wolffis and beistis wyle.
	289	Na fowlis of effect amangis tha binkis
	290	Biggis nor abydis, for no thing that may be.
210	291	Thay stanis of tressone as the bruntstane stinkis.
	292	Dewlbeiris moder, cassin in by the se,
	293	The wariet apill of the forbiddin tre,
	294	That Adame eit quhen he tint parradyce,
	295	Scho eit, invennomit lyk a cokkatryce,
	296	Syne merreit with the diuill for dignite.
	297	#it of new tressone I can tell the tailis,
	298	That cumis on nycht in visioun in my sleip.
	299	Archebauld Dumbar betrasd the hous of Hailis,
	300	Becaus the #ung lord had Dumbar to keip,
	301	Pretendand throw that to thair rowmis to creip,
	302	Rycht crewaly his castell he persewit,
	303	Borcht him furth boundin and the place reskewit,
	304	Sett him in fetteris in ane dungeoun deip.
	305	It war aganis bayth natur and gud ressoun
	306	That Dewlbeiris bairnis wer trew to God or man,
	307	Quhilkis wer baith gottin, borne and bred with tressoun,
	308	Belgebubbis oyis and curst Corspatrikis clan.
	309	Thow wes prestyt and ordanit be Sathan,
	310	For to be borne to do thy kin defame,
	311	And gar me schaw thy antecessouris schame.
	312	Thy kin that leivis may wary the and ban.
	313	Sen thow on me thus, lymmer, leis and trattillis,
	314	And fyndis sentence foundit of invy,
	315	Thy elderis banis ilk nycht rysis and rattillis;
	316	Apon thy cors vengeance, vengeance thay cry.
	317	Thow art the cause thay may not rest nor ly.
	318	Thow sais for thame few psaltris, psalmis or credis,
	319	Bot geris me thell thair trentalis   of mysdedis - 
	320	And thair ald sin wyth new schame certify.
211	321	Insensuate sow, cesse, false Eustase air,
	322	And knaw, kene scald, I hald of Alathya,
	323	And cause me not the cause lang to declare
	324	Off thy curst kyn, Deulber and his allya.
	325	Cum to the croce on kneis and mak a crya,
	326	Confesse thy crime, hald Kenydy the king,
	327	And wyth ane hauthorne scurge thy self and dyng.
	328	Thus dree thy penauce with deliquisti quia.
	329	Pas to my commissare and be confest,
	330	Cour before him on kneis and cum in will,
	331	And syne ger Stobo for thy lyf protest.
	332	Renounce thy rymis, bath ban and birn thy bill,
	333	Heve to the heuyn thy handis, ande hald the still.
	334	Do thou not thus, bogane, thou salbe brynt,
	335	Wyth pik, fire, ter, gun puldre and lynt,
	336	On Arthuris Sete or on ane hyar hyll.
	337	I perambalit of Pernaso the mountayn,
	338	Enspirit with Mercury fra his goldyn spere,
	339	And dulcely drank of eloquence the fontayne,
	340	Quhen it was purifit wyth frost and flowit clere;
	341	And thou come, fule, in Marche or Februere,
	342	Thare till a pule and drank the padok rod,
	343	That gerris the ryme in to thy termes glod,
	344	And blaberis that noyis mennis eris to here.
	345	Thou lufis nane irische, elf, I vnderstand,
	346	Bot it suld be all trew Scottis mennis lede.
	347	It was the gud langage of this land,
	348	And Scota it causit to multiply and sprede
	349	Quhill Corspqtrik, thqt we of treson rede,
	350	Thy forefader, maid Irisch and Irisch men thin,
	351	Throu his treson broght Inglise rumplis in.
	352	Sa wald thy self, mycht thou to him succede.
212	353	Ignorant fule in to thy mowis and mokis,
	354	It may be verifyit that thy wit is thin:
	355	Quhare thou writis  Densmen dryit apon the rattis ,
	356	Densmen of Denmark ar of the kingis kyn.
	357	The wit thou suld haue had ws castin in
	358	Evyn at thyne ers bakwart wyth a staf slong.
	359	Evyn at thyne ers bakwart wyth a staf tong,
	360	Deulbere, thou devis the deuill thyne eme wyth dyn.
	361	Quhare as thou said that I stall hennis and lammys,
	362	I latt the witt I haue land, store and stakkis.
	363	Thou wald be fayn to gnaw, ladm wyth thy gammys
	364	Wnder my burd smoch banis behynd doggis bakkis.
	365	Thou has a tome purs, I haue stedis and takkis;
	366	Thou tynt cultur, I haue cultur and pleuch.
	367	For substance and gere thou has a wedy teuch,
	368	On Mount Falcoun about thy crag to rax.
	369	And yit Mount Falcoun gallowis is ouer fair,
	370	For to be fylde wyth sik a fruteles face.
	371	Cum hame, and hyng on oure galllowis of Aire.
	372	To erd the vndir it I sall purchas grace,
	373	To ete thy flesch the doggis sall haue na space,
	374	The ravyns sall ryve na thing bot thy tong rutis.
	375	For thou sik malice of thy maister mutis,
	376	It is wele sett that thou sik barat brace.
	377	Small fynance amang thy frendis thou beggit
	378	To stanch the storm wyth haly mudis thou loste.
	379	Thou sailit to get a dowcare for to dreg it,
	380	It lyis closit in a clout on Seland cost.
	381	Sik reule gerris the be seruit wyth cald rost,
	382	And sitt vnsoupit oft be#ond the sey.
213	383	Criant caritas, at duris, amore dei,
	384	Barefut, brekeles, and all in duddis vpdost.
	385	Deulbere has not ado wyth a Dunbar.
	386	The erlis of Murray bure that surname ryght,
	387	That euyr trew to the king and constant ware,
	388	And of that kyn come Dunbar of Westfelde knyght.
	389	That successione is hardy, wyse and wicht,
	390	And has na thing ado now wyth the deuile.
	391	Bot Deulbere is thy kyn and kennes the wele,
	392	And has in hell for the a chaumir dicht.
	393	Cursit, croapand craw, I sall ger crop thy tong
	394	And thou sall cry cor mundum on thy kneis.
	395	Duerch, I sall dyng the quhill thou dryte and dong,
	396	And thou sal lik thy lippis and suere thou leis.
	397	I sall degrade the, graceles, of thy greis,
	398	Scaile the for scorne and shere the of thy scule,
	399	Ger round thy hede, transforme the till a fule,
	400	And syne for tresone trone the to the treis.
	401	Raw mowit ribald, renegate rehatour,
	402	My linage and forebearis war ay lele.
	403	It cumis of kynde to the to be a traytoure,
	404	To ryde on nycht, to rug, to reue and stele.
	405	Quhare thow puttis poyson to me, I appelle
	406	The in that part; preue it, pelour, wyth thy persone!
	407	Clame not to clergy, I defy the, gersone.
	408	Thou sall by it dere, wyth me, duerche, and thou dele.
	409	In Ingland, oule, suld be thyne habitacione.
	410	Homage to Edward Langschankis maid thy kyn.
214	411	In Dunbar thai ressauit hym, the false nacione,
	412	Thay suld be exilde Scotland, mare and myn.
	413	A stark gallowis, a wedy and a pyn,
	414	The hede poynt of thyne elderis armes ar,
	415	Wryttyn abone in poesi:  Hang Dunbar,
	416	Quarter and draw, and mak that surname thin! 
	417	I am the kingis blude, his trew speciall clerk,
	418	That newir yit ymaginit hym offense,
	419	Constant in myn allegeance, word and werk,
	420	Onely dependand on his excellence,
	421	Traistand to haue of his magnificence
	422	Guerdoun, reward and benefice bedene,
	423	Quhen that the ravyns sal ryve out bath thine ene
	424	And on the rattis slabe thy residence.
	425	Fra Etrike Forest furthward to Dumfrese
	426	Thou beggit wyth a pardon in all kirkis
	427	Collapis, cruddis, mele, grotis, grisis and geis,
	428	And onder nycht quhile stall thou staggis and stirkis.
	429	Because that Scotland of thy begging irkis,
	430	Thou scapis in France to be a knycht of the felde.
	431	Thou has thy clamschellis and thy burdon kelde.
	432	Wnhonest wayis all, wolroun, that thou wirkis.
	433	Thou may not pas Mount barnard for wilde bestis,
	434	Nor wyn throu Mount Scarpre for the snawe.
	435	Mount Nycholas, Mount Godart   thare arestis
	436	Brigantis sik bois and blyndis thame wyth a blawe.
	437	In Parise wyth the maister buriawe
	438	Abyde, and be his prentice nere the bank,
	439	And help to hang the pece for half a frank,
	440	And at the last thy self sall thole the lawe.
215	441	Haltane harlot, the deuill haue gude thou hais!
	442	For fault of puissance, pelour, thou mon pak the.
	443	Thou drank thy thrift, sald and wedsett thy clais.
	44	Thare is na lorde that will in seruice tak the.
	445	A pak of flaskynnis, fynance for to mak the,
	446	Thou sall ressaue in Danskyn of my tailye,
	447	With De profundis fend the, and that failye,
	448	And I sall send the blak deuill for to bak the.
	449	Into the Katryne thou maid a foule cahute,
	450	For thou bedrate hir doun fra starn to stere.
	451	Apon hir sydis was sene thou coud schute,
	452	Thy dirt clevis till hir towis this twenty yere.
	453	The firmament na firth was newir cler,
	454	Quhill thou, Deulbere, deuillis birth, was on the see.
	455	The saulis had sonkyn throu the syn of the,
	456	War not the peple maid sa grete prayere.
	457	Quhen that the schip was saynit and vndir saile,
	458	Foul brow, in holl thou preposit for to pas.
	459	Thou schot and was not sekir of thy tayle,
	460	Beschate the stere, the compas and the glas.
	461	The skippar bad ger land the at the Bas.
	462	Thou spewit and kest out mony a lathly lomp,
	463	Fastar than all the marynaris coud pomp,
	464	And now thy wame is wers than ewir it was.
	465	had thai bene prouuait sa of schote of gvne,
	466	By men of were but perile thay had past.
	467	As thou was louse and redy of thy bune,
	468	Thay mycht haue tane the collum at the last,
	469	For thou wald cuk a cartfull at a cast.
	470	Thare is na schip that wil the now ressaue,
216	471	Thou fylde faster than fyftenesum mycht lawe,
	472	And myrit thaym wyth thy muk to the myd mast.
	473	Throu Ingland, thef, and tak the to thy fute,
	474	And boun with the to haue a false botwand.
	475	A horse marschall thou call the at the mute
	476	And with that craft convoy the throu the land.
	477	Be na thing argh, tak ferily on hand.
	478	Happyn thou to be hangit in Northumbir,
	479	Than all thy kyn ar wele quyte of thy cumbir,
	480	And that mon be thy dome, I vndirstand.
	481	Hye souuerane lorde, lat newir this synfull sot
	482	Do schame fra hame vnto your nacion!
	483	Lat newir nane sik ane be callit a Scot,
	484	A rottyn crok, louse of the dok, thare doun!
	485	Fra honest folk deuoide this lathly lown,
	486	In sum desert quhare thare is na repaire,
	487	For fylyng and infecking of the aire,
	488	Cary this cankerit corrupt carioun.
	489	Thou was consauit in the grete eclips,
	490	A monstir maid be god Mercurius,
	491	Na hald agayn, na hoo is at thy hips.
	492	Infortunate, false and furius,
	493	Evill schryvin, wanthryvin, not clene na curius,
	494	A myten full of flyting, flyrdom like,
	495	A crabbit, scabbit, euill facit messan tyke,
	496	A schit but wit, schir and iniurius.
	497	Greit in the glaykis, gude maister Gilliam gukkis,
	498	Our imperfyte in poetry or in prose.
217	499	All clocis vndir cloud of nycht thou cukkis.
	500	Rymis thou of me, of rethory the rose?
	501	Lunatike lymare luschbald, louse thy hose,
	502	That I may touch thy tone wyth tribulation,
	503	In recompensing of thy conspiration,
	504	Or turse the out of Scotland   tak thy chose!
	505	Ane benefice, quha wald gyue sic ane beste,
	506	Bot gif it war to gyngill Iudas bellis?
	507	Tak the a fidill or a floyte, and geste!
	508	Wndought, thou art ordanyt to not ellis.
	509	Thy cloutis cloke, thy skryup and thy clamschellis
	510	Cleke on thy cors, and fare on to France,
	511	And cum thou newir agayn, but a mischance.
	512	The fend fare wyth the forthward our the fellis.
	513	Cankrit Caym, tryit trowane Tutiuillus,
	514	Marmaidyn, mymerken, monstir of all men,
	515	I sall ger bake the to the lard of Hill house,
	516	To suelly the in stede of a pullit hen.
	517	Fowmart, fasert, fostirit in filth and fen,
	518	Foule fond, flend fule, apon thy phisnom fy!
	519	Thy dok of dirt drepis, and will newir dry,
	520	To tume thy tone it has tyrit carlingis ten.
	521	Conspiratour, cursit cocatrice, hell caa,
	522	Turk trumpour, traitour, tyran intemperate,
	523	Thou irefull attircop, Pilate apostata,
	524	Iudas, iow, iuglour, Lollard laureate,
	525	Sara#ene, symonyte provit, pagane pronunciate,
	526	Mochomete manesuorne, bugrist abhominabile,
	527	Deuill, dampnit dog, sodomyte insatiable,
	528	With Gog and Magog rete glorificate.
218	529	Nero thy nevow, Golyas thy grantsire,
	530	Pharao thy fader, Egiptia thy dame,
	531	Deulbere, thir ar the causis that I conspire.
	532	Termygantis tempise the, and Waspasius thine eme,
	533	Bel#ebub, thy full brothir, will clame,1
	534	To be thyne air, and Cayphas thy sectour,
	535	Pluto thy hede of kyn and protectour,
	536	To hell to lede the on lycht day and leme.
	537	Hereode thyne othir eme, and grete Egeas
	538	Marciane, Machomete and Maxencius,
	539	Thy trew kynnismen Antenor and Eneas,
	540	Throp thy nere nece, and austern Olibrius,
	541	Puttidew, Baal and Eyebulus,
	542	Thir fendis ar the flour of thy four branchis,
	543	Sterand the potis of hell and newir stanchis.
	544	Dout not, Deulbere, tu es dyabolus!
	545	Deulbere, thy spere of were but feir thou yelde,
	546	Hangit, mangit, edirstangit, strynde stultorum,
	547	To me, maist hie Kenydie, and flee the felde.
	548	Prikkit, wickit, conwickit lamp Lollardorum,
	549	Defamyt, blamyt, schamyt primas paganorum,
	550	Out, out, I schout, apon that snowt that snevillis!
	551	Tale tellare, rebellare, induellar wyth the deuillis,
	552	Spynk, sink wyth stynk ad Tertera Termagorum.
		Quod Kennedy to Dumbar
		Iuge #e now heir quha gat the war

