William Dunbar: Betuix twell houris and ellevin

Pages	Line number	Line
157	1	Betuix twell houris and ellevin
	2	I dremed ane angell came fra hevin,
	3	With plesand stevin sayand on hie:
	4	Tel#ouris and sowtaris, blist be #e.
	5	In hevin hie ordand is #our place,
	6	Aboif all sanctis in grit solace,
	7	Nixt God grittest in dignitie,
	8	Tail#ouris and sowtaris, blist be #e.
	9	The caus to #ow is nocht vnkend;
	10	That God mismakkis #e do amend
	11	Be craft and grit agilitie:
	12	Tail#ouris and sowtaris, blist be #e.
	13	Sowtaris, with schone weill maid and meit
	14	#e mend the faltis of ill maid feit,
	15	Quhairfoir to hevin #our saulis will fle:
	16	Tel#ouris and sowtaris, blist be #e.
	17	Is nocht in all this fair a flyrok
	18	That hes vpoun  his feit a wyrok, 
	19	Knowll tais nor mowlis in no degire,
	20	Bot #e can hyd thame, blist be #e.
	21	And #e tail#ouris, with weill maid clais
	22	Can mend the werst maid man that gais
	23	And mak him semely for to se:
	24	Tel#ouris and sowtaris, blist be #e.
158	25	Thocht God mak ane misfassonit swayne,
	26	#e can him all schaip new agane,
	27	And fassoun him bettir, be sic thre:
	28	Tel#ouris and sowtaris, blist be #e.
	29	Thocht a man haif a brokin bak,
	30	Haif he a gud tel#our, quhattrak,
	31	That can it cuver with craftis slie:
	32	Tel#ouris and sowtaris, blist be #e.
	33	Off God grit kyndnes may #e clame,
	34	That helpis his peple fra cruke and lame,
	35	Supportand faltis with #our  supple:
	36	Tail#ouris and sowtaris, blist be #e.
	37	In erd #e kyth sic mirakillis heir,
	38	In hevin #e salbe sanctis full cleir,
	39	Thocht #e be knavis in this cuntre:
	40	Tail#ouris and sowtaris, blist be #e.

