William Dunbar: Ane murelandis man of vplandis mak

Pages	Line number	Line
39	1	Ane murelandis man of vplandis mak
	2	At hame thus to to his nychtbour spak:
	3	‘Quhat tythingis, gossope, peace or weir?’
	4	The vther roundit in his eir:
	5	‘I tell #ow this, vndir confessioun.
	6	Bot laitlie lychtit of my meir,
	7	I come of Edinburch fra the Sessioun.’
	8	‘Quhat tythingis herd #e thair, I pray #ow?’
	9	The tuther ansuerit, ‘I sall say #ow.
	10	Keip this in secreit, gentill brudir.
	11	Is no man thair, trowis ane vdir.
	12	A commoun doar of transgressioun
	13	Off innocent folkis prevenis a fuider.
	14	Sic tythandis hard I at the Sessioun.
	15	‘Sum withe his fallow rownys him to pleis,
	16	That wald for anger byt of his neis.
	17	His fa sum be the oxtar ledis.
	18	Sum pattiris with his mouthe on beidis
	19	That hes his mynd all on appressioun.
	20	Sum bekis full laich and schawis bair heidis,
	21	Wald luke full heich war not the Sessioun.
	22	‘Sum bydand law layis land in wed,
	23	Sum superspendit gois to his bed,
	24	Sum spedis for he in court hes menyis,
	25	Off parcialite sum complenis,
	26	How feid and favour fleymis discretioun.
	27	Sum speikis full fair and falslie feynis.
	28	Sic tythandis herd I at the Sessioun. 
40	29	‘Sum castis swmmondis and sum exceppis,
	30	Sum standis besyd and skayld law keppis,
	31	Sum is continewit, sum wynnis, sum tynis.
	32	Sum makis thame myrre at the wynis,
	33	And sum putt out of his possessioun,
	34	Sum hyrreit and on credence dynis.
	35	Sic tythingis hard I at the Sessioun.
	36	‘Sum sweiris and sum forsaikis God,
	37	Sum in ane lamb skyn is a tod,
	38	Sum on his toung his kyndnes tursis,
	39	Sum kervis throittis and sum cuttis pursis.
	40	To gallows sum gais with processioun,
	41	Sum sanis the Sait, and sum thame cursis.
	42	Sic tythingis herd I at the Sessioun.
	43	‘Religious men of dyuers places
	44	Cwmis thair to wow and se fair faces.
	45	Baith Carmeletis and Coirdeleiris
	46	Cwmis thair to gener and get freirris,
	47	As in the vse of thair professioun.
	48	The #oungar at the elder leiris.
	49	Sic tythingis herd I at the Sessioun.
	50	‘Thair cwmis #oung monkis of het complexioun,
	51	Off devoit mynd, lufe and affectioun,
	52	And in the courte thair proud flesche dantis,
	53	Full fadirlyk, with pechis and pantis.
	54	Thai ar so humill of intercessioun,
	55	All mercyfull women thair errand grantis.
	56	Sic tythingis hard I at the Sessioun.’
