William Dunbar: O wreche, be war, this warld will wend the fro

Pages	Line number	Line
139	1	O wreche, be war, this warld will wend the fro,
	2	Quhilk hes begylit mony greit estait.
	3	Turne to thy freynd, beleif mocht in thy fo.
	4	See how mon go, be grathing to thy gait,
	5	Remeid in tyme and rew nocht all to lait,
	6	Provyd thy place, for thow away man pas
	7	Out of this vaill of trubbill and dissait:
	8	Vanitas vanitatum et omnia vanitas.
	9	Walk furth, pilgrame, quhill thow hes dayis licht,
	10	Dres fra desert, draw to thy duelling place.
	11	Speid home, for quhy anone cummis the nicht,
	12	Quhilk dois the follow with ane ythand chaise.
	13	Bend vp thy saill and win thy port of grace,
	14	For and the deith ourtak the in trespas,
	15	Than may thow say thir wourdis with allace:
	16	Vanitas vanitatum et omnia vanitas.
	17	Heir nocht abydis, heir standis nothing stabill.
	18	This fals warld ay flittis to and fro:
	19	Now day vp bricht, now nycht als blak as sabill,
	20	Now eb, now flude, now freynd, now cruell fo,
	21	Now glaid, now said, now weill, now into wo,
	22	Now cled in gold, dissoluit now in as.
	23	So dois this warld transitorie go:
	24	Vanitas vanitatum et omnia vanitas.

