William Dunbar: Ane ballat of Our Lady

Pages	Line number	Line
83	1	Hale, sterne superne, hale, in eterne
	2	In Godis sicht to schyne,
	3	Lucerne in derne for to discerne,
	4	Be glory and grace devyne.
	5	Hodiern, modern, sempitern,
	6	Angelicall regyne,
	7	Our tern inferne for to dispern,
	8	Helpe, rialest rosyne.
	9	Aue, Maria, gracia plena.
	10	Haile, fresche flour femynyne,
	11	#erne, ws guberne, wirgin matern,
	12	Of reuth baith rute and ryne.
	13	Haile, #hyng benyng fresche flurising,
	14	Haile, Alphais habitakle.
	15	Thy dyng ofspring maid ws to syng
	16	Befor his tabernakle.
	17	All thing maling we dovne thring
	18	Be sicht of his signakle,
	19	Quhilk king ws bring vnto his ryng
	20	Fro dethis dirk vmbrakle.
	21	Aue, Maria, gracia plena.
	22	Haile, moder and maide but makle,
	23	Bricht syng, gladyng our languissing
	24	Be micht of thi mirakle.
	25	Haile, bricht be sicht in hevyn on hicht,
	26	Haile, day sterne orientale,
	27	Our licht most richt in clud of nycht,
	28	Our dirknes for to scale.
	29	Hale, wicht in ficht, puttar to flicht
	30	Of fendis in battale,
	31	Haile, plicht but sicht, hale, merkle of mycht,
	32	Haile, glorius virgin, hale.
84	33	Aue, Maria, gracia plena.
	34	Haile, gentill nychttingale,
	35	Way stricht, cler dicht, to wilsome wicht
	36	That irke bene in travale.
	37	Hale, qwene serene, hale, most amene,
	38	Haile, hevinlie hie emrpys,
	39	Haile, schene, vnseyne with carnale eyne,
	40	Haile, ros of paradys,
	41	Haile, clene bedene, ay till conteyne,
	42	Haile, fair fresche flour delyce,
	43	Haile, grene daseyne, hale fro the splene,
	44	Of Ihesu genitrice.
	45	Aue, Maria, gracia plena.
	46	Thow bair the prince of prys,
	47	Our teyne to meyne and ga betweyne,
	48	As hvmile oratrice.
	49	Hale, more decore than of before
	50	And swetar be sic sevyne,
	51	Our glore forlore for to restor
	52	Sen thow art qwene of hevyn.
	53	memore of sore, stern in aurore,
	54	Lovit with angellis stevyne,
	55	Implore, adore, thow indeflore,
	56	To mak our oddis evyne.
	57	Aue, Maria, gracia plena.
	58	With lovingis lowde ellevyn,
	59	Quhill store and hore my #outh devor,
	60	Thy name I sall ay nevyne.
	61	Empryce of prys, imperatrice,
	62	Bricht polist precious stane,
	63	Victrice of wyce, hie genitrice
	64	Of Ihesu, lord souerayne,
	65	Our wys pavys fro enemys,
	66	Agane the feyndis trayne,
	67	Oratrice, mediatrice, saluatrice,
	68	To God gret suffragane.
	69	Aue, Maria, gracia plena.
	70	Haile, sterne meridiane,
85	71	Spyce, flour delice of paradys,
	72	That bair the gloryus grayne.
	73	Imperiall wall, place palestrall
	74	Of peirles pulcritud,
	75	Tryvmphale hall, hie trone regall
	76	Of Godis celsitud,
	77	Hospitall riall, the lord of all
	78	Thy closet did include,
	79	Bricht ball cristall, ros virginall,
	80	Fulfillit of angel fude.
	81	Aue, Maria, gracia plena.
	82	Thy birth has with his blude
	83	Fra fall mortall originall
	84	Ws raunsound on the rude.


