William Dunbar: Now cumis aige quhair #ewth hes bene

Pages	Line number	Line
130	1	Now cumis aige quhair #ewth hes bene
	2	And trew luve rysis fro the splene.
	3	Now culit is dame Venus brand,
	4	Trew luvis fyre is ay kindilland,
	5	And I begyn to vndirstand
	6	In feynit luve quhat foly bene.
	7	Now cumis aige quhair #ewth hes bene
	8	And trew luve rysis fro the splene.
	9	Quhill Venus fyre be deid and cauld,
	10	Trew luvis fyre nevir birnis bauld.
	11	So as the ta lufe vaxis auld,
	12	The tothir dois incres moir kene.
	13	Now cumis aige quhair #ewth hes bene
	14	And trew luve rysis fro the splene.
	15	No man hes curege for to wryte
	16	Quhat plesans is in lufe perfyte,
	17	That hes in fen#eit lufe delyt;
	18	Thair kyndnes is so contrair clene.
	19	Now cumis aige quhair #ewth hes bene
	20	And trew luve rysis fro the splene.
	21	Full weill is him that may imprent,
	22	Or onywayis his hairt consent
	23	To turne to trew luve his intent,
	24	And still the quarrel to sustene.
	25	Now cumis aige quhair #ewth hes bene
	26	And trew luve rysis fro the splene.
	27	I haif experience by my sell.
	28	In luvis court anis did I dwell,
131	29	Bot quhair I of joy cowth tell,
	30	I culd of truble tell fyftene.
	31	Now cumis aige quhair #ewth hes bene
	32	And trew luve rysis fro the splene.
	33	Befoir quhair that I wes in dreid,
	34	Now haif I confort to speid;
	35	Quhair I had maugre to my meid,
	36	I trest rewaird and thankis betuene.
	37	Now cumis aige quhair #ewth hes bene
	38	And trew luve rysis fro the splene.
	39	Quhair lufe wes wont me to displeis,
	40	Now find I in to lufe grit eis;
	41	Quhair I had denger and diseis,
	42	my breist all confort dois contene.
	43	Now cumis aige quhair #ewth hes bene
	44	And trew luve rysis fro the splene.
	45	Quhair I wes hurt with ielosy
	46	And wald no luver wer bot I,
	47	Now quhair I lufe I wald all wy
	48	Als weill as I luvit, I wene.
	49	Now cumis aige quhair #ewth hes bene
	50	And trew luve rysis fro the splene.
	51	Befoir quhair I durst nocht for schame
	52	My lufe discure nor tell hir name,
	53	Now think I wirschep wer and fame
	54	To all the warld that it war sene.
	55	Now cumis aige quhair #ewth hes bene
	56	And trew luve rysis fro the splene.
	57	Befoir no wicht I did complene,
	58	So did hir denger me derene,
	59	And now I sett nocht by a bene
	60	Hir bewty nor hir twa fair ene.
	61	Now cumis aige quhair #ewth hes bene
	62	And trew luve rysis fro the splene.
	63	I have a luve farar of face,
	64	Quhome in no denger may haif place,
	65	Quhilk will me guerdoun gif and grace,
	66	And mercy ay quhen I me mene.
	67	Now cumis aige quhair #ewth hes bene
	68	And trew luve rysis fro the splene.
	69	Vnquyt I do no thing nor sane,
	70	Nor wairis a luvis thocht in vane.
	71	I salbe als weill luvit agane,
	72	Thair may no iangler me prevene.
	73	Now cumis aige quhair #ewth hes bene
	74	And trew luve rysis fro the splene.
	75	Ane luve so fare, so gud, so sueit,
	76	So riche, so rewthfull and discreit,
	77	And for the kynt of man so meit
	78	Nevir moir salbe nor #it hes bene.
	79	Now cumis aige quhair #ewth hes bene
	80	And trew luve rysis fro the splene.
	81	Is none sa trew a luve as he
	82	That for trew lufe of ws did he.
	83	He suld be luffit agane, think me,
	84	That wald sa fane our luve obtene.
	85	Now cumis aige quhair #ewth hes bene
	86	And trew luve rysis fro the splene.
	87	Is non but grace of God, iwis,
	88	That can in #ewth considdir this.
	89	This fals, dissavand warldis blis
	90	So gydis man in flouris grene.
	91	Now cumis aige quhair #ewth hes bene
	92	And trew luve rysis fro the splene.

