William Dunbar: Illuster Lodouick, of France most cristin king,


Pages	Line number	Line
100	1	Illuster Lodouick, of France most cristin king,
	2	Thow may complain with sighis lamentable
	3	The death of Bernard Stewart, nobill  and ding,
	4	In deid of armes most anterous and abill,
	5	Most mychti, wyse, worthie and confortable
	6	Thy men of weir to governe and to gy.
	7	For him, allace, now may thow weir the sabill,
	8	Sen he is gon, the flour of chevelrie.
	9	Complaine sould euerie noble valiant knycht
	10	The death of him that douchtie was in deid,
	11	That many ane fo in feild hes put to flight,
	12	In weris wicht be wisdome and manheid.
	13	To the Turk sey all land did his name dreid,
	14	Quhois force all France in fame did magnifie.
	15	Of so hie price sall nane hisplace posseid,
	16	For he is gon, the flour of cheuilrie.
	17	O duilfull death, O dragon dolorous,
	18	Quhy hes thow done so dulfullie devoir
	19	The prince of knychtheid, nobill and chevilrous,
	20	The witt of weiris, of armes and honour,
	21	The crop of curage, the strenth of armes in stoir,
	22	The fame of France, the fame of Lumbardy,
	23	The schois of chiftanes, most awfull in airmour,
	24	The charbuckell cheif of euery chevelrie?
	25	Pray now for him all that him loueit heir,
	26	And for his saull mak intercessioun
	27	Vnto the lord that hes him bocht so deir,
	28	To gif him mercie and remissioun;
	29	And namelie we of Scottis natioun,
	30	Intill his lyff quhom most he did affy,
	31	For#ett we neuir into our orisoun
	32	To pray for him, the flour of chavelrie. 


