William Dunbar: I thocht lang quhill sum lord come hame


Pages	Line number	Line
98	1	I thocht lang quhill sum lord come hame,
	2	Fra quhom faine kyndnes I wald clame.
	3	His name of confort I will declair:
	4	Welcom, my awin lord thesaurair!
	5	Befoir all rink of this regioun,
	6	Vnder our roy of most renoun,
	7	Of all my mycht, thocht it war mair,
	8	Welcom, my awin lord thesaurair!
	9	#our nobill payment I did assay,
	10	And #e hecht sone, without delay,
	11	Againe in Edinburgh till repair:
	12	Welcom, my awin lord thesaurair!
	13	#e keipit tryst so winder weill,
	14	I hald #ow trew as ony steill.
	15	Neidis nane #our payment till dispair.
	16	Welcom, my awin lord thesaurair!
	17	#ett in a pairt I was agast,
	18	Or #e the narrest way had past
	19	Fra toun of Stirling to the air.
	20	Welcom, my awin lord thesaurair!
	21	Thane had my dyt beine all in duill,
	22	Had I my wage wantit quhill #uill,
	23	Quhair now I sing with heart onsair,
	24	Welcum, my awin lord thesaurair!
99	25	Welcum, my benefice and my rent,
	26	And all the lyflett to me lent,
	27	Welcum, my pensioun most preclair!
	28	Welcum, my awin lord thesaurair!
	29	Welcum als heartlie as I can,
	30	My awin dear maister, to #our man
	31	And to #our seruand singulair!
	32	Welcum, my awin lord thesaurair!




