William Dunbar: Off Lentren in the first mornyng,
Pages	Line number	Line
159	1	Off Lentren in the first mornyng,
	2	Airly as did the day vp spring,
	3	Thus sang ane bird with voce vp plane:
	4	‘All erdly ioy returnis in pane.
	5	‘O man, haif mynd that thow mon pas,
	6	Remembir that thow art bot as,
	7	And sall in as revert agane:
	8	All erdly ioy returnis in pane.
	9	‘Haif mynd that eild ay followis #owth,
	10	Deth followis lyfe with gaipand mowth,
	11	Devoring fruct and flowring grane:
	12	All erdly ioy returnis in pane.
	13	‘Welth, wardly gloir and riche array
	14	Ar all bot thornis laid in thy way,
	15	Ourcowerd with flouris, laid for a trane:
	16	All erdly ioy returnis in pane.
	17	‘Come nevir #it May so fresche and grene,
	18	Bot Ianuar come als wod and kene;
	19	Wes nevir sic drowth bot anis come rane:
	20	All erdly ioy returnis in pane.
	21	‘Evirmair vnto this warldis ioy
	22	As nerrest air succeidis noy;
	23	Thairfoir quhen ioy ma nocht remane,
	24	His verry air succeidis pane.
160	25	‘Heir helth returnis in seiknes,
	26	And mirth returnis in havines,
	27	Toun in desert, forrest in plane:
	28	All erdly ioy returnis in pane.
	29	‘Fredome returnis in wrechitnes
	30	And trewth returnis in dowbilnes,
	31	With fen#eit wirdis to mak men fane:
	32	All erdly ioy returnis in pane.
	33	‘Vertew returnis in to vyce
	34	And honour in to avaryce.
	35	With cuvatyce is consciens slane:
	36	All erdly ioy returnis in pane.
	37	‘Sen erdly ioy abydis nevir
	38	Wirk for the ioy that lestis evir,
	39	For vder ioy is all bot vane:
	40	All erdly ioy returnis in pane.’


