William Dunbar: O gracious princes guid and fair

Pages	Line number	Line
237	1	O gracious princes guid and fair,
	2	Do weill to Iames, #our wardraipair,
	3	Quhais faythfull bruder maist freind I am:
	4	He is na dog, he is a lam.
	5	Thocht I in ballet did with him bourde,
	6	In malice spack I newir an woord,
	7	Bot all, my dame, to do #ou game:
	8	He is na dog, he is a lam.
	9	#our hienes can nocht gett an meter
	10	To keip #our wardrobe, nor discreter
	11	To rewle #our robbis and dres the sam:
	12	He is na dog, he is a lam.
	13	The wyff that he had in his innis,
	14	That with the taingis wald braek his schinnis,
	15	I wald schou drownet war in a dam:
	16	He is na dog, he is a lam.
	17	The wyff that wald him kuckald mak,
	18	I wald schou war, bayth syd and back,
	19	Weill batteret with an barrou tram:
	20	He is na dog, he is a lam.
	21	He hes sa weill doin me obey
	22	In till all thing, thairfoir I pray,
	23	That newir dolour mak him dram:
	24	He is na dog, he is a lam.

