William Dunbar: Rorate, celi, desuper!

Pages	Line number	Line
182	1	Rorate, celi, desuper!
	2	Hevins, distill #our balmy schouris,
	3	For now is rissin the brycht day ster
	4	Fro the ros Mary, flour of flouris.
	5	The cleir sone quhome no clud devouris,
	6	Surminting Phebus in the est,
	7	Is cumin of his hevinly touris,
	8	Et nobis puer natus est.
	9	Archangellis, angellis and dompnationis,
	10	Tronis, potestatis and marteiris seir,
	11	And all #e hevinly operationis,
	12	Ster, planeit, firmament and speir,
	13	Fyre, erd, air and watter cleir,
	14	To him gife loving, most and lest,
	15	That come in to so meik maneir
	16	Et nobis puer natus est.
	17	Synnaris, be glaid and pennance do
	18	And thank #our makar hairtfully,
	19	For he that #e mycht nocht cum to
	20	To #ow is cumin full humly,
	21	#our saulis with his blud to by
	22	And lous #ow of the feindis arrest,
	23	And only of his awin mercy,
	24	Pro nobis puer natus est.
	25	All clergy, do to him inclyne
	26	And bow vnto that barne benyng,
	27	And do #our obseruance devyne
	28	To him that is of kingis king.
	29	Ensence his altar, reid and sing
	30	In haly kirk with mynd degest,
183	31	Him honouring attour all thing,
	32	Qui nobis puer natus est.
	33	Celestiall fowlis in the are,
	34	Sing with #our nottis vpoun hicht,
	35	In firthis and in forrestis fair
	36	Be wyrthfull now at all #our mycht,
	37	For passit is #our dully nycht.
	38	Aurora hes the cluddis perst,
	39	The son is rissin with glaidsum lycht
	40	Et nobis puer natus est.
	41	Now spring vp, flouris, fra the rute,
	42	Reuert #ow vpwart naturaly,
	43	In honour of the blissit frute
	44	That rais vp fro the rose Mary.
	45	Lay out #our levis lustely,
	46	Fro deid tak lyfe now at the lest,
	47	In wirschip of that prince wirthy,
	48	Qui nobis puer natus est.
	49	Syng, hevin imperiall most of hicht,
	50	Regions of air, mak armony.
	51	All fische in flud and foull of flicht,
	52	Be myrthfull and mak melody.
	53	All, gloria in excelsis cry,
	54	Hevin, erd, se, man, bird and best.
	55	He that is crownit abone the sky,
	56	Pro nobis puer natus est.

