Gavin Douglas: King Hart
Pages	Line number	Lines
141	1	King Hart, in to his cumlie castell strang
	2	Closit about with craft and meikill vre,
	3	So semlie wes he set his folk amang
	4	That he no dout had of misaventure;
	5	So proudlie wes he polist, plane and pure,
	6	With #outhheid and his lustie levis grene;
	7	So fair, so fresche, so liklie to endure,
	8	And als so blyth as bird in symmer schene.
	9	For wes he never #it with schouris schot,
	10	Nor #it ourrun with rouk or ony rayne;
	11	In all his lusty lecam nocht ane spot,
	12	Na never had experiencein to payne,
	13	Bot alway in to lyking, nocht to layne.
	14	Onlie to Love and Verrie Gentilnes
	15	He wes inclynit cleinlie to remane,
	16	And woun vnder the wyng of Wantownnes.
	17	#it wes this wourthy, wicht king vnder warde,
	18	For wes he nocht at fredome vtterlie.
	19	Nature had lymmit folk, for thair rewarde,
	20	This godlie king to governe and to gy;
	21	For so thai kest thair tyme to occupy
	22	In welthis for to wyne; for thay him teichit
	23	All lustis for to lane and vnderly.
	24	So prevelie thai preis him and him preicheid.
	25	First Strenth, Lust and Wantownnes,
	26	Grein Lust, Disport, Ielousie and Invy,
	27	Freschnes, Newgate, Waistgude and Wilfulnes,
	28	Delyuernes, Fulehardenes; thairby
	29	Gentrice, Fredome, Price previe I espy,
	30	Wantwyt, Vanegloir, Prodigalitie,
	31	Vnrest, Nichtwalk, and Full of Glutony,
	32	Vnricht, Dyme Sicht, with Slicht and Subtilitie.
142	33	Thir war the inwarde, ythand seruitouris,
	34	Quhilk gouernouris war vnto this nobill king,
	35	And kepit him inclynit to thair curis.
	36	So wes thair nocht in erde that ever micht bring
	37	Ane of thir folk away fra his duelling.
	38	Thus to thair terme thai serve for thair rewarde,
	39	Dansing, disport, singing, revelling,
	40	With bissines all blyth to pleis the lairde.
	41	Thir folk with all the femell thai micht fang
	42	(Quhilk nummerit ane mil#on and weill mo)
	43	That wer vpbred as seruitouris of lang,
	44	And with this king wald woun in weill and wo,
	45	For favour nor for feid wald found him fro,
	46	Vnto the tyme thair dait be run and past -
	47	That gold nor gude micht gar thame fro him go,
	48	No greif nor grame suld grayth thame so agast.
	49	Fyve seruituris this king he had without,
	50	That teichit war ay tressoun to espy.
	51	Thai watchit ay the wallis round about
	52	For innemeis that of hapning ay come by:
	53	Ane for the day, quhilk iugeit certanly,
	54	With cure to ken the colour of all hew;
	55	Ane for the nicht, that harknit bissely,
	56	Out of quhat airt that ever the wyndis blew.
	57	Syn wes thair ane to taist all nutriment
	58	That to this king wes seruit at the deis;
	59	Ane wther wes all sovellis for to sent,
	60	Of licour or of ony lustie meis;
	61	The fyft yair wes quhilk culd all, but leis, 
	62	The heit, the cauld, the harde and eik the soft -
	63	Ane ganand seruand, bayth for weir and pece.
	64	#it hes thir folk thair king betrasit oft.
143	65	Honour persewit to the kingis #et.
	66	Thir folk said all, thai wald nocht lat him in,
	67	Be caus, thai said, yair lord to feist wes set,
	68	With all his lustie seruandis, more and myn.
	69	Bot he ane port had enterit with ane gyn,
	70	And vp he can in haist to the grit toure,
	71	And said he suld it parall all with syn
	72	And fresche delyt with mony florist floure.
	73	So strang this king him thocht his castell stude,
	74	With mony towre and turat crownit hie.
	75	About the wall thair ran ane water void,
	76	Blak, stinkand, sowr, and salt as is the sey,
	77	That on the wallis wiskit, gre be gre,
	78	Boldning to ryis the castell to confound.
	79	Bot thai within maid sa grit melody,
	80	That for thair reird thay micht nocht heir the sound.
	81	With feistis fell and full of iolitee,
	82	This cumlie court thair king thai kast to keip,
	83	That noy hes none, bot newlie novalteee,
	84	And ar nocht wount for wo to woun and weip;
	85	Full sendill sad or soundlie set to sleip,
	86	No wandreth wait, ay wenis welth endure,
	87	Behaldis nocht nor luikis nocht the deip,
	88	As thame to keip fra all misaventure.
	89	Richt as the rose vpspringis fro the rute,
	90	In ruby colour reid, most ryik of hew,
	91	Nor waindis nocht the levis to outschut,
	92	For schyning of the sone that dois renew
	93	Thir vther flouris, greyne, quhyt and blew,
	94	Quhilk hes na craft to knaw the wynter weit,
	95	Suppois that sommer schane dois thame reskew,
	96	That dois thame quhile ourhaill with snaw and sleit.
144	97	Dame Plesance had ane pretty place besyd,
	98	With fresche effeir and mony folk in feir,
	99	The quhilk wes parald all about with pryde,
	100	So precious that it prysit wes but peir;
	101	With bulwerkis briad and mony bitter beir;
	102	Syn wes ane brig, that hegeit wes and strang;
	103	And all that couth attene the castell neir,
	104	It maid thame for to mer amis and mang;
	105	With touris grit and strang for to behald,
	106	So craftlie with kirnellis kervin hie;
	107	The fitschand faynis, floreist all of gold,
	108	The grundin dairtis, scharp and bricht to se,
	109	Wald mak ane hart of flint to fald and fle
	110	For terrour, gif thai wald the castell saill;
	111	Sp kervin cleir, that micht na crueltee
	112	It for to wyn in all this warld avale.
	113	Servit this quene,d ame Plesance, all at richt,
	114	First Hie Apporte, Bewtie, and Humilnes,
	115	With mony vtheris, madinis fair and bricht,
	116	Reuth and Gud Fame, Fredome and Gentilnes,
	117	Constance, Patience, Raddour and Meiknes,
	118	Conning, Kyndnes, Heyndes and HJonestie,
	119	Mirth, Lustiheid, Lyking and Nobilnes,
	120	Blis and Blythnes, Plesance and pure Pietie.
	121	This war the staitis worthyest and ding,
	122	With mony mo that servit to this quene.
	123	Ane legioun liell war at hir leding,
	124	Quhen hir court leist semble, fair and clein.
	125	In thair effeir fayr seruice micht be sene,
	126	For wes thair nocht that semit be a vyse,
	127	That not man micht the poynting of ane prene
	128	Repreve, nor pece bot payntit at devyse.
145	129	Hapnit this wourthy quene vpon ane day,
	130	With hir fresche court, arrayit weill at richt,
	131	Hunting to ryd, hir to disport and play,
	132	With mony ane lustie ladie, fair and bricht.
	133	Hir baner schene, displayit and on hicht,
	134	Wes sene abone thair heidis, fayr quhair thai ryd.
	135	The grene ground wes illuminyt of the lycht.
	136	Fresche Bewtie had the vangarde and wes gyde.
	137	And legioun of thir lustie ladeis schene
	138	Folowit this quene, trewlie this is no nay.
	139	Harde by this castell of this king so kene
	140	This wourthy folk hes walit thame a way,
	141	Quhilk did the dayis watcheis to effrau,
	142	For seilding had thai sene sic folkis befoir.
	143	So mirrelie thai muster and thai play,
	144	Withoutin outher brag or bost or schore.
	145	The watcheis of the sicht wes sa effrayit,
	146	Thai ran and tauld the king of thair intent.
	147	“Lat nocht this mater, schir, be lang delayit.
	148	It war speidfull sum folk #e outwarde sent,
	149	That culd rehers quhat thing #one peple ment,
	150	Syn #ow agane thairof to certifie;
	151	For battell byd thai bauldie on #on bent.
	152	It war bot schame to fein#e cowartlie.”
	153	#outhheid vpstart and cleikit on his cloik,
	154	Was browdin all with lustie levis grene.
	155	“Ryse, freche Delyte, lat nocht this mater soke.
	156	We will go se quhat may this muster mene.
	157	So weill we sall ws it cope betwene,
	158	Thair sall nothing pas away vnspyit.
	159	Syn sall we tell the king as we haue sene,
	160	And thair sall nothing trewlie be denyit.”
146	161	#outhheid furth pqst qnd rqid on Innocence,
	162	Ane mylk quhyt steid, that ambilit as the wynd;
	163	And fresche Delyt raid on Benevolence,
	164	Throwout the meid that wald nocht byd behind.
	165	The beymes bricht almost had maid thame blind,
	166	That fra fresche Bewtie spred vnder the cloude.
	167	To hir thai socht and sone thai culd hir find.
	168	No saw thai nane never wes half sa proude.
	169	The bernis both wes basit of the sicht,
	170	And out of mesour marrit in thair mude.
	171	As spreitles folkis on blonkis hvffit on hicht,
	172	Both in ane studie starand, still thai stude.
	173	Fayr Calling freschlie on hir wayis #uid,
	174	And both thair reyn#eis cleikit in hir handis,
	175	Syn to hir castell raid as scho war woude,
	176	And festnit vp thir folkis in Venus’bandis.
	177	Because thair come no bodwarde sone agane,
	178	The king outsent Newgate and Wantownnes,
	179	Grene Luif, Disport, Waistgude, that nocht can lane,
	180	And with thame freschlie feir, Fule-hardynes.
	181	He bad thame spy the cais, quhow that it wes,
	182	And bring bodwart, or him self outpast.
	183	Thay said thai suld and sone thai can thame dres.
	184	Full glaid thai glyde as gromes vnagaist.
	185	On grund no greif quhull thai the grit ost se;
	186	Wald thai nocht rest, the rinkis so thay ryde;
	187	Bot fra thay saw thair sute and thair sembly,
	188	It culd thame bre, and biggit thame to byd
	189	Dreid of Disdane, on fute ran thame besyde;
	190	Said thame, “Be war, sen Wisdome is away,
	191	For and #e prik amang thir folk of pryde,
	192	A-pane #e salbe restit be the way.”
147	193	Full-hardynes full freschlie furth he flang,
	194	A fure leynth ger befoir his feiris fyve;
	195	And Wantones, suppois he had the wrang,
	196	Him followit on als fast as he micht dryve.
	197	So thai wer lyk amang thame self to stryve.
	198	The fouresum baid and huvit ojn the grene.
	199	Fresche Bewtie, with ane wysk, come belyve
	200	And thame all reistit, war thai never so kene.
	201	With that the foursum fayn thay wald haue fled
	202	Agane vnto thair castell and thair king.
	203	Thai gave ane schout and sone thai haue thame sched,
	204	And bisselie thay kan thame bundin bring
	205	Agane vnto thair quene and bandis thring
	206	About thair handis and feit so fast
	207	Quhill that thai maid thame, with thair tormenting,
	208	Haly of thair lyvis half agast.
	209	The watchis on the kingis wallis hes sene
	210	The chassing of the folk and thair suppryse.
	211	Vpstart king Hart, in propir yre and tein,
	212	And baldlie bad his folk all with him ryse.
	213	“I sall nocht sit,” he said,” and se thame thryse
	214	Discomfit clein my men and put at vnder.
	215	Na, we sall wrik ws on ane vther wys,
	216	Set we be few to thame be fifty hounder.”
	217	Than out thay raid, all to ane randoun richt,
	218	This courtlie king and all his cumlie ost,
	219	His buirelie bainer brathit vp on hicht,
	220	And out thay blew, with brag and mekle bost,
	221	That lady and hir lynnage suld be lost.
	222	Thay cryit on hicht thair sein#e wounder lowde.
	223	Thus come thay keynlie, carpand one the cost.
	224	Thay preik, thai prance, as princis that war woude.
148	225	Dame Plesance hes hir folk arrayit weill,
	226	Fra that scho saw thai wald battell abyde.
	227	So Bewtie with hir wangarde gane to reill,
	228	The greitest of thair ost scho can our-ryde.
	229	Syn fresche Apport come on the tother syd.
	230	So bisselie scho wes to battell boune,
	231	That all that ever scho micht ourtak that tyde,
	232	Hors and men, with brount scho straik all doun.
	233	Richt thair king Hairt he wes in handis tane,
	234	And puirlie wes he present to the quene.
	235	And scho had fairlie, with ane fedderit falyne,
	236	Woundit the king, richt wonderfull to wene;
	237	Delyuerit him deme Bewtie vnto sene,
	238	His wound to wesche, in sobering of his sair;
	239	Bot alwaysis as scho castis it to clene,
	240	His malady incressis mair and mair.
	241	Woundit he wes and quhair #it he na wait,
	242	And mony of his folk hes tane the flicht.
	243	He said, “I #eild me now to #our estait,
	244	Fayr quene, sen to resist I haue no micht.
	245	Quhat will #e saye me now? For quhat plycht?
	246	For that I wait I did #ow never offence,
	247	And gif I haue done ocht that is vnrycht,
	248	I offer me to #our beneuolence.”
	249	Be this battell wes neir vincust all.
	250	The kingis men ar tane and mony slane.
	251	Dame Plesance can on fresche Bewtie call;
	252	Bad hir command the folk to presoun plaine.
	253	King Hairt sair woundit was, bot he wes fayne,
	254	For weill he traistit that he suld recure.
	255	The lady and hir ost went hame agane,
	256	And mony presoner tak in vnder hir cure.
149	257	King Hart his castell levit hes full waist,
	258	And Hevenes maid capitane it to keip.
	259	Radour ran hame, full fleyit and for-chaist;
	260	Him for to hyde crap in the dungeoun deip.
	261	Langour he lay vpon the wallis but sleip,
	262	Bu meit or drink the watche horne he blew.
	263	Ire wes the portour that full sayr can weip,
	264	And Ielousy ran out – he wes never trew.
	265	He said he suld be spy and bodwart bring,
	266	Bayth nicht and day, how that his maister fure.
	2672	He followit fast on fute eftir the king
	268	Vnto the castell of dame Plesance puire.
	269	In the presoun fand he mony creatuire,
	270	Sum fetterrit fast and vtheris fre and large,
	271	Quhair ever thame list within the wallis fure.
	272	Sone Ielousy him hid vnder ane targe.
	273	Thar saw I Lust by law vnder lok,
	274	In strein#e strong, fast fetterit, fute and hand.
	275	Grene Luif lay bund with ane felloun blok,
	276	About the crag wes claspit with ane band.
	277	#outhheid wes lous and ay about waverand;
	278	Desyre lay stokkit by ane dungeoun dure,
	279	#it Honestie keipit him fair-farrand,
	280	And Waistgude followand him quhair euer he fure.
	281	Duiscretioun wes as than bot #oung of age.
	282	He sleipit with Lust, quhair ever he micht him find,
	283	And he agane wes crabbit at the page.
	284	Ane ladill full of Luif, stude him behind,
	285	He swakit in his ene and maid him blind;
	286	Sua fra that tyme furth he micht nocht se.
	287	“Speik thow ane wourde, thy four feit sall I bind,
	288	Syn wak the our the wallis in the se.”
150	289	Bissines, Newgate, Freschnes and syn Disport,
	290	Fredome, Gentrice, Cuning and Fair Maner,
	291	All thir wer lous daylie and #eid ouerthort,
	292	To clois befoir the dungeoun windo neir,
	293	Quhair wynnit fair dame Plesance, that wes cleir;
	294	Quhilk hes espyit richt weill thair gouernance,
	295	And lauchan he, commandit tymes seir,
	296	Thame to await vpone thair observance.
	297	This lustie quene within hir dungeoun strong
	298	Coud dysyde ay hir ladeis hir about,
	299	And, as scho list, scho leirit thame to mang
	300	That wald be in – all folk that wer without.
	301	For Hie Apport scho is hir capitane stout;
	302	Bewtie hir baner beris hir beforne;
	303	Dame Chaistetie hir chalmarere bot dout,
	304	And Strangenes hir portare can weill scorne.
	305	Fayr Calling is grit garitour on hicht,
	306	That watchis ay the wallis hie abone;
	307	And Sweit Semblance is merschale in hir sicht;
	308	As scho commandis, so swyth all is done.
	309	Sa is thair nocht of mvsik nor of tvne
	310	(The ladeis sweit, thai mak sic melodie)
	311	Quhat wicht that micht it heir suld iuge sone
	312	To angell song and hewinlie armony.
	313	King Hart in till ane previe closet crappe,
	314	Was neir the dungeoun wall neir by the ground.
	315	Swas he micht heir and se – sic wes his happe - 
	316	The meikle mirth, the  melodie and sound,
	317	Quhilk fra the wallis sweitlie can redound
	318	In at his eir, and sink vnto his hart,
	319	And thairin wirkis mony previe wound,
	320	That dois oftsys him strang with stoundis smart.
151	321	Ay seik he is and ever he hes his heill,
	322	In battale strang and hes both pece and rest;
	323	The scharpe and als the soft can with him deill,
	324	The sweit, the sour, both rewle and als vnrest.
	325	Dame Danger hes of Dolour to him drest
	326	Ane pallioun that na proudnes hes without,
	327	With teiris weit ar rottin, may nocht lest,
	328	Fast brikand by the bordouris all aboute.
	329	Bot #outhheid had him maid ane courtlie cote,
	330	Als grene as gers, with goldin stremis bricht
	331	Broudin about, fast bukkillit to his throte,
	332	A wourthy weid, weill closand and full licht;
	333	Ane wysar, that wes payntit for the sicht
	334	As ruby reid and pairt of quhyt amang.
	335	Off colouris micht thair nane be freschar dicht,
	336	Bot Hevines had fassonit it all wrang.
	337	This wourthly king in presoun thys culd ly
	338	With all his folk, and culd thair nane outbrek.
	339	Full oft thai kan vpone dame Pietie cry,
	340	“Fair thing, cum doun a quhyle and with ws speik.
	341	Sum farar way #e micht #our harmes wreik
	342	Than thus to murdour ws that #oldin ar.
	343	Wald #e ws rew, quhair euir we micht our-reik,
	344	We suld men be to #ow for euirmare.”
	345	That ansuerd Danger and said, “That wer grete doute,
	346	A madin sweit amang sa mony men
	347	To cum alane, bot folk war hir about.
	348	That is ane craft my self culd never ken.”
	349	With that scho ran vnto hir lady kene;
	350	Kneland, “Madame,” scho said, “keip Pietie fast.
	351	Syth scho ask, no licence to hir len.
	352	May scho wyn out, scho will play #ow a cast.”
152	353	Than Danger to the dure tuik gude keip,
	354	Bot nicht and day, that Pietie suld nocht pas,
	355	Quhill all fordwart, in defalt of sleip,
	356	Scho bisselie as for-travalit scho wes,
	357	Fayr Calling gaif hir drink in to ane glas.
	358	Sone efter that to sleip scho went anone.
	359	Pietie was war, that ilk prettie las,
	360	And privelie out at the dure is gone.
	361	The dure on chare it stude; all wes on sleip.
	362	And Pietie doun the stare full sone is past.
	363	This Bissines hes sene and gave gud keip;
	364	Dame Pietie hes he hint in armeis fast.
	365	He callit on Lust and he come at the last.
	366	His bandis gart  he birst in peces smale.
	367	Dame Pietie wes gritlie feirit and agast.
	368	Be that wes Comfort croppin in our the wall.
	369	Sone come Delyte and he begouth to dance.
	370	Grene Love vpstart and can his spreitis ta.
	371	“Full weill is me,” said Disport, “of this chance,
	372	For now I traist gret melody to ma.”
	373	All in ane rout vnto the dure thay ga,
	374	And Pietie put thairin, first thame befoir.
	375	Quhat was thair mair? “Out, harro! Taik and slay!”
	376	The hous is wone withoutin brag or schoir.
	377	The courtinis, all of gold, about the bed
	378	Weill stentit was, quhair fair dame Plesance lay.
	379	Than New Desyr, als gredie as ane glade,
	380	Come rinnand in, and maid ane grit deray.
	381	The quene is walknit, with ane felloun fray;
	382	Vp glifnit, and beheld scho wes betraysit.
	383	“#eild #ow, madame,” on hicht can schir Lust say.
	384	A wourde scho culd nocht speik, scho wes so abaisit.
153	385	“#eild #ow, madame,” Grene Lust culd say all sone,
	386	“And fairlie sall we governe #ow and #ouris.
	387	Our lord king Hartis will most now be done,
	388	That #it is law amang the nether bowris.
	389	Our lang, madame, #e keipit thir hie towris.
	390	Now thank we none bot Pietie, ws suppleit.”
	391	Dame Danger in to ane nuk scho lowris,
	392	And quakand thair the quene scho lay for dreid.
	393	Than Busteousnes come  with brag and bost.
	394	All that ganestude he straik deid in the flure.
	395	Dame Plesance sad, “Sall we thus gate be lost?
	396	Bring vp the king; lat him in at the dure!
	397	In his gentrice richt weill I dar assure.”
	398	Thairfor sweit Confort cryit vpone the king,
	399	Than Bissines, that cunning creature;
	400	To serve dame Plesance sone thay can him bring.
	401	So sweit ane smell as straik vnto his hart,
	402	Quhen that he saw dame Plesance at his will!
	403	“I #eild me, schir, and do me nocht to smart,”
	404	The fayr quene said, vpone this wys, him till.
	405	“I sauf #ouris, suppois it be no skill;
	406	All that I haue and all that myne may be,
	407	With all my hairt, I offer heir #ow till,
	408	And askis nocht bot #e be trew till me.”
	409	Till that Loue, Desyre and Lust devysit
	410	Thus fair dame Plesance sweitlie can assent.
	411	Than suddandlie schir Hairt him now disgysit;
	412	On gat his amouris clok, or euir he stint.
	413	Freschlie to feist thir armouris folk ar went.
	414	Blythnes wes first, brocht bodwarde to the hall.
	415	Dame Chastite, that selie innocent,
	416	For wo #eid wode and flaw out our the wall.
154	417	The lustie quene scho sat in the mid the deis.
	418	Befoir hir stude the nobill, worthy king.
	419	Servit thai war of mony dyuers meis,
	420	Full sawris, sweit, and swyth thai culd thame bring.
	421	Thus thai maid ane mirrie merschelling.
	422	Bewtie and Loue ane sait burde hes begoin.
	423	In wirschip of that lustie feist so ding
	424	Dame Plesance hes gart perce dame Venus’tun.
	425	Quha is at eis quhen bayth ar now in blis,
	426	Bot fresche king Hart that cleirlie is aboue,
	427	And wantis nocht in warld that he wald wis,
	428	And traistis nocht that euir he sall remove.
	429	Sewin #eir and moir schir Lyking and schir Loue
	430	Off him thai haue the cure and gouernance,
	431	Quhill at the last befell and sua behuif
	432	Ane changeing new that grevit dame Plesance.
	433	A morrowingtyde, quhen at the sone so schen
	434	Out raschit had his bemis frome the sky,
	435	Ane auld, gudlie man befoir the #et was sene,
	436	Apone ane steid that raid full easalie.
	437	He rappit at the #et but courtaslie,
	438	#it at the straik the grit dungeoun can din.
	439	Syn at the last he schowtit fellonlie,
	440	And bad thame rys, and said he wald cum in.
	441	Sone Wantownnes come to the wall abone,
	442	And cryit our, “Quhat folk ar #e thairout?”
	443	“My name is Age,” said he agane full sone.
	444	“May thow nocht heir langar how I culd schout?”
	445	“Quhat war #our will?” “I will cum in, but dout.”
	446	“Now God forbid, in fayth, #e cum nocht heir.”
	447	“Rin on thy way, or thow sall beir ane route,
	448	And say the portar he is wonder sweir.”
155	449	Sone Wantownnes he went vnto the king,
	450	And tald him all the cais, quhow that it stude.
	451	“That taill I traist be na leissing.
	452	He wes to cum; that wist I, be the rude.
	453	It dois me noy, be God, in bone and blude,
	454	That he suld cum sa sone. Quhat haist had he!”
	455	The quene said, “To hald him out war gude.”
	456	“That wald I fayne war doin, and it micht be.”
	457	#outhheid vpstart and knelit befoir the king.
	458	“Lord, with #our leif, I may na langar byd.
	459	My warisoun – I wald that with me bring - 
	460	Lord, pay to me and gif me leif to ryde;
	461	For micht I langer resyde #ow besyde,
	462	Full fayne I wald, no war my felloun fa.
	463	For dout of Age, schir king, #e latt me slyde,
	464	For and I byde, in fayth, he will me sla.”
	465	“Sen thow man pas, fair #outhheid, way is me.
	466	Thow wes my freynd and maid me gude seruice.
	467	Fra thow be went, never so blyth to be
	468	I mak ane vow, thocht that it be nyce.
	469	Off all blythnes thy bodie beiris the pryce.
	470	To warisoun I gif the, or thow ga,
	471	This fresche visar, wes payntit at devyse.
	472	My lust alway with the, se that thow ta.
	473	For saik of the I will no colour reid
	474	Nor lusty quhyt vpone my bodie beir,
	475	Bot blak and gray alway quhill I be deid.
	476	I will none vther wantoun wedis weir.
	477	Fayr weill, my freynd, thow did me never deir.
	478	Vnwelcum Age, thow come agane my will.
	479	I lat the wit, I micht the weill forbeir.
	480	Thy warisoun suld be small, but skill.”
156	481	Than #outhheid said, “Disport and Wantounes,
	482	My brether both, dispone #ow with me ryde.”
	483	Vpstart on fute lyflie Delyuernes,
	484	Said, “Schirris, I pray #ow, tak me for #our gyde.
	485	Trow #e that I sall ly heir in to hyde
	486	This wourthy craft that Nature me to gaif?
	487	Na, na, this cowartnes sall nocht betyde.
	488	Fair on! I salbe formest of the laif.”
	489	Out at ane previe postrome all thai past,
	490	And wald nocht byd all out to tak thair leif.
	491	Than fresche Delyte come rynnand wonder fast,
	492	And with ane pull gat #outhheid be the sleif.
	493	“Abyd, abyd, gud fallow, the nocht greif.
	494	Len me thy cloke to gys me for ane quhyle.
	495	Want I that weid, in fayth, I will mischeif;
	496	Bot I sall follow the within ane myle.”
	497	Delyte come in, and all that saw his bak,
	498	Thay wenit it had bein #outhheid bundin still.
	499	Bot eftirwart, quhen that thai with him spak,
	500	Thay knew it wes ane fein#e maid thame till.
	501	Sone quhen he had disportit him his fill,
	502	His courtlie cloke begouth to fayd of hew,
	503	Thriftles, threidbair, and reddy for to spill,
	504	Lyk fail#eit blak, quhilk wes befoir tyme blew.
	505	#it wald he nocht away alluterlie,
	506	Bot of retinew feit he him as than,
	507	And or he wist he spendit spedellie
	508	The flour of all the substance that he wan.
	509	So wourde he pure and powrit to the pane.
	510	#it Appetyt, his sone, he bad duell still.
	511	Bot, wit #e weill, he wes ane sory man;
	512	For falt of gude he wantit all his will.
157	513	Be that wes Age enterit, and #it first
	514	His branchis braid out bayr at mony bore.
	515	Vnwylkum was the cry quhen that thai wist,
	516	For folowand him thair come fyve hundreth score
	517	Off hairis that king Hart had none befoir.
	518	And quhen that fayr dame Plesance had thame sene,
	519	Scho grevit and scho angerit weill more.
	520	Hir face scho wryit about for propir teyne.
	521	Scantlie had Age restit him thair ane quhyle,
	522	Quhen Conscience come cryand our the wall,
	523	“How lang think #e to hald me in exile?
	524	Now, on my saule, #e ar bot lurdanis all,
	525	And sum of #ow, be God, sall haue ane fall,
	526	May I him meit fra presence of the king.
	527	All fals tratouris I may #ow full weill call,
	528	That seruit weill be draw, both heid and hing.”
	529	Fra Age harde that Conscience was come-ing,
	530	Full sone he rais belyve and leit him in.
	531	Sadnes he had; ane cloik fra meture mvming
	532	He had vpon, and wes of Ageis kin.
	533	It war richt harde thay tua in sunder twin.
	534	Thairfoir at his bak he ran anone.
	535	In mid the clois, thair Conscience met with Syne,
	536	Ane felloun rout he layde on his rig-bone.
	537	Conscience to Syn gave sic ane dunt,
	538	Quhill to the erde he flaw and lay at vnder.
	539	#it Conscience his breist hurt with the dynt.
	540	Bot Sadnes hes put this tua in sunder.
	541	Folie and Vyce in to thair with thay wounder,
	542	Quhow sic ane maister man so sone suld rys,
	543	In mid the clois, on luikand neir fyve hunder,
	544	The kingis folk to ding and to suppryse.
158	545	Thai war adred and sone hes tane the flicht,
	546	Syn in ane hirne to hyd sone can thame hy.
	547	Than Conscience come to the kingis sicht.
	548	Out at ane dore ran Falset and Inuy,
	549	Gredie Desyr and gamsome Glutony,
	550	Vant and Vanegloir, with new grene Appetyte.
	551	For Conscience luikit sa fellonlie,
	552	Thay ran away out of his presence quyte.
	553	“God blis the, lord,” thus Conscience can say.
	554	“This quhyle bygane thow has bene all to glaid.”
	555	“#a, Conscience, and #it fayne wald I play,
	556	Bot now my hart waxis wounder sad.”
	557	“Thai haue bene wickit counsalouris thow had,
	558	Wist thow the suth, as thow sall eftir heir;
	559	For, wit thow weill, thair buirding wes bad.
	560	The rute is bitter, scharp as ony breir.
	561	Thy tresour haue thay falsle fra the tane,
	562	Thir wickit folk thow wenit had bene trew,
	563	And stowin away fra the, ane and ane;
	564	For think, thay never cum the for to glew.
	565	Quhair is thy garment grene and gudlie hew?
	566	And thy fresche face that #outhheid to the maid?
	567	Thow bird think schame and of thy riot rew,
	568	Saw thow thy self in to thy colour sad.
	569	Now mervale nocht, suppois I with the chyde,
	570	For, wit thow weill my hart is wounder wa.
	571	Ane vther day, quhen thow may na thing hyde,
	572	I man accuse the as thy propir fa;
	573	Off thy vane werk fist witnes thow me ta, 
	574	Quhen all thy iolitie beis iustifeit.
	575	It grevis me that thow suld graceles ga,
	576	To waist thy weilfair and thy welth so wyde.”
159	577	As Comscience wes chydand thus on hicht,
	578	Reassoun and Wit richt at the #et thay rang;
	579	With rappis lowd, for it drew neir the nicht,
	580	Bad lat thame in, for thai had standing lang.
	581	Said Conscience, “In gude fayth, this is wrang.
	582	Gif me the key, I sall be portar now.”
	583	So come thai in; ilkane throw-vther thrang.
	584	Syn, with ane wisk almost, I wait nocht how,
	585	Ressoun ran on quhair at Discretioun lay,
	586	In to ane nuke quhair na man culd him find,
	587	And with his kniyf he schure the flesche away
	588	That bred vpone his ene and maid him blind.
	589	Syn gaif he him the thuide ewin behind.
	590	“Now may thow se. Get vp, no langar ly,
	591	And scouner nocht to ryd in rane and wynd.
	592	Quhair euir I be, se that thow be neir by.”
	593	The king begouth to speik vpone this wyse:
	594	“Fayr Conscience, #e ar to crabbit now,
	595	#our souerane and #our lord for to suppryse.
	596	Thair is no man of gude will #ow allow.
	597	Quhat haue I done, that thus hes crabbit #ow?
	598	I followit counsale alway for the best,
	599	And gif thai war vntrew, I dar avow,
	600	Natur did mis, sic folk apone me cast.
	601	Nature me bred, ane beist in to my nest,
	602	And gaif to me #outhheid, first seruitour,
	603	That I no fut micht find, be eist nor west,
	604	Bot euir in warde, in tutourschip and cure.
	605	And Wantownnes, quha wes to me more sure?
	606	Sic Nature to me brocht and first devysit,
	607	Me for to keip fra all misaventure.
	608	Quhat blame serve I, thus way to be supprysit?
160	609	#e did greit mis, fayr Conscience, be #our leif,
	610	Gif that #e war of kyn and blude to me,
	611	That sleuthfullie suld lat #our tyme oursleif,
	612	And cum this lait. How suld #e ask #our fee?
	613	The steid is stollin. Steik the dure! Lat se,
	614	Quhat may avale. God wait, the stall is tume.
	615	And gif #e be ane counsalour sle,
	616	Quhy suld #e sleuthfullie #our tyme forsume?
	617	Off my harme and drerie indigence,
	618	Gif thair be ocht amys, me think, parde,
	619	That #e ar caus verray of my offence,
	620	And suld sustene the bettir part of me.
	621	Mak answer now. Quhat can #e say? Lat se.
	622	#our self excuse and mak #ow foule or clene.
	623	Ressoun, cum heir. #e sall our iudge be,
	624	And in this caus gif sentence ws betwene.”
	625	“Schir, be #our leif, in to my propir caus
	626	Suppois I speik, #e suld nocht be displesit,”
	627	Said conscience. “This is ane villaneis caus,
	628	Gif I suld be the caus #e ar disesit.
	629	Na, #oung Counsale in #ow sa lang wes seasit,
	630	That hes #our tressour and #our gude distroyit.
	631	Richt fayne wald I with mirrour it war mesit,
	632	For of #our harme, God wait gif I be noyit.
	633	#e put grit wyt that I so lang abaid,
	634	Gif that I culd with counsale #ow avale.
	635	Schir, traist weill ane verrie caus I had,
	636	Or ellis war no ressoun in my taile.
	637	My terme wes set by ordour naturall;
	638	To quhat work, alway I most obey.
	639	No dar I nocht be noway mak travale,
	640	Bot quhair I se my maister get a swy.
161	641	For stand he on his feit and staakir nocht,
	642	Thir hundreth #eir sall cum in to his hald;
	643	Bot nevirtheles, schir, all thing #e haue wrocht,
	644	With help of Wisdome and his willis wald,
	645	I sall reforme #ow it blythlie, be #e bald,
	646	And #outhheid sall haue wit of #our misdeid.
	647	Thairfoir requyr #e Ressoun monyfald
	648	That he his rollis raithlie to #ow reid.”
	649	Ressoun rais vp and on his rollis he brocht.
	650	“Gif I sall say, the sentence sall be plane:
	651	Do never the thing that ever may scayth the ocht.
	652	Keip mesour and treuth for thairin lyis na trayne.
	653	Discretioun suld ay with king Hart remane;
	654	Thir vthir #oung folk seruandis ar bot fulis.
	655	Experience mais knawledge new agane,
	656	And barnis #oung suld lerne at auld mennis sculis.
	657	Quha gustis sweit and feld nevir of the sowre,
	658	Quhat can he say? How may he seasoun iuge?
	659	Quha sittis hate and feld nevir cauld ane hour,
	660	Quhat wedder is thairout, vnder the luge,
	661	How suld he wit? That war ane mervale huge!
	662	To by richt blew that nevir ane hew had sein,
	663	Ane servand be that nevir had sein ane fuge,
	664	Suppois it ryme, it accordis nocht all clene.
	665	To wis the richt and to disvse the wrang:
	666	That is my scule to all that list to leyr.
	667	Bot, Wisdome, gif #e suld duell vs amang,
	668	Me think #e duell our lang. Put doun #our speir.
	669	#e micht weill mak ane end of all this weir,
	670	Wald #e furthschaw #our wourthy document.
	671	For is thair none that can forbeyr
	672	The work of vice withoutin #our assent.”
162	673	Wit said, “Schir king, be war or #e be way,
	674	For Foirsicht hes full lang bein flemit,
	675	Vnto knaw thy freynd for-be thy fa.
	676	Gif thow will haue thy cuntre all weill #emit,
	677	And be thow weill to hald the so it semit
	678	LINE MISSING
	679	Eftir thy deith thy deidis mon be demit,
	680	Be thy desert, outher to baill or blis.”
	681	Honour he raid the castell round about,
	682	Vpon ane steid that wes als quhyt as milk.
	683	“Is Eis thairin?” cryit he, with ane schout.
	684	Dame Plesance spak; hir face hid with ane silk.
	685	“He is ane houernour of ouris, that ilk.”
	686	Wit said, “Cum in, full welcum to thir wanis!”
	687	“I compt nocht all #our werkis wirth ane wilk.
	688	#e sall nocht herbrie me and Eis at anis.”
	689	Wirschip of Weir come on the tother syde,
	690	Vpon ane steid rampand, wes reid as blude.
	691	He cryit on Strenth, “Cum out, man, be my gyde!
	692	I can nocht ryde out our this water woude.”
	693	Dame Plesance harde, and on hir wayis scho #uid
	694	Richt to the king, and bad him Strenth arreist.
	695	“I wald nocht, schir, for mekle warldlie gude,
	696	Want Strenth ane hour quhen euir we go to feist.
	697	In all disport he may ws gritlie vaill.
	698	Gif him na leif, bot hald him quhill #e may.”
	699	The king full weill had harde dame Plesance’ taill,
	700	And Strenth he hes arreistit be the way.
	701	“Abyde,” he said, “ we sall ane vther day
	702	Seik Wirschip at our will and ws avance.
	703	I dreid me sair, schir Strenth, of that delay,
	704	For armes hes both happie tyme and chance.”
163	705	Strenth said, “Now I am grene and in my flouris,
	706	Fayne wald I follow Wirschip, and I micht,
	707	For gif I byde, in fayth, the falt is #ouris.
	708	I man obey to #ow, sen that is richt.
	709	Now se I weill dame Plesance hes grit slicht,
	710	And fy on Eis, that haldis Honour out.
	711	He is the man, micht bring ws all to hicht.
	712	Lo, quhair he rydis bakwart with his route!”
	713	With this Bewtie come in the kingis sicht.
	714	Full reverendlie scho knelit in his presence.
	715	“Dame Plesance sayis, schir, that #e do vnricht,
	716	Durst I it say vnto #our hie reuerence.
	717	#e haue displesit hir hie magnificence,
	718	That suld lat Conscience in hir castell cum.
	719	He is hir fo and dois hir grit offence,
	720	And ofttymes can hir seruitouris ouercome.”
	721	Thairwith the king vpstart and turnit abak
	722	On Conscience and all his court in feir,
	723	And to the quene the richt way can he tak;
	724	Full suddanlie in armis hint the cleir.
	725	Scho wryit about; to kys scho wes full sweir.
	726	Than he agane full fayrlie to hir spak:
	727	“No, be no wraith with me, my lady deir,
	728	For as I may I sall #ow mirrie mak.
	729	Thocht Conscience and Wisdome me to keip
	730	Be cunning both, I sall thame weill begyle.
	731	For trewlie, quhen thai ar gone to sleip,
	732	I salbe heir within ane bouny quhyle.
	733	My solace sall I sleylies thus our-syle.
	734	Richt sall nocht rest me alway with his rewle.
	735	Thocht I be quhylum bowsum as ane waile,
	736	I salbe cruikit quhill I mak rewle.”
164	737	Dame Plesance said, “My freyndis now ar flede,
	738	The lusty folk that #e furth with #ow brocht.
	739	Methink thir carlis ar nocht courtlie clede.
	740	Quhat ioy haue I of thame? I compt thame nocht.
	741	#outhheid and fresche Delyte, micht thai be brocht,
	742	For with thair seruice I am richt weill jend.
	743	Fayne wald I that #e send men and thame socht,
	744	All thocht it war vnto the warldis ende.”
	745	The quene wourde wrayth; the king wes sore addrede,
	746	For hir disdane he culd nocht gudlie beir.
	747	Thai sowpit sone and syn thai bownit to bede.
	748	Sadnes come in and rownit in his eir.
	749	Dame Plesance hes perceauit hir new feyr,
	750	And airlie, affoir the sone, scho gan to ryse
	751	Out of the bed, and turst vp all hir geir.
	752	The king wes sound on sleip and still he lyis.
	753	Hors and harnes hint scho hes in haist.
	754	With all hir folk scho can hir wayis fayr.
	755	Be this it wes full neir myd day almaist.
	756	Than come Diseis, in rydand with ane rair,
	757	“The quene is went, allace, I wait nocht quhair!”
	758	The king began to walk, and harde the beir.
	759	Than Ielosie come strekand vp the stair
	760	To serve the king and drew him wounder neir.
	761	Ressoun come: “Schir king, I reid #e ryse.
	762	Thair is ane grit pairt of this fayr day run.
	763	The sone was at the hicht, and dounwarde hyis.
	764	Quhair is the thesaure now that #e haue woun?
	765	This drink wes sweit, #e fand in Venus’tun:
	766	Sone eftir this it salbe staill and soure.
	767	Thairfoir of it I reid no moir #e cun.
	768	Lat it ly still and pleis #our paramour.”
165	769	Than Wisdome sayis. “Schape for sum governance,
	770	Sen fayr dame Plesance on hir wayis ar went.
	771	In #our last dayis #e may #our self avance.
	772	Gif that #e wourde of thesaure indigent,
	773	Go to #our place and #ow thairin present.
	774	The castell #et is strang aneuche to hald.”
	775	Than Sadnes said, “Schir king, #e man assent.
	776	Quhat haue #e now ado in this waist fald?”
	777	The king hes harde thair counsale at the last,
	778	And halelie assentit to thair saw.
	779	“Mak reddie sone,” he sayis, “and speid #ow fast.”
	780	Full suddanlie thai can the clarioun blaw.
	781	On hors thai lap and raid on, all on raw,
	782	To his awin castell, thairin he wes brede.
	783	Langour, the watche, attour the kirnale flaw,
	784	And Hevines to the grit dungeoun flede.
	785	He cryit, “Schir king, welcome to thy awin place!
	786	I haue it keipit trewlie, sent how past.
	787	Bot I haue meikill mervale of thy face,
	788	That changeit is lyk ane winter blast.”
	789	“#e, Havines,” the king said at the last,
	790	“Now haue I this with fer mo harmes hint,
	791	Quhilk grevis me quhen I my comptis kast,
	792	How I fresche #outhheid and his fallowis tynt.”
	793	Strenth wes as than fast fadit of his flouris,
	794	Bot still #it with the king he can abyde,
	795	Quhill at the last in the hochis he cowris;
	796	Than prevelie out at the #et can slyde.
	797	He stall away and went on wayis wyde,
	798	And socht quhair #outhheid and his feiris wound.
	799	Full suddanlie, suppois he had na gyde,
	800	Behind ane hill he hes his feiris funde.
166	801	Swa on ane day the dayis watchis tua
	802	Come and said thai saw ane felloun mist.
	803	“#a,” said Wisdome, “I wist it wald be wa.
	804	That os ane sing befoir ane hevie trist.
	805	That is parell to cum, quha it wist,
	806	For on sum syd thair sall ws folk assaill.”
	807	The king sat still. To travaill he nocht list,
	808	And herknit Syn ane quhyle to wit his taill.
	809	Desyre wes dalie at the chalmer dure,
	810	And Ielousie wes never of his presence.
	811	Ire kepit ay the #et with meikle cure,
	812	And Wretchitnes wes hyde in to the spence.
	813	Sic folk as thir he had to mak defence,
	814	With all thair familie fullie hundrethis fyve.
	815	Schir Eis he was the gritest of reuerence,
	816	Best lovit with the king of leid on lyve.
	817	To the #et come rydand on ane day
	818	Wirschip of Weir, quhilk sawis honouris hie
	819	“ Go the king,” with sture voce can he say.
	820	“ Speir gif ony office he hes for me,
	821	For and him list I will him serve for fee.”
	822	Wysdome come to the wall, cryand our agane,
	823	“ Man, seik thy fortoun with Aduersitie!
	824	It is nocht heir sic thing as the suld gane.
	825	Strenth is away outstolling lyk ane theif,
	826	Quhilk keipit ay the thesaure of estait.
	827	Thair is na man suld cheris the sa leif.
	828	Thir vther folk of Wirschip ar full blait.”
	829	Wirschip of Weir agane with Wisdome flate:
	830	“Quhy wald #e nocht me se quhen Strenth #e hade?”
	831	Thairwith come Eis, sad, “I sit warme and hait,
	832	Quhen thai thairout salbe with stouris stade.”
167	833	Wirschip sayis, “Ware, I wait, #e haue at hand,
	834	Quhilk sall assail#e #our wallis hie and strong.”
	835	Than Wisdome said, “Dame Plesance, sweit sembland,
	836	In #outhheid wald nocht tholse ws wirschip fang.”
	837	“Adew, fayrweill!” Wirschip sayis, “now I gang
	838	To seik my craft vnto the warldis ende.”
	839	Wisdome sayis, “Tak #ow diseis amang,
	840	And wait on me als quhylum quhair #e wend.
	841	For do #e nocht, #e may nocht weill escheif.”
	842	“Quhat is #our name?” “Wisdome, forsuyth, I hecht.”
	843	“All wrang, God wait, ofttymes, schir, be #our leif,
	844	Myn aventure will schape out of #our sicht.
	845	Bot nevirtheles may fall that #e haue richt.
	846	Rent haue I none outtak fortune and chance,
	847	That man I ay persew, both day and nocht.
	848	Eis I defy, so hingis in his ballance.”
	849	Rocht as thir two ware talkand in feir,
	850	Ane hiddeous ost thai saw come our the mvre.
	851	Decrepitus – his baner schane nocht cleir - 
	852	Was at the hand, with mony chiftanis sture.
	853	A crudge bak that cairfull cative bure,
	854	And cruikit was his lathlie lymmis bayth;
	855	But smirk or smyle, bot rather for to smvre;
	856	But scoup or skift, his craft is all to scayth.
	857	Within ane quhyle the castell all about
	858	He seigit fast with mony sow and gyne,
	859	And thai within gaif mony hiddowus schout,
	860	For thai war wonder wa king Hart to tyne.
	861	The grundin gan#eis and grit gunnis syne
	862	Thai schut without, within thai stonis cast.
	863	King Hart sayis, “Had the hous, for it is myne.
	864	Gif it nocht our, als lang as we may lest.”
168	865	Thus thai within had maid full grete defence,
	866	Ay quhill thai micht the wallis haue #emit,
	867	Quhill at the last thai wantit thame dispence,
	868	Ewill purvayit folk for weir, and sa weill stemit.
	869	Thair tunnis and thair tubbis war all temit,
	870	And fail#et was the flesche that wes thair fude,
	871	And at the last Wisdome the best hes demit
	872	LINE MISSING
	873	“And he be tynt, in parell put we all.
	874	Thairfoir had wait, and lat him nocht away.”
	875	Be this thai harde the meikle fore-tour fall,
	876	Quhilk maid thame in the dungeon to effray.
	877	Than rais thair meikle dirdum and deray.
	878	The barmekin birst, thai enterit in at large.
	879	Heidwerk, Hoist and Parlasy maid grit pay,
	880	And Murmouris mo with mony speir and targe.
	881	Quhen that thay saw na bute wes to defend,
	882	Than in thay leit Descripitus full tyte.
	883	He socht king Hart, for he full weill him kend,
	884	And with ane swerde he can him smertlie smyte
	885	His bak in twa, richt pertlie, for dispyte,
	886	And with the brand brak he both his schinnis.
	887	He gaif ane cry, than Comfort fled out quyte;
	888	And thus this bailfull bargane he begynnis.
	889	ressoun forfochtin wes and ewill drest,
	890	And Wisdome wes ay wanderand to the dure.
	891	Conscien lay doun ane quhyle to rest,
	892	Becaus he saw the king wourd waik and pure;
	893	For so in dule he micht no langar dure.
	894	“Go, send for Deid!2 thus said he verament,
	895	“#it, for I will dispone of my thesaure,
	896	Vpon this wyse mak I my testament:
169	897	To fayr dame Plesance, ay quhen sche list ryde,
	898	My prowde palfray, Vnsteidfastnes, I leif,
	899	With Fikkilnes, hir sadill set on syde.
	900	Thus aucht thair none of reassoun hir to reve.
	901	To fresche Bewtie, becaus I culd hir heve,
	902	Grein Appetyte hir servand for to be,
	903	To crak and cry alway quhill he hir deve,
	904	That I command him straitlie, quhill he de.
	905	Grein Lust, I leif to the, at my last ende,
	906	Of Fantasie ane fostell fillit fow.
	907	#outhheid, becaus that thow my barneheid kend,
	908	To Wantounnes ay will I that thow bow.
	909	To Gluttony, that oft maid me our fow,
	910	This meikle wambe, this rottin levir als,
	911	Se that #e beir, and that command I #ow,
	912	And smertlie hing both abone his hals.
	913	To Rere Supper, be he amang that route,
	914	#e me commend – he is ane fallow fyne.
	915	This rottin stomak, that I beir aboute,
	916	#e rug it out and reik it to him syne,
	917	For he hes hinderit me of mony dyne,
	918	And mony tyme the mes hes gart me sleip.
	919	Myn wittis hes he waistit oft with wyne,
	920	And maid my stomak with hait lustis leip.
	921	Deliuerance hes oft tymes done me gude,
	922	Quhen I wes #oung and stede in tendir age.
	923	He gart me ryn full rakles, be the rude,
	924	At ball and boull. Thairfoir greit weill that paige.
	925	This brokin schyn, that swellis and will nocht swage,
	926	#e beir to him – he brak it at the ball - 
	927	And say to him that it salbe his wage.
	928	This breissit arme #e beir to him at all.
170	929	To Chaistite, that selie innocent,
	930	Heir leif I now my Conscience, for to scour
	931	Off all the wickit roust that throw it went,
	932	Quhen scho for me the teiris doun culd powre,
	933	That fayr, sweit thing, bening in everie bour,
	934	That never wist of vyce nor violence,
	935	Bot euirmore is mareit with Mesour,
	936	And clene of Lustis curst experience.
	937	To Fredome sall #e found and fairlie beir
	938	This threidbair cloik, sumtyme wes thik of wow,
	939	And bid for my saik that he it weir,
	940	Quhen he hes spendit of that he hesnow.
	941	Ay, quhen his purs of penneis is nocht fow,
	942	Quhair is his fredome than? Full far to seik!
	943	A, #on is he, wes quhylum till allow.
	944	Quhat is he now? No fallow wourth ane leik!
	945	To Waist-gude luk, and beir Neid, that I lefe.
	946	To Covatice syn gif this bleis of fyre.
	947	To Vant and Voky #e beir this rowm slef. 
	948	Bid thame thairin that thai tak thair hyre.
	949	To Bissines, that nevir wes wont to tyre,
	950	Beir him this stule and bid him now sit doun,
	951	For he hes left his maister in the myre,
	952	And wald nocht draw him out thocht he suld droun.
	953	Fule-hardines, beir him this brokin brow,
	954	And bid him bawldlie bind it with ane clout;
	955	For he hes gottin morsellis on the mow,
	956	And brocht his maister oft in meikle dout.
	957	Syn sall #e eftir faire dame Dangeir schout,
	958	And say, becaus scho had me ay at feid,
	959	This brokin speir, sum tyme wes stiff and stout,
	960	To hir I leif, bot se it want the heid.”
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		

