Gavin Douglas : Eneados III

Page	Line number	Line
1		THE PROLOUG OF THE ELEVINT BUKE
	1	Thow hie renown of Martis chevalry,
	2	Quhilk gladis euery gentill wight to heir,
	3	Gif thou mycht Mars and Hercules deify,
	4	Quharfor beyn bobillys to follow prowes swer?
	5	Weill auchtyn eldris exemplis ws to steir
	6	Tyll hie curage, all honour till ensew:
	7	Quhen we considir quhat wirschip tharof grew,
	8	All vyce detest, and vertu lat ws leyr.
	9	Prowes, but vyce, is provit lefull thyng
	10	By haly scriptur into sindry place,
	11	Be Machabeus, Iosue, Dauid kyng.
	12	Mychael, and eyk hys angellys full of grace,
	13	That can the dragon furth of hevynnys chace
	14	With vail#eand dyntis of ferm myndis contrar,
	15	Nane other strokis nor wapynnys had thai thar,
	16	Nother speir, buge, pol ax, swerd, knyfe nor mace;
	17	In takynnyng that in chevalry of fyght
	18	Our myndis suld haue iust ententioun,
	19	The grond of batale fundyt apon rycht;
	20	Not for thou lyst to mak discentioun
	21	To seik occasyons of contentioun,
	22	Bot rype thy querrell, and discuß it plane:
	23	Wrangis to reddreß suld wer be vndertane,
	24	For na conquest, reif, skat nor pensioun.
	25	To speke of moral vertuus hardyment,
	26	Or rathar of dyvyne, is myne entent;
	27	For warldly strenth is febill and impotent
	28	In Goddis sight, and insufficient.
2	29	The Pslamyst says that God is not content
	30	In mannys stalwart lymmys nor strenth of corß,
	31	Bot into thame that trastis in hys forß,
	32	Askand mercy, and dredand iugement.
	33	Strang fortitud, quhilk hardyment cleip we,
	34	Abuf the quhilk the vertu souerane
	35	Accordyng pryncis, hecht magnanymyte,
	36	Is a bonte set betwix vicis twane:
	37	Of quham fuyl hardynes clepit is the tane,
	38	That vndertakis all perrellis but avice;
	39	The tother is namyt schamefull cowardyce,
	40	Voyd of curage, and dolf as ony stane.
	41	The first is hardly all owt by mesur,
	42	Of tyme nor rayson gevis he na cuyr,
	43	No dowt he castis, bot all thinkis suyr,
	44	Nocht may he suffir, nor hys hait endur;
	45	The tother is of all prowes sa puyr,
	46	That evir he standis in feir and felloun dreid,
	47	And nevir dar vndertake a douchty deid,
	48	Bot doith all curage and all manheid smuyr.
	49	TThe first soundis towart vertu sum deill,
	50	Hardy he is, couth he be avyse;
	51	Of hardyment the tother haß na feill:
	52	Quhou may curage and cowardys agre?
	53	Of fortitud to compt #ou euery gre,
	54	As Arestotill in hys Ethikis doith expreß,
	55	It wald, as now, conteyn our lang proceß;
	56	Quharfor of other chevalry carp will we.
	57	Gyf Crystis faithfull knychtis lyst ws be,
	58	So as we aucht, and promyst heß at font,
	59	Than mon we byd baldly, and neuer fle,
	60	Nowder be abasyt, tepyt nor #it blunt,
	61	Nor as cowartis to eschew the first dunt.
	62	Pawle witnessith, that nane sall wyn the crown,
	63	Bot he quhilk dewly makis hym reddy bown
	64	To stand wighty, and feght in the forfront.
3	65	And quhat that sall nocht wyn the crown of meid,
	66	That is to say, the euerlestand blyß ,
	67	The fyre eternall neidlyngis most thai dreid:
	68	For Cryst into his gospell says, I wyß,
	69	Quha bydis nocht with me contrar me is;
	70	And gif thou be aganyst God, but weir
	71	Than art thou wageour onto Lucifer.
	72	God salf ws all from sik a syre as this!
	73	The armour of our chevalry, perfay,
	74	So the Apostyll techit ws expreß,
	75	Not corporall but sperituall beyn thai,
	76	Our conquyst haill, our vassellage and prowes,
	77	Aganyst spretis and pryncis of myrknes;
	78	Not agane man, owr awyn brother and mait,
	79	Nor #it aganyst our makar to debait,
	80	As rabell to  all vertu and gudneß.
	81	The flesch debatis aganys the spiritual gost,
	82	Hys hie curage with sensual lust to law,
	83	And, be the body victor, baith ar lost;
	84	The spreit wald vp, the corpß ay down list draw:
	85	Thy secund fa the warld, ane other thraw,
	86	Makis strang assaltis of covatyß and estait,
	87	Aganyst quham is full perrellus debait;
	88	Thir fays famyliar beyn ful quaynt to knaw.
	89	Lyff in thy flesch as master of thy corps,
	90	Lyf in this warld as nocht ay to remane;
	91	Resist the fendlis slycht with all thy forß,
	92	He is thy ancyent ennemy, werst of ane;
	93	A thousand wylys he heß, and mony a trane,
	94	He kendillis oft thy flesch in byrnand heit,
	95	He causys wrachit plesans seym full sweit,
	96	And, for nocht, of this fals warld makis the fane.
	97	He is thy fa and aduersar principall,
	98	Of promyssioun wald the expell the land,
	99	For he the sammyn lost, and caucht a fall;
	100	Enfors the strangly contrar hym to stand.
4	101	Rayß hie the targe of faith vp in thy hand,
	102	On hed the halsum helm of hoip onlace,
	103	In cheryte thy body all embrace,
	104	And of devoit oryson mak thy brand.
	105	Stand at defens, and schrynk not for a schor;
	106	Thynk on the haly marthyris at ar went,
	107	Thynk on the payn of hell, and endleß glor,
	108	Thynk quhou thy Lord for the on rude was rent,
	109	Thynk, and thou fle fra hym, than art thou schent,
	110	Thynk all thou sufferis ontyll hys paynis nocht is,
	111	Thynk with quhou precyus pryce as thi sawll bocht is,
	112	And ay the moder of grace in mynd enprent.
	113	Feill beyn thys fays, fers and full of slycht,
	114	Bot be thou stalwart campioun and knycht;
	115	In feild of grace with forsaid armour brycht
	116	Thou may debait thame lyghtly in ilk fyght:
	117	For of fre will thyne acton is sa wight
	118	Nane may it perß, wilt thou resist and stand;
	119	Becum thou cowart, crawdoun recryand,
	120	And by consent ory cok, thy ded is dycht.
	121	Thynk quhou that fa is waik and impotent,
	122	May venquyß nane bot thame lyst be ourcum;
	123	He sall the nevir ourset, but thy consent.
	124	Eith is defens to say nay, or be dum;
	125	And for thy weill, lo, thys is all and sum:
	126	Consent nevir, and thou sall nevir be lost,
	127	By disassent thou may venquys ane ost,
	128	And, for anys #a, tyne thy meid euery crum.
	129	Na wondir is, for by exempill we se,
	130	Quha servys hys souerane intill all degre
	131	Full mony days, and efter syne gif he
	132	Commyttis anys trayson, suld he nocht de,
	133	Leß than hys prynce, of gret humanyte,
	134	Pardoun hys falt for hys lang trew seruys,
	135	Gyf he wald mercy craif? The sammyn wyß
	136	We beyn forgevyn, so that repent will we.
5	137	Bot quhat avalys begyn a strang melle,
	138	Syne #eld the to thy fa, but ony quhy,
	139	Or cowartly to tak the bak  and fle?
	140	Na, thar sall nane optene hie victory,
	141	Leß thai sustene the bargane dowchtely;
	142	And quha so perseueris to the end
	143	Ane conquerour and campioun euer is kend,
	144	With palm of triumphe, honour and glory.
	145	The maist onsilly kynd of forton is
	146	To haue beyn happy; Boetius techis so;
	147	As, to haue beyn in welth and hartis blyß,
	148	And now tobe dekeit and in wo:
	149	Richt so, quha vertuus was, and fallys tharfro,
	150	Of verray rayson malewrus hait is he;
	151	And #it, by grace and hys fre volunte,
	152	He may recovir meryt agane alsso.
	153	I say “be grace”, for quhen thou art in grace,
	154	Thou may eik grace to grace, ay mor and mor;
	155	Bot quhen thou fallys be syn tharfra, allace,
	156	Of thy meryt thou gettis hyr nevirmor;
	157	#it quhen thou dewly disponys the tharfor,
	158	Doand all that in the thar may be done,
	159	Of hys gudnes the etern Lord alssone
	160	Restorys the meryt, with grace in arlys of glor.
	161	Haill thy meryt thou had tofor thy fall,
	162	That is to say, thy warkis meritabill,
	163	Restorit ar agane baith gret and small
	164	And grace tharto, quhilk is sa profitabill
	165	That thou tharby to eik meryt art habill;
	166	Bot nocht ilk gre of grace thou had befor;
	167	That gettis thou not sa soyn, quhill forthymor:
	168	Be war tharfor, fall not, bot standis stabill.
	169	For lyke as quha offendit had hys lord,
	170	That lang tofor hys trew servand had bene,
	171	And syne agane becumis at ane accord
	172	With hys master, all thocht hys lord wald meyn
6	173	On hys ald seruyce, #it netheleß, I weyn
	174	He sall nocht soyn be tendir, as he was ayr:
	175	Be war tharwith, and kepe #ou fra the snair,
	176	Tyne nocht #our laubour and #our thank betweyn.
	177	Exempill takis of this prynce Ene,
	178	That, for hys fatale cuntre of behest,
	179	Sa feill dangeris sustenyt on land and see,
	180	Syk stryfe in stour sa oft with speir in rest,
	181	Quhill he hys realm conquest bath west and est:
	182	Sen all this dyd he for a temporall ryng,
	183	Preß ws to wyn the kynryk ay lestyng,
	184	Addreß ws fast fortill opteyn that fest.
	185	He may be callyt, as says Sanct Augustyn,
	186	Ane delicat, owr esy, Crystyn knycht,
	187	Refusys to thoill traval, sturt or pyne,
	188	And but debait wenys till optene the fycht.
	189	To wyn the feild, and nevir preif thy mycht,
	190	That war nyce thyng! Thy kyng Cryste in batell
	191	Quhat sufferit he for the, O catyve wight?
	192	Lyis thou at eyß, thy prynce in bargane fell?
	193	Aschamys of our sleutht and cowardyce!
	194	Seand thir gentyles and the paganys ald
	195	Ensew vertu, and eschew euery vyce,
	196	And for sa schort renown warryn so bald
	197	To susteyn weir and panys teyr ontald;
	198	Than lat ws stryve that realm forto posseid,
	199	The quhilk was hecht till Abraham and hys seyd;
	200	Lord, at ws wrocht and bocht, grant ws that hald!
7		Eftir the feild Enee maid sacrifyce,
		Offerand the spul#e to Mars, as was the gyß.
7	1	Duryng this quhile, furth of the sey dyd spryng
	2	The fresch Aurora with the brycht dawyng.
	3	Ene, albeyt hys hasty thochtfull curis
	4	Constrenyt hym, as twychyng sepulturis
	5	Of hys folkis new slane and berying,
	6	Forto provide a tyme mast accordyng,
	7	And gretly eik in mynd he trublyt was
	8	For the slauchtyr and ded corps of Pallas;
	9	#it netheleß, as first the son vpsprent,
	10	Scheddyng hys bemys in the orient,
	11	As victor he onto the goddis als tyte
	12	With sacryfyce can hys vowys acquyte.
	13	Ane akyn tre, was huge gret and squar,
	14	The branschis sned and kut abowt alquhar,
	15	Apon a motys hycht vpset haß he,
	16	And all with schynand armour cled the tre;
	17	The coyt armour and spul#e tharon hang
	18	Of Me#entius, the vail#eand campion strang;
	19	To the, gret god of stryfe, armypotent,
	20	In syng of trophe tharon was vpstent
	21	Hys cryst and hewmet all besprent with blude,
	22	The brokyn trunschions of hys speris rude,
	23	And hys fyne hawbyrk, with speir, swerd and macis,
	24	Assayt and persyt into twyß sax placis;
	25	Hys stelyt scheild dyd on the left syde hyng;
	26	Abowt hys gorget, or hys nek armyng,
	27	Was hung hys swerd with evor scawbart fyne.
	28	And thus exortis Ene hys ferys syne,
	29	The chiftanys all abowt hym lowkyt war,
	30	Quhilk glaidsum warryn of this ioyus fair:
	31	“O douchty men,” quod he, “worthy in weris,
	32	The grettast part of our warkis and afferis
	33	Beyn endit now, sa that in tyme cummyng
	34	All feir and dreid ar passyt of ony thyng:
8	35	Thir bene the spul#e and first weirly weid
	36	Reft from the prowd kyng be my handis in deid;
	37	Lo, heir Me#entius venquyst lyis doun bet.
	38	Now to the wallys of Lawrent and the #et
	39	The way is maid to Kyng Latyn to wend.
	40	Tharfor addreß #our myndis, and attend
	41	To armys and to weirfar euery ane,
	42	Provydand in #our consatis for bargane;
	43	So that #he reddy be, and na delay
	44	May stoppyn #ou, nor stunnys ane other day,
	45	Be #our awyn sleuth, for lak of gude forsycht,
	46	Gif #e onwarnyst beys callyt to the fycht:
	47	Alssone as fyrst the goddis omnipotent
	48	By sum sygnys or takyn lyst consent
	49	The ensen#eis and baneris be vphynt,
	50	And all the #onkeris meyt for swerdis dynt,
	51	Of thar tentis convoyt in array,
	52	Se #he all reddy be than, but delay.
	53	And in the meyn quhile, lat ws to erd haue
	54	The corpsys of our fallowys onbegrave,
	55	Quhilk only honour is haldyn in daynte
	56	At Acheron, the lawest hellys see.
	57	Paß on,” he said, “tha sawlys val#eant,
	58	Quhilk, with habundans of thar blud besprent,
	59	Haß conquyst ws this realm apon sik wyß,
	60	Do honour with thar funeral servys,
	61	And wirschip with thar finale last rewardis.
	62	Bot first, befor all corpsis of tha lardis,
	63	Ontill Evandrys dolorus cite
	64	Of #ong Pallas the body send mon we,
	65	Quham, wantand na vertu nor prowes,
	66	The wofull day heß ws byreft expreß,
	67	And with a wofull slauchter caucht, allace!”
	68	Thus said he, wepand salt terys our hys face;
	69	Syne tuke hys vayage towart the ilk sted
	70	Quhar Palla lyfleß corps was lyggand ded;
	71	Quham ancyent Acestes thar dyd kepe,
	72	With flottyryt berd of terys all beweip;
9	73	The quhilk Acetes had tofor ybe 
	74	Squyer to Kyng Evander, from the cite
	75	Of Parrha cummyn into Arcady,
	76	And at thys tyme was send in cumpany
	77	With hys deir fostyr child he had in cur,
	78	Bot not, as ayr, with happy aventur.
	79	About the corps alhaill the multitud
	80	Of servyturis and Troiane commonys stud,
	81	And dolorus Phrigyane wemen, on thar gyß,
	82	With hair down schaik, and petuus spraichis and cryis.
	83	Bot, fra that enterit was Eneas bald
	84	Within the portis of that large hald,
	85	A huge clamour thai rasyt and womentyng,
	86	Betand thar brestis quhill all the lyft dyd ryng;
	87	So lowd thar wofull bewalyng habundis
	88	That all the palyce dynnys and resoundis.
	89	Thys prynce hym self, fra that he dyd behald
	90	The snaw quhite vissage of this Pallas bald,
	91	Hys hed vphald, mycht nocht the self sustene,
	92	And eik the gapand dedly wond heß sene,
	93	Maid by the sperys hed Rutilyane
	94	Amyd hys sneith and fair slekyt breist bane,
	95	With terys brystand from hys eyn, thus plenyt:
	96	“O douchty child, maist worthy tobe menyt,
	97	Haß fortoun me envyit sa far that, eft
	98	Our weill is cummyn, thus thou art me bereft,
	99	Sa that thou suld not se our ryng,” said he,
	100	“Nor #it as victor with prosperyte
	101	Onto thy faderis cite hame retour?
	102	Syk promyß hecht I not the lattir hour
	103	To thy fader Evandrus, quhen that he
	104	At my departyng last embrasyt me,
	105	And send me to conquyß a large empyre;
	106	And, dredand syk for the, that lordly syre
	107	Vs monyst tobe war and avyse,
	108	Becauß the men quhamwith to do had we
	109	War bald and stern; said we had wer at hand
	110	With bustuus folk that weill in stryfe durst stand.
10	111	Now, certis, he levand in hoip, invane,
	112	For thy prosper returnyng haym agane
	113	Perchans doith mak prayer and offerandis,
	114	Chargand the altaris oft with hys awyn handis:
	115	Bot we hys lyfleß child, quhilk aw na thyng
	116	Onto the goddis of the hevynly ryng,
	117	With womentyng heir menand tendyrly,
	118	And vayn honour, accumpaneis by and by.
	119	O fey onhappy kyng Archadian!
	120	Now thy sonnys ded corps crewelly slane
	121	Thou salbehald: allace, the panys strang!
	122	This is our haymcom thou desyrit lang;
	123	This salbe our triumphe thou lang abaid,
	124	To se thy a son on hys beir tre laid!
	125	Ha, quhat, is this my promyß and gret faith?
	126	Bot, O Evander, beys not with me wraith;
	127	Thou sall not se thy son was dryve abak
	128	With schamefull wondis that he caucht in the bak;
	129	Ne thou hys fader, war he alyve this day,
	130	Suld nevir haue lak of hym, ne for hym pray
	131	For hys desert he deit a schamefull deth;
	132	And now with honour heß he #ald the breth.
	133	Bot, netheleß, quhat harm, ful ways me!
	134	Quhou large support, hey, quhat beld or supple
	135	In hym heß tynt Ausonya the ryng,
	136	And quhou gret deill heß lost Ascanyus #yng!”
10		#ong Pallas corps is till Evander sent,
		With all honour accordyng hys tyrment.
10	1	Quhen he bewalyt had on this maner,
	2	This wofull corps he bad do lyft on beir,
	3	And with hym send a thousand men in hy
	4	Walyt of euery rowt and cumpany,
	5	Forto convoy and do hym falloschip
	6	At hys last honour and funeral wirschip,
11	7	And tobe present at the lamentyng
	8	Of hys fader, to comfort hys murnyng;
	9	Thocht smal solace was that to hys regrait,
	10	Quhilk was sa huge, bot to hys estait
	11	Accordit weill that sik thingis suld be,
	12	Quhen all wightis mycht rew on hym to se.
	13	Sum of Eneas ferys bissely
	14	Flakis to plet thame presys by and by,
	15	And of small wikkyris fortobeld a beir
	16	Of sowpill wandis and of bronys seir,
	17	Bund with the syonys or the twystis sle
	18	Of small rammell or stobys of akyn tre.
	19	Thyr beddis beldyt, or funeral lytteris,
	20	Syk tumbys as for ded corpß efferis,
	21	With greyn burgionys and branschys fair ad weill
	22	Thai gan ourheld, and stentys euery deill:
	23	Amyd the quhilkis, of blumys apon a byng
	24	Strowyt full hie, thai laid this Pallas #yng;
	25	Lyggyn tharon als semly forto se
	26	As is the fresch flowris schynand bewte,
	27	Newly pullyt vp from hys stalkis smaill
	28	With tendyr fyngeris of the damysaill,
	29	Or the soft violet that doys freschly schyne,
	30	Or than the purpour flour, hayt iacynthyne;
	31	Quham all thocht the erth hys moder with sap
	32	Hym nurys not, nor comfortis on hir lap,
	33	#yt than hys schene cullour and figur glaid
	34	Is not all went, nor hys bewte defaid.
	35	Eneas syne twa robbys furth gart fold
	36	Of rych purpour and styf burd of gold
	37	Quhilk vmquhil Dydo, quheyn of Sydones,
	38	Of sik laubour full byssy tho, I geß,
	39	As at that tyme to pleß hym wonder glaid,
	40	With hir awyn handis to hym wrocht and maid,
	41	Wovyn full weill, and brusyt as rych wedis,
	42	Of costly stuf and subtell goldyn thredis;
	43	And with the tane of thir full dolorusly
	44	Eneas cled the #yng Pallas body,
12	45	Tobe hys finall and hys last honour;
	46	Hys lokkis and hys harys the self hour,
	47	Quhilkis war forto be brynt in assys cald,
	48	Into the tother habyt dyd he fald.
	49	Abufall thys, rewardis mony ane,
	50	Yconquest  in this batall Lawrentane,
	51	In hail hepys with hym heß he send,
	52	And bad thai suld tak gud kepe and attend
	53	To leid the pray per ordour pompusly.
	54	Feill horssys als he gaue thame by and by,
	55	With wapynnys eik, and other precyus geir,
	56	That he had reft hys fa men in the weir;
	57	The presoneris alsso, quham he had tak,
	58	He sent with handis bund behynd thar bak,
	59	Quhilkis, at the obsequeis or entyrment,
	60	To the infernal gostis suldbe sent,
	61	And with thar bludis sched, as was the gyß,
	62	The funerall flambe strynkyll in sacrifyß.
	63	He had the capitanys and the dukis all,
	64	In syng of trophe or pomp triumphall,
	65	Gert perkis bairn or treyn saplyng that squair is,
	66	Cled with the armour of thar aduersaris,
	67	To wryte and hyng tharon baith all and sum
	68	The namys of thar ennemyß ourcum.
	69	Furth led was the onsilly Acetes,
	70	Ourset with age, and sorow mycht nocht ceß;
	71	Now bludyand hys awyn breist with hys fystis,
	72	Now with hys nalys hys face rentis and brystis,
	73	And oft down fallys spaldit on the erd,
	74	With mony gowl, and a full petuus rerd.
	75	And furth war led rych cartis for the nanys,
	76	Besprent with blude of the Rutylianys.
	77	And eftir com Aethon, hys werly steid,
	78	Dispul#eit of hys harnessyng and weid;
	79	Wepand he went for wo, men mycht haue seyn
	80	With gret terys floddyrrit hys face and eyn.
	81	Ane bair hys helm, ane other bair hys speir;
	82	For the remanys of hys harneß and geir,
13	83	Syk as hys rych gyrdill and cotarmour,
	84	Turnus victor byreft hym in the stour.
	85	Furth haldis syne the drery cumpany
	86	Of Troianys, and Tyrrheyn dukis thame by;
	87	And wofull Archadis, in syng of dolour thame by;
	88	Scheldis reversyt, and doun turnyt thar speris.
	89	And efter that, per ordour, by and by,
	90	Thai beyn furth passyt euery cumpany,
	91	Eneas tho can styntyng and abaid,
	92	And with a petuus regrait thus he said:
	93	“The horribill batellys of thir sammyn weris
	94	Tyll otheris funerall womentyng and terys
	95	Callys ws from thens; we may nocht follow the,
	96	Thyne entyrment forto behald and se.
	97	Adew for ay, Pallas, beluffyt best,
	98	Fair weill for evyr intill eternall rest!”
	99	Na mair he said, bot went towart New Troy,
	100	Entrand tharin with terys of ennoy.
13		Quhou Eneas onto the Latynys gave
		Twelf days of respyt the ded corpsis to grave.
13	1	Be this war cum fra Kyng Latynys cyte
	2	Ambassatouris, with branch of olyve tre,
	3	Besekand favouris and benevolens;
	4	That he wald suffir tobe careyt from thens
	5	Tha corpsys ded, quhilkis on the feldis broun
	6	Lay strowyt heir and thar, with swerd bet down,
	7	And thame restor agane of hys gentre,
	8	To suffyr thame begravyn fortobe;
	9	Assuryng hym, thar mycht be led na weir
	10	On venquyst folkis, that lyfleß mycht not steir,
	11	And prayt spair thar pepill at syk myschans,
	12	Quhylum clepyt hys frendis and acquentans. 
	13	Quhen that Eneas, heynd, curtaß and gud,
	14	Thar peticioun sa ressonabill vndirstud,
14	15	As man that was fulfillyt of bonte,
	16	Thar hail desyre full glaidly grantit he,
	17	And forthir eik onto thame thus he said:
	18	“O Latyn folkis, quhat mysfortoun onglaid
	19	Haß #ou involuyt in sa onhappy weir
	20	That #he chayß ws away, #our frendis deir?
	21	Desyre #he paix bot for thame that bene lost
	22	By marcyall fayt, and slane into this ost?
	23	And I, forsuyth, tyll all that levand be
	24	Wald glaidly grant the sammyn, I say for me.
	25	Neuer hyddyr had I cummyn, wer not, perfay,
	26	Into this sted the fatys hecht for ay
	27	Our restyng place providit and herbry;
	28	Ne na weirfar with #our pepill led I.
	29	Bot #our kyng haß our confiderans vpgeif,
	30	And rather heß settyn all hys beleif
	31	On Turnus vassalage and his hie prowes;
	32	Thocht mor equale and ganand war, I geß,
	33	To this Turnus, the brekar of our paix,
	34	Till aventour hym self to de in preß.
	35	Gif he pretendis in batale with a brand
	36	To end the weir, or Troianys of this land
	37	Forto expell, heir semyt hym vnder scheild
	38	With wapynnys to rencontre me in feild,
	39	That nane bot ane of ws war left levand,
	40	Quhais lyfe God lyst withhald, or hys rycht hand.
	41	Now haldis on, and all the lyfleß banys
	42	And corpsis of #our wofull cite#anys
	43	Do byrn and bery efter #our awyn gyß,”
	44	Says Eneas, the Troiane war and wyß.
	45	Than of hys speche so awondrit war thai,
	46	Kepit thar silens, and wist nocht quhat to say;
	47	And athir towartis otheris turnys, but mayr,
	48	And can behald his fallow in a stair.
	49	The eldast man amang thame, finaly,
	50	Clepyt Drances, that had full gret envy
	51	At #yng Turnus, all way to hym infest
	52	For ald malyce or of cryme manyfest,
15	53	Begouth to speke and ansuer thus agane:
	54	“O huge gret is thy fame, thou duke Troiane,
	55	Bot far grettar all owt we may aspy
	56	Thy dedis of armys and thy chevalry;
	57	With quhat lovyngis equaill may I compair
	58	The to the goddis in hevyn abuf the ayr?
	59	Quhidder sall I fyrst extoll, and wonder in the,
	60	Thy gret gentryce and sa iust equyte,
	61	Or thy gret fors and laubour bellicall?
	62	Glaidly, forsuyth, now haymwart bair we sall
	63	Ontill our natyve bundis and cite
	64	Thir sa gret sygnys of humanyte:
	65	And, gif that ony chanß can fynd the way,
	66	We sall do fully all that evir we may
	67	The to conione with Kyng Latyn in hy:
	68	Lat Turnus quhar hym list go seik ally.
	69	And forthir eik weil lykis ws at all
	70	To help till rayß this fatale massy wall,
	71	And fortober apon our schuldris war ioy
	72	Thir stonys gret to this new wark of Troy.”
	73	Thus said Drances, and all the remanent
	74	Tharto annerdis with haill voce and consent.
	75	Twelf days of trewys thai band, to stanch debait,
	76	Forto kepe paix, and werys sequestrate;
	77	Than thou the woddis and thir holtis hie
	78	Troianys and Latynys sammyn, he and he,
	79	Quhar so thame list, wandris but danger.
	80	The heich eschis soundis thar and heir
	81	For dyntis rude of the scharp stelyt ax;
	82	Down weltit ar with mony granand strakis
	83	The fyrrys rekand to the sternys on hie;
	84	The mekill syllis of the warryn tre
	85	With weegis and with proppos beyn devyd;
	86	The strang gustand edyr is al to schyde;
	87	Na ceß thai not apon the iargand wanys
	88	The gret akys to turß away atanys.
16		The Kyng Evander complenyt sor and wareit,
		Quhen his son Pallas ded was to hym careit.
16	1	Than Fame with this, alsfast as scho mycht spryng,
	2	As messynger of sa gret womentyng,
	3	Flaw furt, and all with murnyng fillys sche
	4	Evander kynghys palyce and cyte,
	5	Quhilk layt tofor had schawyn that Pallas
	6	In Latyum landis sa victoryus was;
	7	Now says sche, “Lo, is he brocht on beir!”
	8	The Archadis ruschit to the portis in feir,
	9	And euery wyght handis hynt als tyte
	10	Ane hait fyre broynd, efter the ald ryte,
	11	In lang ordour and rabill, that all the stretis
	12	Of schynand flambys lemys brycht and gletis,
	13	Quhil all the large feildis of the light
	14	Myght seueraly be raknyt at a sight.
	15	The Troiane rowtis, on the tother hand,
	16	With thame adionys thar folkis sair wepand,
	17	Quham as the matronys beheld on sik wyß
	18	So duylfully wend to the kyngis palys,
	19	The dolorus town in euery streit and way
	20	With petuus scrykis and gowlyng fyllit thai.
	21	Than wasna fors Evander mycht refreyn,
	22	Bot in amyddis thame with gret disdene
	23	He ruschis, plenand on wofull maner,
	24	And fell on growf abuf ded Pallas beir,
	25	Wepand and waland as his hart wald breke;
	26	Embrasyt hym, bot no word mycht he spek
	27	And scars at last with gret difficulte
	28	The cundytis of his voce war lowsyt fre.
	29	Quhen he mycht speke, than thir hys wordis was:
	30	“This is nocht thy last cunnand, son Pallas,
	31	Thou promyst not so vnto thy fader deir,
	32	Bot at thou suld paß mair warly in weir,
	33	And not in danger of the cruell Mart.
	34	Owr weill I wist, with harmys at my hart,
17	35	Quhat aventour, and of quhou mekill mycht
	36	Till ony #ong man, the first feld in fight,
	37	Was gret desire of new loif or glory,
	38	And how sweit was renown of chevalry.
	39	Allace, the first commancement and assays
	40	To #yng men beyn in weir full fey always,
	41	And rycht hard bene the first entechment
	42	Of hasty batall to thame beyn not not acquent.
	43	My vowys nor my prayeris gret and small
	44	War not accept to nane of goddis all.
	45	O thou my blissyt spowß, decessit or now,
	46	Full happy of that ded in faith was thou,
	47	That to thys sorow not preservyt was!
	48	Bot be the contrar I, allace, allace,
	49	Ourlevit haß my fatys profitabill,
	50	And am alyve as fader miserabill;
	51	Quham wald God in #on sammyn mortale weris
	52	Rutilyanys had ourquhelmyt with thar speris,
	53	That, followand to the feild my feris of Troy,
	54	I mycht haue #ald this sawle full of ennoy,
	55	So that this funeral pomp, quhilk heir is wrocht,
	56	My body, and nocht Pallas, hame had brocht!
	57	Ne byd I nocht #ou, Troianys, to argew 
	58	of amyte and allyance bund of new,
	59	Ne our rycht handis and promyß, quhilkis we
	60	In frendschip knyt and hospitalyte:
	61	This mysfortoun is myne of ald thirlage,
	62	As tharto detbund in my wrachit age.
	63	Bot had this hasty ded, sa ondigest,
	64	Hue sufferit bot my son a stound to lest,
	65	Quhill of Rutilianys he had slane thousandis,
	66	And investit the Troianys in thar landis,
	67	That is to say, in Latyum or Lavyn,
	68	Weill lykyt me that he had endyt syne.
	69	And forthir eik, Pallas, my son so deir,
	70	Na mair rychly cowth I the lay on beir,
	71	Nor with mair wirschip list me entyre the,
	72	Than is providit be reuthfull Enee,
18	73	Be myghty Troianys and pryncis Tyrrheyn;
	74	For all the Tuscane men#e, as heir is seyn,
	75	Gret trophe and rich spul#e hydder bryngis,
	76	On perkis rychly cled with thar armyngis
	77	Quham thy richt hand in feild had put to ded.
	78	Bot, O thou Turnus, in the sammyn sted
	79	Amangis otheris heir suld thou haue be,
	80	In form and maner of a stok of tre,
	81	Gyf #he of age had beyn equale and perys,
	82	And baith elyke cummyn to #our strenthy #heris.
	83	Bot now, allace, I, fey onhappy wight,
	84	Quharto delay I Troianys from the fyght?
	85	Paß haym in haist, and remember to say
	86	Thir my desiris to #our prynce, I #ou pray:
	87	Evander says that thy ryght hand, Ene,
	88	Is all the cawß that he delays to de,
	89	Or that this haitsum lyfe sustene he wald,
	90	Sen now is lost hys son Pallas the bald:
	91	Sa till hym that he oblist is of det,
	92	Baith to the son and the fader, to set
	93	#on Turnus slauchter for owr recompens:
	94	To the Eneas only, but offens,
	95	And to fortoun, remanys this iournay #it,
	96	Quharwith thou may thankfully be acquyt.
	97	Tell hym, na lust to lyf langar seyk I;
	98	Onlesum war syk plesour I set by;
	99	Bot for a thraw desyre I to lest heir,
	100	Turnus slauchter and deth with me to beir,
	101	As glaid tithandis onto my child and barn,
	102	Amang the gostis law in skowgis dern.”
18		Heir athir party takis byssy cuyr
		The ded bodeis to graif in sepultur.
18	1	The meyn sesson Aurora rasyt hir lycht,
	2	Richt confortabill for euery mortall wight,
	3	Rendryng agane the oportunyte
	4	Of laubour and of wyrkyng, as we se.
19	5	The prynce Eneas, and the kyng Tarchon,
	6	Gret byngis haß of treys mony one
	7	Vpbeldyt, by the bowand costis bay.
	8	Thydder euery ane dyd cary, but delay,
	9	Efter thar eldris gyß, onto that sted
	10	The corpsis of thar frendis that war ded,
	11	As fortodo thar observans of det;
	12	And thar vnder the smoky fyre haß set,
	13	Quhill that the hevynnys hye dyd walxin dirk,
	14	Involuyt with the reky stewys myrk.
	15	And thryß on fut all sammyn euery man
	16	In schynand armour abowt the fyris ran,
	17	And thryß the wofull funerall inglys thai
	18	Circulyt abowt on horsbak in array,
	19	With gowlyng and with vocis myserabill;
	20	Quhill that of trigland terys lamentabill
	21	The feildis strowyt war in euery place,
	22	Armouris all wet with wepyng, and thar face.
	23	The clamour of the men and trumpys stevyn
	24	Gan spryngyng vp on hught onto the hevyn.
	25	Syne cumis sum, and in the fyre dyd slyng
	26	The weirly wedis, spul#e and armyng
	27	Rent from the Latynys slane into the weir,
	28	As helmys, scheildis, and rych swerdis seir,
	29	Brydillys, and all thir stedis trappouris fair,
	30	The hasty hurland charyot quhelys squair;
	31	Ane other sum kest in the fyre syk geir
	32	As weilbekend the corps was wont to weir,
	33	Thar awyn wapynnys, and thar onsilly scheildis,
	34	Quhilk mycht thame nocht defend into the feildis.
	35	Full mony carcage of thir oxin gret
	36	Abowt the fyris war brytnyt and downbet,
	37	And bustuus bowkis of the byrsyt swyne,
	38	Our feildis al byreft from euery hyne;
	39	Thai steik the beistis, and swakkis in the fyre,
	40	Endlang the costis all tho byrnand schyre;
	41	And can behald that thar feris brynt,
	42	Observa,t weill the gledis half owt quent,
20	43	And eik the assys half brynt of the ded;
	44	Ne may thai thens be harlyt of that sted,
	45	Quhill at the hevyn ourquhelmyt the dirk nycht,
	46	That ganand is for fyry sternys brycht.
	47	And, netheleß, the Latynys lamentabill
	48	In placis seir fyris innumerabill
	49	Vpbeldit haß, and sum with wofull rerd
	50	Feill corpsis deip bedelvys vnder erd;
	51	And sum alsso in cartis haue thai sent
	52	To townys in the feildis adiacent;
	53	And sum alsso war send to the cite,
	54	Tobe entyrit as thame accordyt be.
	55	The remanent all sammyn assemlyt ourane,
	56	But numbyr and but ordour, euery ane,
	57	Of corpsys slane in huge heip byrn thai;
	58	And thus on athir sydis, the hie way
	59	And large feildis dyd oft of fyris schyne.
	60	As that the thryd days lycht eftir syne
	61	The dyrk nycht removyt from the sky,
	62	The assys deip, murnand with mony a cry
	63	Doun dyd thai cast, and scrapis owt atanys
	64	The hait amyrris and the byrslyt banys;
	65	And #it all warm, onculyt, sone thai haue
	66	Bedelvyn thame, and in the erd begrave.
	67	Bot, certis, than renewys the womentyng
	68	Within the mychty burgh of Latyn kyng,
	69	The rumour rayß and murmour principaly
	70	Of bewalyng all owt the maist party.
	71	The wofull moderis and matronys wepis heir,
	72	The eldmoderis, and eyk the systeris deir;
	73	Thar mycht be hard with duylfull breistis greyt
	74	The #yng babbys walyng on the streyt,
	75	That had thar faderis slane this hynder day,
	76	Cryand, “Ichane, allace, and weill away!”
	77	Thai curß and wary fast this vengabill weir,
	78	And Turnus wedlok bannys with mony a teir:
	79	All in voce thai cry, desirand he
	80	Suld ondertak the batll and melle,
21	81	And feght allane to mak end of this thing,
	82	As he the quhilk pretendis to weld the ryng
	83	Of Italy with honour pryncipall,
	84	Desyrand that he suldbe lord of all.
	85	The brym Drances aggregis weill this thyng,
	86	And buyr on hand baldly befor the kyng
	87	Nane bot this Turnus challance wald Enee,
	88	Turnus only to feght desyris he.
	89	And, be the contrar, mony sensymentis
	90	For Turnus schawys evident argumentis:
	91	Of Queyn Amatha the gret authoryte
	92	Dekkis and defendis hym with wordis sle;
	93	And hys gret fame and actis triumphall
	94	Hys querrel dyd susteyn agane tham all.
21		Befor Kyng Latyn and hys consale in deid
		Venulus schawis responß of Diomeid.
21	1	Abuf all this, lo, the ilk stound onon
	2	Thyr messyngeris, all trist and wobegon,
	3	Returnyt haymwart into thar maist neid
	4	From the gret cite of Schir Dyomed,
	5	Reportand answer, that alhaill was lost
	6	Thar lang travale and maist sumptuus cost;
	7	Schortly, thai had doyn thar na thyng at docht,
	8	The rych gyftis nor gold avalyt nocht,
	9	For all thar large requestis and prayeris;
	10	To help the Latyn pepill in thar weris
	11	Behuffyt thame to seik other supple,
	12	Or to mak paix with Troiane prynce Ene.
	13	Herand thir wordis, this ald Latyn kyng
	14	Falys all curag, with lamentyng,
	15	For patently the goddis wraik, hym thocht,
	16	Schew that by fait Ene was thyddir brocht,
	17	And manifest mycht of goddis hym dyd sustene,
	18	That schew the new gravys befor thar eyn.
22	19	Quharfor, a gret consale assemlys he,
	20	And callys the cheif ledaris of hys men#e,
	21	Changeand thai suld in hys palyce conveyn
	22	Onto the riall chymmyß. Tho bedeyn
	23	Thai flok so fast that eury way was hyd.
	24	Thys ancyent kyng dyd set hym dovn amyd
	25	The cepturyt men, as first and pryncipall,
	26	Bot no thyng semyng glaid of cheir at all.
	27	Than the ambassat, that was returnyt agane
	28	From Dyomedis cite Etholiane,
	29	He bad do schaw the credens that thai brocht,
	30	Per ordour haill thar answer, faland nocht.
	31	Silens was maid, ilk man hys tong held than,
	32	And Venulus, of thame the gretast man,
	33	Begouth fortill obey the kyngis charge,
	34	And schew hys credens planly thus at large:
	35	“O cite#anys, we haue visseit Diomed,
	36	And seyn thai strenthys by thame of Arge in deid
	37	Vpbeldyt in the boundis of Italy;
	38	The ways thiddir we haue met by and by,
	39	And eschapyt all dangeris by the gait,
	40	All thocht our iourney was nocht fortunait.
	41	We haue twichit that sammyn douchty hand
	42	By quham of Troy distroyt was town and land;
	43	Quhilk now as victor, in the feildis plane
	44	Besyde the skyrtis of the mont Gargane,
	45	Within boundis of Iapigya sul#e,
	46	That now on days Apul#e clepyng we,
	47	Vprasyt heß the cite Argyripas,
	48	Quham fra hys natyve pepill namyt he was.
	49	Fra that we entryt war in hys presens,
	50	And forto speke was geif ws audiens,
	51	The gyftis and rewardys present we;
	52	Our credens, our estait, and our cuntre,
	53	Declaryt plane, and quha with wer ws socht,
	54	And quhat occasioun had ws thiddir brocht.
	55	He hard ws weill, and on a frendly wyß
	56	Thus answer maid with wordis war and wyß:
23	57	O fortunat folk, quhar Saturn regnyt swa,
	58	#he ancyent pepill of Ausonya,
	59	Quhat mysaventour and onkyndly heyt
	60	#ou steris from #our lang rest and quyet,
	61	Prouocand #ou to movyng, rayß and steir
	62	Sa peralus, onknowth and onthrifty wer?
	63	For euery ane of ws that dyd offens
	64	In Troys bundis with swerd and violens,
	65	Or cruell handis set fortill invaid
	66	Kyng Priamus, and of hys realm degraid
	67	(I leif ontald all thai that in the feld
	68	By Troys wallys heß swelt vnder scheld,
	69	Or that the flude of Symois by the town
	70	Drownyt in stremys warpis vp and dovn),
	71	Our all the warld of ws hail the remanys
	72	Beyn punyst sor with onrehersabill panys,
	73	And sufferit heß all maner of turment.
	74	Ful weill knawis my wordis, quhat I ment,
	75	The sorofull constillatioun of Mynerve,
	76	Quhilk causyt mony douchty man to sterve;
	77	And on the costis of Euboica
	78	The rokis beris witneß #it alssua,
	79	And the montane Caphareus, God woit,
	80	That vengeans tuke and wraik apon our floyt.
	81	From that weirfar and cursyt chevalry
	82	We cachyt ar to syndry costis, far by
	83	Our natyve bundis and ald heritage.
	84	Lo, Menelay, ane of the cheif barnage
	85	And Atrius son, yclepyt Atrydes,
	86	To Protheus pillaris, hait Pyramydes,
	87	Constrenyt is in exill forto wend;
	88	Vlixes alsso, as ful weill is kend;
	89	Bewavyt is wyd quhar our all the see,
	90	So that the Ciclopes of Ethna saw he.
	91	Quhat suld I tell of Neoptolemus,
	92	That other wyß to name is hait Pyrrus,
	93	The hard myschans and tynsell of hys ryng?
	94	Or quhou aganys Idomens the kyng
24	95	Hys kyndly goddis and cuntre dyd rebell,
	96	And hym gan of hys natyve realm expell?
	97	Or quhou the Locrys, Aiax Oelyus ost,
	98	Now doys inhabyt the waist Lybyan cost?
	99	Sen he hym self the gret Agamenon,
	100	The kyng of Myce, and cheif ledar of on
	101	Of all the Grekis ostis in batale,
	102	Ha, schame to say, fowlely befell
	103	That by the handis of hys awyn wife
	104	The first nycht in hys palyce lost hys lyf.
	105	And he that venquyst Asya lyis ded;
	106	The sle adultrar occupiis hys sted.
	107	The goddis eik sa far dyd me invy,
	108	That in my natyve land neuer sall I spy
	109	My chaist spousage, lyke as befor heß bene,
	110	ne Calydon my realm of crymys cleyn.
	111	And now alsso, a grisly thyng to se,
	112	Ane selcouth monstre, lo, betyd hes me:
	113	My ferys lost with plumys in the ayr
	114	As thame best lykis ar fleand our alquhar
	115	(Allace of my folkis the vengeabill wraik!),
	116	Transformyt in fowlys, wandris by the laik,
	117	And of thar lamentabill and wofull sowndis
	118	The large costis dynnys and redoundis.
	119	Thir myschevys for my trespaß and cryme,
	120	I may traist, heß betyd me sen that tyme
	121	That I, witles and so rakleß, perfay,
	122	The hevynly bodeis durst with swerd assay,
	123	And with smert wond was our presumtuus
	124	To violat the rycht hand of Venus.
	125	Solist na mar,’ quod he, ‘persuaid me nocht
	126	That to so dangerus batellis I be brocht.
	127	Eftir the bettyng down of Troy wallys,
	128	With the Tewcranys, quhat chance that euer befallis,
	129	I will na mair debatis mak nor weris;
	130	Nor of our ald stryfe thir hynder #heris,
	131	That so myschews was and bad to se,
	132	May I glaidly remember now,’ said he.
25	133	‘Tha gyftis rych and mony fair presandis
	134	Quhilkis #e to me heß brocht furth of #our landis,
	135	Return and beir onto the prynce Ene.
	136	Contrar hys keyn dartis ellis stand haue we,
	137	And hand for hand matchit hym in fycht:
	138	Beleif me as expert, quhou stowt and wight
	139	Is he owther in batale place or feld,
	140	And how sternly he rasys vp hys scheild,
	141	Or with quhou gret a thud in the melle
	142	Ane lance towartis hys aduersar thrawys he.
	143	Forthir,’ he said, ‘I certify #ou alssua,
	144	That, gif the forsaid grond of Phrygia
	145	Twa othir sik men fosterit had or bred,
	146	The citeis all of Arge mycht sor haue dred,
	147	And the ofspryng of Dardan esely
	148	Mycht in our realmys arryvit by and by,
	149	So that Grece suld haue murnyt, euery tovn,
	150	The fatis ald reuersit vp syd dovn.
	151	Alhail the stop, resistans and delay
	152	Mayd at Troy wallys, quhil the sege thar lay,
	153	Was by the handis of Hector and Ene:
	154	The Grekis conquyst lang tyme, trastis me,
	155	By thame was styntit, apon sik maner
	156	That it prolongit was quhil the tent #er.
	157	Athir of thame in bonte and curage
	158	Excelland war, and full of vassalage ;
	159	Athir of thame maist souerane and douchty
	160	In dedis of armys, prowes and chevalry;
	161	Bot this Ene was first all owt expreß
	162	Of reuth, compassioun and of gentilnes.
	163	Tharfor all sammyn adionys #our rycht handis
	164	In ferm allyance of concord, and sik bandis
	165	Be ony wyß se #he obtene,’ quod he;
	166	‘For, gif thai start till armys in melle,
	167	Be war with thame fortill debait, I red.’
	168	Maist nobill kyng of kyngis, in this sted
	169	Hys answer heß thou hard, as I haue tald,
	170	And twichand this gret batale quhat he wald.”
26		The kyng proponys with Enee to tak peß
		Incontrar Turnus; tharto persuadis Drances.
26	1	Scars had the messyngeris thir wordis said,
	2	Quhen all the Latynys, trublyt, full onglaid,
	3	Fra hand to hand quhisperys fast and roundis,
	4	On diuerß wyß demyng with murmour soundis - 
	5	Lyke as the swyft watir stremys cleir
	6	Sum tyme rowtand men on far may heir,
	7	Quhar it is stoppit with thir stanys round,
	8	That of the ryveris brute and brokkyn sound,
	9	Brystand on skelleis our thir demmyt lynnys,
	10	The bankis endlang all the fludis dynnys.
	11	Bot efter that thar mudis mesyt wer, 
	12	Thar waverand wordis stanchit and sik beir,
	13	With reuerens first blyssand the goddis mycht,
	14	The kyng thus carpys from hys trone on hycht:
	15	“O Latyn pepill, forsuyth I wald al gait,
	16	And so had beyn far better, weill I wait,
	17	Full lang or now avisyt had we be
	18	Twychand the common weill and materis hie;
	19	And not a sik a poynt, apon this wyß,
	20	Our consale to assembill and to avyß,
	21	Quhen that our fays and aduersaris ar bown
	22	Forto bysege the wallys of our town.
	23	O cite#anys, we move and ledis at hand
	24	Ane wer inoportune, quhilk is onganand,
	25	Aganys folkis of goddis clan discend,
	26	That beyn invincybill, and weill can defend
	27	So that na bargane may thame irk nor tyre;
	28	Nor thocht thai venquyst war, baith man and syre,
	29	May thai desist, ne withdraw the melle.
	30	Gif ony hope or confidens had we
	31	In chevalry of the Etholianys,
	32	Quhilkis in Napillis with Dyomed remanys,
	33	And for thir men of armys thidder send,
	34	Do all sik traste away, and #ou defend:
27	35	Lat euery man in his awyn elf haue hope.
	36	But quhou febill sik traste is #e may grope,
	37	And eik befor #our eyn cleir may #e se
	38	In quhou gret perrell and proplexite
	39	All other materis lyis now or standis;
	40	All sic thyngis bene braid amang #our handis.
	41	I will accuß nor argu now na wight.
	42	All haill the forß or strenth mycht be in fycht
	43	Exercyt was, I wait; sen all the flour
	44	And pyssans of this realm dyd stryve in stour.
	45	Now so it is that I will breifly end,
	46	And in schort wordis mak onto #ou kend
	47	The dowtsum purpos in my mynd remanys;
	48	Attendans geif, and harkis all at anys.
	49	I haue, besyde Tyber the Tuscane flud,
	50	Ane ald feld onprofitabill and rude,
	51	Far strekand west to the bundis quhar remanys
	52	The Scicyll pepill, quhilkis clepit ar Sycanys;
	53	The folk Auruncane and of Rutuly
	54	This grund sawys full onthriftely,
	55	With scharp plewis and steill sokkis seir
	56	Thai hard hillys hyrstis forto eyr,
	57	And on thir wild holtis harsk alsso
	58	In faynt pastur doith thar bestis go.
	59	All that cuntre and band of hillis hie,
	60	Sa full of rochis pynnakillis, as we se,
	61	Lat it be geif for amyte ad concord
	62	To the Troianys, and Eneas thar lord;
	63	Syne offer thame equale trety condyng,
	64	And, as our perys, do call thame in this ryng;
	65	All sammyn lat thame dwell heir by and by;
	66	Gif thai haue sik desyre to Italy,
	67	Do lat thame beld thar cite wallys squar.
	68	Bot gif so be that thai lyst ellis quhar
	69	To othir costis or pepill forto wend,
	70	Thar duellyng place for ay to apprehend,
	71	And possibill be that of our boundis thai
	72	May so depart, and from thens wend away;
28	73	Twyß ten schippis lat ws beld agane
	74	Of strang tymmyr and treis Italyane,
	75	And gif thai wald compleit ma in this land,
	76	The stuf lyis all reddy by the strand;
	77	Of thar schippis the numbir and maner
	78	Lat thame command, and we sal furnyß heir
	79	The irne graith, the wark men, and the wrychtis,
	80	And all that to the schippis langis of rychtis.
	81	And forthir eik it lykis me,” quod he,
	82	“To ber my wordis to this prynce Ene,
	83	And to conferm our frendschip and our peß,
	84	Ane hundreth gay ambassatouris, but leß,
	85	Of gretast blude of the Latyn men#e,
	86	And in thar handis reke furth the paceabill tre;
	87	And bair hym giftis and rewardis large,
	88	Of gold and evoir mony sovm and charge,
	89	The char or sete accordyng for the ryng,
	90	Our rob ryall, ensen#eys of a kyng.
	91	Avyß heiron amangis #ou for the best,
	92	And help to bryng  our febill weill to rest.”
	93	Ane Drances tho vpstud, and speke began,
	94	The quhilk Drances was the self man
	95	That, as we said haue laitly heir tofor,
	96	Was rycht molest to Turnus euermor,
	97	Quham the renovn of Turnus and glory
	98	Prikkyt full sor with lurkand hyd envy;
	99	Of moblis rych and plentuus was he,
	100	And maste expert in speche and wordis sle,
	101	Bot of his handis into batale sted
	102	Full cald of curage, dolf as ony led,
	103	And into consalys gevyng he was hald
	104	A man nocht indegest, bot wyß and cald;
	105	Bot ane seditioun or a brek to make
	106	Sa masterfull, tharin was nane hys mayk;
	107	The nobill kynrent of hys moderis syde
	108	Maid hym full gret of blude, and full of pryde;
	109	Hys fader was oncertane and onknaw.
	110	And vp he startis in this ilk thraw,
29	111	With thir wordis Turnus to ourcharge,
	112	Aggregyng on hym wrath and malyce large;
	113	“O douchty kyng, thou axis consale,” said he,
	114	“Of that mater quhilk, as semys me,
	115	Is nother dyrk nor dowtsum, bot full cleir,
	116	That mysteris not our avicis beyn heir.
	117	The pepill haill grantis that thai wait
	118	Quhat forton schawys, and in quhat estait
	119	Our materis standis; bot thai ar arch to schaw,
	120	Quhispirand amangis thame, thai stand sik aw.
	121	Bot cauß hym geif thame liberte to speke,
	122	Do way his bost, at thar breth may outbreke;
	123	I meyn of hym, by quhais onhappy werd
	124	And fraward thewys, now ded on the erd
	125	Samony cheif chiftanys and dukis lyis:
	126	Forsuyth, I sall say furth all myne avyß,
	127	All thocht with brag and bost, or wapynnys, he
	128	Me doith awaut, and mannans forto de;
	129	For by hys dedis may we se expreß
	130	Thys cite haly plungit in distreß,
	131	Quhillys that he has maid hym to assay
	132	The Troianys strenth, and stall sa sone away,
	133	Havand assurans to withdraw and fle,
	134	And into armys dois bost the hevynnys hie.
	135	Bot, O thou all thar best and riall kyng,
	136	To ll thir gyftis ekis bot a thyng;
	137	Onto thir presandis and wyß wordis seir,
	138	That to Troianys thou haß byd say and beir,
	139	Ekis a gift, and lat neuer demyt be
	140	The bustuusneß of ony may dant the.
	141	Bot that thi douchter, O thou fader gude,
	142	Onto #on worthy prynce of gentill blude
	143	Be gevyn, tobe thy son in law, I wyß,
	144	As he that worthy sik a wedlok is;
	145	And knyt vp paux, but mor disseuerans,
	146	With that eternall band of allyans.
	147	And gif sa gret raddour or dreid haue we
	148	Within our myndis or our breistis,” quod he,
30	149	“That, for Turnus, we dar nocht do sik thyng,
	150	Than lat ws for the weilfar of this ryng
	151	Beseik hym tharfor and with haill entent
	152	Requir hym at he wald grant hys consent,
	153	So that the kyng, at hys fre volunte,
	154	Mycht oyß and do hys proper dewyte,
	155	And, for the weill publik of this land,
	156	Desyre that he na wyß tharto ganestand.
	157	O Turnus, hed and causar verraly
	158	Of thir myschevis gret in Italy,
	159	Quharto sa feill syß in playn perrellis now
	160	Thir silly wrachit cite#anis warpis thou?
	161	Nane hoip of weilfar haue we in this wer:
	162	For paix halely we all the requer,
	163	Togiddyr with Lavinia the schene may,
	164	Quhilk is the pand or plege, this dar I say,
	165	Of paix tobe kepit inviolate.
	166	And I, forsuyth, quhilk, as be thy consait,
	167	Thou fenys thyne evill willar fortobe,
	168	And for the common weill, sa mot I thee,
	169	So fortocum I refuß nocht, gud broder,
	170	Bot lo me heir, now formest of all other
	171	Humyly the besekyng: I requer,
	172	Haue mercy, lord, of thyne awyn frendis deir,
	173	Lat be thy stowt mynd, go thy way but lak,
	174	With ane mair strang rebute and dryve abak.
	175	Ded corpsis bet down enew haue we seyn,
	176	Our large feildis and boundis all betweyn
	177	Left desolate and waist of induelleris.
	178	Bot gif thy fame and gret renown the steris,
	179	Gyf in thy breist sa hie curage and mycht
	180	Thou haß consauyt, thynkand the sa wight,
	181	And gif that on sik wyß this hald ryall
	182	Suldbe thy dowry and rych gyft dotall
	183	Thou berys in hart, and is to the sa deir;
	184	Do vndyrtake this thyng, and end  the weir:
	185	Addreß thy body baldly, and not spayr
	186	Forto recontyr alone thyne aduersar,
31	187	To that entent, that Turnus all hys lyfe
	188	May weld the kyngis douchter to hys wyfe;
	189	So that we, dolt of curage as the led,
	190	Be not doun strowit in the feildis ded,
	191	In cumpaneis onberyit or bewalyt.
	192	Bot thou, that haß in feild sa feil assalyt,
	193	Gyf ony strenth thou haß in feild sa feil assalyt,
	194	Or marciall prowes steryng thyne entent
	195	For thy cuntre; aganyst the, for hys rycht,
	196	Behald thy fa prouocand the to fyght,
	197	#ondir all reddy to mak hys party gude;
	198	Delay no mor, bot manfully go to it.”
31		Turnus, at Drances speche commovit sair,
		Rycht subtelly allegis the contrar.
31	1	The fers mude of Turnus, this bald syre,
	2	At sik sawys kyndillyt hait as fyre,
	3	Sychand rycht sor deip in hys brist onon,
	4	Thir wordis pronuncis woth a petuus grone:
	5	“Drances,” said he, “forsuyth euer heß thou beyn
	6	Large and to mekill of spech, as weil is seyn
	7	Now, quhen the batale desyris wark at hand;
	8	The consale syttand, first thou doys vpstand.
	9	Bot not with wordis suld the cowrt be fillyt,
	10	Set thou be gret tharin and ful evill willyt,
	11	With haltand wordis fleand from the heir,
	12	Quhen thou assouerit art of al danger,
	13	Sa lang as that our strenthy wallys gude
	14	Our ennemys debarrit doith exclude
	15	Or quhil the fowceis of our fortereß
	16	Rynnys not our of bludy spait, I geß.
	17	Tharfor trump vp, blaw forth thyne eloquens,
	18	As thou was wont to do, mak thy defens:
	19	Bot than thou may, Drances, be myne avice,
	20	Me to reproch of feir and cowardyce,
32	21	Quhen that thi rycht hand into batale sted
	22	Samony hepis of Troianys hes laid ded,
	23	And quhen thou takynnyt heß so worthely
	24	With syng tropheall the feildis, as haue I.
	25	Full eith it is fortill assay, and se
	26	Quhat may our sprety fors in the melle;
	27	And, as full weill is knawyn to ws eik,
	28	Our fais beyn not far from  hens to seik,
	29	Bot plant about the wallis of our town:
	30	Aganyst thame go mak ws reddy bown.
	31	Quhy duellys thou and tareis thus al day?
	32	Quhidder gif thy marcial dedis, as thai war ay,
	33	Into thy wyndy clattrand tung salbe,
	34	And in tha cowart feit, euer wont to fle?
	35	Says thou I was repulsyt and dryve away?
	36	O maist onworthy wight, quha can that say,
	37	Or me iustly reprochyng of syk lak,
	38	That I rebutyt was or dyng abak,
	39	By me quhen thou behald mycht Tyber flude,
	40	Boldyn and ryn on spait with Troian blude,
	41	And all the famyll of Evander kyng
	42	Brocht onto grond alhail and his ofspryng,
	43	And the Archadis, confundyt and ourset,
	44	With mony ma in armys I doun bet?
	45	The grysly Bytias, and Pandarus his brother,
	46	Thai ar expert gif I fled one or other,
	47	And eik thai thousand sawlys on a day
	48	As victor I to hell send hyne away,
	49	Quhen that I was inclusyt at distreß
	50	Amyd myne ennemyß wallis and fortereß.
	51	Thou says, in weir na hoip is of weilfar:
	52	O wytleß wyght, pronunce that, and declar
	53	Sik chance betyd #on Dardan capitane,
	54	And spa sik thyng onto thy dedis ilkane!
	55	And forthir eik, sen thou art mad becum,
	56	Ceß not forto perturbill all and sum,
	57	And with thy felloun raddour thame to fley;
	58	The febill myghtis of #on pepill fey,
33	59	Into batale twyß venquyst schamefully,
	60	Spar not fortill extoll and magnyfy;
	61	And, by the contrar, the pissans of Latyn kyng
	62	Do set at nocht, bot lychtly, and down thryng.
	63	Now the nobill Myrmydon capitanys
	64	Quakis in armys for feir of the Troianys,
	65	And now Tedeus son Diomedes
	66	Agast is, and Larissyane Achilles;
	67	And Aufidus, the swyft flowand ryver,
	68	Rynnys contyrmont frawart the sey for feir.
	69	And quhill alsso this ilk schrewit wight,
	70	That is controvar of mony wykkyt slycht,
	71	Fen#eis hym fleyt or absyt tobe,
	72	That he dar not chide furth incontrar me,
	73	Than with hys dreid and sle controvit feir
	74	My cryme aggregis he on hys maner.
	75	Desist, Drances, be not abasyt, I pray,
	76	For thou sal neuer loß, schortly I the say,
	77	By my wapyn nor this rycht hand of myne,
	78	Sik ane pevych and catyve saule as thyne:
	79	Nay, lat it duell with the, as best may gane,
	80	Within that wrachit corps, and thar remane.
	81	Now, O thou gret fader and prynce souerane,
	82	To the and thy consale I turn agane.
	83	Gyf thou list no thyng trasting nor affy
	84	Into our armys nor our chevalry,
	85	Gyf that we be of help all desolate,
	86	And haill at vnder into this last debait,
	87	Distroyt for ay, and na help may mak,
	88	For that our ost was anys drevyn abak,
	89	And forton heß na return ne regreß;
	90	Lat ws beseik for paix at sik distreß,
	91	Mak hym request to rew apon our harmys,
	92	And reke hym furth our ryght hand bair of armys.
	93	Quhou beit, O, wald God in this extreme neid
	94	That ony thyng of curage or manheid
	95	Remanyt, as was wont with ws tobe!
	96	Abufe the laif thame worthy thinkis me,
34	97	Maist fortunat in fatys marcyall,
	98	And excellent in hie curage our all,
	99	Quhilk wilfully, as that thame selvyn wald,
	100	At thai ne suldyn syk myscheif behald,
	101	Fell ded to grond by fatale happy werd,
	102	And with thar mowth anys bait the erd.
	103	Bot gif we haue rycheß and moblys seir,
	104	And nevir assayt #it fresch #ong power,
	105	And, in our helpyng, of Italianys
	106	Citeis and pepillys habundis and remanys,
	107	Or gif that also to the Troiane syde,
	108	With effusioun of blude and wondis wyde,
	109	This victory betyd is (trastis me,
	110	Thai haue als feill ded corpsis as haue we,
	111	Gyf this tempestuus trake of the batale
	112	On baith the halfis is all owt equale),
	113	Quhy fail#e we so schaymfully our mycht
	114	Into the first entre of the fycht?
	115	Quhy quakis thus our membris vp and dovn,
	116	Befor the bludy blast and trumpis sovn?
	117	For tyme, feill syß, and eik the variant chance
	118	Of our onstabill lyfe hung in ballance,
	119	Reducit heß fullmony onlykly thyng
	120	To bettir fyne than was thar begynnyng;
	121	And fortoun interchangabill with blenkis quent
	122	Full mony ane dissauyt heß and schent,
	123	Syne efter in a thraw, this weill I wait,
	124	Restoryt thame agane to thar ferm stait.
	125	I put the cace, set the Etholianys,
	126	With Dyomed and the pepill Arpanys,
	127	Lyst not cum in our helpyng nor suple;
	128	#it than the bald Mesapus weill wylbe;
	129	And the happy Tolumnyus alsso,
	130	With all tha other dukis mony mo
	131	That fra so feill pepillys beyn hydder sent:
	132	And na litill renown, be myne entent,
	133	Followys the chosyn folkis of Italy,
	134	Nor thame that duellis in Lawrent feildis heirby.
35	135	Haue we not eik the stalwart Camylla,
	136	Of the famyll and kynrent of Volsca,
	137	Ledand thir armyt ostis and stern feildis,
	138	In byrnyst plait arrayt and schynand scheldis?
	139	Bot gyf the Troiane pepill, euery ane,
	140	Desyris me to feght in feild allane,
	141	Gif that be plesand onto the, schir kyng,
	142	And I sa far, efter Drances menyng,
	143	Gaynstandis the common weill; into that cace,
	144	That schame sal nevir betyd me in na place,
	145	For victory me hatis not, dar I say,
	146	Nor lyst syk wyß withdraw thir handis twa,
	147	That I refuß suld to assay ony thyng
	148	Quhilk mycht sa gret beleif of weil inbryng.
	149	With stowt curage agane hym wend I will,
	150	Thocht he in prowes paß the gret Achill,
	151	Or set in cace sik armour he weris as he,
	152	Wrocht by the handis of God Vlcanus sle.
	153	To #ou, and Kyng Latyn my fader in law,
	154	I Turnus heir, quham full weill #e knaw
	155	No thyng behynd, nor tobe reput leß,
	156	To nane of all our eldris in prowes,
	157	This saul and life, the quhilk sa weil I lufe,
	158	Doith promyß and awowis for #our behufe.
	159	Thai say, allon me challancis Ene;
	160	And I beseik gret God he challance me:
	161	Ne byd I not that Drances deir aby
	162	Ocht with hys deth, quhat that apposit am I;
	163	Nor, quhidder this turn to goddis wrethfull wraik,
	164	Or hardyment and honour, we ondertake,
	165	Na thing at all tharof salbe his part - 
	166	The chans is myne, I will it not astart.”
36		Duryng this disputatioun, as is said,
		Enee hys ost abowt the town haß laid.
36	1	Quhill thai thus at gret altricatioun wer
	2	Amangis thame self in dowtsum thingis seir,
	3	Eneas all his lost and haill army
	4	Heß rasyt, trumpyng to the town in hy.
	5	A messynger com ruschand in with haist,
	6	Amyd the rowtis ran as he war chaist,
	7	That with huge rumour and a feirfull dyn
	8	Fillit onon the kyngis riall in,
	9	And with gret dreid the cite stuffit alquhar;
	10	Schawand quhou that thar fays cummyn war
	11	In plane batale arrayt, to conclud,
	12	The Troiane barnage from Tibir the flude,
	13	With ordinance of Tuscan, that dyd spreid
	14	In forfront al the large feildis on breid.
	15	Onon the pepillis hartis effrayt wer,
	16	And commonys breistis proplexit all for feir;
	17	In sum, the greif and ire dyd fast habund,
	18	Rasyt with brehtfull stangis full onsond,
	19	And with a felloun dreid all on steir
	20	Thai hynt to harnes, and cryis eftir thar ger:
	21	“Harneß, harnes,” all the #ong cite#anys
	22	With fellon brute and noys schowtis atanys;
	23	The febill and agyt faderis wobegone
	24	Can pleyn and weip with mony a petuus grone.
	25	In euery part the gret clamour and cryis
	26	In diuerß opinionys rayß vp to the skyis - 
	27	Nane other wyß than as sum tyme we knaw
	28	The flycht of byrdis fordynnys the thik schaw,
	29	Or than the rawk vocit swannys in a rabill,
	30	Sondand and swouchand with noys lamentabill
	31	Endlang the bemand stankis and stremys cleir
	32	Of Padusa, sa full of fyschis seir.
	33	Turnus, that fand hys tyme sa oportune,
	34	Now baldy says he: “Cite#anys, haue doyn;
37	35	Do call #our consale, takis avysment,
	36	Sittand at eyß ilkane say jis entent,
	37	Carpys of paix, and ruyß it now, lat se,
	38	Quhen that thai #onder invadis #our cuntre,
	39	#our mortale fays enarmyt #ou to assaill.”
	40	Na mar he said, but startis vp sans faill,
	41	And of the cheif palyce ischit furth in hy,
	42	Thus carpand to the noblys stud hym by:
	43	“Go tyte, Volusus, to the banereris
	44	Of the Volscanys, and thame that standartis beris;
	45	Charge thame thar ensen#eis forto rayß on hycht,
	46	And in thar armour adreß thar men to fyght:
	47	And #he, Mesapus, Coras, and #our broder,
	48	The horsmen all enarmyt, ane and other,
	49	Convoys furth onto the feildis braid.
	50	A party of the cite#anys,” he said,
	51	“Do stuf the entreis, and the portis defend;
	52	Sum to the towris and wall hedis ascend;
	53	The remanent of all our hail men#e,
	54	Quhen I command, lat thame set on with me.”
	55	Onon our all the cite by and by
	56	Vp on the wallys ryn thai than in hy.
	57	The kyng Latyn hys consale, full onglaid,
	58	And gret materis quhilkis he begunnyn had,
	59	Left and differrit quhil ane other day,
	60	Trist in his mynd, and trublit of that delay;
	61	And mony ways hym self he accusyt,
	62	That he sa lang had slewthit and refusyt
	63	To ressaue glaidly the Troiane Ene;
	64	Repentyng sor, for weill of his cite,
	65	That he had not requirit hym and draw,
	66	Or than, tobe his mawch and son in law.
	67	Sum tho, thar cite entre forto kepe,
	68	Befor the portis delvis trynschis deip;
	69	Sum to the #ettis weltis weghty stonys,
	70	And sum gret iestis and sillys for the nonys;
	71	The baß trumpet with a bludy sovn
	72	The syng of batell blew our all the tovn.
38	73	The wallis than thai stuffit rownd abowt
	74	With diuerß sortis of mony syndry rowt
	75	Baith wifis, barnys, childer, men and page
	76	(Na kynd of stait was sparit tho, nor age);
	77	The heyast poynt and lattir resistens
	78	Callit euery wight to laubour and defens.
	79	The queyn also, Amata, furth can hald
	80	Onto the tempill and Pallas souerane hald,
	81	Born in hir char, and walkyng hir abowt
	82	Of matronys and nobil wemen a rowt;
	83	Offerandis and gyftis brocht with hir scho had;
	84	Nixt hand hir went Lavynia the maid,
	85	The cauß of all this harm and wofull teyn,
	86	That dovn for schame dyd cast hyr lusty eyn.
	87	The matronys entris in the goddis presens,
	88	And smokis the tempill with sweit vapour and sens,
	89	And reuthful vocis warpis lovd on hie.
	90	Alssone as thai attenyt the entre,
	91	“O thou,” said thai, “Pallas armipotent,
	92	Tritonia clepit, maid, and president
	93	Of batale and of weris eueryone,
	94	With thy virginal handis breke onon
	95	#on Troiane revaris wapynnys and his speir;
	96	Hym self als tyte dovn to the grund thou ber,
	97	Vndre our portis and our wallis hie
	98	Down warp hym ded, that we that sycht may se.”
38		Heir Turnus and Camylla gan devyß
		Practikis of weir, the troianys to suppryß.
38 	1	Turnus hym self, als fers as ony gleid,
	2	Full bissely addressyt on his weid,
	3	Desyrus of the batale and bargane.
	4	Intil a cloß curaß Rutilyane
	5	Be than his body weill embrasyt had he,
	6	Hys burnyst armour, awfull for to se,
39	7	With lymmys claspit in platis gilt with gold
	8	And hed all bair; #it, as hym selvyn wld,
	9	Hys dedly brand he beltis by his syde;
	10	And, schynand all of brycht gold, fast can glide
	11	Throw owt the palyce ryall heir and thar,
	12	Reiosyt in hys mynd, as thocht he war
	13	In ferm beleif fortill ourset his fo;
	14	And on sik wyß gan walkyng to and fro,
	15	With hart hyngand on the ioly pyn.
	16	As sum tyme dois the curser start and ryn,
	17	That brokkyn hes his band, furth of his stall,
	18	Now gois at large out our the feldis all,
	19	And haldis towart the studis in a rage,
	20	Quhar merys rakis in thar pasturage,
	21	Or than onto the deip rynnand ryver,
	22	Quhar he was wont to drynk the watir cleir;
	23	He sprentis furth, and full provd walxis he,
	24	Heich strekand vp his hed with mony a ne,
	25	Out our his spaldis and nek lang by and by
	26	His lokkyrrit mayn schakand wantonly - 
	27	Siklyke this Turnus semys, quhar he went.
	28	And, as he bradis furth apon the bent,
	29	The maid Camylla cumis hym agane,
	30	Accumpaneit with hir ostis Volscane .
	31	Befor the portis dovn lyghtis the queyn,
	32	Quham all the rowt heß followyt bedeyn,
	33	Discendand from thar horssis esely;
	34	Syne on sic wyß this lady spak in hy:
	35	“Turnus,” says sche, “gif ony hardy wight
	36	May traste or assur in that awyn mycht,
	37	I vndertak, and dar promyß, allane
	38	To mach in feild the ostis Eneadane,
	39	And baldly dar recuntir in melle
	40	All the horsmen of the Tuscane men#e.
	41	I the requyr, suffir me to assay
	42	With my retenew and thir handis tway
	43	The first danger in batale, or I stent:
	44	Byde thou behynd on fut in enbuschment,
40	45	And kepe the wallis of this tovn,” scho said.
	46	Turnus his eyn hes fixit on this maid.
	47	That weirlike was and awfull onto se,
	48	Syne on this maner to hir ansueris he:
	49	“O thou virgyn, glory of Italy,
	50	Quhat thankis #eld or rendir the may I,
	51	Or quhat may I refer of thy renovn?
	52	Bot, sen thou art to all thyng reddy bovn,
	53	Surmontyng all in curage souerane,
	54	Now at this tyme of sic laubour and payn
	55	Grant me my part, so that on athir syde
	56	Betwix ws twa the bargane be dyvyde.
	57	Hark, I sall schaw #ou myne avyß,” quod he,
	58	“#on detestabill and myschews Enee,
	59	As that the rumour surly heß maid kend, 
	60	And als my spyis schawis was thidder send,
	61	A certane horsmen, lycht armyt for the nanys,
	62	Hes send befor forto forray the planys;
	63	Hym self ascendis the hie band of the hyll
	64	By wentis strait and passage scharp and wyll,
	65	Schaip on our cite fortocum prevely.
	66	Tharfor a prattik of weir devyß will I,
	67	And ly at wait in quyet enbuschment
	68	At athir pethis hed or secrete went;
	69	In the how slak, be #onder woddis syde,
	70	Full dern I sall my men of armys hyde.
	71	Set thou apon the Tuscan horsyt rowt,
	72	With pynsellis semlyt sammyn with a schowt.
	73	The stalwart Mesapus with the sall go,
	74	The Latyn barnage, and the brethir two,
	75	That capitanys come fra Tyburtyn cite,
	76	With all thar ordinance and hail men#e:
	77	Tak thou the cuyr with thame to rewle and steir
	78	Alhaill that ryall army into weir.”
	79	Thus said he, and with sic wordis at schort
	80	Mesapus to the fyght he dyd exhort,
	81	And all his feris, syne euery capitane;
	82	And syne towart his aduersaris is gane.
41	83	Thar lay a valle in a cruklyt glen,
	84	Ganand for slycht till enbusch armyt men,
	85	Quham, wonder narrow, apon athir syde
	86	The bewys thik hampirrit and doith hyde
	87	With skowgis darn and full obscur, perfay,
	88	Quharthrow thar strekit a rod or a strait way,
	89	Ane narrow peth, baith outgang and entre,
	90	Full scharp and schrowit passage wonder sle;
	91	Abufe the quhilk, apon the hill on hycht,
	92	Quhar men  may spy about a weil far sycht,
	93	Thar lyis a playn to the Troianys onknaw;
	94	Bot, quha so list towart that sted to draw,
	95	It is a stellyng place and sovir harbry,
	96	Quhar ost in stail or enbuschment may ly,
	97	Quhidder men list the bargane to abyde
	98	Owder on the rycht hand or on the left syde,
	99	Or on the hycht debait thame for the nanys,
	100	And on thar fays welt dovn weghty stanys.
	101	Thyddir #ong Turnus held and dyd ascend,
	102	As he that all the passage weil bekend;
	103	The place he tuke, and ful prevy, onknaw,
	104	Lyggis at wait vnder the darn wod schaw.
41		Quhou that Opis was doun from Dyane send,
		And of quhat kyn Camylla was discend.
41	1	The meyn sesson, Latoneis douchter Dyan,
	2	Within hir set of hevynnys souerane,
	3	The swyft Opys, a nymphe ane of hir feris,
	4	Ane haly virgyne of hir sort mony #heris,
	5	To hir callis, rycht dolorus and onglaid,
	6	And, sychand sair, to hyr syk wordis said:
	7	“O virgyn deyr, lo  now, Camylla gays
	8	To cruell batall aganyst hyr mortal fays,
	9	And, al invayn, with hir into syk werys
	10	Our wapynnys and our armour with hyr berys.
42	11	I the declar and certifeis,” quod sche,
	12	“Abuf all other full deyr is sche to me;
	13	Ne this luf, suythly, is nocht cummyn of new,
	14	Nor #it of lait in Dyanys brest vpgrew,
	15	And with a hasty sweitneß movyt my spreit,
	16	Bot of ald kyndnes lang tyme onforleit.
	17	For quhen hir fader, Metabus the kyng,
	18	Was throw invy expellit hys ancyent ryng
	19	Of Pryvernum, and for the cruelte
	20	Of his pepill fled from that cite,
	21	With hym he bair this #ong infant sa deir,
	22	Tobe his fallow in exill, and play feir,
	23	And efter hir moderis name, hait Casmylla,
	24	Camylla hes clepit, a lettir tane awa.
	25	Befor hym in hys bosum he hir bair
	26	And socht onto the wilsum holtis hair.
	27	Hys cruel fays with thar wapynnys keyn
	28	Hym ombeset on all partis in teyn.
	29	With armyt men and wageouris the Volscanys
	30	So neir almost bylappyt hym at anys,
	31	Thar was na passage quhar away to fle;
	32	For lo, amyd the went quhar etlyt he,
	33	Amasenus, that ryver and fresch flude,
	34	Abuf the brays bulryt as it war wod;
	35	From the clowdis war bryst sik spait of rayn
	36	The ryver flowis out the large plane.
	37	He, dressand hym to swym, at the bank syde
	38	For luf of the #ong bab most neid abyde,
	39	And, for his deir byrdyng dredand soir,
	40	Ilk chance in haist dyd roll in his memor;
	41	And scars this sentens prent into hys mynd,
	42	Hys douchtir forto cloß within the rynd
	43	And stalwart sapplyn or bark of cork tre
	44	(For in hys hand the self tyme had he
	45	A bustuus speir, per cace, baith styth and stuyr,
	46	As he that was a worthy weriour;
	47	The schaft was sad and sound, and weill ybaik);
	48	Ywympillit in this bark tho dyd he take
43	49	Hys #ong douchter, and with hys awyn hand
	50	Amyddis of this lans full suyrly band;
	51	Quhilk tasand with hys rycht hand, sone on hye
	52	Onto the hevyn abuf thus carpys he:
	53	‘O blissyt maid Latonya, our alquhar
	54	Of wild forestis the inhabitar,
	55	I, fader, heir professys servand to the
	56	Thys tendir #onglyng, bund onto this tre;
	57	Fleand hys fays throw the skyis, lo ,
	58	Knyt to thy schaft, lawly besekis scho.
	59	Ressaue hir, lady, and testify, God wait,
	60	As thyne alhail, onto the dedicate,
	61	Quhilk now thou seis standis in danger,
	62	Commyttit to the wyndis and the ayr.’
	63	Thus said he, and onon with a swak
	64	Hys gardy vp haß bendit far abak,
	65	And threw the speir with all hys fors and mycht;
	66	The stremys soundyt of the schaftis flycht.
	67	Owr this ferß ryver to the farthyr bra
	68	This fey onsilly bab, #ong Camylla,
	69	Flaw knyt onto this quhirrand schaft of tre.
	70	Bot this Metabus, quhen that he dyd se
	71	The gret preß of hys fays cum sa neir,
	72	Na langar duelt, bot swam throu the ryver;
	73	And cummyn to hys purpoß blyth and glaid,
	74	The speir onon, sa buklyt with the maid,
	75	In presand  onto the thrynfald Dyane,
	76	Furth of the gresy sward he has vp tane.
	77	Na rurall byggyngis, nor #it na strang cite,
	78	Wald hym ressaue within thar wallys he,
	79	Nor, thocht thai wald hym to harbry haue tane,
	80	Hys fers mynd couth not subdew to nane;
	81	So that, in maner of hyrdis in pasturage,
	82	On wild montanys he wonnyt all his age;
	83	Quhar that his dochtyr, amang buskis ronk,
	84	In dern sladis and mony scroggy slonk,
	85	With mylk he nurist of the beistis wild,
	86	And with the pappys fosterit he his child
44	87	Of savage stude meris in that forest;
	88	Oft tymys he thar pappys mylkit and prest
	89	Within the tendir lippys of his get.
	90	And, fra the child myght fut to erd set,
	91	And with hir solis first dyd mark the grond,
	92	With dartis keyn and hedis scharply grund
	93	Hir fystis and hir handis chargyt he;
	94	And at hir schuldir buklyt heß on hie
	95	Ane propir bow and litil arow cace;
	96	And for hir goldyn garland or hed lace
	97	In sted eik of hir syde garmont or pall,
	98	Our the schuldris for hir nek down with all
	99	The grisly tygrys sky, of rent dyd hyng.
	100	The self tyme #it sche bot tendir #onglyng
	101	Thir dartis and the takillis swyft leit glyde;
	102	And oft abowt hir hed the ilk tyde
	103	Wald warp the stryngis of the stowt staf slyng,
	104	Quhar with feill syß to grund ded wald scho dyng
	105	The cran of Trace, or than the quhite swan.
	106	For nocht scho was desirit with mony a man,
	107	And moderis feill throu the townys Tuscane
	108	Desirit hir thar gud douchter, invane;
	109	For scho only, full ferm in hir entent,
	110	Of Diane, goddes of chastyte , stud content,
	111	And list to hant evyr in woddis with me
	112	The dartis schutyng, and love virginyte,
	113	Remanand incorrupt and a cleyn maid.
	114	I wald, forsuyth, at this tyme scho abaid,
	115	And had not hastit to sic chevalry,
	116	Forto molest the Troianys stowt army;
	117	Bot that ane of my ferys scho suld be,
	118	As scho that is at all tyme deir to me.
	119	Haue done onon, thou nymphe Opys,” scho said,
	120	“With wykkyt fatis sen bestad is #on maid,
	121	Thou slyde down from the hevyn, and that inhy;
	122	The Latyn feildis thou vissy and aspy,
	123	Quhar, in the wofull batale and melle,
	124	To ane onhappy chance betaucht is sche.
45	125	Tak thir dartis, and sone owt of my cayß
	126	That ilke revengeabill arow thou owt rayß:
	127	Quha evir with wond doys hurt or violat
	128	Hyr haly body onto me dedicat,
	129	Quhiddir he be Troiane or Italiane,
	130	All is in like, that he onon be slane,
	131	And with hys blude myn offens deir aby.
	132	My self thar eftir the reuthfull corps in hy
	133	Amyd a boyß clowd sall cary away,
	134	Onspul#eit of hir armour or array,
	135	And hir bygrave, reducit to hir cuntre,
	136	In sepultur full gloryus,” said sche.
	137	Than Opys lyghtly of the hevynnys glad,
	138	Throw owt the skyis sowchand fast doun slaid,
	139	Persand the ayr with body all ourschrowd
	140	And dekkyt in a watrysabill clowd.
45		Quhou that Eneas with hys haill power
		Towart the cyte wallys drawis neir.
45	1	Dvryng this quhile, the Troiane power all
	2	Approchys fast towart the cite wall,
	3	The Tuscane dukis and horsmen rowtis alhaill
	4	Arrayt in batale, euery ward and staill,
	5	Our all the planys brays the stampand stedis,
	6	Full gal#art in thar bardis and weyrly wedis,
	7	Apon thar strait born brydillis brankand fast,
	8	Now thrympand heir, now thar, thar hedis can cast:
	9	The large grond worth grysly onto se
	10	Of steill wapynnys and scharp speir hedis hie;
	11	And as the fyre all byrnand schayn the feildis
	12	Of brycht armour, heich helmys, and braid scheildis.
	13	Aganyst thame alsso onon apperys
	14	The bald Mesapus, val#eant in werys;
	15	The agill Latyn pepill with hym was,
	16	And duke Catyllus, with his brother Coras,
46	17	And eik the weyng of Wolscane pepill in feild
	18	With the stowt wench Camylla vnder scheild;
	19	And furth thai streik thar lang speris weill far,
	20	Drew in thar armys with schaftis chargit on far,
	21	Tasyt vp dartis, taclys and fleand flanys;
	22	The contyr or fist tocome for the nanys
	23	Full ardent wolx, and awfull forto se,
	24	The men byrnand to ioyn in the melle,
	25	And furour grew of stedis sterand on stray.
	26	Now thai, approchyng sammyn in array
	27	Within ane arow schot on athyr syde,
	28	Syne maid a litill stop, and still dyd byde;
	29	Rasyt vp a schowt, bad on thame with a cry,
	30	Quhil bruyt and clamour fordynnyt the sky.
	31	Thar fers stedis dyd for the bargane cheir;
	32	On athir half thai mak a weirlike feir;
	33	And tharwithall at anys on every sydis
	34	The dartis thik and fleand takyllys glydis,
	35	As doith the schour of snaw, and with thar flycht
	36	Dyrknyt the hevynnys and the skyis lyght.
	37	Tyrrhenus tho, ane of the Tuscane rowt,
	38	And Acontevs, a Rutilyane full stowt,
	39	Togidder semblyt with thar speris ran,
	40	To preif the first fall sammyn, man for man.
	41	Thai meit in melle with a felloun rak,
	42	Quhil schaftis al to schuldris with a crak;
	43	Togiddir duschis the stowt stedis atanys
	44	That athyris contyr fruschyt otheris banys. 
	45	And Aconteus, lyke to the thundris blast,
	46	Smyte from hys sadill a far way was cast,
	47	Or lyke a stayn warpyt from the engyne,
	48	That altofruschit dovn he dyd declyne,
	49	With sik rebund and rewyne wonder sair
	50	That he his lyfe hes sparpellit in the ayr.
	51	All suddanly the Latynys tuke affray
	52	And gaue the bak bedeyn, and fled away,
	53	Thar scheldis our thar schuldris kest behynd,
	54	And to the tovn spurris als ferß as wynd.
47	55	The Troianys dyd persewyng on the chayß,
	56	And fast invadis thame Prynce Asyllas.
	57	Quhen thai approchyng to the portis neir,
	58	The Latyn pepill returnys all infeir,
	59	Thar weill dantit horß nekkis quhelit abowt,
	60	Syne gaue a cry, and on thame with a schowt:
	61	The tother parthy than heß tane the flight,
	62	Leit ga the brydill, and fled in all thar mycht.
	63	Lyke as the flowand sey with fludis rude
	64	Now ruschis to the land, as it war woyd,
	65	And on the skelleys at the costis bay
	66	Vpswakkis fast the fomy wallys gray,
	67	And with his iawpys coverys in and owt
	68	The far sandis our the bay abowt;
	69	Now with swyft fard gois ebband fast abak,
	70	That with hys bulrand iaschis and owt swak
	71	With hym he sowkis and drawys mony stayn,
	72	And levis the strandis schald and sandis plane -
	73	The Tiscane fol the Latynys on sij wyß
	74	Onto the cite wallys chasyt twyß;
	75	And twyß thar self dyd fle and gif the bak,
	76	With scheldis at defens behynd thame swak.
	77	Bot tharefter the thryd assay thai mak,
	78	The ostis sammyn ionyt with a crak,
	79	That euery man heß chosyn hym his feir.
	80	And than, forsuyth, the granys men mycht heir
	81	Of thame that stervyn and dovn bettyn beyn,
	82	That armour, wapynnys, and ded corpß bedeyn,
	83	And stedis throwand on the grond that weltis,
	84	Mydlit with men quhilk #eld the gaste and sweltis,
	85	Bedowyn lay full deip in thar awyn blude.
	86	The stowr encressis furyus and woyd.
	87	Orsilochus, a Troiane, with all his forß
	88	Dressis his lans at ane Remulus horß,
	89	For hym to meit he stude a maner feir;
	90	The hed remanyt vnder the horssis eyr,
	91	The steid enragit for the cruell dynt,
	92	And lansys vp on hycht als fers as flynt,
48	93	As he that was inpacient of hys wond,
	94	That Remulus down weltis on the grond.
	95	Catillus, ane of the brethir  Tyberyne,
	96	Iollas down bet, and thareftir syne
	97	The gret Hermynyus, wondir byg of corps,
	98	Bot far byggar of curage and of fors;
	99	Quhais hed and schuldris nakyt war and bar,
	100	And on his crovn bot lokrand #allow hair;
	101	And thocht he nakyt was, and voyd of geir,
	102	Na wond nor wapyn mycht hym anys effer;
	103	Forgane the speris so bustuus blomyt he,
	104	That this Catillus stalwart schaft of tre
	105	Throw gyrdis baith hys stalwart schulder banys,
	106	And with the dynt stud schakand all at anys,
	107	Transfixit so, and persand euery part,
	108	It dowblis and renewys the manis smart.
	109	The blaknyt dedly blude on athir syde
	110	Furth ruschis owt of warkand wondis wyde;
	111	The swerdis baithit wolx in bargane red;
	112	Feil corpsis kyllit in the feild fell ded,
	113	And caucht a douchty end to swelt in fycht,
	114	By hurtis feill forto manteym thar rycht.
48		Quhou Camylla hir fays doun can dyng,
		And venquyst Awnus, for all his fair flechyng.
48	1	The awfull maid Camylla the ilk tyde,
	2	With cace of arrowis tachit by hyr syde,
	3	Amyd the slauchter and melle apon hyr foyn
	4	Prowdly pransys lyke a wench Ama#on,
	5	That, forto hant the bargane or assay,
	6	Hyr rychtpap had cut and brynt away.
	7	And now the sowpill schaftis baldly sche
	8	On ather sydis thik sparpellis and leit fle;
	9	Now, not irkyt in batale stith to stand,
	10	Ane stalwart ax scho hyntis in hir hand;
49	11	Apon hir schulder the giltyn bow Turcas,
	12	With Dyanys arowys clatterand in hyr cayß.
	13	And gif that so betyd into that fight
	14	Hyr ferys gave the bak and tuke the flycht,
	15	Into the chaiß oft wald scho turn agane,
	16	And, fleand, with hir bow schuyt mony a flane.
	17	Abowt hir went hir walit stalwart feris,
	18	The maid Laryna and Tulla #ong of #heris,
	19	And Tarpeia, that stowtly turnys and swax
	20	With the weil stelit and braid billit ax;
	21	Italyanys born; quham the nobil Camylla
	22	Had to hir lovyng and honour deput swa,
	23	Tobeyn hir servandis in ganand tyme of paix ,
	24	And in batale to stand by hir in preß.
	25	Lyke as of Trace the wenchis Ama#onys
	26	Dyndillis the flude Thermodoon for the nonys,
	27	As in thar payntit armour do thai fycht,
	28	Owder abowt Hippolita the wight,
	29	Or by the weirlyk maid Penthesile,
	30	Rolland hir cart of weir to the melle;
	31	The wemen rowtis baldly to the assay,
	32	With felloun bruyt, gret revery and deray,
	33	Furth haldis sammyn our the feldis sone,
	34	With crukyt scheldis schapyn like the moyn.
	35	O thou stern maid Camylla, quhat sal I say?
	36	Quham first, quham last, thou smait to erth that day?
	37	Or quhou feil corpsis in the batale sted
	38	Thou laid to grond, ourthrew and put to ded?
	39	With the formast, Ewmenyus, that was one
	40	Son to Clysius; quhais braid breist bone
	41	With a lang stalwart speir of the fyre tre
	42	Throw smyttyn tyte and persyt sone hes sche;
	43	He cavis owr, furthbokand stremys of blude,
	44	And with his teith eik, schortly to conclude,
	45	The bludy erd he bait; and, as he sweltis,
	46	Apon hys wond oft writhis, tumlys and weltis.
	47	Abuf this nixt scho ekis other two,
	48	Lyris, and ane Pegasyus alsso,
50	49	Of quham the tane, that is to say, Lyris,
	50	As that he fordward stowpand was, I wys,
	51	To hynt hys horssis reyn that gan to fundir,
	52	And the tother present, to kep hym vndir,
	53	Furth straucht his febill arm to stynt his fall,
	54	To grund togidder ruschit ane and all.
	55	And to thir syne the son of Hyppotes,
	56	Amastrus hait, ded scho adionyt in preß;
	57	And lenand fordwart on hir lance of tre,
	58	Terreas and Harpalicus chasys sche,
	59	Persewand eik full bustuusly onon
	60	The bold Chromys, and strang Demophon:
	61	Quhou feill dartis with hir hand kest this maid,
	62	Alsmony Troianys ded to grund scho laid.
	63	Ane Ornytus, ane huntar, far on raw,
	64	In armour and in cognycens onknaw,
	65	Raid on a curser of Apul#e throu the feild;
	66	Hys braid schuldris weill cled war and ourheld
	67	With a #ong bullis hyde newly of hynt;
	68	Hys hed coverit, to salf hym fro the dynt,
	69	Was with ane hydduus wolfis gapand iowis,
	70	With chaftis braid, quhyte teith and bustuus powis.
	71	To mak debait, he held intill his hand
	72	A rural club or culmas in sted of brand;
	73	And, quhar he went, amyd the rowtis on hie
	74	Abuf thame all his haill hed men myght se.
	75	Camylla hym at myscheif heß on set,
	76	Scho bair hym throw, and to the grund dovn bet;
	77	Nor na gret curage, forsuyth, was that, na mycht,
	78	For all his rowt tofor had tane the flycht.
	79	Bot forthir eik this forsaid Camylla,
	80	With mynd onfrendly, can thir wordis sa:
	81	“Throw Tyrrheyn fallow, quhat, wenyt thou tobe
	82	In woddis chasand the wild deir?” quod sche.
	83	“The day is cummyn that #our prowd wordis hait
	84	A womanis wapyn sal resist and debait.
	85	And, not the leß, na litill renowne
	86	From thens thou sal do turß away with the,
51	87	And to our faderis gostis blythly schaw
	88	That with Camyllais glave thou art ourthraw.”
	89	Incontinent this madyn eftir thys
	90	Slew Orsilochus, and ane that hait Butys,
	91	Twa biggast men of body and of banys
	92	Of all the ost and fallowschip Troianys.
	93	Bot this ilk Butys, standand hir befor,
	94	Outthrou the nek dyd scho perß and bor,
	95	Betwix the hawbrig and the helm inhy,
	96	Quhar that his halß scho dyd nakyt aspy;
	97	For our his left schulder hang his scheld.
	98	Bot this Orsilochus fled hir in the feild,
	99	And gan to trump with mony a turnyng went;
	100	In circulis wyde scho drave hym our the bent,
	101	With mony a curß and iowk, abowt, abowt;
	102	Quhar euer he fled scho followis in and owt;
	103	And at the last scho heß ourtak the man,
	104	And throw hys armour all, and his harn pan,
	105	Hir braid poll ax, rasyt so on hie,
	106	With all hir forß and mycht syne strykis sche;
	107	As he besocht for grace with gret request,
	108	Scho dowblit on hir dyntis, and so hym prest,
	109	With feil wondis his hed haß tort and rent;
	110	Hys harnys hait our all his vissage went.
	111	Than Awnus son, quhilk also Awnus hait,
	112	On cace betyd approche in the debait
	113	Towart this maid, and, alsone he hir saw,
	114	Abasyt huvis still for dreid and aw:
	115	Into the mont Appennynus dwelt he,
	116	Amang Liguriane pepill of his cuntre;
	117	And not, forsuyth, the lakest weriour,
	118	Bot forsy man, and rycht stalwart in stour,
	119	So lang as fatis sufferit hym in fycht
	120	To excerß prettykis, iuperty or slycht.
	121	This Awnus, fra that weil persavit he
	122	Na way to fle nor eschew the melle
	123	Nor mycht eschaip the queyn stude him agane,
	124	Than he begouth assay hir with a trayn,
52	125	And with a sle dissait thus first he said:
	126	“Quhat honour is till a stowt wench or maid
	127	Fortill assur and trast in a strang horß?
	128	Leif thy swyft steid, and traste in thyne awyn forß;
	129	At nane avantage, quhen thou lyst to fle,
	130	Lyght on this plane, and hand for hand with me
	131	Addreß ws to debait on fut allone:
	132	Thar sall thou se, thar sall thou knaw onon,
	133	Quhamto this wyndy glor, voust, or avantis,
	134	The honor or, with payn, the lovyng grantis.”
	135	Thus said he, bot scho than als hait as fyre,
	136	Aggrevit sor, inflambit in felloun ire,
	137	Alycht, and to hir mait the horß betaucht;
	138	At his desyre onon on fut vpstraucht,
	139	With equale armour bodyn wondir lycht,
	140	The drawyn suerd in hand that schane full brycht,
	141	And onabasyt abaid hym in the feild,
	142	Abyl#eit only bot with a quhite scheild.
	143	The #ong man, wenyng with his sle dissait
	144	He had begilit hir be his consait,
	145	Abowt his bridill turnyt but mar delay
	146	And at the flycht sprent furth and brak away,
	147	And feil syß leit the horß sydis feill
	148	The scharp irne spurris prik apon his heill.
	149	“O”, quod the maid, “thou fals Liguriane,
	150	Our wanton in thy prowd mynd, all invayn;
	151	O variant man, for nocht perfay,” quod sche,
	152	“Heß thou assayt thy cuntre craftis sle!
	153	Dissaitfull wight, forsuyth I to the say,
	154	Thy slycht and wylis sal the nocht beir away,
	155	Nor haylscarth hyne do turß the hame fra ws
	156	Onto thy faderis howß, the fals Awnus.”
	157	Thus said the wench onto this other syre,
	158	And furth scho sprent as spark of gleid or fyre;
	159	With spedy fut so swyftly rynnys sche,
	160	By passyt the horssis renk, and furth can fle
	161	Befor hym in the feild with gret disdeyn,
	162	And claucht onon the curser by the reyn;
53	163	Syne set apon hym baldly, quhar scho stude,
	164	And hir revengit of hir fays blude - 
	165	Als lychtly as the happy goishalk, we se,
	166	From the hycht of a rokis pynnakill hie
	167	With swyft weyngis persewis wonder sair
	168	The silly dow heich vp into the ayr,
	169	Quham finaly he clippis at the last,
	170	And lowkyt in his punsys sarris fast,
	171	Thristand his tallans sa throu hir entralis
	172	Quhill at the blude abundantly furth ralys;
	173	And, with hir beik deplumand, on al sydis
	174	The lycht downys vp to the skyis glidis.
53		Tarchon, gret chiftane of the Tuscan ost,
		The fleand folkis to turn agane can bost.
53	1	The fader of goddis and men with diligent eyn
	2	Haß all hir dedis vnderstand and seyn,
	3	And, situat in his hevynly houß on hie,
	4	Inducis and commovis to the melle
	5	Tarchon, of Tuscanys pryncipall lord and syre,
	6	In breithfull stoundis rasyt brym as fyre;
	7	So that amyd the ful myschewoß fyght,
	8	The gret slauchter and rowtis takand the flycht,
	9	On horsbak in this Tarchon baldly draw,
	10	Wilfull his pepill to support and saw;
	11	The wardis all of euery natioun
	12	With admonitions seir and exhortatioun
	13	And diuerß wordis tystis to feght, for schame,
	14	lepand and calland ilk man be his name,
	15	Quhill thai that drevyn war abak and chaste
	16	Relevys agane to the bargane in haist.
	17	“O Tuscane pepill, quhou happynnys this,” said he,
	18	“That #he sal evir sa doillyt and bowbartis be
	19	Onwrokyn sik iniurys to suffir heir?
	20	O, quhat be this ? Quhou gret a dreid and feir,
54	21	Quhou huge dolfnes and schaymful cowardice
	22	Hes ombeset #our myndis, apon sik wyß
	23	That a woman allon, and thus belyve,
	24	Apon sik wyß sal scattir #ou and dryve,
	25	And gar sa large rowtis tak the flycht?
	26	Quharto bair we thir steill egis in fyght?
	27	Or quhat avalys to hald in hand, lat se,
	28	For nocht thir wapynnys, guf we a wife sall fle?
	29	#e war not wont tobe sa lyddyr ilkane
	30	At nycht batellys and warkis venerian
	31	Or quhar the bowand trumpet blew the spryng,
	32	At achus dans to go in caralyng,
	33	Syne go to fest at tabill, and syt at deß,
	34	Se compys full, and mony danty meß:
	35	Thar was #our lust, plesour, and appetite,
	36	Thar was #our bissy cuyr and #our delyte;
	37	Quhen that the happy spay man, on hys gyß,
	38	Pronuncit the festual haly sacryfyß,
	39	And the fat offerandis dyd #ou call on raw
	40	To banket amyd the dern blissyt schaw.”
	41	And, with that word, amydwart the melle,
	42	Reddy to sterf, his horß furth sterys he,
	43	And awfully onon with all his mayn
	44	Ruschit apon Venulus, stud hym agane;
	45	And with hys rycht arm can hys fa enbraß,
	46	Syk wyß he dyd hym from hys horß arraiß,
	47	And with huge strenth syne dyd hym cowch and lay
	48	Befor his breist, and bair hym quyte away.
	49	The Tuscanys rasyt a clamour to the sky,
	50	And Latynys all thar eyn abowt dyd wry.
	51	This Tarchon, ardent as the fyry levyn,
	52	Flaw furth swyft as a fowle vp towart hevyn,
	53	Berand with hym the armour and the man;
	54	And fra his speris poynt of brak  he than
	55	The stelit hed, and syne seyrsis all artis,
	56	Euerilk entre, and all the oppyn partis,
	57	Quhar he mycht fynd into sa litil stovnd
	58	A place patent to geif hym dedis wond.
55	59	And, be the contrar, Venulus full wight
	60	Maid all debait and obstakill at he mycht,
	61	And can hys hand from hys throt oftsyß chop
	62	With all hys strenth, hys violens to stop.
	63	Lyke as, sum tyme, the #allo egill be sycht
	64	The eddir hyntis vp and careis on hyght,
	65	Syne, fleand, in hir feit stren#eis sa fast
	66	That oft hyr punsys outthrow the skyn dois thrast;
	67	Bot the serpent, wondyt and al toschent,
	68	In lowpyt thrawys wrythis with mony a sprent,
	69	Hyr sprutlyt skalys vpset grysly to se,
	70	With quhisland mouth strekand hir hed on hie;
	71	All thocht scho wreill and sprynkill, bend or skyp,
	72	Evir the sarar this ern strenys hys gryp,
	73	And with hys bowand beik rentis grewsly,
	74	Sammyn with hys weyngis soursand in the sky - 
	75	Noyn othyr wyß, this Tarchon tursys hys pray
	76	Throw owt the Tyburtyn rowtis glaid and gay.
	77	The pepill Tuscane, quhilum cum fra Lyde,
	78	Seand the exempill and prosper chans that tyd
	79	Of thar stowt duke, followys hys hardyment,
	80	And with a rusch sammyn in the bargane sprent.
	81	Quhen as ane Aruns, by hys mortal fait
	82	Onto myschewos ded predestinate,
	83	Circulis at the wait, and aspyis abowt
	84	The swyft madyn Camyll, of all the rowt
	85	In honest fait of armys maist expert,
	86	And best betaucht to schute or cast a dart;
	87	He sekis by quhat ways or fortoun
	88	To fynd the fassoun and tyme oportune
	89	Maist esely this lady to assaill;
	90	And all the wentis and renkis, sans faill,
	91	This furyus maid held mydwart the melle,
	92	The sammyn gait and passage haldis he,
	93	And prevely hir futsteppys dyd espy;
	94	And quhar scho dyd return with victory,
	95	With fut bakwart frawart hir aduersar,
	96	This ilk Aruns was ful reddy thar,
56	97	And thyftuusly onon the sam way he
	98	Withdrew hys payß, and held on hir hys e;
	99	Lurkand at wayt, and spyand rownd about,
	100	Now this tocome, now that onset, but dowt,
	101	At euery part hys pevech man of weyr,
	102	And schuke in hand hys oneschewabill speir.
56		Aruns the preist slays Camylla be slycht,
		Syne cowartly onon he takis the flycht.
56	1	Per chans that tyde Choreus, of gret estait,
	2	Ane spiritual man blissyt and consecrat,
	3	That to Cybele sum tyme preist had he,
	4	A weill lang space #ond in the melle
	5	Abil#eit rychlyand full gloryus schane
	6	In pompus armour and array Phrygiane:
	7	Furth dryvys he the fomy sterand steid,
	8	With weirlyke bardis cled, and sovir weid
	9	Of coyrbul#e or leddir with gilt nalys,
	10	Cowchyt with plait of steill als thik as skalys;
	11	And he hym self, in brovne sangwane weill dycht,
	12	Abuf hys onkouth armour blomand brycht,
	13	Schaftis he schot, and takillys wrocht in Creyt,
	14	With Lycyane bow nokkyt with hornys meyt,
	15	And clattryng by hys schuldyr for the weir
	16	Hys gan#e cays and goldyn awblaster;
	17	The helm of gold schane on the prestis hed;
	18	Of safron hew, betwix #allow and red,
	19	Was hys rych mantill, of quham the forbreist lappys,
	20	Ratlyng of brycht gold wyre, with gyltyn trappys
	21	Or cordis fyne was buklyt with a knot;
	22	Of nedill wark all brusyt was hys cote;
	23	Hys hosyng schane of wark of barbary
	24	In porturatour of subtell brusery.
	25	Thys man only of all the mekyll rowt
	26	The maid Camylla followis fast about:
57	27	Quhyddir so it was that Troiane armour sche
	28	Lyst hyng in tempill for memor of trophe,
	29	Or than desyryt this wantoun huntereß
	30	In goldyn attyre hir selwyn to addreß,
	31	Quhilk scho in feild byreft hyr aduersar;
	32	Throw owt the ost onwarly went alquhar,
	33	Blynd in desyre this Troiane to assay,
	34	In womanly appetyt ardent of this pray,
	35	This precyus spul#e, and array sa prowd,
	36	Quharwith, as said is, was this preist yschrowd.
	37	Thys forsaid Aruns liggyng at the wait,
	38	Seand this maid onflocht at sik estait,
	39	Chosys hys tyme that was mast oportune,
	40	And towart hir hys dart adressyt sone.
	41	With voce expreß hys prayer thus maid hie:
	42	“O brycht Apollo, sourane god mast hie,
	43	Of haly mont Soractis the wardane,
	44	Quham pryncipaly we wirschip euery ane,
	45	Quhamto the fyry smok of sens, we se,
	46	Blesys in the kyndillit byngis of fyr tre;
	47	As we that wirschippis the with obesans,
	48	be support of thy devoyt observans,
	49	Oft with our futsteppys and our nakyt solys
	50	Down thryngis feil hait syndris and fyry colys;
	51	Grant me, fader almychty, now I pray,
	52	With our wapynnys this schame to do away.
	53	I ask na trophe, nor the pompoß weyd
	54	Of this maid dovn bet or repulsyt in deid,
	55	Nowder byd I therof spul#e nor renovn;
	56	My other dedis syne mot mak me bovn
	57	To report honour and lawd efter this;
	58	Bot at this tyme I byd na mair, I wyß,
	59	Salf that this wench, this vengeabill pest or trake,
	60	Be bet dovn ded by my wond and smert strake,
	61	And syne that I may to my kynd cite
	62	Bot ony glor returnalyve,” quod he.
	63	Phebus hym hard and grantit to fulfyll
	64	Of hys axin a party, at hys wyll:
58	65	Bot for the tother part, suyth to say,
	66	He leit do waif with the swyft wynd away;
	67	Consentand that he suld doun bet and sla
	68	By hasty ded the awfull Camylla;
	69	Bot, at hys cuntre hailscarth haymwart brocht
	70	Suld se hym eftir that, he grantit nocht;
	71	And in the clowdy blastis of the sky
	72	That voce and wordis flaw away in hy.
	73	So that, als fast as from hys hand, that stond,
	74	Thirland the ayr this takill gaue a sound,
	75	The rowtis can aduert and takis tent,
	76	Turnand thar syghtis, ilk wight, with a blent
	77	Towart the queyn, thar lady, this Camyll;
	78	Bot scho nane heyd nor tent heß tane thartill,
	79	Nowder of the hasty motioun of the ayr,
	80	Nor #it the byrrand sovnd this flycht maid thar,
	81	Nor #it persavyt this awfull schaft of tre
	82	Discendand swyftly fra the hevyn on hie;
	83	Quhill that the lance hir smate and hurt, perfay,
	84	Quhar that hir pap was schorn and cut away,
	85	And weggytdeip within hir cost stude,
	86	Furth sowkis largely of this madynnys blude.
	87	Hyr complicis alsammyn in this neyd
	88	Start to thar lady in affray and dreid;
	89	And sone thai claucht and lappyt in thar armys
	90	This queyn, that funderand was for hir smart harmys.
	91	Bot fyrst of all, for feyr and fell affray,
	92	Thys Aruns fled full fast and brak away,
	93	With blythnes mydlyt havand paynfull dreid:
	94	For he na langar durst into this neyd
	95	Assur forto debait hym with hys speir,
	96	Na #it abyd the virgynys wapyn, for feyr.
	97	And lyke as that the wild wolf in hys rage
	98	Knawand hys recent falt and gret owtrage,
	99	Quhen that he haß sum gret #ong oxin slane,
	100	Or than weryit the nolt hyrd on the plane,
	101	Tofor hys fays with wapynnys hym persew,
	102	Onon is he to the heich mont adew,
59	103	And hyd hym self full far owt of the way;
	104	Hys taill, that on hys ryg befor tymys lay,
	105	Vnder hys waym lettis fall abasytly,
	106	And to the wod can hast hym intill hy - 
	107	Nane other wyß Aruns, that fleyt wight,
	108	Fled, and belyve withdrew hym owt of sycht;
	109	Content only to gyf the bak and fle,
	110	Amang the thikast preß hym hyd heß he.
	111	And this Camylla, stervand the ilk stound,
	112	The schaft haß pullyt of hir dedly wound
	113	With hir awyn hand; bot #it amang the banys
	114	The scharp steill hed  fixt to the rybbys remanys
	115	In a full deip wond and a grewos sayr.
	116	All paill and bludles swarthis scho rycht thar,
	117	And in the deth closys hir cald eyn;
	118	The rudy cullour, vmquhile as purpour scheyn,
	119	Blaknyt, and fadys quyte owt of hir face;
	120	And, #aldand vp the gost in the ilk place,
	121	Onto ane of hir damysellis and ferys,
	122	Clepyt Acca, that had beyn mony #heris
	123	Only maste trast, and hald in speciall
	124	To Camylla abuf the otheris all,
	125	That knew alhaill the secretis of hir hart,
	126	With quham hir thochtful curys wald scho part,
	127	That tyme scho spak, and said on this maner:
	128	“Acca, Acca, my leif systyr deyr,
	129	Onto this hour I haue done at I myght;
	130	Bot now this dolorus wond so heß me dycht
	131	That all thyng dymmys and myrknys me abowt.
	132	Go fast thy way, and hy the of this rowt;
	133	Schaw Turnus thir my last commandis,” quod sche,
	134	“Byd hym entyr in fecht in sted of me ,
	135	And fra the cite thir Troianys dryve away.
	136	Adew for evir! I haue na mar to say.”
	137	Sammyn with that word the ren#eis slyp leyt sche,
	138	And slayd to grond, nocht of fre volunte.
	139	Than the cald deith and last stondis mortall
	140	The spreit dissoluyt from the corps our all;
60	141	Hyr sowpill crag inclynand and nek bayn,
	142	Bowyt dovn hyr hed that was with deth ourtane;
	143	Furth sprent hyr armys in the ded thrawyng,
	144	And fra hir kest hir wapynnys and armyng.
	145	The spreit of lyfe fled murnand with a grone,
	146	And with disdene dovn to the gostis is goyn.
60		Opis the nymphe with dartis of Dyane,
		Camylla to revenge, haß Aruns slane.
60	1	Ane huge clamour than dyd ryß in hycht,
	2	That semyt smyte the goldyn starnys brycht.
	3	The bargane walxis mair cruell and het
	4	Quhar that the stowt Camylla was sown bet,
	5	For all the rowtis of the bald Troianys,
	6	The Tyrrheyn dukis semlyt all at anys,
	7	And eik Evandrus wardys of Arcadys,
	8	Sammyn in the preß thar aduersaris invadis.
	9	Bot Opis tho, the nymphe, that weill neirby
	10	Be thrynfald Dyane send was to espy,
	11	Sat a lang space apon ane hillys hight,
	12	And onabasyt dyd behald the fyght.
	13	Syn tharefter onfar scho can espy,
	14	Amyd quhar as thir #ongkeris rasyt this scry,
	15	With schaymfull deth ourtane, Camyll the maid;
	16	Scho wepyt soir, and plenand thus scho said,
	17	Sobband full deip law from hir breist within:
	18	“Allace, virgyne, to mekill, and that is syn,
	19	To mekill all owt, sa cruell punysyng
	20	Haß thou sufferit, certis, for sik a thyng,
	21	Becauß thou hest inforsyt with all thy mycht
	22	Fortill ennoy the Troianys in this fight!
	23	Quhat proffitis the in buskis thyne allane
	24	To haue servyt so lang the blissyt Diane?
	25	Or by thy syde, or than on schuldir hie,
	26	So lang our quavyrris to haue born?” quod sche.
61	27	“And, netheleß, but honour in this sted
	28	Thy queyn heß not the left in poynt of ded;
	29	Nor this thy slauchter but ramemberyng
	30	Amang all pepill sall not be, nor menyng;
	31	Ne salt thou not that schame suffir, trast me,
	32	Forto behald thou suld onwrokyn be.
	33	Quha evir with wond heß schent or violait
	34	Thy fair body, to Dyane dedicate,
	35	He sal repent the tyme that euer thou stervit,
	36	And with his deth aby, as he hes servyt.”
	37	Vnder the montane law thar stude fute hoit
	38	A byng of erth, vphepit like a moyt,
	39	Contenyng the cald assis and brynt banys
	40	Of ald Dercennus, kyng of Lawrentanys,
	41	Ourheld with akyn treis and bewys rank:
	42	Thyddir this goddeß, hastand dovn the bank,
	43	Hyr self heß careyt, and thar huvys styll,
	44	And from this knowys hycht, or lityll hyll,
	45	Abydis this ilk Aruns till espy.
	46	And fra scho hym peravys glydand by,
	47	In rich armour schynand wonder brycht,
	48	And all invayn, prowd, wantoun, gay and lycht:
	49	“Quhy haldis thou awaywart so?” quod sche.
	50	“Dreß hyddermar thy futsteppis towart me;
	51	Now cummys hyddir to peryß and to sterve ,
	52	And caucht de,wly, as that thou heß deserv
	53	Thy reward for Camyllys ded, perde.
	54	On Dyanys dartis, ha, suld syk ane de?”
	55	And with that word, lyke a stowt wench of Trace,
	56	The swyft gilt arow schuke owt of hir cace,
	57	And, rycht amovit, hir hornyt bow haß bent,
	58	Quharin onon the takill vp is stent;
	59	Syne halys vp in ire and felloun haist,
	60	Quhil that the bow and nokkis met almaist;
	61	And now hir handis raxit hyt euery sted,
	62	Hard on the left neyf was the scharp steill hed,
	63	The stryng, vp pullit with the rycht hand in feir,
	64	Went by hir pap almaste ontil hir eyr.
62	65	Aruns onon the motioun of the ayr
	66	Sammyn with the quhislyng of the takill squar
	67	Persavit heß, and eik the dynt atanys;
	68	The dedly hed throu gyrd his body and banys.
	69	Hys ferys all heß hym for#et allane,
	70	Quhar as he swelt with mony a wofull grane,
	71	And in ane onkouth feld heß left hym ded,
	72	Bedoif in dust and puldyr, will of red:
	73	Syne Opys with hir weyngis swyft can fle
	74	Abufe the skyis heich in the hevynnys hie.
62		Acca to Turnus schawys Camyllais chance,
		Hir army fled, and left all ordinans.
62	1	The swyft army and active rowt wyth this
	2	Of Camilla fled first the feld, I wyß,
	3	For thai had lost thar lady and capitane:
	4	The pissans hail and ostis Tyburtane
	5	Affrayt all togydder gave the flycht;
	6	The bak heß tane Atynas bald and wight;
	7	The chiftanys brak array, and went thar gait,
	8	The banneris left all blowt and desolait,
	9	Socht to warrand on horsbak, he and he,
	10	Frawart thar fays, and held to the cite.
	11	For nane of thame, sa mayt and sa agast,
	12	The ferß Troianys, quhilk thame assal#eit fast,
	13	Onto the ded and myscheif dyd invaid,
	14	With wapynnys amnys to styntyng maid a braid,
	15	Not thame sustene ne #it resist thai mycht,
	16	Bot all atanys sammyn tuke the flycht,
	17	And on thar wery schuldris with gret schame
	18	Thar byg bowys onbent haß tursyt hame;
	19	And the stowt stedis with thar huvys sovnd
	20	With swyft renkis dyndlyt the dusty grond.
	21	The blak stowr of puldir in a stew
	22	Als dyrk as myst towart the wallys threw;
63	23	On the barmkyn abufe, and turettis hie,
	24	The wemen bet thar breistis, was reuth to se,
	25	Rasand atanys a wofull wyfly  cry
	26	Went to the starnys and thyrlyt throw the sky.
	27	And quha mycht formest, with swyft curß heß thame set
	28	To brek in at the oppyn patent #et;
	29	The rowtis of thar ennemyß myxt ourane
	30	Apon thame ruschis, and ourthrawys mony ane;
	31	Nor thar eschape thai nocht the wrachit deth,
	32	Bot in the portis #aldis vp the breth,
	33	Stekit amyd thar native wallys hie,
	34	And amang howsis quhar sovir semyt thame tobe.
	35	A part closyt the entre and the portis,
	36	Ne to thar ferys, nor #it nane other sortis,
	37	The #ettis listyng oppyn, nor mak way,
	38	Nor, thocht thai oft besekyng thame and pray,
	39	Durst thame ressaue within thar wallys squar.
	40	A duylfull slauchter onon vprisys thar
	41	Of thame in armys stude the portis to defend,
	42	And thame with glavys war kyllyt and maid end.
	43	The son furthschet, that pety was to seyn,
	44	Befor thar wepand wofull faderis eyn;
	45	Sum in the holl fowcy war tumlyt dovn,
	46	Sa thik thame cummyrris the preß thrang to the tovn;
	47	Sum hasty and onwarly at the flycht
	48	Sclakis thar brydillys, spurrand in all thar mycht,
	49	Can with a ramrayß to the portis dusche,
	50	Lyke with thar hedis the hard barris to frusch.
	51	The moderis eik and wemen albedene,
	52	Fra tyme Camylla kyllyt haue thai sene,
	53	Knawand thar was extreme necessite,
	54	With all debait stude on the wallys hee.
	55	Sik thyng to do that tyme and tak on hand
	56	The perfyte luf thame taucht of thar kynd land,
	57	And all agast dartis and stanys doun threw:
	58	The syllys squar and hedyt styngis enew,
	59	And perkis gret with byrslyt endis and brunt,
	60	Full hastely doun swakkis, dunt for dunt,
64	61	And, for defens of thar kynd wallys hie,
	62	Offerit thame self with the formest to de.
	63	In the meyn quhile, as Turnus at the wait
	64	Lay in the wod, fast by the passage strait,
	65	All the maist cruell tithingis fillys hys erys,
	66	For Acca schawys to hym and all hys ferys
	67	The huge affray, quhou the batale was gane,
	68	The Volscane ostis distroyt, and Camyll slane,
	69	Thar noysum fays encressyng furyus rage,
	70	And by thar prosper Martis vassallage
	71	Discumfyst all hys ostis, euery rowt,
	72	That now the cite wallys stud in dowt.
	73	He walxis brayn in furor bellicall,
	74	So desyrus of dedis marciall,
	75	For the hard fatys and strang mychtis he
	76	Of the gret Iove wald that so suldbe:
	77	The hyllys heich he left quhar at  he lay,
	78	And from the dern woddis went away.
	79	And scarsly was he passyt owt of syght,
	80	In the plane feild cummyn all at rycht,
	81	Quhen that the prynce Ene with all his men
	82	Heß entryt in and passyt throu the glen,
	83	And our the swyre schawys vp at hys hand
	84	Eschape the dern wod, and won the evyn land;
	85	So that baith twa with thar haill rowtis at last
	86	In all thar speid held to the cite fast.
	87	And na lang space thar ostis war in sondir,
	88	Bot that Ene the feildis reik lyke tundir
	89	Of dusty stowr persauyt a far way,
	90	And saw the Latyne rowtis ryde away;
	91	And ferß Eneas, wyrkar of hys harmys,
	92	Turnus persauyt also ryde in armys,
	93	The dynnyng of thar horß feit eik hard he,
	94	Thar stampyng sterage, and thar stedis ne.
	95	Incontinent thai had to batale went,
	96	And in the bargane previt tha hardyment,
	97	Ne war, as than, the rosy Phebus red
	98	Hys wery stdeis had dowkyt our the hed
65	99	Vnder the stremys of the occeane see,
	100	Reducyng the dryk nycht, thai mycht not se;
	101	Alhaill declynyt had the days lycht.
	102	To tentis than befor the tovn ilk wight
	103	Bownyng to rest, al thai that war with owt,
	104	And delvys trynschis all the wallys abowt.
67		THE PROLOUG OF THE 12 BUKE 
	1	Dyonea, nycht hyrd and wach of day,
	2	The starnys chasyt of the hevyn away,
	3	Dame Cynthia dovn rollyng in the see,
	4	And Venus lost the bewte of hir e,
	5	Fleand eschamyt within Cyclenyus cave;
	6	Mars onbydrew, for all his grundyn glave,
	7	Nor frawart Saturn from hys mortall speir
	8	Durst langar in the firmament appeir,
	9	Bot stall abak #ond in hys regioun far
	10	Behynd the circulat warld of Iupiter;
	11	Nychthemyne, affrayt of the lyght,
	12	Went ondir covert, for gone was the nycht;
	13	As fresch Aurora, to myghty Tytan spows,
	14	Ischit of hir safron bed and evir hows,
	15	In crammysyn cled and granyt violat,
	16	With sangwyne cape, the selvage purpurat,
	17	Onschet the wyndois of hir large hall,
	18	Spred all with rosys, and full of balm ryall,
	19	And eik the hevynly portis cristallyne
	20	Vpwarpis braid, the warld till illumyn.
	21	The twynklyng stremowris of the orient
	22	Sched purpour sprangis with gold and asur ment,
	23	Persand the sabill barmkyn nocturnall,
	24	Bet doun the skyis clowdy mantill wall;
	25	Eous the steid, with ruby hamys red,
	26	Abuf the sey lyftis furth hys hed,
	27	Of cullour soyr, and sumdeill brovn as berry,
	28	Forto alichtyn and glaid our emyspery,
	29	The flambe owtbrastyng at his noyß thyrlys;
	30	Sa fast Pheton with the quhyp hym quhyrlys,
	31	To roll Appollo hys faderis goldyn char,
	32	That schrowdith all the hevynnys and the ayr;
	33	Quhill schortly, with the blesand torch of day,
	34	Abil#eit in hys lemand fresch array,
68	35	Furth of hys palyce ryall ischit Phebus,
	36	With goldyn crovn and vissage gloryus,
	37	Crysp haris, brycht as chrisolyte or topace,
	38	For quhais hew mycht nane behald hys face,
	39	The fyry sparkis brastyng from hys eyn,
	40	To purge the ayr, and gylt the tendyr greyn,
	41	Defundand from hys sege etheryall
	42	Glaid influent aspectis celicall;
	43	Befor hys regale hie magnificens
	44	Mysty vapour vpspryngand, sweit as sens,
	45	In smoky soppys of donk dewis wak,
	46	Moich hailsum stovys ourheldand the slak;
	47	The aureat fanys of hys trone souerane
	48	With glytrand glans ourspred the occiane,
	49	The large fludis lemand all of lycht
	50	Bot with a blenk of hys supernale sycht.
	51	Fortobehald, it was a glor to se
	52	The stablit wyndis and the cawmyt see,
	53	The soft sesson, the firmament sereyn,
	54	The lowne illumynat ayr, and fyrth ameyn;
	55	The syluer scalyt fyschis on the greit
	56	Ourthwort cleir stremys sprynkland for the heyt,
	57	With fynnys schynand brovn as synopar,
	58	And chyssell talys, stowrand heir and thar;
	59	The new cullour alychtnyng all the landis,
	60	Forgane thir stannyris schame the beriall strandis,
	61	Quhil the reflex of the diurnall bemys
	62	The beyn bonkis kest ful of variant glemys;
	63	And lusty Flora dyd hyr blomys spreid
	64	Vnder the feit of Phebus sul#art steid;
	65	The swardit soyll enbrovd with selcouth hewys,
	66	Wod and forest obcumbrat with thar bewys,
	67	Quhois blisfull branschis, porturat on the grund,
	68	With schaddoys schene schew rochis rubicund;
	69	Towris, turettis, kyrnellis, pynnaclys hie
	70	Of kyrkis, castellis and ilke fair cite,
	71	Stude payntit, euery fyall, fayn and stage,
	72	Apon the plane grund, by thar awyn vmbrage.
69	73	Of Eolus north blastis havand no dreid,
	74	The sul#e spred hir braid bosum on breid,
	75	#ephyrus confortabill inspiratioun
	76	Fortill ressaue law in hyr barm adoun;
	77	The cornys croppis and the beris new brerd
	78	With glaidsum garmont revestyng the erd;
	79	So thik the plantis sprang in euery peyce,
	80	The feildis ferleis of thar fructuus fleyce;
	81	Byssy Dame Ceres and provd Pryapus,
	82	Reiosyng of the planys plentuus,
	83	Plenyst sa plesand and mast propyrly,
	84	By natur nurysyt wondir nobilly,
	85	On the fertill skyrt lappys of the grund
	86	Strekyng on breid ondyr the cyrkyll rovnd;
	87	The variand vestur of the venust vaill
	88	Schrowdis the scherald fur, and euery faill
	89	Ourfret with ful#eis of figuris full diuerß,
	90	The spray bysprent with spryngand sprowtis dispers,
	91	For callour humour on the dewy nyght,
	92	Rendryng sum place the gerß pilis thar hycht,
	93	Als far as catal, the lang symmyris day,
	94	Had in thar pastur eyt and knyp away;
	95	And blissful blossummys in the blomyt #ard
	96	Submittis thar hedis in the #ong sonnys salfgard:
	97	Ive levys rank ourspred the barmkyn wall,
	98	The blomyt hawthorn cled hys pykis all;
	99	Furth of fresch burgionys the wyne grapis #yng
	100	Endlang the treil#eis dyd on twystis hyng;
	101	The lowkyt buttonys on the gemmyt treis
	102	Ourspredand leyvis of naturis tapestreis,
	103	Soft gresy verdour eftir balmy schowris
	104	On curland stalkis smylyng to thar flowris;
	105	Behaldand thame sa mony diuerß hew,
	106	Sum perß, sum paill, sum burnet, and sum blew,
	107	Sum greyce, sum gwlys, sum purpour, sum sangwane,
	108	Blanchit or brovne, fawch #allow mony ane,
	109	Sum hevynly culloryt in celestiall gre,
	110	Sum watry hewit as the haw wally see,
70	111	And sum depart in freklys red and quhite,
	112	Sum brycht as gold with aureat levys lyte.
	113	The dasy dyd onbreid hir crownell smaill,
	114	And euery flour onlappyt in the daill;
	115	In battill gyrß burgionys the banwart wild,
	116	The clavyr, catcluke, and the cammamyld;
	117	The flour delyß furthspred hys hevynly hew,
	118	Flour dammes, and columby blank and blew;
	119	Seir downys smaill on dent de lyon sprang
	120	The #yng greyn blomyt straberry levys amang;
	121	Gymp gerraflouris thar royn levys onschet,
	122	Fresch prymroß, and the purpour violet;
	123	The royß knoppys, tutand furth thar hed,
	124	Gan chyp, and kyth thar vermel lippys red,
	125	Crysp scarlet levis sum scheddand, baith atanys
	126	Kest fragrant smell amyd from goldyn granys;
	127	Hevynly lylleis, with lokrand toppys quhyte,
	128	Oppynnyt and schew thar creistis redymyte,
	129	The balmy vapour from thar silkyn croppys
	130	Distilland hailsum sugurat hunny droppys,
	131	And syluer schakaris gan fra levys hyng,
	132	With crystal sprayngis on the verdour #yng;
	133	The plane pulderit with semly settis sovnd,
	134	Bedyit full of dewy peirlys rovnd,
	135	So that ilk burgioun, syon, herb and flour
	136	Wolx all enbalmyt of the fresch liquour,
	137	And bathit hait dyd in dulce humouris fleyt,
	138	Quharof the beys wrocht thar hunny sweit,
	139	By myghty Phebus operations,
	140	In sappy subtell exalations.
	141	Forgane the cummyn of this prynce potent,
	142	Redolent odour vp from rutis sprent,
	143	Hailsum of smell as ony spicery,
	144	Tryakill, droggis, or electuary,
	145	Seroppys, sewane, sugur, and synamome,
	146	Precyus invnctment, salve, or fragrant pome,
	147	Aromatik gummys, or ony fyne potioun,
	148	Must, myr, aloes, or confectioun - 
71	149	Ane paradyce it semyt to draw neir
	150	Thir gal#art gardyngis and ilke greyn herber.
	151	Maist amyabill walxis the amerant medis;
	152	Swannys swouchis throw ouwt the rysp and redis,
	153	Our al thir lowys and the fludis gray
	154	Serisand by kynd a place quhar thai suld lay.
	155	Phebus red fowle hys corall creist can steir,
	156	Oft strekyng furth hys hekkill, crawand cleir,
	157	Amyd the wortis and the rutys gent
	158	Pykland hys meyt in alleis quhar he went,
	159	Hys wifis, Toppa and Partelot, hym by,
	160	As byrd al tyme that hantis bigamy.
	161	The pantyt povn, pasand with plomys gym,
	162	Kest vp his taill, a provd plesand quheill rym,
	163	Yschrowdyt in hys fedrame brycht and scheyn,
	164	Schapand the prent of Argus hundreth eyn.
	165	Amang the bronys of the olyve twestis
	166	Seir smaill fowlys wirkand crafty nestis,
	167	Endlang the heggeis thyk and on rank akis,
	168	Ilk byrd reiosyng with thar myrthfull makis.
	169	In corneris and cleir fenystaris of glaß
	170	Full bissely Aragne wevand was,
	171	To knyt hir nettis and hir wobbys sle,
	172	Tharwith to caucht the myghe and litill fle.
	173	So dusty pulder vpstrowris in euery streit,
	174	Quhil corby gaspyt for the fervent heit.
	175	Vnder the bewys beyn in lusty valys,
	176	Within fermans and parkis cloyß of palys,
	177	The bustuus bukkis rakis furth on raw;
	178	Heyrdis of hertis throw the thyk wod schaw,
	179	Baith the brokkettis, and with braid burnyst tyndis,
	180	The sprutlyt calvys sowkand the red hyndis,
	181	The #ong fownys followand the dun days,
	182	Kyddis skippand throw ronnys efter rays;
	183	In lyssouris and on leys litill lammys
	184	Full tayt and tryg socht bletand to thar dammys,
	185	Tydy ky lowys, veilys by thame rynnys;
	186	All snog and slekit worth thir bestis skynnys.
72	187	On salt stremys wolx Doryda and Thetis,
	188	By rynnand strandis Nymphes and Naedes,
	189	Sik as we clepe wenschis and damysellis,
	190	In gresy gravys wandrand by spryng wellis,
	191	Of blomyt branchis and flowris quhite and red
	192	Plettand thar lusty chaplettis for thar hed;
	193	Sum sang ryng sangis, dansys ledys, and rovndis,
	194	With vocis schill, quhill all the dail resovndis;
	195	Quharso thai walk into thar caralyng,
	196	For amrus lays doith the rochys ryng:
	197	Ane sang, “The schyp salys our the salt faym,
	198	Will bryng thir merchandis and my lemman haym;”
	199	Sum other syngis, “I wilbe blyth and lycht,
	200	Myne hart is lent apon sa gudly wight.”
	201	And thochtfull luffaris rowmys to and fro,
	202	To lyß thar pane, and pleyn thair ioly wo,
	203	Eftir thar gyß, now syngand, now in sorow,
	204	With hartis pensyve, the lang symmyris morow:
	205	Sum ballettis lyst endyte of hys lady,
	206	Sum levis in hoip, and sum aluterly
	207	Disparit is, and sa quyte owt of grace,
	208	Hys purgatory he fyndis in euery place.
	209	To pleyß his lufe sum thocht to flat and feyn,
	210	Sum to hant bawdry and onlesum meyn;
	211	Sum rownys to hys fallow, thame betwene,
	212	Hys myrry stouth and pastans lait #isterevin:
	213	Smyland says ane, “I couth in previte
	214	Schaw the a bovrd.” “Ha, quhat be that ?” quod he,
	215	“Quhat thyng?” “That most be secrete,” said the tother.
	216	“Gud Lord, mysbeleif #e #our verray broder?”
	217	“Na, neuer a deill, bot harkis quhat I wald;
	218	Thou mon be prevy.” “Lo, my hand vphald.”
	219	“Than sal thou walk at evin.” Quod he, “Quhidder?”
	220	“In sik a place heir west, we baith togydder,
	221	Quhar scho so freschly sang this hyndyr nycht;
	222	Do choyß the ane, and I sall quynch the lycht.”
	223	“I salbe thar I hope,” quod he and lewch,
	224	“#a, now I knaw the mater weill eneuch.”
73	225	Thus oft dywlgat is this schamefull play,
	226	Na thyng accordyng to our hailsum May,
	227	Bot rathar contagius and infective,
	228	And repugnant that sesson nutrytyve,
	229	Quhen new curage kytlys all gentill hartis,
	230	Seand throu kynd ilk thyng spryngis and revertis.
	231	Dame Naturis menstralis, on that other part,
	232	Thar blysfull bay entonyng euery art,
	233	To beyt thir amorus of thar nychtis baill,
	234	The merl, the mavyß and the nychtyngale
	235	With mery notis myrthfully furth brest,
	236	Enforcyng thame quha mycht do clynk it best:
	237	The cowschet crowdis and pyrkis on the ryß,
	238	The styrlyng changis diuerß stevynnys nyß,
	239	The sparrow chyrmys in the wallis clyft,
	240	Goldspynk and lyntquhite fordynnand the lyft;
	241	The gukgo galys, and so quytteris the quaill,
	242	Quhill ryveris rerdit, schawis and euery vaill,
	243	And tender twystis trymlyt on the treis
	244	For byrdis sang and bemyng of the beys;
	245	In wrablis dulce of hevynly armonyis
	246	The larkis, lowd releschand in the skyis,
	247	Lovys thar lege with tonys curyus,
	248	Baith to Dame Natur and the fresch Venus,
	249	Rendryng hie lawdis in thar obseruance;
	250	Quhais suguryt throtis maid glaid hartis danß,
	251	And al smail fowlys syngis on the spray:
	252	“Welcum the lord of lycht and lamp of day,
	253	Welcum fostyr of tendir herbys grene,
	254	Welcum quyknar of floryst flowris scheyn,
	255	Welcum support of euery rute and vayn,
	256	Welcum  confort of alkynd fruyt and grayn,
	257	Welcum the byrdis beild apon the brer,
	258	Welcum the master and rewlar of the #er,
	259	Welcum weilfar of husbandis at the plewys,
	260	Welcum reparar of woddis, treis and bewys,
	261	Welcum depayntar of the blomyt medis,
	262	Welcum the lyfe of euery thyng that spredis,
74	263	Welcum storour of alkynd bestiall,
	264	Welcum be thy rycht bemys, gladyng all,
	265	Welcum celestial myrrour and aspy,
	266	Attechyng all that hantis sluggardy!”
	267	And with this word, in chalmer quhar I lay,
	268	The nynt morow of fresch temperit May,
	269	On fut I sprent into my bair sark,
	270	Wilfull fortill compleit my langsum wark
	271	Twichand the lattyr buke of Dan Virgill,
	272	Quhilk me had tareit al to lang a quhile;
	273	And tobehald the cummyng of this kyng,
	274	That was sa welcum tyll all warldly thyng,
	275	With sic tryumphe and pompos curage glaid
	276	Than of hys souerane chymmys, as is said,
	277	Newly aryssyn in hys estait ryall,
	278	That, by hys hew, but orleger of dyall,
	279	I knew it was past four howris of day,
	280	And thocht I wald na langar ly in May
	281	Leß Phebus suld me losanger attaynt - 
	282	For Progue had or than sung in hir complaynt,
	283	And eik hir dreidfull systir Philomeyn
	284	Hyr lays endyt, and in woddis greyn
	285	Hyd hir selvyn, eschamyt of hir chance;
	286	And Esacus completis hys pennance
	287	In ryveris, fludis, and on euery laik;
	288	And Peristera byddis luffaris awaik:
	289	“Do serve my lady Venus heir with me,
	290	Lern thus to mak #our obseruance,” quod sche,
	291	“Into myne hartis ladeis sweit presens
	292	Behaldis how I beynge, and do reuerens.”
	293	Hyr nek scho wrynklys, trasyng mony fold,
	294	With plomys glitterand, assur apon gold,
	295	Rendryng a cullour betwix greyn and blew,
	296	In purpour glans of hevynly variant hew;
	297	I meyn our awyn natyve byrd, gentill dow,
	298	Syngand in hyr kynd, “I come hydder to wow,”
	299	So pryklyng hyr greyn curage forto crowd
	300	In amorus voce and wowar soundis lowd,
75	301	That, for the dynnyng of hir wanton cry,
	302	I irkyt of myd bed, and mycht not ly,
	303	Bot gan me blyß, syne in my wedis dreß,
	304	And, for it was ayr morow, or tyme of meß,
	305	I hynt a scriptour and my pen furth tuke,
	306	Syne thus begouth of Virgill the tewelt buke.
	306 bis	Explicit scitus prologus,
	306 tris	Quharof the autour says thus: 
	307	The lusty crafty preambill, “perle of May”
	308	I the entitil, crownyt quhil domysday,
	309	And al with gold, in syng of stait ryall
	310	Most beyn illumnyt thy letteris capital.
76		THE TWELT BUKE
76		Turnus, persavand the Latyn pepill faill,
		Promittis Eneas allone hym tyll assaill.
76	1	Quhen Turnus knew the Lattyn pepill haill
	2	Irk of the weir, and saw thar curage faill,
	3	By the frawart aduersiteis of Mart,
	4	Quhilk war tofor onbrokyn and stowt of hart,
	5	And thocht the tyme requiris hym, but abraid,
	6	Forto compleit the promys he had maid,
	7	Semyng as towartis hym tho euery wight
	8	To that effect addressyt thar luke and sycht,
	9	Than, onrequirit, by insaciabill desyre
	10	Langang to feght, and byrnand hait as fyre,
	11	Full hie rasand hys curage and hys cheir,
	12	He gan amyd the audiens appeir.
	13	Fers as a wild lyoun #ond in Trace,
	14	By the huntar wondyt in the chace,
	15	Quhen the smert straik in hys breit all fast is,
	16	For ire the lokkyrris of hys nek vpcastis,
	17	Than first begynnyng to rayß hys stern moyd,
	18	Reiosyt of the bataill, fers and wod,
	19	Onabasytly raschand the schaft in sundir,
	20	And on the man liggand at wait thar vndir,
	21	Hym to revenge, with bludy mouth doys bray - 
	22	Nane other wyß ferd Turnus the ilk day,
	23	Smytyn so brym in fervent violens,
	24	That all commouyt in the kyngis presens
	25	On this maner begouth to speke and say:
	26	“Thar sall in Turnus be fund na delay;
	27	And al for nocht #on cowart Eneadanys
	28	Thar promyß and thar wordis cumis aganys,
	29	Willyng retreit thar behestis and sawys;
	30	Sa salt thai nocht; we wil nane sik lawys:
	31	I sal thar falshed resist and ganestand,
	32	And feght contrar that chiftane hand for hand.
	33	Thou ryall prynce and fader, Kyng Latyne,
	34	Do sacryfy and conferm this convyne:
77	35	For owdyr sall I with thir handis twa
	36	#on ilk Troiane, banyst of Asya,
	37	Do put to deth, send down to hell,” quod he,
	38	“Lat Latyn pepill syttyng by to se
	39	Quhou, myne allane with swerd in thar presens
	40	I sall revenge and end our allyris offens;
	41	Or than, gyf so betyd he wyn the gre,
	42	Lat ws all venquyst to hym subiect be,
	43	#eld hym the crown enduryng term of lyve,
	44	And lat hym ioys Lavinia to hys wyfe.”
	45	Kyng Latyn tho with sad and degest mynd
	46	To hym answeris, and said apon this kynd:
	47	“O douchty #yngkeir, excellent of curage,
	48	Quhou far as by thy forcy vassalage
	49	My febill age thou doith exceid,” quod he,
	50	“Als far mair diligently pertenys me,
	51	And ganand is, to consell and provyde,
	52	And exemyn euery chance may betyde,
	53	As I that haß in part a maner feir,
	54	Be lang experiens knawand the dowtis of weir.
	55	Thow weldis Dawnus thy faderis realmand land,
	56	And feil citeis conquest with thyne awyn hand;
	57	Tharto thou haß alsso a gentill hart,
	58	Liberall and fre, and in weir most expert,
	59	And Kyng Latyn heß gold to greif the eik.
	60	Perfay, enew otheris, not far to seik,
	61	Of madynnys beyn onwed in Latyum wyde,
	62	And in the Lawrent feildis heir besyde,
	63	Of blude and frendschip na thyng myssemand,
	64	Bot worthy to be queyn of ony land.
	65	Thoill me, I pray the, al dissait done away,
	66	Thir wordis quhoyn of weght to the till say,
	67	And sammyn prent thir sawys in thy wyt.
	68	Onlesum is I suld in wedlok knyt
	69	My douchtir till ald wowaris of this land,
	70	That hir tofor had axit in sik band:
	71	All the spa men and goddis revelyng
	72	Declarit plane that was onlesum thyng.
78	73	And netheleß I, venquyst cleyn but weir,
	74	For luf of the my spowsys cousyng deir,
	75	Ourcummyn be hir wofull terys and syte,
	76	All maner bandys now heß brokyn quyte;
	77	And fra my son in law, full wrangwisly,
	78	Hys spouß onto hym promyst reft haue I,
	79	And forthir on hym movit a wikkyt weir.
	80	Sen syne in quhate chance I stand and danger,
	81	And quhou gers batellis now persewys me,
	82	Full weill thou wait and seis, Turnus,” quod he,
	83	“And quhou huge travale thou has tholit and pane,
	84	As principall maste douchty capitane.
	85	Lo, twyß in batale venquyst haue we be,
 	86	And now scantly within our wallit cite
	87	The hope and weill of Italy defendis;
	88	Now of our recent blude, as noterly kend is,
	89	The flude of Tibir walxis hait agane, 
	90	And of our huge banys quhite semys the plane.
	91	Quhou am I sterit thus in purpoß seir?
	92	And quhidder flow I thus oft thar and heir?
	93	Quhat mad foly all tochangis my thocht?
	94	Gyf that I reddy be and dowtit nocht
	95	The Troianys for my frendis to ressaue,
	96	Gif so war Turnus ded war and bygrave,
	97	Quhat, aucht I nocht far rather end the weir
	98	He beand  in prosperyte haill and feir?
	99	Quhat wald our cosyngis , the Rutilianys,
	100	Or quhat wald say the other Italianys,
	101	Gyf the I suld thus wyß sa wilfully,
	102	Axyng our douchteris wedlok and ally,
	103	Expone or offer to the ded?” quod he.
	104	“Forton defend that chance at sa suld be!
	105	Behald the chance of batale variabill, 
	106	Persave of weir the fykkill ward onstabill:
	107	Haue reuth and mercy of thy fader ald,
	108	Quham Ardea now, hys cuntre, doys withhald,
	109	Diuidit far and disseuerit from the,
	110	And for thy saik quhou wobegone is he.”
79	111	Thus said the kyng, bot the violent curage
	112	Of Turnus hie mynd bowit neuer a stage;
	113	Quha wald with cuyr of medycyne hym meyß,
	114	The moir encressys and growys hys mail eyß;
	115	And, eftir that he first mycht speke agane,
	116	Thus he began expreym with wordis plane:
	117	“O thou maist souerane fader, I the pray,
	118	To salue my honour, thou wald do away
	119	Thir curis, thochtis and solicitude
	120	For me thou takis; and, schortly to conclude,
	121	Suffir me forto plege my deth in wage,
	122	For gloryus renovn of vassillage;
	123	For we, fader, can swak dartis and brandis,
	124	Nocht with febill bot stalwart rycht handis.
	125	And of our wondis the red blude ruschis owt.
	126	To #onder provd Troiane, clepit sa stowt,
	127	Hys moder at this tyme salbe far to seik,
	128	Quhilk goddes with hir subtell slychtis eik
	129	Hir son, accustumat to tak the flycht,
	130	Was wont to dek, and to hyde owt of sycht
	131	Within a wifly clowd, as for a trayn,
	132	And heild hir self alsso in schaddois vayn.”
79		The queyn perswadis Turnus fra stryfe desist,
		Bot he for batal can agane resist.
79	1	Be than the queyn Amata, all in feir
	2	Of this onkouth and new maner of weir,
	3	Wepyng full soir, all dedlyke, full of harmys,
	4	Hyr son in law Turnus hynt in hyr armys,
	5	That was sa fervent in his ardent desyre.
	6	“Turnus,” said scho, “thou best belovit syre,
	7	Be thir ilk wofull terys I the pra,
	8	And be the wirschip thou aw till Amata,
	9	Gyf ony honour of hir or thy kyn
	10	Twichys or movis into thy breist within,
80	11	I the beseik a thyng, myne awyn knycht;
	12	Desist and ceß to mach Troianys in fight.
80	13	Thou only comfort of our febill eld,
	14	Thou all our rest, our weilfar and our beld,
	15	Haue reuth and piete of my wofull baill:
	16	In thy power and mycht restis alhaill
	17	The wirschip and empyre of Kyng Latyn;
	18	Hys howß and famyll, now lyke to declyne,
	19	In the remanys, and is by the vpbor.
	20	I the assuyr, and certifies tharfor,
	21	Quhat aventour in this fight sall happyn the,
	22	The self chance, Turnus, sall betyd me:
	23	Sammyn with the, gif thou endis in that stryfe,
	24	I sal depart furth of this irksum lyfe,
	25	Nor nevir thrall sall I remane to se
	26	#on ilk Eneas son in law to me.”
	27	Lavinia the maid, with soir smert,
	28	Hyr moderis wordis felt deip in hyr hart,
	29	So that the rud dyd hyr vissage glow,
	30	And full of terys gan hyr chekis strow;
	31	The fervent fyre of schame rysys on hie,
	32	Kyndland mar large the red culloryt bewte,
	33	So that the natural heit the blude dyd chace
	34	Our all the partis of hir quhitly face;
	35	Quhill that this virgyn, in this wofull rage,
	36	Syk cullouris rendris from hir fresch vissage,
	37	As quha byspark wald the quhite evor Indane
	38	With scarlet droppis or with brovn sangwane,
	39	Or quhar the scheyn lylleis in ony sted
	40	War pulderit with the vermel rosys red.
	41	The hait luf trublys sor the knyght,
	42	That on this maid he fixis all hys sycht,
	43	And all the mair he byrnys in desyre
	44	Of bargane into armys, hait as fyre;
	45	Syne to the queyn Amata, but abaid,
	46	In few wordis on this wyß he said:
	47	“O my deir moder, of thy wepyng ho,
	48	I #ow beseik, do not, do not so,
81	49	Persew ne not thus with #our grete and teris,
	50	Nor quhen I paß onto thir mortall werys,
	51	In marciall bargane contrary my fo,
	52	Do wa to present me sik takyn of wo:
	53	In Turnus myghtis lyis nocht,” quod he,
	54	“The chance of deth to mak hym selvyn fre,
	55	I say, gyf deth this way be to me schaip,
	56	Now may I not astart, nor it eschape,
	57	For at this tyme instant my messynger,
	58	Idmon clepyt, my credens hecht tober
	59	Now to #one Troiane tyrrand, rehersyng
	60	My wordis, quhilkis lykis hym na thyng,
	61	That is to knaw, to morow, als ayrly
	62	As brycht Aurora in the orient sky
	63	With rosy chariot lyftis vp hir hed,
	64	The firmament schrowdyng in cullour red,
	65	That he move not aganys Rutilyanys,
	66	Hys ostis, nor nane army of Troianys,
	67	Bot athir half fra batale, for the best,
	68	Baith sall Troianys and Rutilianys thame rest;
	69	And lat ws twa, this bargane to conclude,
	70	And lat ws only dereyn with our blude,
	71	And into #onder feld, in stalwart stryfe,
	72	Lat athir seik Lavinia to hys wyfe.”
	73	Fra this was said, fast to hys in he spedis,
	74	And bad onon do lat hym se hys stedis:
	75	Behaldand thame reiosys he in hart,
	76	To se thame stand sa fers with curage smart;
	77	Quhilk kynd of horß quhilum, as thai say,
	78	Orythia, the lusty fresch may,
	79	Of Athenis the kyngis douchter and ayr,
	80	As ane maste ryall presand, wonder fair,
	81	Send from hir cuntre to Kyng Pilumnus,
	82	Was forgrandschir onto this ilk Turnus;
	83	The quhilk stedis, schapyn at all delyte,
	84	Excedit far the snaw in cullour quhite;
	85	To speke of speid, thar swyftnes was ontald,
	86	For thai the wyndis blast forryn wald.
82	87	The byssy knapys and verlettis of hys stabill
	88	Abowt thame stud, full #aip and seruyabill,
	89	And with thar holl luyffis gan thame cheir,
	90	Dyd clap and straik thar leyndis to mak thame steir,
	91	Thar lokrand manys and thar crestis hie
	92	Dressys with trel#eis and camys honestlye.
	93	Fra thens onto hys chalmyr went he syne;
	94	Abowt hir schuldris assays hys halbryk fyne,
	95	Of burnyst maill, and schynand rychely
	96	Of fynast gold and quhitly alcomy.
	97	Tharwith alsso hys swerd addressis he,
 	98	Quhat way he wald it oys in the melle;
	99	Hys sovir scheld assays he alsso,
	100	And eik hys tymbret helm with crestis two;
	101	Quhilk swerd was maid onto Dawnus hys syre
	102	Be Wlcanus, the myghty god of fyre,
	103	That forgyt this blaid and temperit with hys handis,
	104	Hait glowand dyppyt in the Stigiane strandis.
	105	Syne with gret fors, enarmyt in all hys geir,
	106	Full lychtly vp he hynt hys stalwart speir,
	107	Quhilk tho amyddis the hall lenand stud
	108	Vp by a pillar huge squar and rude,
	109	Quhilum the spul#e he byreft from ane
	110	Clepyt Actor, a capitane Auruncane;
	111	The schaft he schuke and branglys lustely,
	112	Tharto with lowd voce thus can he cry:
	113	“O now thou speir, that nevir fail#eit thy deid
	114	Quhen I the callyt to my desyre in neid,
	115	Quhilum the weldit Actor, mast douchty knycht,
	116	Now the in hand withhaldis Turnus wight;
	117	Now is the tyme that I maste myster the;
	118	Forto dovn bet the corps thou grant to me
	119	Of #ondir Phrigiane, is skant half a man,
	120	That with my stalwart handis I may than
	121	Hys halbrik of hys body to arrayß,
	122	Hakkyt and rent and persyt in mony place,
	123	And in the dusty puldyr heir and thar
	124	Suddill and fyle hys crispand #allow hair,
83	125	That ayr maid creyß, and curlys now sa weill,
	126	Yplet ilk nycht on the warm broch of steill,
	127	Dekkyt and donk, on hys wifly maner,
	128	Of fragrant myr and other envnctmentis seir.”
	129	With sykkyn fury rage catchyt is he,
	130	That thus he carpys till a schaft of tre;
	131	And from the vissage of this ardent syre
	132	The sparkis glydis as the hait fyre,
	133	For veray fervour of the feirfull teyn
	134	Schynys and brystis furth of baith hys eyn - 
	135	Lyke as the bull, that bargane begyn wald,
	136	Gevis terribill rowstis and lowis monyfald,
	137	Or than aggrevit, bustuus and furthborn,
	138	Presys hys ire to assay with hys horn,
	139	Lenand hys spald to the stok of a tre,
	140	And with hys dynt the wynd torentis he,
	141	Or, forto mak debait apon the land,
	142	With hys hard clufe vpwarpys fast the sand.
	143	In the self tyme, na leß of curage, Enee,
	144	Cled in hys moderis armour awfull to se,
	145	Scharpys hym self in furour marciall,
	146	Rasand hys greif for ardour bellicall,
	147	And ioyus wolx of weir to mak ane end
	148	By syk profferand poyntment as was send.
	149	Syne comfortis he hys ferys dolorus,
	150	And mesyt the dreid of sad Ascanyus,
	151	Declarand thame the fatale ordinans,
	152	Thar destyne, and goddis purvians;
	153	And to the kyng of Lawrenteis, Latyn,
	154	Twychand this forsaid trety and convyne,
	155	Bad the messyngeris bair hame but delay
	156	Sovir answer, as thai desyrit alway,
	157	And of the peyß and trewys, as thai spak,
	158	Proclame articulis and lawys of contract.
84		Iuno, knawand Turnus last day at end,
		To stop the bargane haß Iuturna send.
84	1	Scarsly vpsprang the nixt day followyng,
	2	Scheddand the bemys of hys bryght mornyng
	3	Apon the toppis of the montanys hie,
	4	As Phebus stedis first of the deip se
	5	Rasyt thar hedis and noyß thirlys on hight,
	6	Our all the feildis blawand the cleir lyght;
	7	Quhen that the Troianys and Rutilianys
	8	The grund myssouris, evynnys, dichtis and planys,
	9	Vnder the wallys of the cheif cite,
	10	Thar as the feild and fechtyng place suldbe;
	11	Amyddis quahm the harthis vp thai set,
	12	Quharon the fyris suldbe maid and bet,
	13	And to the common goddis eik bedeyn
	14	The altaris coverit with the scherald greyn.
	15	Sum otheris brocht the fontane watir fair,
	16	And sum the haly ingill with thame bair;
	17	With lynnyng valis or lyke apronys lycht
	18	Thai war arrayt, and thar hedis dicht
	19	In wyppys of the haly herb vervane.
	20	The legionys tho furth haldis to the plane,
	21	And all the rowtis of Awsonyanys,
	22	That otherwyß ar hait Italyanys,
	23	Furth thryngis at the portis full attonys,
	24	With lancis lang and pykkis for the nonys.
	25	Thydder all the Troianys wardis, by and by,
	26	And Tyrrheyn ostis ruschis hastely,
	27	Bodyn full weill in nobill armour seir;
	28	Nane otherwyß with wapynnys and with geir
	29	Arrayt for the batale all at rycht,
	30	Than thocht the fury of Mars thame callit to fycht.
	31	Amyd the thousandis swyftly throw the planys
	32	Fu stowt,rth sprentis lustely thir capitanys,
	33	In rich purpour arrayt and fyne gold brycht,
	34	Assaricus sonnys and Mnestheus wight,
85	35	And on the tother pat strang Asilas,
	36	And bald Mesapus also with hym was,
	37	Neptunus son, expert in horß dantyng.
	38	And eftir that the trumpet blew a syng,
	39	Than euery partyment bownys to thar stand,
	40	And gan thar speris stik doun in the land,
	41	Set by thar scheildis, to behald the fyne.
	42	The wemen wedois and the matronys syne,
	43	Desyrys forto se the bargane stowt,
	44	Of childyr and of commonys mony a rowt
	45	That couth na wapynnys weld, nor armour weir,
	46	With the onweldy agit folk infeir,
	47	Clam on the hight and hedis of the towris,
	48	The wallys all and howsis ryggyngis flowris;
	49	And sum abufe apon the portis hie
	50	Ascendit ar to behald the melle.
	51	Bot Iuno tho dovn from the hycht, I wyß,
	52	Of the montane that Alabane clepit is
	53	Now in our days (set than this hyllys dovn
	54	Had nowder name, honour nor renovne),
	55	Scho dyd behald amyd the feildis plane
	56	Athir batellis and the ostis twane,
	57	Baith of the Troianys and the Laurenteis,
	58	And Kyng Latynus cite eik scho seys.
	59	Onon to Turnus systyr vp on hie,
	60	That clepit was Iuturna, carpys sche,
	61	Thys goddes to that haly nymphe, mastres
	62	Of wellys, stankis and rowtand stremys expreß,
	63	Quhilk honour Iove, the kyng of hevynnys hie,
	64	Hyr gave for the byreft virginite,
	65	Said: “O thou nymphes, wirschip of fludis cleir,
	66	That to my saul is hald maste leif and deir,
	67	Thow knawys weill, I the preferrit ay
	68	To all the otheris damysellys, perfay,
	69	Of Latyn cuntre, quhat so evir thai wer
	70	That wrangwisly ascendit or drew neir
	71	The bed onrpofitabill of Iupiter mast hie;
	72	And glaidly eik haue I not stakyt the
86	73	Intill a party of the hevyn alssua?
	74	Hark now thy sorow, thou Iuturna,
	75	And wyte me not bot I the warnyt haue.
	76	Turnus and thy cheif cite haue I save,
	77	Sa lang as that the fatis sufferit me,
	78	And quhill werd sisteris sa tholyt tobe;
	79	Bot now I se that #ong man haste, but faill,
	80	To mach in feild with fatis inequaill;
	81	The lattir day and term approchis ne
	82	Of fatale fors and strangast destyne.
	83	Nowder this bargane #onder on the greyn
	84	Nor confideratioun may I se with eyn.
	85	Paß thou on, for thy deir brothir germane 
	86	Gyf thou dar suffir ony mar dreidfull pane;
	87	To the this semys and pertenys,” quod sche,
	88	“Gyf that, perchans, ony bettyr may be,
	89	Or eft betyd onto #on catyvis kend.”
	90	Scars had Iuno thir wordis brocht to end,
	91	Quhen that the nymphe Iuturna bedeyn
	92	Plente of terys furth#et from hir eyn;
	93	Hyr fair quhite breist, thar as scho dyd stand,
	94	Thryß or four tymys smait with hir awyn hand.
	95	Saturnus get, this Iuno, says: “Tha terys
	96	Na wyß to this tyme pertenys nor efferys.
	97	Hast the, gyf that thou can be ony way
	98	Withdraw thy brother from the deth away;
	99	Or than do mak the ostis baith on steir,
	100	Provok the batale, and thame move to weir,
	101	And this convyn and trety, new consave,
	102	Do brek, disturb and with the wynd bywave.
	103	I sall the warrand and the wyrkar be
	104	To mak the baldly vndertak,” quod sche.
	105	On this wyß Iuno can this nymphe exort,
	106	And left hir hail in weir and dowt, at schort,
	107	With mynd full tryst, wobegone and onsound,
	108	Full deip smyttyn with the sorowfull wound.
87		Heir followis the sacrifyce and prayer
		Fyrst of Eneas, syne Kyng Latyn infeir.
	1	In the meyn tyme, the kyngis of athir rowt
	2	From thar citeis and strethis ischis owt.
	3	Amyd a four quhelit char Latyn that thraw
	4	With huge pomp by stedis fowr was draw,
	5	Quhais haris and hys tymplis war weil dycht
	6	With ryall crown of fyne gold burnyst brycht,
	7	Quharon stud turrettis twelf, lyke bemys scheyn,
	8	As it ane rych enormament had beyn
	9	Of cleir Phebus, that was hys grandschir hald:
	10	Nixt quham furth rollyt was Prynce Turnus bald
	11	Within a twa quhelyt chariot of delyte,
	12	That drawyn was with stedis twa mylk quhyte;
	13	In athir hand held he, in feir of weir,
	14	The braid hed brangland on the ievillyng speir.
	15	The fader Eneas alsso furth withal,
	16	Of Romane lynnage the originall,
	17	Apon the tother half com thame agane,
	18	With byrnyst scheild that brycht as starris schane,
	19	And hevynly armour lemand all of lycht:
	20	Besyde hym raid Ascanyus the sweit wyght,
	21	That semyt weil, till euery manis doym,
	22	Ane other gude beleif and hope to gret Roym.
	23	Furth come the preste, quhamto accordyt mak
	24	The sacrifice of concord and contract,
	25	In vestment cleyn, for syk religioun wrocht,
	26	And a #ong byrsyt swyne befor thame brocht,
	27	With a rowch twyntyr scheip sammyn infeir,
	28	Quhais woll or fleyce was neuer clyp with scheir;
	29	The bestis furth heß tursyt this ilke syre
	30	Onto the altar blesand of hait fyre.
	31	The princis tho, quhilkis suld this payce makyng,
	32	Turnys towartis the brycht sonnys vprysyng,
	33	With the salt meldyr in thar handis raith;
	34	The forrettis of thir bestis toppys baith
88	35	They clyp and myssour, as tho was the gyß,
	36	And cowpys full of wyne in sacryfyß
	37	Abowt the altaris #ettis he and he.
	38	With drawyn swerd syne the reuthfull Enee
	39	Hys orison furth maid, and thus he said:
	40	“O thou brycht son, with thy scheyn bemys glaid,
	41	Be wytnes now till my behest, I pray;
	42	And this ilk grund mot testyfy quhat I say,
	43	For quham sa gret payn and aduersyte
	44	I sufferit haue feill syth on land and see;
	45	And thou almychty Iove heir my prayer;
	46	Saturnus douchtir, thou hys spowß sa deir,
	47	Now mor benyng than thou was of befor,
	48	Sweit goddeß, heir me now, I the implor;
	49	And gentill Mars now takis tent heirtill,
	50	That withhaldis and writhis at thy will
	51	Every batale, stryfe, weirfar or debait
	52	Vndyr thy hie power deificait;
	53	All fludys I call, fontanys and stremys cleir,
	54	And all maner of reuerend goddis seir
	55	Abuf the hevyn ydred and starrit sky;
	56	And #ow eik, blissyt wightis, I testify,
	57	That vnder erth or law in hell doun beyn,
	58	Or in the fomy seis stremys greyn:
	59	Gif so betyd, that fallys the victory
	60	To Turnus on the Ausonyan party,
	61	It is conuenient, and we grant to fle,
	62	As venquyst folk, till Evandrus cite;
	63	Ascanyus sall als tyte thir feildis withdraw,
	64	Nor Eneadanys neuer, from the ilk thraw,
	65	Aganyst #ou sall rebell nor move weir,
	66	Ne with na wapynnys eft thys cuntre deir.
	67	Bot gif so beys, Mars our god glorius
	68	The victory and ouyrhand grantis ws
	69	(As I beleif far rathar sal befall,
	70	And that als tyte conferm mot goddis all
	71	Throw the gret mychtis of thar deite!),
	72	Gif that sa fair fortoun betydis me,
89	73	Ne will I not command Italianys
	74	Tobe suiect, nor obey the Troianys,
	75	Ne #it this realm desyre I not to me;
	76	Bot athir of our pepill mot go fre,
	77	Onthrall, onvenquyst, in lawys all evynly
	78	Confiderat in perpetuall ally.
	79	The wirschipyng of goddis in sacryfyce
	80	I sal thame lern and tech at my devyß:
	81	My fader in law, the kyng Latinus heir,
	82	Most rewle the pepill baith in peax and wer;
	83	My fader in law, as souerane lord and syre,
	84	Duryng hys lyfe most bruke solempnyt empyre.
	85	Suffir my Troianys than, as we ar bovn,
	86	For me to beild a strenth and wallyt tovn,
	87	And to this cite, quhar we sall duell at hame,
	88	Lat the madyn Lavinia gif the name.”
	89	Thus first Eneas said, and efter syne
	90	Apon this wyß hym followys Kyng Latyn,
	91	Behaldand towart hevyn quhar he dyd stand,
	92	And to the starnys vphevyis hys rycht hand:
	93	“By this ilk erth, seys and starnys hie,
	94	I sweir inlike wyß onto #ou, Enee,
	95	And by Latoneis byrth, or twynnys twa,
	96	The brycht Apollo, and chast Diana,
	97	And by the dowbill frontit Ianus, and all
	98	The pyssans of the goddis infernal,
	99	And by the dyrk sanctuary, blak as sabill,
	100	Of grevoß Pluto, that god revengeabill:
	101	The hie fader abuf mot heir my cry,
	102	That dois with thundir sik concord ratify.
	103	I twich thyr altaris and ingill present,” quod he,
	104	“And testifyis ilk godly maieste;
	105	Sall nevir tyme, sesson nor day betyd,
	106	To breke this peax on the Italian syde,
	107	Ne this confiderans anys part in two,
	108	Quhat way that evir happynnys the mater go;
	109	Ne na manner of violens, bost nor aw
	110	Sall ony wyß me tharfra withdraw,
90	111	Bot ferm and stabill all sall haldyn be:
	112	All thocht the erth wald myddill with the see,
	113	And with diluge or invndatioun schent
	114	Covir and confund athri eliment;
	115	Or thocht the hevyn in hell resolue wald,
	116	Our promyß sall inuiolat be hald.
	117	Lyke as this ilke ceptour wand #he see,”
	118	(Perchans that tyme a ceptour in hand bair he)
	119	“Sall nevyr burgioun, nor spred branchis lyte,
	120	Nowder rank levys, nor blosum of delyte,
	121	Sen it is anys in wod, thar as it grew,
	122	Law from hys stok hard by the rutis hew,
	123	And wantis now hys moder of nurysyng;
	124	For all the syonys and twystis wont to spryng
	125	Or grow thar fra, as #he may se perfay,
	126	With egge lumys bene sned full quyte away;
	127	Vmquhile a growand tre, thar it dyd stand,
	128	That now thus by the crafty wark manis hand
	129	Inclusyt is and coverit lustely
	130	In burnyst gold and fynast alcomy,
	131	And gevyn our forfaderis of Latyn land,
	132	As ceptour ryall, fortober in hand.”
	133	With wordis sik and ferm relatioun
	134	This fynal suyr confideratioun
	135	Athir pryncis haß confermyt and sworn,
	136	Amyd thar nobillys standyng thame beforn:
	137	Syne, eftyr thar auld cerymonys and gyß,
	138	The bestis dewly adrest for sacryfyß
	139	Thai brytnyt haue amyd the flawmys red,
	140	And rentis out, or thai war fully ded,
	141	The entralys of thir bestis #it alyve;
	142	Syne furth of platys or ballancis belyve
	143	With pasyt flesch plenyst the altaris large,
	144	Tharon bestowand in hepys mony a charge.
	145	Bot tho begouth of new this ilk bargane
	146	Semyng to the Rutilianys, euery man,
	147	Tobe ane rycht onevynly interpryß,
	148	And diuerß rumour can in thar brestis ryß,
91	149	With mony syndry demyng and consait;
	150	He thynkis thus, and he ane other gait;
	151	And ay the nerrar and mar diligently
	152	At thai the mater consider and aspy,
	153	Weill thai persaue and behaldis, sans faill,
	154	Thir campionys war not of strenth equaill.
	155	And onto this opinioun the ilk thraw
	156	Helpit mekill, that with still payß so slaw
	157	This Turnus musand towart the altar past,
	158	And it lawly adournyt with face doun cast,
	159	With chekis walxin leyn, to thar semyng,
	160	Quharonthe soft berd newly dyd furth spryng,
	161	As all to #yng with sic ane till haue daill,
	162	Thai thocht hys vissage all becummyn paill.
91		Quhou Iuturna be slycht and enchantment
		Brekis the peax, and hasty batale sent.
91	1	And eftyr that this ilk commonyng
	2	Thus walxand mar and mar by mony a syng
	3	Iuturna hys systyr dyd persaue,
	4	And saw the common wlgar hartis wave
	5	In diuerß sentencis and ententis seir;
	6	Than in amyd the rowtis drew scho neir,
	7	In form and luknes of Camertis bald,
	8	Of nobill blude cummyn and lynnage ald,
	9	And of hys fader the bruyt and renowne
	10	Was magnifeit in wirschip wonder hie,
	11	Tharto hym self maste douchty cheveller
	12	In dedis of armys and in fait of weir.
	13	Amyd the ostis this wyß dyd scho thryng,
	14	Not onexpert to convoy sik a thing,
	15	And diuerß rumouris in the preß  skalis sche,
	16	Syne siclyke wordis carpis apon hie:
	17	“O Rutilianys, aschame #he not for feir
	18	Into sa gret a perrell and danger
92	19	A silly sawle to put in aventour,
	20	That for #ow all sall vndirly sik cuyr?
	21	Quhiddir ar we not equale in our entent,
	22	To the Troianys in numbyr or hardyment?
	23	Lo, all Troianys and Archadianys
	24	Befor ws heir arrayt on the planys:
	25	The fatall pissans is hail in this sted,
	26	And the Tuscanys that Turnus heß at fed.
	27	Sa few tha beyn, #he may behald and se,
	28	That gif we list mak onset, trastis me,
	29	The half of all our men#e gret and small
	30	Sall not fynd #ondyr a fa to mach withall.
	31	#on Turnus, to the goddis abuf full straucht,
	32	To quhais altaris hym vowyt and betaucht
	33	He heß for #ou, as that #he se,” said sche,
	34	“With fame eternal sal vpheit be,
	35	As euermar alyve and maist name couth,
	36	Carpit and sung in euery mannis mowth;
	37	Quhen we, as thrallys, leif sal our natyve land,
	38	And onto prowd tyrrantis, heß the ovirhand,
	39	Salbe compellit as lordis till obey,
	40	That now, thus sleuthfully, sa fant and fey
	41	Hufys still on thir feldis as we war ded,
	42	And for our self list schape for na remed.”
	43	With siclike wordis the myndis and consait
	44	Of the #ongkeris was inflawmyt hait,
	45	And mair and mar now, all the fled abowt,
	46	The murmur crepys out throw euery rowt;
	47	So thai quhilkis air desyrit peax and rest,
	48	And for the common weill thocht it was best
	49	To mak end of the bargane on this wyß,
	50	Ar alterit haly in ane other avyß;
	51	For now desyre thai batale, but abaid,
	52	Prayand God this contract had neuer bene maid,
	53	And haß compassioun caucht in hart, but faill,
	54	Of Turnus chans, semyng so inequale.
	55	Thys self tyme eik heß Iuturna, I wyß,
	56	Ane other grettar wondir ekit to this,
93	57	And heich vp from the hevyn befor thame plane
	58	A takyn heß scho schawyn auguriane;
	59	Syk a syng, that nane other to that entent
	60	Was mar effectuus nor conuenient
	61	To trubbill Italian myndis and mak thame raif,
	62	And with fals demonstratioun to dissaue.
	63	For Iovis fowle, the ern , com sorand by,
	64	Fleand vp heich towart the brycht red sky,
	65	Befor hym catchand ane gret flycht or ost
	66	Of fowlys that dyd hant endlang the cost,
	67	Quhilk on thar weyngis, sair dredand hys wraik,
	68	Skrymmys heir and thar with mony sprauch and craik;
	69	Quhil suddanly this egill with a surß,
	70	As he towartis the fludis maid hys curß,
	71	Dispittussly intill hys punsys he
	72	Hes claucht a swan excellent of bewte.
	73	Than the Italianys apon athir syde
	74	Rasyt thar myndis to se quhat suld betyd,
	75	And sone the other fowlys heich in the sky
	76	Turnyt agane with money screym and cry,
	77	To chaiß and to assail thar aduersar,
	78	A wondir thing to se, vp in the air:
	79	The lyght thai dirkyn with thar pennys  thik,
	80	And throw the skyis with mony a strake and pik,
	81	Sammyn in a sop , thik as a clowd, but baid,
	82	Thar fa thai dyd assal#e and invaid,
	83	Sa lang, quhil that by forß he was ourset,
	84	And of the hevy byrdyng sa mait and het
	85	That hys mycht fal#eit, and of his clukis rude
	86	Th egill leit hys pray fall in the flude,
	87	And vp amang the clowdis flaw away.
	88	Than the Rutilianys all, full glaid and gay,
	89	With huge brute and clamour lowd onan
	90	Salust this syng or takyn augurian;
	91	Syne sped thar hand, and maid thame for the fight.
	92	And, first of othir, Tolumnyus the wight,
	93	That was a spa man and diuinour sle:
	94	“#a, this was it , #a, this was it,” quod he,
94	95	“Quhilk oft I visseit and desirit by and by:
	96	This gud takyn I ressaue and ratify,
	97	And knawys the goddis favour in our supple.
	98	Rutilianys, hynt #our wapynnys, and follow me,
	99	Quham now #on vauengeour, #on ilk stranger,
	100	Affrays so with hys onworthy weir,
	101	Lyke tyll onweldy fowlys on the cost,
	102	And our marchis with fors and mekill bost
	103	Inuadis, rubbis and spul#eis, as #e se:
	104	He sall, for fer, sone gif the bak and fle,
	105	Maik sail onon, and hald for euer away
	106	Throu the deip sey outour the fludis gray.
	107	Tharfor #he sall all sammyn, with ane assent,
	108	Assembil now #our rowtis heir present,
	109	And into feild defend, as men of mayn,
	110	#our kyng Turnus he be  nocht reft and slane.”
	111	Thus sais he, with that word als sa fast
	112	Towartis his fais forganys hym dyd cast
	113	A weirly dart onon with all his byr:
	114	The sovir schaft flaw quhisland with a quhir,
	115	Thar as it slydis scherand throw the ayr,
	116	Oneschewabill, bath certane, lang and squar.
	117	Sammyn with this, vp rysis for the nanys
	118	Ane huge noys and clamour all at anys;
	119	With sik affray and hydduus dyn and beir
	120	The wardis all and ostis war on steir,
	121	That, for the rerd and deray, hait in ire
	122	The hartis kyndillis of euery bald syre.
	123	Furth flaw the takill rycht out forgane his face,
	124	Thiddir as for the ilk tyme stude, percace,
	125	Nyne brethir  germane, fresch and #yng of age,
	126	Nane in thar ost mair semly personage,
	127	Quham the trew faithfull wife Tyrrhene ilkane
	128	Bair till hir spowß Gilip Archadiane;
	129	Of quham this dart hyt ane, thar he dyd stand,
	130	A gudly spryngald, a fair #yng galland,
	131	Richt schaply maid, in armour schynand brycht,
	132	And at the myddill markyt hym full rycht,
95	133	Quhar as the wovyn gyrdill or tysche
	134	Abufe his navill was beltit, as we se,
	135	And smate hym evyn into the sammyn place
	136	Neyr quhar the bukkill hys sydis dyd enbrace,
	137	Throw gyrd hys body with a grevoß wond,
	138	And spaldyt hym stark ded apon the grond.
	139	Bot than hys bald brethir in a rowt,
	140	Wod wraith for wo, sum hyntis swerdis owt,
	141	Sum claucht in hand the dart with the steil hed,
	142	And in thar blynd fury, full of fed,
	143	Ruschit on thar fays with a feirfull braid.
	144	Aganys quham to resist and invaid,
	145	The rowtis of the army Lawrentanys
	146	Ran to recontyr tham; and tho atanys
	147	Agane assemblit, as a spait of flud,
	148	The Troianys and the Tuscanys wraith and woid,
	149	With thame of Arcad in arrayt feildis,
	150	With burnyst armour and thar payntit scheildis;
	151	Apon sik wyß that all, with ane assent,
	152	Caucht haill desyre to feght apon the bent, 
	153	And to dereyn in feild with bytand brand
	154	The haill mater. Sum schot doun with thar hand
	155	The altaris markyt for the sacryfyß.
	156	Belyve our all the lyft vp semyt ryß
	157	The fell tempest of dartis schote and flanys,
	158	So thik as ony schour of scharp hailstanys,
	159	As dyd increß this flycht of stelit hedis.
	160	Full grewos grew the bargane in all stedis:
	161	Sum ran to the wyn flacconys for gret ire,
	162	And sum hynt vp the furnace full of fyre.
	163	The kyng hym self, Latinus, for the affray,
	164	Fled to the cite, and tursyt with hym away
	165	Hys goddis and hys mawmontis, drevyn abak
	166	With a schamefull rebute and mekill lak,
	167	Left the concord ondone, not brocht till end.
	168	Sum brydillys stedis and cartis vp dyd bend,
	169	And sum in haist with a lowp or a swak
	170	Thame self vpcastis on the horsys bak,
96	171	And war all reddy in the stowr at hand
	172	With drawyn swerd and nakit burnyst brand.
	173	Mesapus, full desyrus in the preß
	174	Fortill confund the trety and the peß,
	175	A kyng Tyrreyn, Aulestes, in that sted
	176	With kyngis ensen#eis and with crown on hed,
	177	Affrays sor, at hym dryvand hys steid;
	178	The tother drew away for feir and dreid,
	179	And bakwartis fallys on hys schuldris and crovn,
	180	Onhappely, apon ane altar dovn,
	181	Quhilk stud percace behynd hym on the land.
	182	Mesapus than, full ferß, with speir in hand
	183	Apon hym drave, thocht he besocht hym fair,
	184	And with this schaft, that was als rude and squar
	185	As it had beyn a cabyr or a spar,
	186	Dovn from hys stowt cursor, na thyng skar,
	187	Smait hym a grewoß wond and dedly byt ,
	188	And syne thir wordis said: “Ha, art thou hyt?
	189	Ha, that thou haß! This is, be myne avyß,
	190	To our gret goddis mair ganand sacrifyß.”
	191	Italianys hurlys on hym in a floyt,
	192	Spul#eit hys corps, hys membris #it all hoyt.
	193	Chorineus tho, that was a stowt Troian,
	194	To meit ane Ebusus, com hym agan,
	195	That wald haue smyt hym with a bustuus dynt,
	196	And on ane altar a byrnand schide haß hynt,
	197	And gan it rycht amyd hys vissage stair,
	198	That blesyt vp hys lang berd of hair,
	199	Quhilk, scaldit thus, a strang fleur dyd cast.
	200	And forthir this Chorineus alsso fast
	201	Ruschit on hys fa, thus fyrefangit and onsaucht,
	202	And with hys left hand by the hair hym claucht,
	203	Syne with hys kne hym possit with sic a plat
	204	That on the erd he spaldit hym all flat, 
	205	And with hys styf stok swerd in sik estait
	206	Throu baith the sydis at the first dynt hym smait.
	207	And Polidalirius with drawyn swerd list not ceß
	208	Alsus the hyrd to persew throu the preß,
97	209	Quhilk ruschis abak for feir, hys life to save,
	210	In the vangart, throw mony a poyntit glave;
	211	Bot quhen he saw his fa sa neir invaid
	212	That he na wyß mycht eschew nor evaid ,
	213	Vphesit he hys braid ax rude and squair ,
	214	And akwartly strake at hys aduersar,
	215	Quhilk from amyd hys forhed, neir hys crovn,
	216	Onto hys chyn the egge dyd carvyn doun,
	217	That far onbreid hys armour, quhar he stude ,
	218	Was all bysprent and blandit full of blude.
	219	Tho Podalirius the hard rest dyd oppreß,
	220	Or cald and irny sleip of dethis streß,
	221	And vp the breith he #ald into thar sycht,
	222	With eyn closyt in euerlestand nycht.
97		Enee sair wondyt of the feild dyd paß,
		In quhais absens Turnus mair cruell waß.
97	1	Than the reuthfull and pacient Eneas,
	2	Behaldand quhou all wrang the gem dyd pas,
	3	Hys rycht hand onenarmyt to stynt thar fed,
	4	Furth strekis and oncoverit heß hys hed,
	5	And cryis and clepis on his pepill tho:
	6	“My frendis deir, quhidder now hurll #e so,
	7	Ilkane aganys other? Quhou may this be ?
	8	Quhat heß movit this hasty discord?” quod he,
	9	“O, stanch #our wraith for schame, or all is lorn !
	10	The payce and concord now is twichit and sworn,
	11	And the articulis and the lawys dyng
	12	Appunctit vp, and promist euery thing.
	13	Of det and ryght I aucht apon this land
	14	Allane Turnus recontyr, hand for hand:
	15	Suffer me perform my dereyn by and by,
	16	And do away all dreid and villany.
	17	I sall with my hand sone make ferm and stabill
	18	Our appoyntment, for evir onvariabill,
98	19	For this ilke sacrifice violate in this sted
	20	Sall rendir onon Turnus to me ded.”
	21	Amyd sic sawys, as he thir wordis said
	22	Forto asswage thar mynd, but mar abaid
	23	A quhirrand arrow, lo, with fedderit flycht
	24	At swift randon dyd in hys the bayn lycht,
	25	Oncertane fra quhat hand it was sent,
	26	Quhat kynd of schote, nor of quhat instrument.
	27	The hie glory of sa notabill a deid
	28	Is hyd, that nane knew quha it dyd but dreid,
	29	Nor wist quha wrocht had to the Rutilianys
	30	Sa gret wirschip and lovyng for the nanys;
	31	Quhidder it betyd on cace and aventur,
	32	Or of sum god be dispositioun suyr;
	33	Nor nevir person eftir, he nor he,
	34	Dyd hym avant he wondit had Ene.
	35	Quhen Turnus all the chiftanys trublit saw,
	36	And Eneas sair wondit hym withdraw,
	37	Than, for this hasty hope als hait as fyre,
	38	To mell in feght he caucht ardent desyre;
	39	He askis horß and harnes baith atanys,
	40	And haltandly in hys cart for the nanys
	41	He skippis vp and musteris wantonly,
	42	Furth sprentand throu the feildis by and by,
	43	And at his will, quharso hym list tobe,
	44	With hys awyn hand the ren#eis rewlis he;
	45	And dryvand furth thus into his ire
	46	Laid feill corpsis ded and mony bald syre,
	47	Down strowand eik vnder fut in the plane
	48	Diuerß otheris #it throwand and half slane:
	49	Owder with his cart the rowtis he drave away,
	50	or, as thai tuke the flycht for gret affray,
	51	Castyng speris and dartis scharp hynt he,
	52	And leit thame thik amang his fays fle.
	53	Sik wyß as bludy armipotent god Mars,
	54	Besyde hys frosty flude Hebrum in Traß,
	55	Full hastely bownand to batale feild,
	56	Makis gret bruyt and clatteryng with hys scheild,
99	57	Quhen he list movyng weir mast chevalrus;
	58	Furth steris hys stedis, ferß and furyus,
	59	Quhilk fleys furth sa swith with mony a stend
	60	Owtour the planys at large quhar thai wend,
	61	That thai forryn and goys befor alway
	62	#ephyrus and Nothus, swyftest wyndis tway;
	63	And, with the dyn of thar feyt and hys cart,
	64	All Trace gronys onto the fertar part;
	65	Abowt hym walkis, as hys godly feris,
	66	Dreid with paill face, Debait, and mortale Weris,
	67	The Wraith, and Ire, and eik fraudfull Dissait,
	68	Lyggyng vndir covert at enbuschment or await - 
	69	Turnus siclike, als chery, prowd and lycht
	70	Amyd the batale catchys to the fycht
	71	Hys stedys, rekand of swete quhar thai raid,
	72	And sa baldly hys fays dyd invaid,
	73	With sik slauchter, that piete was to se;
	74	And sik deray haß maid in the melle,
	75	That hys swift stedis hovys, quhar thai went,
	76	Spangit vp the bludy sparkis our the bent,
	77	Quhil blude and brane, in abudans furth sched,
	78	Mydlit with sand vndir horß feit was tred.
	79	For he, or now, heß doun bet Sthelenus,
	80	And kyllit eik Thamyrys and Polus
	81	(The formast twa he slew machit at hand,
	82	And this Polus, as he far of dyd stand);
	83	On far eik slew he of Imbrasyus
	84	The sonnys twa, Glawcus and Iasus,
	85	Quham this Imbrasyus fosterit had, baith twa,
	86	Into the far cuntre of Lycia,
	87	And thame instrukit had full equaly
	88	In fait of armys, and to hant chevelry,
	89	Owder till assaill befor, or #it behynd,
	90	Or with swift horß fortill forryn the wynd.
	91	#ond, in ane other part, amyd the feild
	92	The ferß Eumedes walkis vnder scheild,
	93	Quhilk was the son and air, as that thai tell,
	94	Of agit Dolon val#eant in batell:
100	95	The name he bair of hys forgrandschir wight,
	96	Bot the strang handis and stowt curage in fight
	97	Of hys awyn fader, this Dolon, he bair;
	98	Quhilk at Troy vmquhile, as the sege lay thar,
	99	And was of sa stowt curage and hie will
	100	That he durst ask the chariot of Achill
	103	To his reward, for that he sa baldly
	102	The Grekis tentis tuk on hand to aspy;
	103	Bot the son of Tedeus, Diomed,
	104	Ane other fasson heß hym quyt his meid
	105	For sa stowt ondyrtakyn, and hym slewch;
	106	And #it for all his renovn, provit eneuch,
	107	Ne durst anys pretend, for all hys dedys,
	108	That he was worthy to weld Achillys stedys.
	109	Bot to our purpoß: this forsaid Eumedes
	110	As Turnus dyd behald #ond in the preß,
	111	On the plane feld thar as he dyd ryde,
	112	First weill a far way at hym leyt he glyde
	113	A fleand dart; and furth with that, rycht thar,
	114	Gan stynt hys horssis and his quhirland char,
	115	And ferely dyd lepyng from hys cart,
	116	And sone apon hys aduersar astart,
	117	Quhilk tho was fall to grond, and half deill ded;
	118	Syne with hys fut doun thryst in the ilk sted
	119	Hys fair nek bayn, and owt of hys rycht hand
	120	Richt austernly haß he thrawyn the brand,
	121	Quhilk schynand brycht into hys throte he wet,
	122	And tharto ekyt thir wordys wondyr het:
	123	“O thow prowd Troian, lyggand thar at grond,
	124	Now may thou myssour the feld at thou haß fund;
	125	Lo heir the bundis, lo heir Hesperia,
	126	Quhilk thou to seik in weirfar was sa thra!
	127	Thys is the bontay tha sal bair away
	128	That dar with wapynnys or armour me assay.”
	129	To hym in feir also haß he laid
	130	With a scharp castyn hed, but mar abaid,
	131	Ane Butys, and eftyr hym ane Chloreus,
	132	Syne Sybar, Dares, and Thersilocus,
101	133	And Thymetes, a man of full gret fors,
	134	Castyn from hys staffage, skeich and hedstrang horß.
	135	And as the blastis with thar bustuus sovn
	136	From mont Edoin in Trace cumis thuddand doun
	137	On the deip sey Egean fast at hand,
	138	Chasand the flud and wallys to athir land;
	139	And quhar the wyndis assalys, the suyth to say,
	140	The clowdis fleys fast our the hevyn away - 
	141	The sammyn wyß, quhat way at Turnus went,
	142	The rowtis red hym plane rovm on the bent,
	143	And all the ostis fast abak dyd fle,
	144	For with sik forß and fard furth dryvys he,
	145	Hys bussy movand tymbrell euery art
	146	Catchis the wynd and ayr forgane hys cart.
	147	Phegeus, a Troiane, seand Turnus all mad
	148	Sa instantly assaill with strakis sad,
	149	Na langar mycht hym thoill, bot with bald hart
	150	Hym self kest in the way to meit hys cart;
	151	And he the renys in hys ryght hand hynt,
	152	Syne writhit heß about, or euer he stynt,
	153	The fomy mowthis of the hasty stedis.
	154	And as this douchty man, sa gud at nedis,
	155	Thus hang and harlyt was in euery art
	156	By the lymmouris and hamys of the cart,
	157	That he hys body mycht nocht kepe nor held,
	158	To covyr with hys armour and his scheld,
	159	The speir hym followis with scharp hed and braid,
	160	And rent hys hawbrik of dowbill plyis maid,
	161	Hurt his body sum deill, nocht fully sond,
	162	Persand the hyde, and maid a litill wond.
	163	He, nocht the leß, agane hys fa furthsprent,
	164	With hys braid scheild or target evir vp stent,
	165	And in hys hand held drawyn the burnyst blaid,
	166	Cryand for help his aduersar till invaid;
	167	Quham tho (allace, gret piete was to se!)
	168	The quhirland quheill and spedy swyft extre
	169	Smate doun to grond, and on the erd lay plat;
	170	And, as he fell, Turnus followis with that,
102	171	And evyn betwix the helm can hym arraß
	172	And vmast roll or hem of hys curaß,
	173	Smait of his hed clenly with hys brand,
	174	And left the corps lyke a stok in the sand.
102		Na mannys cuyr nor craft of surrurgyne
		Mycht heill Eneas, bot Venus medycyn.
102	1	And as Turnus thus in the batale sted
	2	With the ovirhand sa feil corpsis laid ded,
	3	The meyn quhil Mnestheus and traste Achates
	4	Heß led the bald Eneas of the preß,
	5	Ascanyus #yng with thame in cumpany,
	6	And to the tentis brocht hym all bludy,
	7	With steppis slaw furth stalkand all in feir,
	8	Lenand ilk payß on a lang poyntit speir.
	9	Wod wroith he worthis, for dysdene and dispyte
	10	That he ne mycht hys ferys succur als tyte.
	11	He wrythis, and enforsys tyll owt draw
	12	The schaft in brokkyn, and the hed withall:
	13	He axis help at all thar standand by,
	14	Quhat was the nerrest way and maist reddy,
	15	And bad thai suld with a scharp knyf that tyde
	16	Scheir doun the wond, and mak it large and wyde,
	17	Rype to the boddum weill, and tak gude tent
	18	To serß the hyrnys quhar that the hed was went,
	19	That thai mycht hast thame self, but mair delay,
	20	To the batale, forto stynt this effray.
	21	Now was thar than present in the preß
	22	Iapis, that was the son of Iasides.
	23	Abuf all otheris to the god Phebus he
	24	Was best belovyt and haldyn in dante;
	25	With quhais favour vmquhile strangly caucht,
	26	This god Appollo gladly haß hym taucht
	27	Hys craftis and hys officis, by and by,
	28	Of diuinatioun or of augury,
103	29	The musik tonys to play on harp waill sle,
	30	And forto schute and lat swyft arrowis fle.
	31	Bot this Iapis, fortill prolong, perfay,
	32	Hys faderis fatis, quhilk as bedrall lay
	33	Befor hys #et, of hys lyfe in dispar,
	34	Had levyr haue knawyn the sciens and the lair,
	35	The myght and forß of strenthy herbys fyne,
	36	And all the cunnyng of vse of medycyne,
	37	And with sik secrete craftis prevely
	38	To leid hys lyfe and tyme mair esely.
	39	Eneas standis byttyrly chidand,
	40	Lenand apon a bustuus speir in hand,
	41	Amyd gret confluens of thir childer #yng,
	42	And eik his son Ascanyus sair wepyng;
	43	Bot he na thing hym movit at thar terys.
	44	Than this Iapis, sage and ald of #heris,
	45	With habyt schapyn on surrugyn mak,
	46	Vprollit weill and wymplit far abak,
	47	Richt bissely with hys nait handis tway
	48	Begouth fortill exem, and till assay
	49	The wond with mony crafty medycyn,
	50	And mychty herbys taucht be god Appollyn;
	51	Bot all for nocht his travale and hys pane.
	52	Oft with hys rycht hand sersis he, invane,
	53	To rype the owtgait of the wond sa wyde,
	54	And forto seik the schaft on euery syde,
	55	With hys wynrys and grippand turcas sle
	56	To thrist the hed, and draw furth, pressis he;
	57	Bot, for na chance that evir betyd may,
	58	Wald forton dreß hys hand the sovir way.
	59	Na thing avalyt hys crafty medycyne,
	60	Nor ocht hym helpys his master Appollyn.
	61	And now the grisly dreid, ay mair and mair,
	62	Our all the feildis walkis heir and thar,
	63	Nerrar drawys the perrell and effray,
	64	So that all dyrknyt wolx the cleir day
	65	Of dusty puldir in the hevyn dyd stand;
	66	The horsmen all approchis fast at hand,
104	67	That dartis thik amyd the tentis fell.
	68	Wofull clamour with mony ry and #ell
	69	Went to the skyis of #ong men faucht in feild,
	70	And thame that swelt, sair wondit vnder scheild.
	71	Venus hys moder tho, this pane to meyß,
	72	Caucht rewth and piete of hir sonnys dyseyß,
	73	And from the wod of mont Ida in Creit
	74	Vp heß scho pullit dittam, the herb sweit,
	75	Of levis rank, rypit and wondir fair,
	76	With sprowtis, sprayngis and vanys our alquhar,
	77	As that we se on sik verdour spryngand,
	78	And on the top a purpour flour curland:
	79	Sik gresis gude beyn nowyß onknaw
	80	To the wild bestis, quhen that ony thraw
	81	Thai with with the fleand arrow beyn ourtake,
	82	The hed stikand owther in syde or bak.
	83	Thiddir brocht Venus this herb (and scho was schrowd,
	84	baith face and body, in a watry clowd),
	85	And with the herb alsso mydlit heß sche
	86	The hailsum thryfty watir wondir sle,
	87	That from hir brycht lippys scho #et inhy;
	88	And temperis and enbalmys prevely
	89	The plastyr tharwith, strynkland all ourane
	90	The hailsum ius of herb ambrosian,
	91	And the weill smelland herb hait panaces.
	92	This ancyent surrigian, Iapes,
	93	With sik watir or ius, that he nocht knew,
	94	The wond mesys, and softnyt hes of new;
	95	And suddanly the payn vanyst al cleyn
	96	Of hys body, as thocht it had beyn
	97	Bot a dyrlyng or a litill stond;
	98	All blud stanchit and stud in the deip wond.
	99	Tharwith baith hed and schaft com owt droppand,
	100	But ony pull followyng of manis hand,
	101	That strenth and fors of new to mak debait
	102	Restoryt war onto thar ald estait.
	103	“Harnes, harnes, bryng hym hydder in hy!
	104	Quhy stand #e sa?” Iapis gaue a cry,
105	105	And with this word aganyst thar fays he
	106	Heß first thar spreit inflammyt to melle.
	107	“O Eneas,” quod he, “I mak #ou suyr,
	108	Throw manis mycht was neuer wrocht this cuyr,
	109	Nor be na mastir craft of medycyne:
	110	Thou art not helyt by this hand of myne,
	111	Bot be sum grettar god, full weill I se,
	112	The quhilk to grettar warkis preservis the.”
	113	Eneas tho, desyrus of bargane,
	114	Hys lymmys in legharnes gold begane
	115	Claspyt full cloß and dyd hym self array,
	116	Bad speid in haist, for he hatit delay;
	117	He schuke and branglit fast his speir that tyde.
	118	And eftir hys active scheild was by his syde
	119	Cowchit full meit, and on his bak full thik
	120	Seysit his curace or his fyne hawbrik,
	121	Ascanyus #yng tendirly the ilk place,
	122	With all his harneß bilappit, dyd embrace,
	123	And throw his helmys vental a litill we
	124	Hym kyssyt haß; syne on this wyß said he:
	125	“O thou my child, do lernyng, I the pray,
	126	Vertu and verray laubour till assay
	127	At me, quhilk am thy fader, as thou wait;
	128	Desyre tobe chancy and fortunate
	129	As othir pryncis, quhilkis mair happy beyn.
	130	Now sall my rycht hand thy querrell susteyn,
	131	And the defend in batale by and by,
	132	To mak the partis man of gret sen#eory.
	133	Do thou siclyke, I pray the, myne awyn page,
	134	Als fast as thou cumis to perfyte age,
	135	Ramembir heiron, and revolue in thy mynd
	136	Thy lynage, thy forbearis, and thy kynd;
	137	Exempill of prowes in the steris frendis befor,
	138	Baith fader Eneas and thyne vncle Hector.”
106		Iuturna gydys hir brotheris cart rycht sle
		Frawart the batal, he suld nocht mache Enee.
106	1	Quhen this was said, furth at the portis hee,
	2	Schakand in hand a gret speir, ischit he.
	3	With hym also to the feild ruschis owt:
	4	Anteus, Mnestheus, and ane full thyk rowt:
	5	Alhaill the barnage flokkis furth atanys,
	6	Left voyd the tovn and strenth with wasty wanys.
	7	Than was the playn ourset, quha com behynd,
	8	With dusty stew of puldyr maid folk blynd,
	9	And, for stampyng and fell dynnyng of feyt,
	10	The erd movit and trymlyt euery streyt.
	11	Turnus, apon the party our rycht forgane.
	12	Persauyt thame thus sterand throw the plane,
	13	Thame saw also the pepill Ausonyanys,
	14	And the cald dreid for feir ran throw thar banys.
	15	First of the Latynys all, the ilke maid
	16	Iuturna thame knew, and was not glaid;
	17	Scho hard the soundis and the fell deray,
	18	And quakand fast for feir he fled away.
	19	Bot this Eneas, full bald vndyr scheld,
	20	With all hys ost drave throw the plane feld,
	21	And with hym swyftly bryngis our the bent
	22	A rowt coill blak of the stew, quhar he went.
	23	Lyke as the bub or plaig of fell tempest,
	24	Quhen that the clowdis brekis est or west,
	25	Dryvys by fors throw the sey to the land,
	26	Doand the cayrfull husbandis vnderstand
	27	The gret myscheif tocum and felloun wraik;
	28	Quhilk, with sair hartis quakand, “Allane, allaik!”
	29	Says, “Lo, #on bub sall stryke dovn growand treys,
	30	Doun bet our cornys, and by the ruyt vpheis,
	31	And far onbreid ourturn all doys vpstand:
	32	Hark, heir the swouch cumis brayand to the land” - 
	33	On siclyke wyß this ilk chiftane Troian 
	34	The corsy pasand Osyris heß slane.
107	35	Mnestheus kyllyt Archet, and Achates
	36	Byhedit haß the wight Epulones;
	37	Gyas doun bet Vfens the gret captane;
	38	Dovn fell also the gret augurian,
	39	Tolumnyus him self, that the ilk day
	40	Threw the first dart hys fays till assay.
	41	Vprysis than the clamour, and a scry
	42	Quhilk semyt wend onto the starnyt sky.
	43	Thar curß abowt than the Rutilianys
	44	Heß tane the flyght, and gave the bak atanys,
	45	Skatterit throw owt the feildis heir and thar,
	46	Quhil stovr of puldir vpstrikis in the air.
	47	Bot the chiftane, this vail#eant Ene,
	48	Deden#eit nane doun bet as thai dyd fle,
	49	Ne thame invaid that met hym face for face,
	50	All thocht thai fawght with wapyn, swerd or mace;
	51	Bot throw the thikast sop of dust in hy
	52	Only Turnus went to seik and aspy,
	53	And hym allane, accordyng the tretye,
	54	He askis and requiris into melle.
	55	With dreid heirof the mynd was smyttyn so
	56	Of Iuturna, the verray virago
	57	(Quhilk term to expone, be myne avyß,
	58	Is a woman exersand a mannys offyß);
	59	Amyd the lyamys and the thetis thar
	60	Doun swakkis scho Metiscus the cartar
	61	That Turnus char had forto rewle on hand,
	62	And left hym lygand far #ond on the land,
	63	Fra the cart lymmowris warpit a gret way;
	64	And scho in sted hyß office dyd assay.
	65	And with hir handis abowt writhis sche
	66	The flexibill renys frawart the melle,
	67	Berand the lyknes in all maner thing
	68	Of Metiscus voce, person and armyng.
	69	Als feill wrynklis and turnys can scho mak
	70	As dois the swallow with hir plumys blak,
	71	Fleand and seirsand swiftly thar and heir
	72	Our the gret lugyngis of sum myghty heir,
108	73	Apon hir weyngis scummand euery syde
	74	Thir heich hallys, bene full large and wyde,
	75	Gadderand the small morcellis est and west
	76	To bair hir byrdis chepand in thar nest;
	77	Now into gowsty porchis doith scho fle,
	78	Now by the donky stankis soundis sche:
	79	In siclike wyß this Iuturna belyfe
	80	Throw owt the ostis gan the horssis dryfe,
	81	Circuland abowt with swift fard  of the cart
	82	The feildis our alquhar in euery art,
	83	And schew hir bruthir  Turnus in his char,
	84	Now brawland in this place, now voustand thar;
	85	Na be na way wald scho suffir that he
	86	Assembill hand for hand suld with Enee;
	87	Bot fled hym far, and frawart hym held ay,
	88	Writhand hir cartis curß ane other way.
	89	In na leß haist Eneas on the bent
	90	Hys quhelys turnys and writhis mony a went;
	91	The man he seirsis throw the effrait rowtis,
	92	And on hym callis with lowd cry and hie schowtis.
	93	And als feill syß as he his eyn kest
	94	Apon his fa, al tymys he hym adrest
	95	To chaß hym with swyft curß throu the melle,
	96	On horssis that semyt ryn as fowle dois fle;
	97	Bot evir als oft Iuturna ane other art
	98	Awaywart turnys and writhis hyr broderis  cart.
	99	And thus Eneas remanys all on flocht
	100	In syndry motioun of ire, bot all for nocht.
	101	Allace, ne knawis he not now quhat to do:
	102	Diuerß thochtis and seir consatis, lo,
	103	Hys mynd in mony contrar purpoß sent.
	104	And as he thus was trublit in entent,
	105	Mesapus, that on cace was neirhand by,
	106	And in hys left neif haldis all reddy
	107	And in hys left neif haldis with steill,
	108	Of quham that ane full sovirly and weill
	109	Towart Ene addressit leit he glyde.
	110	Eneas hovit still the schote to abyde,
109	111	Hym schorwdand vndir his armour and his scheild,
	112	Bowand hys howch, and stude a litill onheld;
	113	And, netheleß, this speir, that scharply schar,
	114	Of hys basnet the tymbrell quyte doun bair,
	115	And smait away the creistit toppis hie.
	116	Than mair in greif and ire vpgrowis he,
	117	Seand hym catchit with dissait and slycht,
	118	Quhen that he heß persauyt in hys sycht
	119	Turnus horssis furth drevyn ane other art,
	120	Awaywart turnyng sa feill syß his cart:
	121	Tho mony tymys lowd did he testify
	122	Gret Iupiter, quhou that sa wrangwisly
	123	He was iniurit, and constrenyt to fight;
	124	To witneß drew he als with gret onrycht
	125	The altaris of confiderans violate;
	126	And now at last, full furyus and hait ,
	127	The mydwart of his ennemyß dyd invaid.
	128	With prospir chance of batale, sa onglaid
	129	And terribill to his fays walxis he,
	130	That hail, but ony differans of degre,
	131	All goith to wraik, for na man list he spair:
	132	A cruell slauchter he heß rasit thar.
	133	All kynd of wreth and breithfull ire now he
	134	Leyt slyp at large, but brydill, with ren#eis fre.
109		Heir followys of the slauchter monyfald
		Maid by Turnus and be Eneas bald.
109	1	Quhat god sall now me techyng to endite
	2	Samony wondis and this cairfull syte,
	3	Or quha me lern in metyr to declar
	4	Sa feill and diuerß slauchteris as was thar,
	5	And gret deceß of dukis in that sted,
	6	Our all the feildis strowyn lyggis ded,
	7	Quham euery ane sammyn hys curß abowt
	8	Now down bet Turnus, now Eneas stowt?
110	9	O Iupiter, was it plesand to the,
	10	With sa gret motioun of crudelyte
	11	Athir pepill suld rusch on other in preß,
	12	Quhilkis eftir suldbe ane in etern peß?
	13	Eneas first, that tareit not to lang,
	14	Smate ane Sucron, a Rutilian strang;
	15	A grevouß wond he hyt hym in the syde,
	16	Throw owt hys rybbys can the stif swerd glide,
	17	Persyt hys cost  and breistis cundyt inhy,
	18	Thar as the fatale deth is maste hasty: 
	19	This bargane first fermyt Troianys to stand,
	20	That langeir fled Turnus fra hand to hand.
	21	Tho Turnus haß rencontyrit in the preß
	22	Amycus, and hys brother  Dioes,
	23	Quham, fra thar horssis on the grond doun bet,
	24	On fut in feild strangly he ombeset;
	25	And the formast with a lang stif speir
	26	Smate ded, and with a swerd the tother in feir,
	27	Syne baith thar hedis hakkit of in hy,
	28	And at his cart thame hyngis by and by,
	29	The blude tharfra dreipand, tursys away.
	30	The self stound Eneas at ane assay,
	31	Or ane onset, heß kyllit Tanaus,
	32	Talon also, and the stowt Cethegus;
	33	Syne, eftyr thame, he kyllyt in the preß
	34	The sad and ay sorofull Onytes,
	35	Renownyt of Thebes blude, and the ofspryng
	36	Discendyng down from Echion the kyng,
	37	And of hys moder born, Peridia.
	38	Thos othir chiftane, Turnus, killit twa,
	39	That brethir war, and owt of Lycia send,
	40	Appollois cuntre, Troianys to defend;
	41	And efter thame ane Meneit heß he slane,
	42	A #ong man that was born ane Archadane,
	43	That all his days evir hatit the melle,
	44	Bot all for nocht, for he most neid thus de - 
	45	About the laik of Lern and fludis gray
	46	Hys craft was forto fysching euery day;
111	47	A puyr cote houß he held, and buyr hym law;
	48	Rewardis of rich folkis war to hym onknaw;
	49	Hys fader eyrit and sew ane peyß of feld
	50	That he in hyrgang held tobe his beild.
	51	And lyke as that the fyre war new vpbet,
	52	And in sum dry wydderit wod vpset,
	53	Baith heir and thar, at diuerß partis seir,
	54	Amyd the sovndand buskis of lawrer;
	55	Or quhar the fomy ryveris, red on spait,
	56	Hurlys doun from the month a large gait,
	57	With hydduus bruyt and felloun fard atanys,
	58	Thar as thai ryn ourflowand all the planys;
	59	Ilkane distroys, wastis and dryvis away
	60	All that thai fynd befor thame in the way - 
	61	Na slawar baith this Turnus and Ene
	62	Hurlys and ruschis ferß throw the melle.
	63	Now, now, the brethfull ire and felloun thocht
	64	Within thar myndis boldynnys all on flocht,
	65	And tha breistis, can na wyß venquyst be,
	66	Now bristis full of greif and cruelte;
	67	Now lasch thai at with bludy swerdis brycht,
	68	Fortill mak wondis wyd in all thar mycht.
	69	The tane of thame, that is to know, Enee,
	70	Kyng Murranus, of anchestry mast hie,
	71	Sovndand the name of his fordaferis ald,
	72	Our all the clan of Latyn kyngis bald
	73	Observyt man by man onto his day,
	74	Furth of hys cart heß smyttyn quyt away,
	75	And bet hym doun onto the erd wyndflaucht,
	76	With a gret roik or quhirrand stane onrraucht;
	77	That this Murranus the renys and the thetis,
	78	Quharwith hys stedis #okkit war in thretis,
	79	Vndyr the quhelis heß do weltit doun,
	80	Quhar, as he lyggis in hys mortall swoun,
	81	Of hys awyn stedis abuf hym rap for rap
	82	The sterand hufis, stampand with mony clap,
	83	Ourtreddis and doun thryngis thar master law,
	84	And gan thar lordis his estait mysknaw.
112	85	And Turnus heß recontryt ane Hilo,
	86	That ruschand hurlit throw the melle tho,
	87	Full ferß of muyd and austern of curage;
	88	Bot this Turnus, for all hys vassalage,
	89	At hys gilt halffettis a grundyn dart dyd thraw,
	90	That fixit throu hys helm the schaft flaw,
	91	Persand hys brane, quhill owt bruschit the blude.
	92	Nor thy rycht hand, Creteus, sa gude,
	93	Thou forcyast Greik, cumyn from Archad land,
	94	Mycht the deliuer from this ilk Turnus brand.
	95	Nor all hys goddis Cupencus in the plane
	96	Myght defend from Ene, com hym agane,
	97	Bot at hys breist with the steill poynt is met,
	98	That thirlyt hes throu all, and hym doun bet,
	99	That nother scheild nor obstant plait of steill
	100	This catyvis breist hes helpit neuer a deill.
	101	O Eolyn, the feildis Lawrentan
	102	Heß the behald tharon dovn be and slane,
	103	And with thy braid bak in thy rich weid
	104	The grund thou heß byspred rycht far onbreid:
	105	Thar lyis thou ded, quham Gregioun ostis in fycht
	106	Nother venquyß nor to the erth smyte mycht,
	107	Nor ferß Achilles to the grund couth bryng,
	108	That was ourquhelmar of Kyng Pryamus ryng:
	109	Heir was thy methis and thy term of ded:
	110	The houß and famyll of the nobill sted
	111	Of thy kynrent stant vndir mont Ida,
	112	In the gret cyte of Lyrnessia,
	113	Bot in the feildis of Lawrentane sul#e
	114	Thy sepultur is maid for ay tobe.
	115	Apon this wyß the ostis and wardis haill
	116	On athir part returnyt in bataill,
	117	Aganyst othir to feght sammyn attanys,
	118	All the Latynys and alhaill the Troianys;
	119	Duke Mnestheus, and the stern Serestus,
	120	And, on the tother half, Prynce Mesapus,
	121	That of gret horß the dantar clepit was,
	122	And with hym eik the stalwart Asylas,
113	123	The Tyrreyn rowtis semblit all atanys,
	124	And Kyng Evandrus army Archadianys:
	125	Euery man for hym self, as he best mycht,
	126	At the vtyrrans of all hys forß gan fyght.
	127	Nor rest nor tary was, thai so contend,
	128	Sum to confundyng all, sum to diffend.
113		Quhou Eneas segit the tovn agane,
		And Queyn Amata hir self for wo haß slayn.
113	1	at this tyme, the bargane induryng thus,
	2	Eneas moder, the farest dame Venus,
	3	Into hys mynd scho haß put this entent,
	4	To hald onto the wallys incontinent,
	5	And steir hys ost the cyte till assay
	6	With hasty onset and suddane affray,
	7	At gret myscheif the Latynys to effeir,
	8	Quhilk of hys cummyng tho onwarnyt wer.
	9	And as at he held movyng to aspy
	10	Turnus throu syndry rowtis by and by,
	11	On euery syde he haß castyn hys e,
	12	And at the last behaldis the cite,
	13	Saikleß of batale, fre of all syk stryfe,
	14	But payn or travale, at quyet man and wyfe.
	15	Than of a grettar bargane in hys entent
	16	All suddanly the figour dyd imprent:
	17	He callys Mnestheus and eik Sergestus,
	18	Chiftanys of hys ost, and strang Serestus,
	19	And on a lytill mote ascendit inhy,
	20	Quhar sone forgadderit all the Troian army,
	21	And thik abowt hym flokkyng can, but baid;
	22	But nother scheld nor wapynnys doun thai laid.
	23	And he amyddis on the knollis hight
	24	Onto thame spak thus, herand euery wight:
	25	“Heir I command no tary nor delay
	26	Be maid of my preceptis, quhat I sal say,
114	27	Nor se that na man be sweir nor slaw to ryn;
	28	Till our hasty onset we wil begyn,
	29	Sen Iupiter assistis onto our syde.
	30	Now harkis quhat I purpoß do this tyde:
	31	This day I sal distroy and cleyn bet doun
	32	Of Lawrent haill the cite and the tovn,
	33	Quhilk is the cauß of all our werying,
	34	And quyte confund the kyng Latinus ryng,
	35	Leß than thai wil ressaue the bridill at hand,
	36	Be at obeysans, and grant my command;
	37	And #on hie turrettis, and tha toppis hie
	38	Of rekand chymnais #ondir, as we se,
	39	I sal mak plane and equale with the grond.
	40	Quhat suld I tary or delay a stond,
	41	Abydand heir into sik plyte,” quod he,
	42	“Quhil Turnus lyst feght with ws in melle;
	43	Or quhil that he, ane other tym agane
	44	Ourcum and venquyst into batale plane,
	45	May haue refuge to this tovn to releif,
	46	Syne efter in feild vs recontyr and greif?
	47	O cite#anys, the hed is this cite
	48	Of our weirfair, and cheif iniquyte:
	49	Turß thiddir inhy the hait byrnand fyre brandis,
	50	And with the blesand flawmys in #our handis
	51	Renewys and requir agane,” said he,
	52	“The trety sworn and promyst #ou and me.”
	53	Quhen this was said, thai put thame in array,
	54	Togiddir all the cite tyll assay:
	55	Thai pyngill thraly quha mycht formest be
	56	With dowr myndis onto the wallys hie:
	57	Knyt in a sop, with gret pissans thai thrist
	58	The leddyrris to the wallys, or ony wist,
	59	And hasty fyre blesis dyd appeir.
	60	Sum otheris of the Troianys ruschit infeir
	61	Onto the portis, and the first thame met
	62	Hes kyllyt at the entre and doun bet:
	63	Sum otheris schotis dartis, takillis and flanys
	64	At thame quhilkis on the barmkyn hed remanys,
115	65	That with the flycht of schaftis heir and thar
	66	Thai dyrknyt all the skyis and the air.
	67	Ene hym self with the formast can stand
	68	Vndyr the wallys, puttand to hys hand
	69	To the assalt, and with lowd voce on hie
	70	The kyng Latinus fast accusys he,
	71	Drawand the goddys to wytnes, quhou agane
	72	He is constrenyt on forß to move bargane,
	73	And quhou at the Italianys thus twyß
	74	At syndry tymys schew thame hys ennemyß,
	75	And how falsly that day thai brokyn had
	76	The secund confideratioun sworn and maid.
	77	Amang the cite#anys, into gret affray,
	78	Vpraiß discord in mony syndry way:
	79	Sum bad oncloß the cite, and als fast
	80	Warp vp the portis, and wyde the #ettis cast
	81	To the Troianys, and thar gret prynce Ene
	82	Ressaue as for thar kyng in the cite;
	83	Otheris start to thar wapynnys and thar geir,
	84	Forto defend thar tovn in feir of weir.
	85	As we may geif a symylitude, wail lyke
	86	Quhen that the herd heß fund the beys byke,
	87	Closit vnder a dern cavern of stanys,
	88	And fillit heß full sone that litill wanys
	89	With smoik of sowr and byttir rekis stew;
	90	The beys within, affrayt all of new,
	91	Ourthwort thar hyvis and walxy tentis rynnys,
	92	With mekill dyn and bemyng in that innys ,
	93	Sharpand thar stangis for ire, as thai wald fycht - 
	94	Swa heir the laithly odor raiß on hycht
	95	From the fyre blesis, dyrk as ony roik,
	96	That to the ruffis toppys went the smoik;
	97	The stanys warpit in fast dyd rebund,
	98	Within the wallis rayß gret bruyt and sound,
	99	And vp the reik all void went in the air,
	100	Quhar as na tenementis stud nor howsis war.
	101	Betyd alsso to thir wery Latynys,
	102	Quhilk so irkit at sik myscheif and pyne is,
116	103	Ane chance of mysfortoun, that all the tovn
	104	With womentyng straik to the boddum doun.
	105	For as the queyn Amata saw syk wyß
	106	The cyte ombeset with ennymyß,
	107	The wallys kyndlyt be with flambys heit,
	108	The fyre blesis abuf the ruffis gleyt,
	109	Na Turnus army cumand thame aganys,
	110	Nor #it nan ostis of Rutilianys;
	111	Scho, full onhappy, in the batell sted
	112	Wenyt #ong Turnus feghtand had bene ded;
	113	And tho for verray sorow suddanly,
	114	Hyr mynd trublit, gan to rame and cry,
	115	Scho was the cauß and wyte of all this greif,
	116	Baith crop and ruyte and hed of sik myscheif;
	117	And in hir dolorus fury thus myndleß,
	118	All enragit for duyll tho dyd expreß
	119	Full mony a thyng, and reddy to de with all
	120	Rent with hir handis hyr purpour weid ryall,
	121	And at ane hie balk teyt vp scho haß,
	122	With a lowp knot a stark cord or a laß,
	123	Quharwith hir self scho spilt by schamefull ded.
	124	And fra the Latyn matronys, will of red,
	125	Persavit heß this vile myschewoß wraik,
	126	Thai rent thar hair, with, “Harrow,” and, “Allaik!”
	127	Hyr douchter first besyde the ded corps standis,
	128	Ryvand hyr gyltyn tressys with hir handis,
	129	Hyr rosy chekis to tor and scartis sche;
	130	Than all the laif, that piete was to se,
	131	Of ladeis that about the ded corps stud,
	132	Rentis and ruggis thame self as thai war wod,
	133	That of thar gowlyng, greting and deray
	134	The large hald resundis a far way,
	135	Quhill from the kyngis palyce inveroin
	136	Dywlgat went and spred our all the tovne
	137	The fey onhappy fame of sik a deid;
	138	Than euery wight tynt hart for wo and dreid.
	139	With habyt rent Kyng Latyn on the gait
	140	Walkis wobegone, astonyst of the fait
117	141	Of hys deir spouß, and of the cite syne,
	142	That semyt brocht onto fynall ruyne:
	143	Hys cannos hair, sair movit in hys entent,
	144	With onclene puldyr has he all bysprent,
	145	And mony tymys hym selvyn heß accusyt,
	146	That he sa lang had lachit and reffusyt
	147	To ressaue glaidly the Troiane Ene;
	148	Repentyng sair, for weill of the cyte,
	149	That he had nocht requirit hym, and draw
	150	Or than tobe his mawche and son in law.
117		The quenys deceß fra Turnus cleirly wist,
		Went to the sege Eneas to resist.
117	1	In the meyn tyme, as weriour vnder scheild,
	2	Turnus #ond at the far part of the feld
	3	A few men#e persewand our the plane,
	4	Quhilk at the stragill fled in all thar mayn,
	5	Sum deill or than walxis dolf this syre,
	6	Seand his horssis begyn to sowpe and tyre;
	7	That euer the leß and leß ioyus was he
	8	Of thar renkis and gait throu the melle.
	9	Tharwith the wynd and sowchquhyng of the air
	10	This feirfull clamour brocht to hym rycht thar,
	11	Mixt with oncertane terrour and affeir;
	12	The confusioun of sovn smait in this eyr,
	13	Com from the cyte, of fellon murmuryng,
	14	Rycht onglaid bruyt of cayr and womentyng.
	15	“Ha, ways me!” he said, “quhat may this be?
	16	Quhou beyn the wallys trublit of this cite
	17	With so gret duyll and sorrow as I heir?
	18	Or quhou thus ruschis so fellon noyß and beir
	19	And clamour from the tovn at euery part?”
	20	Thus haß he said, and can do stynt his cart,
	21	And all enragit tyt the ren#eis abak;
	22	Quhamto his sistir tho Iuturna spak
118	23	(As scho that was turnyt, as I said air,
	24	In semlant of Mesticus the cartar,
	25	That horssis, ren#eis, sydrapis and cart dyd sche
	26	Rewle and direct amydwart the melle),
	27	With sic wordis scho ansueris hym fute hait:
	28	“Turnus, lat ws persew Troianys this gait,
	29	Quhar victory ws schawis the reddy way;
	30	Thar beyn enew otheris, be my fay,
	31	Forto defend and weill manteym the tovn.
	32	#on is Eneas makis the brute and sovn,
	33	That can invaid Italianys, as #e heir,
	34	Mydlit in batale on sik feir of weir.
	35	Tharfor lat ws with cruell hand in this sted
	36	Lay als feill corpsis of the Troianys ded;
	37	For with na leß numbir slane vnder scheild,
	38	Nor leß honour, sall thou wend of the feild.”
	39	Turnus answeris: “O thou my sistyr deir,
	40	I knew full weill at it was thou , langer,
	41	That be thi craft and quent wylis sa sle
	42	Our confideratioun trublit and trete,
	43	And entrit in this batell quhilk thou wrocht:
	44	And now, goddes, thy wylis ar all for nocht.
	45	Bot quha was that send the from hevyn so scheyn,
	46	So huge sturt and travell to susteyn?
	47	Quhidder gif thou com to that entent to se
	48	The cruell deth of thy brother?” said he.
	49	“Quhat sall I do, lat se, quhar sall I now?
	50	Or quhat succurß promittis fortoun, and quhou?
	51	I saw my self befor myn eyn langeir
	52	Gret Murranus, quham nane mair leif and deir
	53	Onto me was that levand is the day,
	54	Swelt on the grund, and with lowd voce, perfay,
	55	On me dyd call, quhar as he lay onsound
	56	At erth discomfyt with ane grisly wond:
	57	And lo, doun bet and slane in hys defens
	58	Is not alsso the stowt capitane Vfens,
	59	That he suld not our lak and schame behald?
	60	Hys corps and armour doys Troianys baith withhald.
119	61	Sall I suffir thame doun the cyte dyng?
	62	Of our myscheif thar restis bot that a thing.
	63	Nor sall I not with this rycht hand inhy
	64	Confund Schir Drancis langage onworthy?
	65	Sall evir this grund behald or se sik lak,
	66	That I sall fle, or Turnus gif the bak?
	67	Is it all owt sa wrachit thing to de,
	68	That, or thai stervyn, men suld rathar fle?
	69	#he Manes, clepit goddis infernal,
	70	Beis to me frendly now, sen that all
	71	The goddis myndis abuf ar me contrar;
	72	Be #he benevolent quhen that I cum thar.
	73	Ane haly saule to #ou discend sall I,
	74	Saikleß of all sic cryme or villany,
	75	Na wyß onworthy namyt fortobe
	76	With my eldris and forfaderis mast hie.”
	77	Scars heß he said, quhen, lo, throu the plane
	78	Ruschand amyd hys fays, com hym agane
	79	Ane Sages, montit on a fomy steid
	80	(And he was wondit sair, and gan to bleid,
	81	In the face with ane arrow vnder the e),
	82	Cryand, “Help, Turnus, be his name, quhar is he?
	83	Turnus,” quod he, “in the and thy twa handis
	84	The extreme help and lattir weilfar standis:
	85	Haue reuth and piete of thyne awin men#e.
	86	Now, as the thundris blast, faris Enee
	87	In bargane, so enragit he doith mannayß
	88	The cheif cyte of Italy doun to arrayß,
	89	And into fynal ruyne to bet doun
	90	The principall palyce and all the ryall tovn;
	91	And now onto the thak and ruffis hie
	92	The flambys and the fyre blesys doys fle.
	93	In the thar wltys, in thar eyn, but faill,
	94	The Latyn pepill dressyt heß alhaill:
	95	The kyng hym self Latinus, the gret heir,
	96	Quhispyris and musys, and is in maner feir
	97	Quham he sal cheiß or call, into this thraw,
	98	Tobe hys douchteris spouß, and son in law,
120	99	Or to quhat frendschip or allyans fyne
	100	Is best hym selwyn at this tyme inclyne.
	101	And forthirmor, Amata the fair queyn,
	102	Quhilk at all tymys thyne afald frend haß bene,
	103	With hir awyn hand doith sterve, now liggand law,
	104	And for affray hir self heß brocht of daw.
	105	Only Mesapus and Atynas keyn
	106	At the portis doys the stour susteyn:
	107	Abowt thir twa on athir syde thik standis,
	108	Arrayt rowtis, with drawyn swerdis in handis,
	109	Full horribill and austern athir barnage,
	110	Cled in steill weid with wapynnys, man and page;
	111	And thou, thus rollyng furth thy cart bedene,
	112	Walkis at avantage on the void grene.”
	113	Turnus astonyst stude dum in studeyng,
	114	Smyt with the ymage of mony diuerß thyng:
	115	Deip in hys hart boldynnys the felloun schame,
	116	All mixt with dolour, angyr and defame;
	117	Syne fervent luf hym catchit in fury rage,
	118	And hys bykend hardyment and curage.
	119	As first the schaddois of pertrublans
	120	Was dryve away, and hys rememberans
	121	The lycht of resson haß recoverit agane,
	122	The byrnand sycht of baith his eyn twane,
	123	Sor aggrevit, towart the wallis he kest,
	124	And from hys cart blent to the cyte prest.
	125	Bot lo, a sworll of fyre blesys vpthraw!
	126	Lemand towart the lyft the flambe he saw,
	127	Amang the plankis and the loftis schire
	128	Stremand and kyndland fast the hoyt fyre,
	129	That caucht was in a mekill towr of tre,
	130	Quhilk rowr of sillys and gestis gret belt he,
	131	And thar vnder, to roll it, quhelis set,
	132	With staris hie and batelling weirly bet.
	133	“Now, now, systir,” quod he, “lo, all and sum
	134	The fatis haß vß venquyst and ourcum:
	135	Desist tharfor to mak me langar tary;
	136	Lat ws follow that way, and thiddir cary,
121	137	Quhar God and this hard fortoun callys me.
	138	Now standis the poynt, I am determyt,” quod he,
	139	“Eneas hand for hand fortill assaill;
	140	Now standis the poynt, to suffir in bataill
	141	The bittir ded and all paynfull distreß.
	142	Na langar, sistir germane, as I geß,
	143	Sall thou me se schamefull onworthy wight.
	144	Bot, I beseik the, manly as a knycht
	145	Into this fervent furour suffir me
	146	To go enragit to batale, or I de.”
	147	Thus haß he said, and from the cart inhy
	148	Apon the land he lap deliuerly,
	149	And left his sistir trist and dissolate;
	150	Thrist throu hys fays and wapynnys all, fute hait,
	151	And with sa swift fard schot throu the melle
	152	That the myd rowtis and wardis schuddris he.
	153	And like as the gret roch crag with a sovn
	154	From the top of sum montan tumlyt doun,
	155	Quhen at it is our smyt with wyndis blast,
	156	Or with the drumly schowris spait doun cast,
	157	Or than be lang proceß of mony #heris
	158	Lowsyng tharfra the erd, and away weris,
	159	Is maid to fall and tumbill with all his swecht,
	160	Lyke till a wikkit hill of huge weght,
	161	Halding his fard the discens of the bra
	162	With mony skyp and stend baith to and fra,
	163	Quhill that he schut far on the plane grund,
	164	And all that he ourrekis doith confund;
	165	Woddis, heyrdis, flokkis, catale and men
	166	Our welterand with hym in the deip glen - 
	167	Towart the wallys Turnus ruschit als fast
	168	Throw owt the rowtis, by hys fard doun cast,
	169	Quhar tho the grund wet and bedyit stude
	170	A weill far way with effusioun of blude,
	171	And large on breid the skyis and the ayr
	172	For schaftis schot dyd quhissilling heir and thar:
	173	A bekyn with hys hand to thame maid he,
	174	And sammyn eik with lowd voce cryis: “Lat be!
122	175	Stynt, #e Rutilianys, se #he feght na mair,
	176	And, #he Latynys, #our dartys castyng spar ;
	177	Quhou evir the forton standis at this tyde,
	178	The chance is myne, the fait I mon abyde.
	179	It is mair iust and equale I allane
	180	For #ou sustene the payn was ondertane,
	181	And purge the cryme, so happynnyt now of lait,
	182	Of this confideratioun violate:
	183	Lat me stand to my chans, I tak on hand
	184	Forto derene the mater with this brand.”
	185	Than euery man amydward thame betwene
	186	Can draw abak, and maid rovm on the greyn.
122		Eneas feghtis and Turnus, hand for hand,
		And Turnus fled, for he had brokkyn his brand.
122	1	Thys fader than, this gret prynce Ene,
	2	Herand the name of Turnus cryit on hie,
	3	The wallys left, and fra the tovn went away
	4	Richt hastely, secludand all delay;
	5	Styntis all the wark that he begunnyn had,
	6	And hoppit vp for ioy, he was so glaid;
	7	The huslyng in his armour dyd rebund,
	8	And kest a terribill or a feirfull sound.
	9	Vpraxit hym he heß amyd the place,
	10	Als byg as Athon, the hie mont in Trace,
	11	Or heich as mont Erix in Scycily,
	12	Or than the fader of hillys in Italy,
	13	Clepyt mont Apennynus, quhen that he
	14	Doith swouch or bray with roky quhynnys hie,
	15	And ioys to streik hys snawy top on hycht
	16	Vp in the ayr amang the skyis brycht - 
	17	That is to say, amang all other wightis
	18	Eneas semyt to surmontyn in hyghtis
	19	The remanent of all the mekill rowt,
	20	As thir montanys excedis the knollys abowt.
123	21	And than, forsuyth, Rutilianys egyrly,
	22	And all the Troian ostis or army,
	23	Towart thar dukis dyd return thar eyn;
	24	The Rutilianys, I say, and eik bedeyn
	25	All the Latynys that on the wallys stud,
	26	And all thai als tofor as thai war woid
	27	The barmkyn law smait with the rammys fast,
	28	Now of thar schuldris can thar armour cast.
	29	The kyng hym self, Latyn, abasyt to se
	30	Twa men sa byg of huge quantite,
	31	Generit and bred in realmys far insundir
	32	Of seir partis of the warld, that it was wondir
	33	Twa of sik statur, onmysurly of hycht,
	34	Fortill assembill sammyn into fyght,
	35	Or forto se thame, matchit on the greyn,
	36	Dereyn the bargane with thar wapynnys keyn.
	37	And than athir thir campionys vndir scheild,
	38	Quhen voydit weill and rowmyt was the feild
	39	That patent was the plane a weil large space,
	40	With hasty fard on far heß tane thar rayß,
	41	And can thar speris cast, or thai cum neir,
	42	Quhil scheildis soundit and all thar other geir;
	43	Ane marcial batale thai begyn, but baid,
	44	And athir sternly dyd hys fa invaid.
	45	So dyd the strakis dyn on thar steill weid,
	46	The erd granys and dyndlys far onbreid,
	47	Syne raschit togidder with swerdis, or euer thai stynt,
	48	And rowtis thik thai doublit, dynt for dynt;
	49	With fors of proweß and fatale aventur
	50	Mydlit sammyn the bargane thai endur.
	51	Lyke as twa bustuus bullys by and by,
	52	On the hie month Taburn in Champany,
	53	Or in the mekill forest of Syla,
	54	Quhen thai assembill in austern bargane thra,
	55	With front to front, and horn for horn, attanys
	56	Ruschand togiddir with cronys and feirfull granys,
	57	That fe masteris and hyrdmen, euery wight
	58	Abasyt gevys thame place, so brym tha fight;
124	59	For feir the bestis dum all standis by,
	60	And all in dowt squelys the #ong ky,
	61	Quha salbe master of the catal all,
	62	Or quhilk of thame the bowys follow sall;
	63	Thai twa bullys, thus stryvand in that stond,
	64	By mekill forß wyrkis other mony a wond,
	65	And duschand festynnys fast thar hornys stowt,
	66	Quhill that abundans of blude stremys owt,
	67	That can do wesch, bedy, or all to baith,
	68	Thar grym nekkis and thar spaldis baith;
	69	That of thar rowstyng all the large plane
	70	And woddis rank rowtis and lowys agane - 
	71	Nane other wyß Ene, the Troian heir,
	72	And Dawnus son, Turnus, sammyn infeir
	73	Hurlys togiddir with thar scheildis strang,
	74	That for gret raschis all the hevynnys rang.
	75	Thus Iupiter hym self heß atheris chance
	76	A weill lang space to hungryn in ballance
	77	Be equale myssour, and pasyt heß alsso
	78	The fatis diuerß of thame baith two;
	79	Quham the stowt laubour suld deliuer fre,
	80	And quham the pasand wecht ourwelt to de.
	81	Turnus at this tyme walxis bald and blyth,
	82	Wenyng to caucht a stound hys strenth to kyth
	83	But ony danger or aduersyte;
	84	He raxis hym, and hevis vp on hie
	85	Hys bludy sword, and smait in al hys mayn.
	86	A gret clamour gave the pepill Troian,
	87	And eik the Latynys quakyng gaue a schowt,
	88	Full prest thame tobehald stud athir rowt.
	89	Bot this ontraste fals blaid is brokyn in sundyr,
	90	And ardent Turnus brocht heß in gret blundir;
	91	For it amyddis of hys dynt hym falys,
	92	And dissolet hym left, that nocht avalys
	93	To hym hys strenth, hardyment and mycht,
	94	Leß than he tak for hys defens the flycht:
	95	#a, swyftar than the wynd he fled, I geß,
	96	Quhen that he saw hys rycht hand wapynleß,
125	97	And persauyt the plummet was onknaw.
	98	For so the fame is, at the ilk thraw
	99	Quhen he first ruschit in hys cart inhy,
	100	And gart do #ok hys stedis by and by
	101	To go onto the batale the sam day,
	102	That, for the suddand onset and effray,
	103	The cartar Metiscus sword hynt in hand,
	104	And all for#et hys faderis nobill brand;
	105	And this ilk swerd was sufficient a lang space,
	106	Quhill that he followit the Troianys in the chaiß,
	107	That gaue the bak, as we haue said or this;
	108	Bot alsfast as it twichit and matchit is
	109	By dyvyn armour maid by god Wlcan,
	110	And tharon smyttyn in al Turnus mayn,
	111	This ontrew temperit blaid and fykkill brand,
	112	That forgit was bot with a mortal band,
	113	In flendris flaw, and at the first clap,
	114	As brukkill ice, in litill pecis lap,
	115	Quhill the small partis of the blaid brokin in twa
	116	As glaß gletand apon the dun sand lay.
	117	Quharfor this Turnus, hald myndleß and brane,
	118	Socht diuerß wentis to fle throu owt the plane;
	119	With mony wyndis and turnys, all on flocht,
	120	Now heir, syne thar, onsovirly he socht.
	121	Troianys stude thik bylappit inveroun
	122	In maner of a conpaß or a crovn;
	123	And on the ta half eik a laik braid
	124	Hym so inclusyt that he mycht nocht evaid,
	125	And on the tother syde fermyt als was he
	126	With the hie wallys of the cheif cyte.
	127	And thocht the wond tareis Ene sum deill,
	128	Wrocht to hym by the takill with hed of steill,
	129	To weild hys kne maid sum impediment,
	130	That he mycht nocht braid swiftly our the bent,
	131	With na leß preß and haist #it, nocht for thy,
	132	He, fute for fut, persewys him fervently.
	133	Lyke as, sum tyme, quhen that the huntar stowt
	134	Betrappit haß and ombeset about
126	135	With hys ralys and with hys hundis gude,
	136	The mekill hart swymmand amyd the flude,
	137	Quhilk thar inclusit neidlingis mon abyd;
	138	For he may not eschape on nother syd,
	139	For feir of hundis, and that awfull bern
	140	Baryng schaftis fedderit with plumys of the ern;
	141	The rynnyng hund dois hym assail in threte
	142	Baith with swift rayß and with hys questis grete;
	143	Bot this hart, all abasyt of thar slycht,
	144	And of the strait and stay bankis gret hycht,
	145	Can fle and eik return a thousand ways;
	146	Bot than the swypir Tuscan hund assays
	147	And nerys fast, ay reddy hym to hynt,
	148	Now, now, almaste lyke, or euer he stynt,
	149	He suld hym hynt, and, as the beste war tak,
	150	With hys wyd chaftis at hym makis a snak,
	151	The byt oft fal#eis for ocht he do mycht,
	152	And chakkis waist togiddir hys wapynnys wycht - 
	153	Right so, at this tyme, apon athir syde
	154	The clamour rayß, that all the laik wyde
	155	And brays abowt thame anwerd, so thai ferd,
	156	The hevyn our all eik rumlyt of ther rerd.
	157	And Turnus, fleand, sammyn fast can call
	158	Rutilianys, chidand baith ane and all,
	159	Every man clepand by hys proper name,
	160	To reke hym hys trast swerd for schame;
	161	And by the contrar, awfully Ene
	162	Can thame mannans, that nane sa bald suldbe,
	163	And schew present the deth all reddy heir
	164	To thar ondoyng, gif that ony drew neir,
	165	And quakyng for affeir maid thame agast,
	166	Schorand the cite to distroy and doun cast,
	167	Gif ony help or supple to hym schew,
	168	And, thocht he sair was, fersly dyd persew.
	169	Thus fyve tymys round intill a rayß
	170	About the feild can thai fle and chaiß,
	171	And alß feill syß went turnyng heir and thar,
	172	Lyke as befor the hund wiskis the hair.
127	173	And na wondir, for sa the mater lyis,
	174	To na bowrdyng twichit thar interpryß,
	175	Na for small wagis thai debait and stryfe,
	176	Bot apon Turnus blude schedding and lyfe.
	177	On cace, amyd this feild had grow of lait
	178	Ane wild olyve to Fawnus consecrait,
	179	Quharon grew bittyr levys, and mony #heris
	180	Was hald in wirschip with all maryneris;
	181	At the quhilk tre, quhen thai eschapit had
	182	The stormys blast, and wallis maid thame rad,
	183	Tharon thar offerandis wald affix and hyng
	184	Onto this god vmquhile of Lawrent kyng,
	185	And tharon eik the clathis bekend vpstent.
	186	Bot tho the stok of this tre doun was rent
	187	By the Troianys, mysknawand it hallowit was,
	188	To that entent to plane the batale place.
	189	Eneas byg lance or hys castyng speir
	190	Percayß apon the poynt was stykand heir;
	191	Thiddir this schaft the gret fors of his cast
	192	Had thraw the ilk stund, and thar fixit fast,
	193	Amang the grippill rutis fast haldand,
	194	Weggit full law the lance on end dyd stand.
	195	The Troiane prynce it grippis in that sted,
	196	Willyng in hand to pull owt the steill hed,
	197	With cast tharof to follow hym at the bak,
	198	Quham he throw speid of fut mycht nocht ourtak.
	199	Bot than Turnus, half mangit in effray,
	200	Cryis: “O thou Fawnus, help, help, I the pray!
	201	And thou Tellus, mast nobill god of erd,
	202	Hald fast the speris hed by #our werd;
	203	As I that evir haß wirschipit on thir planys
	204	#our honour, that be the contrar Eneadanys
	205	Heß violet, and prophanyt be stryfe,” quod he,
	206	“With blude scheddyng, and down hewyn #our tre.”
	207	Thus said he, and no thyng invane, I wyß,
	208	The goddys help he axit, for, at hys wyß,
	209	A full lang tyme wrelis and tareis Ene
	210	Furth of the teuch rutis of this ilk tre
128	211	Hys speir to draw, and bytis on his lip;
	212	Bot festynnyt sa is in the war the gryp,
	213	That by na maner forß, thocht he was wight,
	214	Furth of the stok the schaft vp pull he mycht.
	215	And as he brymly thus inforcis fast
	216	To draw the speir, this goddeß at the last,
	217	I meyn Iuturna, douchter of Dawnus kyng,
	218	Owt throu the feld com rynnand in a lyng,
	219	Changit agane, as that befor scho was,
	220	Into Metiscus semlant and lyknes,
	221	And to hir brother heß hys swerd betauch;
	222	Quhar at  Dame Venus gret disden#e caucht,
	223	Sik thyng suldbe tholit this bald nymphe to do ;
	24	Than suddanly to the speir rakis scho,
	225	Baith schaft and hed onon, or evir scho stent,
	226	At the first pull from the deip rute heß rent.
	227	Than athir restit and refreschit weill
	228	Baith in curage and scharp wapynnys of steill,
	229	He trastand in hys swerd that weill wald scheir,
	230	And he full prowd and stern of hys byg sper.
	231	Incontrar otheris baldly lang thai stand
	232	In marciall batale athir resistand,
	233	Ilkane full wilfull otheris till ourthraw,
	234	At sic debait that baith thai pant and blaw.
128		Quhou Iupiter and Iuno dyd contend
		Eneas stryfe and Turnus fortill end.
128	1	The fader almychty of the hevyn abuf,
	2	In the meyn tyme, onto Iuno his lufe,
	3	Quhilk tho down from a watry #allow clowd
	4	Beheld the bargane therof na thing prowd,
	5	Thus spak and said: “O my deir spouß, quhat now?
	6	Quhat end salbe of this mater, or quhou?
	7	Quhat restis finaly now at all lat se.
	8	Thou wait thi self, and grantis thou wait, Enee
129	9	Is destinat onto the hevin to cum,
	10	And fortobe clepit with all and sum
	11	Amang the goddis a god indigites,
	12	And by the fatis forto rest in peß,
	13	Sesit abuf the starry skyis hie.
	14	Quhat purposis or etlys thou now lat se,
	15	Or into quhat beleif, or quhat entent,
	16	Hyngis thou swa in the cald firmament?
	17	Was it honest a godly dyvyn wight
	18	With ony mortal strake to wond in fight?
	19	Or #it ganand, the swerd lost and adew,
	20	To rendir Turnus, lo, hys brand of new,
	21	And strenth encresß to thame at venquist be?
	22	For quhat avalit Iuturna, but thy supple?
	23	Desist heirof, now at last, be the lest,
	24	And condiscend to bow at our request;
	25	Ne suffir not thy hyd sorrow, I pray,
	26	Na langar the consume and waist away,
	27	That I na mar sik wofull thochtis se
	28	Schyne nor appeir in thy sweit face,” quod he,
	29	“For now is cum the extreme lattir punct.
	30	Thou mycht, quhil now, haue catchit at disiunct
	31	The silly Troianys baith be sey and land;
	32	And eik thou mycht alsso at thyne awin hand
	33	A fell ontelabill batal rayß or weir,
	34	Deform the howshald, and bryng all on steir
	35	Be mony diuerß ways of fury rage,
	36	And all with murnyng mixt thar mariage:
	37	Bot I forbyd #ou ony mar sic thing.”
	38	Thus spak and carpis love, gret hevynnys kyng.
	39	Saturnus dochtir, Iuno the goddeß,
	40	Ansuerit on this wyß, castand doun hir face:
	41	“O Iupiter, deir lord, certis,” said sche,
	42	“Becauß this thy gret will was knawyn to me,
	43	On forß tharfor, and incontrar my mynd,
	44	I left the erd and my frend Turnus kynd.
	45	Ne, war not that, suld thou me se allon
	46	Thus sittand in the ayr al wobegon,
130	47	Sustenand thus al maner of myscheif,
	48	And euery streß, baith lesum and onleif;
	49	Bot at I suld, gyrthit with flambis red,
	50	Stowtly haue standyn in #on batale sted,
	51	And suld haue drawyn #on Troianys, ane and all,
	52	Into fell mortal bargane inimicall.
	53	I grant, I dyd persuading owt of dreid
	54	Iuturna to paß doun at sik neid
	55	To hir brothir, and for his lyfe eik I
	56	Aprrovis weill, and als dois ratify,
	57	To vndertak mair than to hir pertenyt;
	58	Bot I forsuith persuadit neuer, nor menyt,
	59	That scho suld dartis cast, or takillis draw,
	60	Nor with the bow mak debait ony thraw:
	61	I swer tharto be the onplesand well
	62	Of Stix, the flud and cheif fontan of hell,
	63	Quhais only dreidfull superstitioun heir
	64	The goddis kepis, that nane dar it forswer.
	65	And now, forsuith, thy will obey sall I,
	66	And giffis owr the cauß perpetualy,
	67	And heir I leif sik werys and debait,
	68	The quhilk, certis, I now detest and hait.
	69	Bot for the land of Latium or Itaill,
	70	And for maieste of thine awin blude, sans faill,
	71	A thing I the beseik, quhilk, weill I wait, is
	72	Na wyß include in statutis of the fatis:
	73	That is to knaw, quhen that, as weill mot be,
	74	With happy wedlok and felicite
	75	#on pepillis twane sall knyt vp peax for ay,
	76	Bynd confiderans baith coniunct in a lay,
	77	That thou ne wald the ald inhabitantis
	78	Byd change thar Latyn name nor natyve landis,
	79	Ne charge thame nother tobe callit Troianys,
	80	Nor #it be clepit Phrigianys nor Tewcranys,
	81	Ne #it the Latyn pepill thar leid to change,
	82	Nor turn thar clething in other habyt strange.
	83	Lat it remane Latium, as it was air,
	84	And lat the kyngis be namyt euermar
131	85	Pryncis and faderis of the stile Albane;
	86	The lynage eik and gret ofspring Romane
	87	Mot discend tharfra potent and mychty,
	88	Vndir the virtuus titill of Italy.
	89	Troy is doun bet – doun bet lat it remane,
	90	With name and all, and neuer vpryß agane.”
	91	Than gan to smyle Iupiter the gret kyng,
	92	That is producear of men and euery thing:
	93	“Syster german,” quod he, “to Iove art thou,
	94	And secund  child to Saturn ald; ha, quhou
	95	Sa gret a storm or spait of felloun ire
	96	Vndir thy breist thou rollis hait as fyre?
	97	Bot wirk as I the byd, and do away
	98	That wreth consauyt but ony cauß, I pray.
	99	I geif and grantis the thi desyre,” quod he,
	100	“Of fre will, venquyst, referris me to the.
	101	Thir ilk pepill clepit Ausonyanys,
	102	On other wyß callit Italianys,
	103	The auld vsans and leyd of thar cuntre
	104	Sall bruke and ioys, and eik thar name salbe
	105	As it is now, and as thar stile remanys:
	106	Alanerly thar personys the Troianys
	107	Sall entyr myddill and remane thame amang:
	108	The fassonys and the ritis, that nocht ga wrang,
	109	Of sacrifice to thame statute I sall,
	110	And Latyn pepill of a tung mak thame all.
	111	The kynd of men discend from thir Troianys,
	112	Mydlit with kyn of the Italianys,
	113	Thou sal behald in piete and gentilneß
	114	To go abufe baith men and goddis expreß;
	115	Nor neuer clan or other nation by
	116	Lyke thame sall hallow, ne #it sanctify
	117	Thy wirschip, eik and honour, as thai sal do.”
	118	Iuno annerdit, and gaue consent heirto,
	119	Ful blith and ioyus of this grant, perfay,
	120	Fra hir ald wraith heß writhit hir mynd away;
	121	And in the meyn tyme onto the hevyn hir drew,
	122	And left the clovd, and bad Turnus adew.
132	123	Thys beand done, as said is, on sik wyß,
	124	This hie fader can with hym slf devyß
	125	Ane other craft, and providis the way
	126	Quhou that he sal Iuturna dryfe away
	127	From helpyng of hir brother intill armys.
	128	Thar beyn twa vengeabill monstreis full of harmys,
	129	Clepit to surname Dire, wikkit as fyre,
	130	That is to say, the goddis wraik of ire,
	131	Quhilk myschewoß and cruell sisteris twa,
	132	Sammyn with the hellys fury Megera,
	133	The Nycht thar moder, that barntyme miserabill,
	134	Bair at a birth, for na thing profitabill;
	135	And all elike wymplit and led thir trakis
	136	With eddris thrawin, and harys full of snakis,
	137	And tharto ekit weyngis swift as wynd.
	138	Thir wikkit schrewys reddy sal #e fynd
	139	Befor the troyn of Iove, and eik also
	140	Within the wanys of cruell Kyng Pluto.
	141	Thai scharp the dreid to mortale wrachit wightis,
	142	Quhen euer the kyng of goddis by his mychtis
	143	The deth, or the contagius seikneß seir,
	144	Disponys hym to send in the erth heir,
	145	Or quhen that hym list do smyte and affray
	146	Citeis, with weirfar, as deservit haue thai.
	147	Iove ane of thir, full swipper to discend,
	148	Furth of the hevin abuf onon heß send,
	149	And bad hir hald doun baldly to the erd,
	150	Forto resist Iuturnais ire and werd.
	151	And scho onon doun flaw, to pleß the lard,
	152	And to the grund thuddis with hasty fard.
	153	Nane other wyß than from the stryng doith fle
	154	The swift arrow owt throw the ayr we se,
	155	Or, into bittyr vennom wet, sum flane
	156	Castyn or schot by sum archer Persayn,
	157	By sum Persayn or man of Cydony
	158	The schaft thrawyn, that quhyrris throu the sky,
	159	And, quhar it hyttis, wyrkis a wond of pyne,
	160	Oncurabill by the craft of medycyne,
133	161	And sa swiftly slydis throu the clowdis gray
	162	That quhar it went nane may persave the way - 
	163	On sik maner the nyghtis douchtir onflocht
	164	Throw the skyis doun to the erth sone socht;
	165	And efter that scho saw the Troian ostis,
	166	And Turnus rowtis arrayt on the costis,
	167	Scho hir transformyt in lyknes of a fowle,
	168	Quhilk we a litil howlet cleip, or owle,
	169	That sum tyme into gravis, or stokkis of tre,
	170	Or on the waist thak, or howß rufis hie,
	171	Sittand by nycht syngis a sorowfull toyn
	172	In the dyrk skowgis, with scrykis inoportoyn.
	173	The vengeabill wraik, in sik form changit thus,
	174	Evyn in the face and vissage of Turnus
	175	Can fle and flaf, and maid hym forto grow,
	176	Scho soundis so with mony hyß and how,
	177	And in hys scheild can with hyr weyngis smyte.
	178	A new dolfnes dissoluyt hys membris tyte;
	179	For verray dreid and for gret horrour als
	180	Vp stert hys hair, the voce stak in hys hals.
	181	Bot as Iuturna soyn on far dyd heir
	182	Of this fury the quhislyng and the beir,
	183	The swouchyng of hir weyngis and hir flycht,
	184	This woful sister hyr hair rent for that sycht,
	185	With nalys ryvand reuthfully hir face,
	186	And smytand with hir nevis hir breist, allace!
	187	“Turnus, my best belovit brother,” quod sche,
	188	“Quhat may thy sistir help now, wa is me!
	189	Or quhat now restis to me, wrachit wight?
	190	Thy life prolong quhou may I? Be quhat slycht
	191	May I oppone me to resist or stryve
	192	With sik a monstre? Na, nane wight alyve.
	193	Now, now, I leif the feild, and goys away.
	194	O #e myschewoß fowlis, I #ou pray,
	195	Do me na mair agryß trymland for feir;
	196	The clappyng of #our weyngis I knaw and heir,
	197	And eik the dedly sovndis weill onfar.
	198	The provd command of myghty Iupiter,
134	199	That gydis al thing by hys maieste,
	200	Dois me not now astart, for I it se.
	201	I this the gan#eld that he rendris me
	202	In recompens of my virginite?
	203	Quharto eternal lyfe heß he me geif?
	204	Quharto suld I on this wyß euer leif?
	205	Quharto is me byreft the faculte
	206	Of deth, and grantit immortalite?
	207	For, gif I mortal war, now, now suythly,
	208	Thir sa gret dolouris mycht I end inhy,
	209	And with my reuthfull brother go withall
	210	Amangis the dym schaddoys infernall.
	211	O deir brother german, without the
	212	Is na thing sweit nor plesand onto me.
	213	O now quhat grund, land or erd tewch
	214	Sal swelly me tharin half deip enewch,
	215	And, thocht I beyn a goddeß, doun me draw,
	216	And send ontil infernal wightis law?”
	217	Thus mekil said scho, and tharwith bad adew,
	218	Hir hed valit with a haw claith or blew,
	219	And murnand gretly thar as that scho stud,
	220	This goddes dowkit deip vnder the flud.
134		At Eneas Turnus a stane dyd cast,
		Bot Eneas haß slane hym at the last.
134	1	Ene with this instantly list not ceß
	2	Forto recontyr Turnus in the preß,
	3	And hys big speir apon hym schakis he,
	4	Quhilk semyt rude and squar as ony tre,
	5	And with a bald and bustuus breist thus spak:
	6	“Quhat menys this langsum delay #he mak?
	7	Quhy tary #e for schame, Turnus, all day?
	8	Quharto withdrawis thou the so away?
	9	We pyngill not for speid na curß to ryn,
	10	Bot we debait suld, this barreß within,
135	11	With wapynnys keyn and with our burnyst brandis,
	12	Togiddir met dereyn it with our handis.
	13	Do change thy self, or turn at thy awyn eyß
	14	In all maner of figuris as the pleiß;
	15	Gaddir togiddir and assembill now, lat se,
	16	All that thou haß of strenth or subtelte;
	17	Wyß now to fle vp to the starnys on hycht
	18	With fedderit weyngis forto tak thy flycht,
	19	Or forto cloyß thy self this ilk thraw
	20	Into sum cavern vnder the erd law.”
	21	Turnus, schakand hys hed, said: “Thou fers fo,
	22	Thy fervent wordis compt I not a stro,
	23	Thy sawis makis me not agast, perfay:
	24	It is the goddis that doith me affray,
	25	And Iupiter becummyn myne ennemy.”
	26	Ne mor he said, bot blent about inhy,
	27	And dyd aspy quhar that a gret roke lay,
	28	Ane ald crag stane huge gret and gray,
	29	Quhilk on the plane, percace, was liggand neir,
	30	A marche set in that grund mony #eir
	31	Of twa feildis, forto decern tharby
	32	The ald debait of pley or contrauersy;
	33	Scarsly twyß sax stowt walit men and wight,
	34	Quhilk now the erd producis, heß sik mycht
	35	To charge it on thar schuldris or to beir;
	36	Quham full lychtly Turnus, that nobill heir,
	37	Hynt in hys hand, and swakkit at his fo,
	38	And raxit hym on hicht thar vndir alsso,
	39	And tharwith chargit a full swyft curß ran.
	40	Bot sa confundit is this douchty man
	41	That he knew hym selvyn in that sted,
	42	Nowder quhar that he ran, nor quhar he #ed,
	43	Nor felt hym self liftand on the land
	44	The mekill stane, nor steir it with his hand.
	45	Hys kneis stummerit and hys lymmys slydis,
	46	The blude congelit for feir within his sydis,
	47	So at the stane he at his foman threw
	48	Fayntly throwowt the voyd and waist air flew,
136	49	Ne went it all the space, as he dyd mynt,
	50	Nor, as he etlyt, perfornyst not the dynt.
	51	Lyk as, sum tyme, in our swevyn we tak keip,
	52	Quhen langsum dravillyng or the onsond sleip
	53	Our eyn oursettis in the nyghtis rest,
	54	Than semys ws full bissy and full prest
	55	That we ws streke, and doith adreß inhy
	56	Lang renkis forto mak and ryn swiftly;
	57	Bot all for nocht, for at the first assay,
	58	Or in the myddis of the start, by the way,
	59	All fante we faill, as forfeblit war we;
	60	The tung avalis not, it will not be;
	61	Ne #it the strenthis in our body knaw
	62	Semys sufficient to ws at that thraw;
	63	For, set we preß ws fast to spek owt braid,
	64	Ne voce nor wordis followys, nocht is said - 
	65	Siklyke wyß heß this goddeß myschewß
	66	Ombeset all the ways of Turnus.
	67	Quhat evir to do by hys strenth etlyt he,
	68	Scho maid obstakill; all that ganestandis sche.
	69	Than in hys mynd becom his wittis strange
	70	And begouth forto vary and to change;
	71	Anf oft he dyd behald Rutilianys,
	72	And oft the cite with all that ryall wanys.
	73	He hovirris all abasyt for dreid and feir;
	74	And gan do quaik, seand at hand the speir;
	75	Ne can he fynd quhiddir away to wend,
	76	Nor on quhat wyß hym self he may defend,
	77	Nor with quhat strenth assaill hys aduersar,
	78	Nor be na ways persaue hys cart or char,
	79	Nor se hys sistir, that had hys cartar be.
	80	And as he stud on hovyr thus, Ene
	81	The fatale dedly speir in hand gan tayß,
	82	And with hys eyn markit and walit haß
	83	Ane place be fortour to smyte oportune,
	84	And with the hail fors of hys body soyn
	85	Furth from hys hand weil far the lance gan thraw.
	86	Neuer sa swyftly quhidderand the stane flaw
137	87	Swakkit from the engyne onto the wall,
	88	Nor fulderis dynt, that causis towris fall,
	89	With sik a rummyll com bratland on sa fast.
	90	Lyke the blak thud of awfull thundris blast
	91	Furth flaw the schaft to smyte the dedly straik,
	92	And with it brocht cruell myschewos wraik;
	93	Quhilk throu the hawbrik skyrtis persyt haß,
	94	And the extreme bordour gan arraß
	95	Of hys strang scheild, cowchit of sevyn ply,
	96	And quhirrand smait hym throw the thee in hy,
	97	That with the dynt huge Turnus, full onsound,
	98	With faldyn howchis duschit to the grund.
	99	Vpstart Rutilianys sammyn complenyng
	100	With a #elloch and cairfull womentyng,
	101	Quhill all the hillys rumysit thame abowt,
	102	And far on breid thyk woddis gaue a schowt.
	103	And Turnus, than, quhar he at erth dyd ly,
	104	Addressis furth full humyll and lawly
	105	Towart Ene hys syght and eyn tway,
	106	And strekis eik hys rycht hand hym to pray,
	107	And thus he said: “Forsuyth I haue deserve
	108	the deth, I knaw, and of thy hand to sterve,
	109	Ne wil I not beseik the me to spair.
	110	Oyß furth thy chance: quhat nedis proceß mar?
	111	Bot gif that ony cuyr or thocht,” quod he,
	112	“Of ony wofull parent may twich the,
	113	Haue rewth and mercy of Kyng Dawnus the ald
	114	(Thou had forsuyth, as I haue hard betald,
	115	Anchises, sik a fader as is he),
	116	And me, or than, gif bettir lykis the,
	117	My body, spul#eit and the life byreft,
	118	Onto my folkis thou may rendir eft.
	119	Thou heß me venquyst, I grant, and me ourcum.
	120	Italian pepill present all and sul
	121	Heß sene streke furth my handis humylly.
	122	Lavinia is thy spowß, I not deny:
	123	Extend na forthir thy wraith and matalent.”
	124	Eneas stern in armys tho present
138	125	Rolland hys eyn toward Turnus dyd stand,
	126	And lyst nocht streyke, bot can withdraw hys hand,
	127	And mor and mor thir wordis, by and by,
	128	Begouth inclyne hym to reuth and mercy,
	129	Abydand lang in hovir quhat he suld do,
	130	Quhen, at the last, on Turnus schuldir, lo,
	131	The fey gyrdill hie set dyd appeir,
	132	With stuthis knaw and pendes schynand cleir,
	133	The belt or tysche of the child Pallas,
	134	Quhilk by this Turnus laitly venquyst was,
	135	As we haue said, and with a grews wond
	136	Slane in the feld, bet doun, and brocht to grund,
	137	And Turnus, in remembrans of this thing,
	138	Abowt his schuldris bair this onfrendly syng.
	139	Bot eftir that Eneas with hys eyn
	140	Sa cruell takynnys of dyseyß heß seyn,
	141	And can sik weid byreft thar aspy,
	142	All full of furour kyndlys he inhy,
	143	Full brym of ire and terribill thus can say:
	144	“Sall thou eschape me of this sted away,
	145	Cled with the spul#e of my frendis deir?
	146	Pallas, Pallas, with this wond rycht heir
	147	Of the ane offerand to the goddys makkis,
	148	And of thy wikkit blude punytioun takkis.”
	149	And sayand thus, full ferß, with all hys mayn,
	150	Law in hys breist or cost, lay hym forgayn,
	151	Hys swerd heß hyd full hait; and tharwithall
	152	The cald of deth dissoluyt hys membris all.
	153	The spreit of lyfe fled murnand with a grone,
	154	And with disdeyn vnder dyrk erth is goyn.
139		Heir the translatour of this buk makis mensioun of
		Thre of hys pryncipall warkis.
139	1	Lo thus, followand the flowr of poetry,
	2	The batellys and the man translait haue I, 
	3	Quhilk #oir ago in myne ondantit #outh,
	4	Onfructuus idylneß fleand, as I couth,
	5	Of Lundeys Lufe the Remeid dyd translait;
	6	And syne off hie Honour the Palyce wrait:
	7	“Quhen paill Aurora, with face lamentabill,
	8	Hir russet mantill bordowrit all with sabill,
		To knaw the naym of the translatour.
	1 bis	The GAW onbrokkyn mydlyt with the WYNE,
	2 bis	The DOW ionyt with the GLAß rich in lyne:
	3 bis	Quha knawys nocht the translatouris naym,
	4 bis	Seik na forthar, for lo, with litill pyne
	5 bis 	Spy leill this verß: men clepys hym swa at haym. 
141		Heir begynnys the Proloug of the Threttene
		and last Buk of Eneados ekit to Virgill be
		Mapheus Vegius
141	1	Towart the evyn, amyd the symmyris heit,
	2	Quhen in the Crab Appollo held hys sete,
	3	Duryng the ioyus moneth tyme of June,
	4	As gone neir was the day and supper doyn,
	5	I walkyt furth abowt the feildis tyte,
	6	Quhilkis tho replenyst stud full of delyte,
	7	With herbys, cornys, catal, and frute treis,
	8	Plente of stoir, byrdis and byssy beys,
	9	In amerant medis fleand est and west,
	10	Eftir laubour to tak the nychtis rest.
	11	And as I lukit on the lift me by,
	12	All byrnand red gan walxin the evyn sky:
	13	The son enfyrit haill, as to my sight,
	14	Quhirlit about hys ball with bemys brycht,
	15	Declynand fast towart the north in deid,
	16	And fyry Phegon, his dun nychtis steid,
	17	Dowkit hys hed sa deip in fludis gray
	18	That Phebus rollis doun vndir hell away;
	19	And Esperus in the west with bemys brycht
	20	Vpspryngis, as forrydar of the nycht.
	21	Amyd the hawchis, and euery lusty vaill,
	22	The recent dew begynnys doun to scaill,
	23	To meyß the byrnyng quhar the son had schyne,
	24	Quhilk tho was to the neddir warld declyne:
	25	At euery pilis poynt and cornys croppis
	26	The techrys stude, as lemand beryall droppis,
	27	And on the hailsum herbis, cleyn but wedis,
	28	Lyke cristal knoppis or smal siluer bedis.
	29	The lyght begouth to quynchyng owt and faill,
	30	The day to dyrkyn, declyne and devaill;
142	31	The gummys rysis, doun fallis the donk rym,
	32	Baith heir and thar scuggis and schaddois dym.
	33	Vpgois the bak with hir pelit ledderyn flycht,
	34	The lark discendis from the skyis hycht,
	35	Syngand hir complyng sang, efter hir gyß,
	36	To tak hir rest, at matyn hour to ryß.
	37	Owt our the swyre swymmys the soppis of myst,
	38	The nycht furthspred hir cloke with sabill lyst,
	39	That all the bewte of the fructuus feld
	40	Was with the erthis vmbrage cleyn ourheld;
	41	Baith man and beste, fyrth, flude and woddis wild
	42	Involuyt in tha schaddois warryn syld.
	43	Still war the fowlis fleis in the air,
	44	All stoir and catall seysit in thar lair,
	45	And euery thing, quharso thame lykis best,
	46	Bownys to tak the hailsum nychtis rest
	47	Eftir the days laubour and the heyt.
	48	Cloß warryn all and at thar soft quyet,
	49	But sterage or removing, he or sche,
	50	Owder best, byrd, fysch, fowle, by land or sey.
	51	And schortlie, euery thing that doith repar
	52	In firth or feild, flude, forest, erth or ayr,
	53	Or in the scroggis, or the buskis ronk,
	54	Lakis, marrasis, or thir pulys donk,
	55	Astabillit lyggis still to slepe, and restis;
	56	Be the smaill byrdis syttand on thar nestis,
	57	The litill mygeis, and the vrusum fleys,
	58	Laboryus emmotis, and the bissy beys;
	59	Als weill the wild as the taym bestiall,
	60	And euery othir thingis gret and small,
	61	Owtak the mery nychtgaill, Philomeyn,
	62	That on the thorn sat syngand fra the spleyn;
	63	Quhais myrthfull notis langyng fortil heir,
	64	Ontill a garth vndir a greyn lawrer
	65	I walk onon, and in a sege down sat,
	66	Now musyng apon this and now on that.
	67	I se the poill, and eik the Vrsis brycht,
	68	And hornyt Lucyn castand bot dym lycht,
143	69	Becauß the symmyr skyis schayn sa cleir;
	70	Goldyn Venus, the mastres of the #eir,
	71	And gentill Iove, with hir  participate,
	72	Thar bewtuus bemys sched in blyth estait:
	73	That schortly, thar as I was lenyt doun,
	74	For nychtis silens, and this byrdis sovn,
	75	On sleip I slaid, quhar sone I saw appeir
	76	Ane agit man, and said: “Quhat dois thou heir
	77	Vndyr my tre, and willyst me na gude?”
	78	Me thocht I lurkit vp vnder my hude
	79	To spy this ald, that was als stern of spech
	80	As he had beyn ane medicyner or lech;
	81	And weill persavit that hys weid was strange,
	82	Tharto so ald, that it had not beyn change,
	83	Be my consait, fully that fourty #eir,
	84	For it was threidbair into placis seir;
	85	Syde was this habyt, round, and closyng meit,
	86	That strekit to the grund doun our his feit;
	87	And on his hed of lawrer tre a crown,
	88	Lyke to sum poet of the ald fasson.
	89	Me thocht I said to hym with reuerens:
	90	“Fader, gif I haue done #ou ony offens,
	91	I sall amend, gif it lyis in my mycht:
	92	Bot suythfastly, gyf I haue perfyte sycht,
	93	Onto my doym, I, saw #ou nevir ayr,
	94	Fayn wald wyt quhen, on quhat wyß, or quhar,
	95	Aganyst #ou trespassit ocht haue I.”
	96	“Weill,” quod the tother, “wald thou mercy cry
	97	And mak amendis, I sal remyt this falt;
	98	Bot, other ways, that sete salbe full salt.
	99	Knawis thou not Mapheus Vegius, the poet,
	100	That onto Virgillis lusty lusty bukis sweit
	101	The thretteyn buke ekit Eneadan?
	102	I am the sammyn, and of the na thyng fayn,
	103	That heß the tother twelf into thy tong
	104	Translait of new, thai may be red and song
	105	Our Albyon ile into #our wlgar leid;
	106	Bot to my buke #it lyst the tak na heid.”
144	107	“Mastir,” I said, “I heir weill quhat #he say,
	108	And in this cace of perdon I #ou pray,
	109	Not that I haue #ou ony thing offendit,
	110	Bot rathir that I haue my tyme mysspendit,
	111	So lang on Virgillis volume forto stair,
	112	And laid on syde full mony grave mater,
	113	That, wald I now write in that trety mor,
	114	Quhat suld folk deym bot all my tyme forlor?
	115	Als, syndry haldis, fader, trastis me,
	116	#our buke ekit but ony necessite,
	117	As to the text accordyng neuer a deill,
	118	Mair than langis to the cart the fift quheill.
	119	Thus, sen #he beyn a Cristyn man, at large
	120	Lay na sik thing, I pray #ou, to my charge;
	121	It may suffyß Virgill is at ane end.
	122	I wait the story of Iherom is to #ou kend,
	123	Quhou he was dung and beft intillhys sleip,
	124	For he to gentillis bukis gaif sik keip.
	125	Full scharp repreif to sum is write, #e wist,
	126	In this sentens of the haly Psalmyst:
	127	‘Thai ar corruptit and maid abhominabill
	128	In thar studeyng thyngis onprofitabill’:
	129	Thus sair me dredis I sal thoill a heit,
	130	For the grave study I haue so long forleit.”
	131	“#a, smy,” quod he, “waldthou eschape me swa?
	132	In faith we sall nocht thus part or we ga!
	133	Quhou think we he esson#eis hym to astart,
	134	As all for consciens and devoit hart,
	135	Fen#eand hym Iherom forto contyrfeit,
	136	Quhar as he lyggis bedovyn, lo, in sweit!
	137	I lat the wyt I am nane hethyn wight,
	138	And gif thou haß afortyme gayn onrycht,
	139	Followand sa lang Virgill, a gentile clerk,
	140	Quhy schrynkis thou with my schort Cristyn wark?
	141	For thocht it be not poetry we say,
	142	My buke and Virgillis morall beyn, bath tway:
	143	Len me a fourteyn nycht, how evir it be,
	144	Or, be the faderis sawle me gat,” quod he,
145	145	“Thou salt deir by that evir thou Virgill knew.”
	146	And, with that word, doun of the sete me drew,
	147	Syne to me with hys club he maid a braid,
	148	And twenty rowtis apon my riggyng laid,
	149	Quhill, “Deo, Deo, mercy,” dyd I cry,
	150	And, be my rycht hand strekit vp inhy,
	151	Hecht to translait his buke, in honour of God
	152	And hys Apostolis twelf, in the numbir od.
	153	He, glaid tharof, me by the hand vptuke,
	154	Syne went away, and I for feir awoik
	155	And blent abowt to the north est weill far,
	156	Saw gentill Iubar schynand, the day star,
	157	And Chiron, clepit the syng of Sagittary,
	158	That walkis the symmyrris nycht, to bed gan cary.
	159	#ondyr dovn dwynys the evyn sky away,
	160	And vpsrpyngis the brycht dawyng of day
	161	Intill ane other place nocht far in sundir
	162	That tobehald was plesans, and half wondir.
	163	Furth quynchyng gan the starris, on be on,
	164	That now is left bot Lucifer allon.
	165	And forthirmor to blason this new day,
	166	Quha mycht discryve the byrdis blisfull bay?
	167	Belyve on weyng the bissy lark vpsprang,
	168	To salus the blyth morrow with hir sang;
	169	Sone our the feildis schynys the lycht cleir,
	170	Welcum to pilgrym baith and lauborer;
	171	Tyte on hys hynys gaif the greif a cry,
	172	“Awaik on fut, go till our husbandry.”
	173	And the hyrd callis furth apon hys page,
	174	“Do dryve the catall to thar pasturage.”
	175	The hynys wife clepis vp Katheryn and Gill;
	176	“#a, dame,” said thai, “God wait, with a gude will.”
	177	The dewy greyn, pulderit with daseis gay,
	178	Schew on the sward a cullour dapill gray;
	179	The mysty vapouris spryngand vp full sweit,
	180	Maist confortabill to glaid all manis spreit;
	181	Tharto, thir byrdis syngis in the schawys,
	182	As menstralis playng “The ioly day now dawys.”
	183	Than thocht I thus: I will my cunnand kepe,
	184	I will not be a daw, I will not slepe,
	185	I will compleit my promyß schortly, thus
	186	Maid to the poet master Mapheus,
	187	And mak vpwark heirof, and cloyß our buke,
	188	That I may syne bot on grave materis luke:
	189	For, thocht hys stile be nocht to Virgill lyke,
	190	Full weill I wayt my text sall mony like,
	191	Sen eftir ane my tung is and my pen,
	192	Quhilk may suffyß as for our wlgar men.
	193	Quha evir in Latyn heß the bruyt or glor,
	194	I speke na wers than I haue doyn befor:
	195	Lat clerkis ken the poetis different,
	196	And men onletterit to my wark tak tent;
	197	Quhilk, as twiching this thretteynt buke infeir,
	198	Begynnys thus, as furthwith followis heir.
147		Rutilian pepill, eftir Turnus deceß,
		Obeys Eneas, and takis thame to hys peß.
	1	As Turnus, in the lattir bargan lost
	2	Venquyst in feild, #ald furth the fleand gost,
	3	This marciall prynce, this ryall lord Enee,
	4	As victor full of magnanymyte,
	5	Amyddis baith the rowtis baldly standis,
	6	That tobehald hym apon athir handis
	7	Astonyst and agast war all hym saw.
	8	And tho the Latyn pepill haill on raw
	9	A fellon murnyng maid and wofull beir,
	10	And gan devoid and hostit owt full cleir
	11	Deip from thar breistis the hard sorow smart,
	12	With curage lost and doun smyttyn thar hart - 
	13	Lyke as the hyge forest can bewaill
	14	Hys granys doun bet and his branchis skaill, 
	15	Quhen thai beyn catchit and alltoschakyn fast
	16	With the fell thud of the north wyndis blast.
	17	For thai thar lancis fixit in the erd
	18	And lenys on thar swerdis with a rerd,
	19	Thar scheldis of thar schuldris slang away:
	20	That bargan and that weir fast wary thai,
	21	And gan abhor of Mars the wild luf,
	22	Quhilk laitly thay desyrit and dyd appruf.
	23	The brydyll now refuß thai nocht to dre,
	24	Nor #ok thar nekkys in captiuite,
	25	And to implor forgyfnes of all greif,
	26	Quyet, and end of harmyß and myscheif.
	27	As quhen that twa gret bullys on the plane
	28	Togiddir rynnys in bittir gret bargane,
	29	Thar lang debait mydland quhar thai stand
	30	With large blude scheddyng on athir hand,
	31	Quhill athir of thame onto the batalis fyne
	32	Hys awyn bestis and heyrdis doys inclyne,
	33	Bot, gyf the pryß of victory betydis
	34	Till ony of thir twa on athir sydis,
148	35	Onon the catall, quhilkis favorit langer
	36	The best curcummyn as thar cheif and heir,
	37	Now thame subdewis vnder his ward inhy
	38	Quhilk haß the ovirhand wonnyn and mastry,
	39	And of fre will, all thocht thar myndis be thra,
	40	Assentis him till obey – and evin rycht swa
	41	The Rutilianys, all thocht the gret syte
	42	Thar breistis had bedowit and to smyte,
	43	With gret effray of slauchter of thar duke,
	44	#it thocht thame levir, and haill to purpoß tuke,
	45	To follow and obey, for all the harmys,
	46	The gentill chiftane and bettir man of armys,
	47	And thame subdew to the Troian Enee,
	48	And hym beseik of peax and amyte,
	49	Of rest and quyet evirmar from the weir,
	50	For thame, thar landis, mobilis and other geir.
	51	Eneas tho with plesand voce furth braid
	52	And, standand abuf Turnus, thus he said:
	53	“O Dawnus son, quhou com this hasty rage
	54	Into thy breist with foly and dotage,
	55	That thou mycht nocht suffir the Troianys,
	56	Quhilkis at command of goddis onto thir planys
	57	And by power of hie Iove at hiddir cary,
	58	Within the bundis of Italy to tary,
	59	 And, all invane, thame so expellyng wald
	60	Of thar land of behest and promyst hald?
	61	Lern forto dreid gret Iove, and nocht gaynstand,
	62	And to fulfyll glaidly the goddis command;
	63	And for thar greif weill aucht we tobe war:
	64	Sum tyme in ire will grow gret Iupiter,
	65	And oft remembrans of the wikkit wraik
	66	Solistis the goddis tharof vengeans to take.
	67	Lo, now of all sik furour and effeir
	68	The lattir meith and term is present heir,
	69	Quhar thou aganyst reson and equyte,
	70	Aganyst lawte, and brokyn all vnyte
	71	Of confideratioun sworn and bund or now,
	72	The Troian pepill sair trublit heß thow.
149	73	Behald and se the extreme fynale day,
	74	To geif all otheris gud exempill for ay
	75	That it mot nevir lefull be agane
	76	Tyll ony to contempne gret Iove invane,
	77	As forto rayß with sik dreid and effeir
	78	Sa onworthy motioun of wikkit weir.
	79	Now beis glaid, bruke thyne armour but pled;
	80	Allace, a nobill corps thou lyggis ded,
	81	The, gret Turnus, and, as to my demyng,
	82	Lavynya haß the cost na litill thyng:
	83	Nor thou na schame nedys thynk in na part,
	84	That of Eneas hand thou kyllit art.
	85	Now cumis heir, Rutilianys, but delay,
	86	The body of #our duke turß hyne away.
	87	I grant #ou baith the armour and the man:
	88	Hald on, and do tharto all that #e can,
	89	As langis onto the honor of bereyng,
	90	Or tobewaill the deth of sik a kyng.
	91	Bot the gret pasand gyrdill and sik geir
	92	That Pallas, my deir frend, was wont to weir,
	93	To Evandar I will send, fortobe
	94	Na litill solace to hym, quhen he sall se
	95	Hys felloun fa is kyllit thus, and knaw,
	96	Full glaid tharof, Turnus is brocht of daw.
	97	And netheleß now, #e Italianys,
	98	That otherwyß be clepe Ausonyanys,
	99	Ramembir heirof, and lern in tyme cummyng
	100	With bettir aspectis and happy begynnyng
	101	To move and tak onhand debait or weir;
	102	For, be the blyssit sternys brycht I sweir,
	103	Neuer nane ostis nor #it armour glaidly
	104	Aganyst #ou in batal movit I,
	105	Bot constrenyt by #our fury, as is kend,
	106	With all my forß I set me to defend
	107	The Troian party and our awyn ofspryng,
	108	As, lo, forsuyth this was bot lesum thing.”
	109	No mor Eneas said, bot tharwithall
	110	Addressys hym towart hys cite wall,
150	111	And throu the feildis socht full ioyusly
	112	To hys new Troian rest and herbry.
	113	Sammyn hym followis all the rowt atanys,
	114	The pissans haill and #ynkeris of Tewcranys,
	115	And our the planys, glaid and wondir lycht,
	116	Thar swyft stedis, as the fowle at flycht,
	117	Throu spreid of fut assays by and by,
	118	And oft with bittir mouth dyd crying, “Fy!”
	119	And can accuß the Latyn pepill all,
	120	Oft fant folkis and sleuthfull dyd thame call;
	121	That with thar rerd and bemyng, quhar thai fair ,
	122	For the deray full heich dynnys the air.
150		Quhou Eneas, glaid of hys victory
		Lovyt the goddis, and can tham sacryfy.
150	1	And thocht Ene the bissy thochfull curis
	2	Constrenyt haß as twychand sepulturis
	3	Of hys folkis yslane, and bereyng,
	4	With funeral fyre and flambis accordyng,
	5	#it, netheleß, in hys breist rollys and sterys
	6	Ane grettar mater and largyar, as efferis.
	7	For first the soueran honour on thar gyß
	8	On the altarys with detfull sacrifice
	9	He ordand haß, and than, fra hand to hand,
	10	Eftir the ryte and vsans of thar land,
	11	The #yng oxin gan thai steik and sla:
	12	Within thar tempill haue thai brocht alssua
	13	The bustuus swyne, and the twynteris snaw quhite,
	14	That with thar clovis can the erth smyte,
	15	With mony palt scheddand thar purpour blude.
	16	Furth haue thai rent thar entralis, full onrude,
	17	And gan denude and strippyn of thar hydis,
	18	The hait flambis brochit heß thame laid.
	19	And furth thai #et the wyne in cowpis glaid,
151	20	God Bachus giftis fast thai multiply;
	21	With platis full the altaris by and by
	22	Thai can do charge, and wirschipis with fat lyre;
	23	The smelland sens vpblesis in the fyre.
	24	Than throu that hald thai fest and mak gud cheir,
	25	Vprayß the mery rerd and ioyus beir:
	26	Thai dyd extoll and lovyng with gret wondir
	27	Gret Iupiter, the feirfull god of thundir;
	28	And Dame Venus thai wirschippit alsso;
	29	And the, Saturnus douchter, Queyn Iuno,
	30	Now pacifyit and bettir than befor,
	31	Ane huge lawd thai #ald to the tharfor;
	32	And eik hym self Mars, the gret god of armys,
	33	Thai magnyfy as wrekar of thar harmys;
	34	Syne haill the remanent of the cumpany
	35	Of the goddys thai name furth by and by,
	36	With hie vocis and with lowd cryis
	37	Lovit and born vpheich abufe the skyis.
	38	Befor thame all maste gracius Eneas
	39	Hys handis twa, as tho the custum was,
	40	Towart the hevyn gan vplift and arays,
	41	And syne the hild Ascanyus dyd embraß,
	42	Sayand a few wordis, that all mycht heir:
	43	“O thou my son and only child mast deir,
	44	In quham only restis thy faderis beleve,
	45	Quham throu samony laubouris of myscheve
	46	I careit haue, catchit full mony gatis
	47	Be the hard fortoun and the frawart fatis,
	48	Lo, now our rest and quyet fund for ay!
	49	Lo, now the last and maist desyrit day,
	50	To mak end of our harmyß and distres!
	51	Our paynfull laubour passit is expreß:
	52	Lo, the acceptabill day for euermor,
	53	Quhilk I full oft haue schawin the befor
	54	Quhen ontill hard bargan callit was I,
	55	This was tocum and betyd by and by
	56	Be dispositioun of the goddys abufe.
	57	And now, my derrest child, for thy behufe,
152	58	To morn, soyn as Aurora walxis red,
	59	To the cite of Lawrent, that ryall sted,
	60	I sall the send, as victor with ovirhand,
	61	Tobe mastir and to maynteym this land.”
	62	And eftir this he turnyt hym agane
	63	Onto hys folkis and the pepill Troian,
	64	And from the boddum of hys breist weill law
	65	With soft spech furth gan thir wordis draw:
	66	“O #e my ferys and my frendis bald,
	67	Throu mony hard perrellis and thikfald,
	68	Throw sa feill stormys baith on land and se,
	69	Hiddir now careit to this cost with me,
	70	Throu sa gret fervour of batall into stowr
	71	And dowbill fury of weirfar in armour,
	72	Be sa feill wynteris blastis and tempestis,
	73	By all ways noysum and onrestis,
	74	And all that horribill was, or #it hevy,
	75	Wofull, hydduus, wikkyt, or onhappy,
	76	Or #it cruell or myschews; now stad
	77	In bettir hoip, return #our mynd, beys glaid:
	78	Now is the end of all ennoy and wo,
	79	The term is cumyn, heir sall thai stynt, and ho:
	80	And, lyke as we desyrit for the best,
	81	With Latyn pepill in ferm peax and rest
	82	We sall conioyn, and leif in vnite;
	83	And Lavinia, of that ilk blude,” quod he,
	84	“Quham I defendit haue in strang bargan,
	85	Of Troiane kyn, with blude Italian
	86	Sammyn mydlit, to me as spouß in hy
	87	Sal #eld lynnage to ryng perpetualy.
	88	A thing, my fallowis and my frendis deir,
	89	I #ou besekyng, and I #ou requer:
	90	Bair #our myndis equale, as all anys,
	91	And  common frendis to the Italianys,
	92	And to my fader in law, the kyng Latyn,
	93	Obeis all, and with reuerens inclyn - 
	94	Ane mighty ceptre and riall beris he - 
	95	This is my mynd, this my will, perde.
153	96	Bot into batale and douchty dedis of armys,
	97	#ou forto wreke and revenge of #our harmys,
	98	Lern forto follow me and tobe meik,
	99	#he contyrfyt my reuth and piete eik.
	100	Quhat glor is ws betyd full weil is knaw,
	101	Bot the heich hevyn and starris all I draw
	102	To witnessyng, that I, the sammyn wight
	103	Quhilk #ou deliuerit heß into the fight
	104	From sa huge harmys and myschevis seir,
	105	I sall #ou seyß and induce now, but weir,
	106	In far largyar rewardis myghtyly
	107	And #ou rendir #our desert by and by.”
	108	With sik wordis gan he thame comfortyng
	109	And in hys mynd full mony syndry thyng
	110	Of chancis bipast rollyng to and fro,
	111	Thynkand quhou he is brocht to rest alsso
	112	With na litill laubouris, sturt and panys;
	113	And with excedand luf of the Troianys
	114	Full ardently he flowis all of ioy,
	115	Glaid at the last from danger and ennoy,
	116	So huge and hevy perrellis mony fald,
	117	Thai war eschapit, and brocht to sovir hald.
	118	Lyke as quhen that the gredy gled on hycht
	119	Scummand vp in the ayr oft turnys hys flycht,
	120	With fellon fard wachand the chiknys lyte,
	121	Thar deth mannasand, reddy forto smyte:
	122	The cristit fowle, thar moder, tho full smert
	123	For hyr pullettis, with harmys at hir hart
	124	Affrait gretly of thar wofull chance,
	125	Gan rax hir self and hir curage avans,
	126	Forto resist hir fa scharpand hir byll,
	127	And with haill fors and mycht and egir will
	128	Apon hir aduersar baldly settis sche,
	130	Quhill, at the last, to gif the bak and fle
	131	With mekill payn and verray violens
	132	Scho hym constrenys, and to pyk hym thens:
	133	Hyr byrdis syne, clokkand, scho sekis on raw
	134	And all affrait dois thame sammyn draw,
154	135	Ennoyt gretly for hir childir deir:
	136	And quhen thai beyn assemlit all infeir,
	137	Than glaid scho worthis and thar meyt gan scrape
	138	For that thai haue sa gret perrell eschape - 
	139	Nane other wyß the son of Anchises
	140	With frendly wordis thus amyd the preß
	141	The Troian myndis gan meyß and asswage,
	142	As man fulfillit of wit and vassaleg,
	143	Dryvand furth of thar hartis all on flocht
	144	The ald dreid and byrnand hevy thocht,
	145	That weill thame lykis now thar ioy and eyß
	146	At last fundyn eftir sa lang diseyß;
	147	And it that layt tofor was tedyus
	148	To suffir or sustene, and ennoyus,
	149	Now to ramember the sammyn or rehersyng
	150	Doys to thame solace, comfort and lykyng,
	151	Bot maist of all onto the gret Ene,
	152	Quhilk in excelland vertu and bonte
	153	Excedit all the remanent a far way.
	154	And for sa feill dangeris and mony affray
	155	The goddis power and mychty maieste
	156	With gyftis gret and offerand wirschippis he,
	157	Eyk Iupiter, the fader of goddis and kyng,
	158	Gan to extoll with maist souerane lovyng.
154		Quhou Turnus folkis for hym maid sair regrait,
		And Kyng Latyn contempnys his wrachit estait.
154	1	In the meyn tyme the Rutilianys ischone
	2	The gret ded corps reuthfull and wobegone
	3	Of thar duke Turnus slayn, as said is air,
	4	Within the cite of Lawrentum bair
	5	Within mekill murnyng in thar myndis enprent,
	6	And from thar eyn a large schour furth sent
	7	Of teris gret, as thocht the hevyn dyd rayn,
	8	And far on breid dyd fyll the erys twayn
155	9	Of Kyng Latyn with cry and womentyng,
	10	That all to irkyt was the nobill kyng,
	11	And in his breist the self tyme in ballance
	12	Was rollyng mony diuerß selcouth chance.
	13	Bot quhen he hard thar lowd womentyng
	14	Incressyng mair and mair, and Turnus #yng
	15	With sa grysly a wond throw gyrd heß seyn,
	16	Than mycht he nocht fra terys hym conteyn;
	17	And syne this rowt, sa tryst and wobegone,
	18	Full curtesly chargis be still onon,
	19	Baith with hys hand and wordis in his presens
	20	Onionyt haß and commandit thame silens.
	21	Lyke as quhen that the fomy bair heß bet
	22	With his thunderand awfull tuskis gret
	23	Throw owt the cost and eik the entralis all
	24	Ane of the rowt, the hund maste principall;
	25	Than the remanent of that questing sort,
	26	For this onsilly chance effrait, at schort
	27	Withdrawys, and abowt the master hunteir
	28	With quhyngeand mouthis quakand standis for feir
	29	And with gret #owlyng doith compleyn and meyn;
	30	Bot quhen thar lord rasys hys hand bedeyn
	31	And byddys ceß, thai hald thar mowthis still,
	32	Thar quhynyng  and thar questyng at his will
	33	Refrenys, and all cloß gan thame withhald - 
	34	The sammyn wyß thir Rutilianys, as he wald,
	35	Gan at command debait thar voce and ceß,
	36	To heir the kyngis mynd, and held thar peß.
	37	Than thus, wepyng, from hys hart ruyt waill law
	38	The kyng Latyn begouth thir wordis schaw:
	39	“O quhou gret motioun, quhat alteryng onstabill,
	40	Quhou oftsyß interchangit and variabill
	41	Beyn the actis and dedis of man!” quod he,
	42	“With quhou gret trubbill, but tranquylyte,
	43	Is quhirlit abowt the lyfe of man, behald!
	44	O dampnabill pryde and ambitioun, that wald
	45	Bruke crovn or ceptre, prowd in thyne entent,
	46	Quhilk beyn sa fragyll, and not permanent!
156	47	O fury, O lust, that beyn our gretumly
	48	Bred in our brestis, to covat sen#eory!
	49	Thou blynd desyre insaciabill, may not tary,
	50	Our mortal myndis quhidder doith thou cary?
	51	O glory and renoun of loyß, invayn
	52	Conquest with sa feill perrellis and huge pane,
	53	To quhat conditioun or to quhat estait
	54	Thou sterys furth thir prowd myndis inflait!
	55	Quhou mony slichtis and dissatis quent
	56	With the thou tursis, quhou mony ways to schent,
	57	Quhou feill maneris of deth and of distreß,
	58	Quhou feill tormentis, gret harm and wikkytnes!
	59	Quhou mony dartis, quhou feill swerdis keyn,
	60	Gyf thou beheld, thou heß befor thyne eyn!
	61	Allace, thou sweit vennom schawis, and #it
	62	This warldly wirschip heß the dedly byt.
	63	Allace, the sorofull reward in all thyng
	64	Of realmys, and thame covatis forto ryng,
	65	Quhilk costis oft na litill thing, but weir.
	66	Allace, the hevy byrdyng of warldly geir,
	67	That nevir hour may suffir nor permyt
	68	Thar possessour in rest nor peax to syt.
	69	Allace, the miserabill chance and hard estait
	70	Of kyngly honour sa mysfortunate:
	71	The chance of kyngis standis onderlowt,
	72	To mekill dreid ay subiect, and in dowt
	73	From thar estait to dekey suddanly,
	74	That all quyet and eyß is thame deny.
	75	O Turnus, quhat avalit the to steir
	76	In huge bargan so and feir of weir
	77	All Italy with sik deray atanys,
	78	And to perturbe the strangis Eneadanys,
	79	Contrenyng thame hard batal to assay?
	80	Or quhat avalis now, I pray the say,
	81	Fortill haue brokkyn, violate or schent
	82	The haly promyß and the bandis gent
	83	Of peax and concord oblisit and sworn?
	84	Quhou was thi mynd to rent and all to torn
157	85	With samekill impaiens on this wyß,
	86	That the lyst move the weir, but myne avyß,
	87	With tha pepill, sa strang, bald and sage,
	88	That beyn discendit of the goddys lynnage,
	89	And at command of Iove the god of thundir
	90	Ar hyddir careit? and forto mak sic blundir,
	91	That wilfully, but motyve, so belyve
	92	Enforsyt the thame from our cost to dryve?
	93	And forto brek the band that promyst we
	94	Of our douchtir till our gude son Ene?
	95	And with thy hand hard bargan rayß and steir,
	96	Quhen I planely denyit to move weir?
	97	Quhou was sa gret foly and dotage
	98	Involuyt in thy mynd with fury rage?
	99	Quhou oft, quhen thou to awfull batale wend
	100	Amyd thy rowtis, and on thy steid ascend
	101	In schynand armour arrayt all at rycht,
	102	I assayt the to withdraw from fycht,
	103	And feill tymys defendit the and forbad
	104	To go the way that thou begunnyn had,
	105	And all efferit, quhen thou wald depart,
	106	Amyd the #et the stoppit with sair hart!
	107	Bot all for nocht; no thyng mycht styntyng the.
	108	Quhat I haue sufferit sen syne, quhou standis with me,
	109	Our cyte wallys wytnessyng fut het,
	110	With tenementis and biggyngis half doun bet,
	111	And the large feldis strowit quhite of banys,
	112	And haill the pissans of Italianys
	113	All wastit and distroyit thus, allake!
	114	The huge slauchtir and myschews wrake,
	115	And all the fludis walxyn red or brovn
	116	Of mannys quelling gret and occisioun,
	117	The lang abasit quakyng feirfull dreid
	118	And hard laubour, quhilk in extreme neid
	119	I in myne age sa oft heß ondertane,
	120	In sa feill dangeris quhar remed was nane.
	121	Bot now, Turnus, heir thou lyggis ded:
	122	Quhar is the nobill renovn of thy #outhed?
158	123	And quhar is thyne excellent hie curage?
	124	Quhiddir is went thy strenth and vassallage?
	125	Quhar is the staitly bewty of thy face?
	126	Quhar is thy schynand figur now, allace?
	127	Of thy fair vissage quhidder ar gone but weir
	128	Thy plesand forret schaply and eyn cleir?
	129	Ha, quhou feill terys and wofull dolouris smart
	130	Sall thou, Turnus, rendir to Dawnus hart!
	131	And with quhou large wepyng, duyll and wa
	132	Ourfleit sal all the cite of Ardea!
	133	Bot thai sal nocht behald the with sik lak
	134	Througyrd with schamefull wond caucht in thi bak,
	135	Ne noyt the of na cowardyß in thar mynd,
	136	Nor that thou was degenerit owt of kynd,
	137	And to thy wofull fader, will of red,
	138	At lest this salbe solace of thy ded,
	139	All thocht thy harmys doith hym soir smart,
	140	That gret Eneas swerd heß persyt thy hart.”
	141	And sayand thus, with terys of piete
	142	Hys chekis baith and face ourchargit he:
	143	Syne, turnand hym towart the mekill rowt,
	144	The reuthfull corps of this ilk Turnus stowt
	145	Bad turß away and cary furth onon
	146	Ontill hys faderis cite wobygon,
	147	And commandit to do the body cald
	148	All funerall pomp, eftir the vsage ald.
158		Quhou Turnus corps till Ardea was sent,
		Quhilk was by suddand fyre brynt doun and schent.
	1	The Rutilianys onon all in a rowt
	2	This ded corps, that slayn lay, start abowt;
	3	The gentill body of this stowt #ongkeir
	4	Thai haue adressit and laid on a rich beir,
	5	And with hym eik feill takynnys by the way,
	6	Reft from Troianys in the bargan, bair thai,
159	7	Baith helmys, horß, swerdis and other geir,
	8	Scheildis, gittarnys and mony stalwart speir.
	9	Syne eftir this hys wery cart furth went,
	10	Of Troian slauchter and hait blude all bysprent.
	11	Furth haldis wepand Metiscus, the carter,
	12	As he that in the craft was not to leir,
	13	Ledand the steid bedowyn all of swete
	14	And chekis wait of flotterand terys grete,
	15	Quhilk steyd had careit Turnus oft tofor
	16	As victor hame with gret triumphe and glor
	17	Full pompusly, apon ane other wyß,
	18	Efter fervent slauchter of his ennymyß.
	19	#ondir otheris, about hym inveroun,
	20	Baris thar armour and scheildis turnyt dovn;
	21	The remanent syne of the haill barnage
	22	Followys wepand, knycht, swane, man and page,
	23	With habundans of mony trigland teyr
	24	Wetand thar brestis, wedis and other geir;
	25	And thus wery furth went thai euery wycht
	26	Amyd the dirk silens of the nyght,
	27	Betand thame self with wondir drery cheir.
	28	And Kyng Latyn with all thame with hym wer
	29	Towart hys palyce gan return onon
	30	With mynd trublit, trist and wobygon
	31	For sa excelland ded corps as was slane.
	32	Terys all sammyn furth #ettis eueryane - 
	33	Baith agit men, matronys and childer lyte
	34	The cite fyllis with womentyng and syte.
	35	Dawnus, hys fader (na wyß wittand tho
	36	He suld remane to se sik duyll and wo,
	37	Nor that his son hys stalwart spreit had #ald
	38	And maid end in the lattir bargan bald,
	39	That thus was brocht to tovn ded by his feris
	40	With sik plente of bittir wepand terys),
	41	The sammyn tyme with other dyseyß was socht,
	42	At mekill sad dolour and hevy thocht.
	43	For as the Latyn pepill war ourset
	44	Into batall by Troianys, and dovn bet,
160	45	And Turnus be his hait and recent ded
	46	Had with hys blude littit the grund all red,
	47	A suddan fyre within the wallys hie
	48	Ombeset halyly Ardea cite;
	49	The biggyng of this fader wobegon,
	50	Brynt and doun bet, of reky flammys schone,
	51	And all returnys intill assys red;
	52	The fyry sparkis into every sted
	53	Twynkland vpspryngis to the starnys on hie,
	54	That now na hope of help may fundyn be,
	55	Quhidder so it was onto the goddis lykyng,
	56	Or that the fatis befor list schaw sum syng
	57	Of Turnus deth, in horribill batal slane.
	58	And quhen the pepill saw remed was nane,
	59	Belyfe the wofull trublit citesanys
	60	Thar drery brestis betand all atanys,
	61	Gan fast bewaill with petuus wepand face
	62	Of this onhappy chance the wrachit cace;
	63	In lang rabill the wemen and matronys
	64	With all thar forß fled reuthfully atonys
	65	From the bald flammys and brym blesys stowt.
	66	And lyke as that of emottis the blak rowt,
	67	That ithandly laubouris and byssy be,
	68	Had beldit, vnder the ruyt of a heich tre,
	69	Intill a clift thar byke and duellyng sted,
	70	To hyd thar langsum wark and wyntyr bred;
	71	Gyf so betyde thai feill the ax smyte
	72	Apon the treis schank, and tharon byte,
	73	So that the crop doun weltis to the grund,
	74	That with the felloun rusch and grysly sond
	75	Thar small cavernys all tobrok and rent is;
	76	Than spedely this litill rowt furth sprentis
	77	All will of red, fleand thai wait nocht quhar,
	78	Tursand thar byrdyngis affraytly heir and thar - 
	79	Or lyke as that on the howß syde the snaill,
	80	Schakand hir coppit schell or than hir taill,
	81	Fleand the byrnand heit that scho doith feill,
	82	A lang tyme gan do wrassill and to wreill,
161	83	Thristand fast with hir feit onto the wall,
	84	And #it hir hed with forß and strenthis all
	85	Frawart the fervent flammys fast withdrawys;
	86	Scho scaldis, and with mony wrikis and thrawys
	87	Presys forto eschew the feirfull heit - 
	88	Nane other wyß in sa feill perrellis gret
	89	Thir woful citesanys gan thame self slyng,
	90	Ruschand with trublit mynd intill a lyng
	91	Baith heir and thar, and wist not quhar away.
	92	Bot maist of all, allace and weil away!
	93	With reuthfull vocis cryand to the hevyn,
	94	The agit kyng Dawnus with wofull stevyn
	95	Gan on the goddis abuf clepe and call.
	96	And tho amyd the flambis furthwithall
	97	Ardea the fowll, quham a heron clepe we,
	98	Betand hir weyngis, thai behaldyn fle
	99	Furth of the fyre heich vp in the air,
	100	That baith the name and takyn our alquhar
	101	Baris of this cite Ardea the ald,
	102	Quhilum with wallis and towris hie ontald
	103	Stud weirly wrocht, as strenth of gret defens,
	104	That now is changit and full qute goyn hens
	105	With weyngis wyde fleand baith vp and doun,
	106	Now bot a fowle, was ayr a ryall tovn.
	107	Astonyst of this nyce and new cace
	108	And of the wonderus mervellis in that place
	109	(Quhilk semyt no thing litill fortobe)
	110	As thocht thai send war by the goddis hie,
	111	The pepill all confusyt still dyd stand,
	112	Thir byrdyngis on thar schuldris caryand,
	113	And movit nowther fut, tung nor mouth:
	114	And Kyng Dawnus, for this affray onkouth
	115	With ardent luf smyttin and hait desyre
	116	Of hys cheif sete distroyt and brynt in fyre,
	117	The hard dolour and the sorow smert
	118	Haldis full cloß, deip gravyn in hys hart.
162		Fra that Dawnus his son Turnus saw ded,
		Huge lamentatioun maid he in that sted.
162	1	Amyd all this deray and gret effeir,
	2	Fame, of dyseyß forrydar and messynger,
	3	Com hurland with huge movyng fast to tovn
	4	And with large clamour fyllys inveroun
	5	Thar myndis all, quhou ane ded corps new than
	6	Was cumand at hand with mony wofull man,
	7	And Turnus lyfleß laid with mortal wond,
	8	In feld discomfist, slane and brocht to grund.
	9	Than euery wight, trublit and wobegon,
	10	The blak blesand fyre brandis mony on,
	11	As was the gyß, heß hynt into thar handis;
	12	Of schynand flammys glitteris all the landis;
	13	Thus thai rencontyrrit thame that cumand weir,
	14	And sammyn ionyt cumpaneis in feir.
	15	Quham alsfast as the matronys gan espy,
	16	Thai smait thar handis and rasyt vp a cry,
	17	That to the sternys went thar wofull beir.
	18	Bot fra Dawnus the corps of hys son deir
	19	Beheld, he gan stynt and arrest hys paiß,
	20	And syne, half deill enragit, in a rayß,
	21	With huge sorow smyte, in ruschis he
	22	Amyd the rowt, that reuth was forto se,
	23	And apon Turnus corps hym strekis doun,
	24	Enbrasyng it ongrouf all in a swoun, 
	25	And, alsfast as he spek mycht, heß furth braid
	26	With wordis lamentabill, and thus wyß he said:
	27	“Son, the dyseyß of thy fader thus drest,
	28	And of my febill eild the reuthfull rest
	29	Now me byreft, quhy heß thou so, allace,
	30	Into sa gret perrellys and in sik cace
	31	Me catchit thus, and dryve quhidder?” quod he,
	32	“And vndir cruell bargan, as I may se,
	33	Now fynaly thus venquyst and ourcum,
	34	Quhar is thy worthy valour now becum?
163	35	Quhar heß the douchty constans of thy spreit
	36	Me careit thus from rest and all quyet?
	37	Is this the notabill honour and lovyng
	38	Of thy manhed, and glory of thy ryng?
	39	Is this the gret wirschip of thyne empyre?
	40	O my deir son, quhilum thou bald syre,
	41	Bryngis thou ws hame sikkyn triumphe as this?
	42	Is this the rest and eyß thou dyd promyß
	43	To thy fader, sa tryst and wobegone,
	44	And oft ourset with ennemyß mony one?
	45	Is this the meith and finale term or end
	46	Of all laubouris, as we desyrit and wend?
	47	O ways me, wrachit and wofull wyght!
	48	Quhou hastely doun fallyn from the hight
	49	Thir slyddir warldly chancis dryvis fast!
	50	With quhou gret fard ourrollyt and down cast
	51	So hastely beyn thir fatis, behald!
	52	He that was laitly sa stowt, heich and bald,
	53	Renownyt with gret honour of chevelry
	54	And haldyn gret throu owt all Italy,
	55	Quham the Troianys sa awfull felt in armys
	56	And dred sa oft hys furour, wrocht thame harmys,
	57	Myne awyn Turnus, lo now apon sik wyß
	58	Ane lamentabill and wofull corps thou lyis:
	59	Now dum and spechleß that hed liggis thar,
	60	Quhilum in all Italy nane sa fair,
	61	Nor nane mair gracius into eloquens,
	62	Nor nane so byg but harnes, nor at defens!
	63	Son, quhar is now thy schynand lustyhed,
	64	Thy fresch figour, thy vissage quhite and red,
	65	Thy plesand bewte, and thyne eyn twan
	66	With thar sweit blenkand lukis mony ane,
	67	Thy gracyus glitterand semly nek lang,
	68	Thy vocis sovn, quhilk as a trumpet rang?
	69	The glor of Mars in batale or in stowr
	70	Is conquest with sik aventouris sowr:
	71	Had thou sic wyll thy selvyn to submyt
	72	To fervent bargan and to dedis byt,
164	73	Quhen thou departit of this sted fra me,
	74	Forto return with sik pompe as we se? 
	75	O haithfull deth! that only, quhar thou lykis,
	76	With thy revengeabill wapynnys sa sair strikis,
	77	That thou thir prowd myndis brydill may;
	78	To all pepill elyke and common ay
	79	Thou haldis evyn and baris thi ceptre wand,
	80	Eternaly oberuand thy cunnand,
	81	Quhilk gret and small doun thryngis, and nane rakkis,
	82	And stalwart folkis to febill equale makkis,
	83	The common pepill with the capitanys,
	84	And #outh and age assemblys baith attanys.
	85	Allace, detestabill deth, dyrk and obscur!
	86	Quhat chance onworthy or mysaventur
	87	Heß the constrenyt my child me to byreif,
	88	And with cruell wond thus ded to leif?
	89	O systir Amata, happy queyn,” quod he,
	90	“Be glaid of sa thankfull chance hapnyt the,
	91	And of thyne awyn slauchtir be blith in hart,
	92	Quharby thou haß sa gret dolour astart,
	93	And fled sa huge occaions of myscheif,
	94	Sa hard and chargeand huge wo and greif!
	95	O goddis abuf, quhat ettill #e mor to do
	96	Onto me wrachit fader? sen ellys, lo,
	97	My son #he haue byreft, and Ardea
	98	My cite, into flambis brynt, alssua
	99	Consumyt is and turnyt in assys red,
	100	With weyngis fleys a fowle in euery sted.
	101	Bot ha, Turnus, mar trist and wo am I
	102	For thy maste petuus slauchter sa bludy:
	103	Wantit this last myschance #it or sik thing
	104	To thyne onweldy fader, auld Dawnus kyng.
	105	Bot sikkyrly, with sic conditioun ay
	106	Thir warldly thyngis turnys and writhis away,
	107	That quham the furyus Forton lyst infest
	108	And eftir lang quyet bryng to onrest,
	109	Brayand apon that catyve for the nanys,
	110	With all hir forß assal#eis scho attanys,
165	111	And, with all kynd of torment, in hir greif
	112	Constrenys hym with stundys of myscheif.”
	113	Thus said he, wepand sadly, as man schent,
	114	With large flude of teris hys face bysprent,
	115	Drawand the sobbys hard and sychis smart,
	116	Throw rageand dolour, deip owt from hys hart;
	117	Lyke so as quhar Iovis byg fowle, the ern,
	118	With hir strang tallonys and hir punsys stern
	119	Lychtyng, had claucht the litill hynd calf #yng,
	120	Torryng the skyn, and maid the blude owt spryng;
	121	The moder, this behaldand, is all ourset
	122	With sorow for slauchter of hir tendir get.
165		Kyng Latyn till Eneas send message
		For peax, and eyk hys douchteris mariage.
165	1	The nixt day followyng with hys bemys brycht
	2	The warld on breid illumnyt heß of lycht:
	3	The kyng Latinys tho seand, but let,
	4	Italyanys discumfyt and ourset
	5	By the fatale aventour of weir,
	6	And weill persavit quhou and quhat maner 
	7	The forton haill turnyt to strang Enee;
	8	And in hys mynd revoluyt eik heß he
	9	The huge dowt of batall and deray,
	10	Full mony feirfull chance and gret effray,
	11	Hys confideratioun and hys sworn band,
	12	The wedlok promyst and the ferm cunnand
	13	And spousal of hys douchtir hecht withall:
	14	Of all the rowt ontill hym gart he call
	15	A thousand worthy men walit at rycht,
	16	The quhilkis the Troian duke and dowchty knycht,
	17	Quham he desyrit, suld convoy to town;
	18	In robbys lang also, or traill syde govn,
	19	With thame he ionyt oratouris infeir
	20	And to thame gaif feill strait commandis seir,
166	21	And forthir eik, quhen thai depart can,
	22	Of hys fre will thame chargit euery man
	23	That, sen be favouris and admonysyngis
	24	Of the goddis, be mony feirfull syngis,
	25	Expedient it was the kyn Troian
	26	Conioyn and myddill with blude Italian,
	27	At tharfor glaidly to thame gang wald thai,
	28	And with gud willis vissy, and assay
	29	Forto convoy the said Eneadanys
	30	With ioy within hys hie wallys attanys.
	31	In the myd quhile, hym self full bissy went,
	32	The cite, quhilk was disarayt and schent,
	33	To put to poynt and ordinans agane,
	34	And the onweldy common pepill ilkane
	35	To cauß adreß eftir thar faculte - 
	36	Thar myndis mesys and estabillis he,
	37	And gan thame promyß rest in tyme cummyng,
	38	And quhou, within schort tyme, he suld thame bring
	39	Intyll eternall peax for evirmar.
	40	Syne chargit he the pepill our alquhar,
	41	In ioy, blithneß, solace and deray,
	42	Tryumphe to mak, with myrth, gam and play,
	43	As was accordyng, and in lugyngis hie
	44	Thar kyngly honour and sport ryall tobe;
	45	And merely commandis man and page,
	46	With ane assent, blith wlt  and glaid vissage,
	47	Hys gud son thai suld do welcum and meit
	48	And with hail hart ressaue apon the streit
	49	The Troian pepill, festand thame in hy
	50	With glaid semlant, ryot and melody,
	51	And to furthschaw seir takynnys of kyndnes,
	52	And of new peax so lang desirit soleß.
	53	Be this the rowt, as thai instrukkit wer,
	54	In full gude rewle and ordinans infeir
	55	Ar entrit in the Troianys new cite,
	56	And on thar hed garlandis of olyve tre;
	57	Peax thai besocht as cheif of thar message.
	58	Quham gentill Eneas, euery man and page,
167	59	Within hys palyß ryall to presens
	60	Chargit convoy, and gafe thame audiens,
	61	And of thar cummyng the causys and maner
	62	With vissage full debonar dyd inqueir.
	63	Than the agit Drances with curage hoyt
	64	Begowth the first hys tong forto noyt,
	65	As he that was baith glaid, ioyfull and gay
	66	For Turnus slauchter, that tho was doyn away;
	67	And thus he said: “O gentill duyk Troian,
	68	Ferm hope and glory of the pepill Phrigian,
	69	To quham of piete and dedis of armys fair
	70	In all the warld thar may be na compair:
	71	We venquyst folkis to witnessyng doith call,
	72	And by the goddis sweris and goddessis all,
	73	Contrar hys willis sair the kyng Latyn
	74	Beheld the gret assemly and convyn
	75	Of the Italyanys and folk of Latyn land;
	76	Agane his stomak eyk, I bair on hand,
	77	Owtragyusly the contract is ybrokkyn,
	78	Ne nevir he in deid nor word heß spokkyn
	79	That mycht the Troian honour trubbill ocht,
	80	Bot far rathar, baith in deid and thocht
	81	(Sen that the goddis responsis swa heß tald),
	82	The weddyng of hys douchter grant #ou wald,
	83	And with full gret desyre, full weill I knaw,
	84	Oft covat #ou tobe hys son in law.
	85	For all the brek and sterage that heß beyn
	86	In feir of weir and burnyst armour keyn,
	87	With sa gret rage of laubour and of payn,
	88	The wild fury of Turnus, now lyis slayn,
	89	Inflambit with the stang of wikkytnes,
	90	And infekkit with hie haitrent expres,
	91	Heß brocht on hand and movit sa to steir,
	92	Agane thar will to rayß batale and weir
	93	The Latyn pepill constrenyng by and by,
	94	Quhilk thai playnly refusyt and gan deny:
	95	Hym all the ost, turnand bakwart agane,
	96	Besocht to ceß, and draw fra the bargan,
168	97	And suffir the gret Anchises son of Troy
	98	Hys wedlok promyst enioys but ennoy.
	99	Syne the maist nobill kyng Latyn, full fayn
	100	Hym forto breke and to withdraw agane,
	101	Hys auld onweldy handis twa dyd hald,
	102	Hym to requir hys purpoß stynt he wald
	103	(For weill he saw, in our ardent desyre
	104	Of the bargan he scaldit hait as fyre),
	105	Bot all our prayeris and requestis kynd
	106	Mycht nowder bow that dowr mannys mynd,
	107	Nor #it the takynnys and the wondris seir
	108	From goddis send with dyvyne ansuer,
	109	Bot that evir mor and mor fersly he
	110	Furth spowtit fyre, prouocand the melle.
	111	And, for syk succudrus ondertakyng now,
	112	Hys awin myscheif, weill worthy to allow,
	113	He fundyn heß, quhilk finaly, on the land
	114	Thou beand victour with the ovirhand,
	115	Hym bet to grond heß maid do gnaw and byte
	116	The blak erd intill hys mortall syte.
	117	Now lat that ilk rahatour wend inhy
	118	The blak hellys byggyngis to vissy
	119	Vndir the drery deip flude Acheron - 
	120	Lat hym go serß, sen he is thiddir gone,
	121	Other ostis or barganys in hys rage
	122	And als ane other maner of mariage.
	123	Thou, far bettir and gret deill worthiar
	124	To bair the riall ceptyr and tobe ayr,
	125	Succeid to realm and heritage sall
	126	Of Lawrent cuntre with the moblys all:
	127	In the alhaill the howß of Kyng Latyn
	128	And hys onweldy age, lyke to declyne - 
	129	Hys hope and all beleif restis in the,
	130	And the only Italianys all,” said he,
	131	“Abufe the schynand sternys, as gold brycht,
	132	Full wylfull ar fortill vphie on hycht;
	133	As maste excelland worthy weryour
	134	Thai the extoll in batale and in stowr,
169	135	Thy hevynly armour eik with lowd stevin
	136	And thy verray renoun syngis to the hevyn.
	137	The grave faderis of consale venerabill
	138	In thar digest decretis sage and stabill,
	139	The ancyent pepill onweldy for age,
	140	The glaid #ong gallandis stalwart of curage,
	141	The lusty matronys newfangill of syk thyng,
	142	Wenschys onwed, and litill childryn #yng,
	143	All, with a voce and haill assent at accord,
	144	Desyris the as for thar prynce and lord,
	145	And ioyus ar that into feild fut het
	146	Vndir thy wapynnys Turnus lyis doun bet:
	147	The all Itaill, clepit Ausonya,
	148	Besekis heirof, and forthirmor alssua
	149	Doith the extoll maste worthy, wyß and wight:
	150	In the only returnyt is thar syght:
	151	The kyng hym self Latinus, now full ald,
	152	Hys ancient onweldy lyfe to hald, 
	153	Heß only this beleif and traste,” quod he,
	154	“That he hys douchter may do wed with the,
	155	Quhilk of kyn, successioun and lynnage,
	156	Be that ilk souerane band of mariage,
	157	Of Troian and Italian blude discend
	158	Sall childryng  furth bryng, quhill the warldis end
	159	Perpetualy to ryng in hie impyre.
	160	Tharfor haue doyn, cum on, thou gudly syre,
	161	Thou gret ledar of the Troian rowt,
	162	Cum entyr in our weirly wallys stowt,
	163	Ressaue this worthy notabill fair proffyr
	164	And saisyn tak of honouris quhilkis we offir.”
	165	Thus endit he, and all the remanent
	166	Intill a voce sammyn gave thar consent,
	167	Quham the reuthfull Eneas with glaid cheir
	168	Ressauyt heß full tendyrly infeir,
	169	And in few wordis and a frendly mynd
	170	Thame ansuerand, he carpys on this kynd:
	171	“Not #ou, nor #it the kyng Latyn, but leß,
	172	That wont was forto ryng in plesand peß,
170	173	Will I argew of this maner offens:
	174	For suyth I wait the wilfull violens
	175	Of Turnus all that gret wark brocht abowt
	176	And I am sovir eik and owt of dowt
	177	Sa gret danger of batale it was he
	178	Provokit swa and movit to melle,
	179	For #yng desyre of hie renown, perfay,
	180	And loyß of prowes mair than I byd say.
	181	And netheleß, quhou evir it be , I wyß,
	182	This spowsage Italian at me promyst is
	183	Ne will I not refuyß on nakyn wyß,
	184	Nor forto knyttyng vp as #he devyß
	185	This haly peax with frendly allyans,
	186	With etern concord but disseuerans.
	187	The sam Kyng Latyn, my gud fader ald,
	188	Sall hys impyre and venerall ceptour hald,
	189	And I Troian for me vp in this feild
	190	Ane new resset and wight wallys sall beld,
	191	Quhilk cite sall ressaue hys douchteris naym;
	192	And my goddis domesticall, that fra haym
	193	With me I brocht, I sall with #ou conioyn;
	194	In concord and in vnyte all common
	195	In tyme tocum sammyn athir falloschip
	196	Vndir a law sall leif in gret frendschip.
	197	In the meyn tyme, go to and speid ws soyn
	198	Onto our wark that restis #it ondoyn,
	199	And lat ws byrn the bodeis, and bery eft,
	200	Quham the hard wofull rage heß ws byreft,
	201	And into batale kyllyt lyis ded;
	202	Syne, tomorn ayrly, as the son worthis red,
	203	And with hys cleir days lyght doyth schyne,
	204	Blithly we seik to cyte Lawrentyne.”
	25	Thus said he, and the Latynys, quhill he spak,
	206	With vissage still beheld hym stupifak,
	207	Of hys wyß gracius answeris wonderand all,
	208	And of sik wordis debonar in speciall;
	209	Mayr evidently gan mervell he and he
	210	Of hys gret warkis of reuth and sik piete.
171	211	Belyve, with all thar forcis, euery wyght
	212	Weltis doun treys grew hie on hycht,
	213	And hastely togiddir gadderit haß
	214	In hepys gret, the funerall fyre to rayß,
	215	And thar abuf thar citi#anys heß laid,
	216	Vndir quham syne thai set in blesys braid:
	217	The flambe and reik vpglydis in the ayr,
	218	That of the laithly smokis heir and thar
	219	The hevyn dyrknyt and the firmament.
	220	Thai hynt from all the feildis adiacent
	221	Innumerabill rowch twyntir scheip syne,
	222	And of thir akcorn swellyaris, the fat swyne;
	223	And tydy #yng oxin steik thai fast
	224	And in the funerall fyris dyd thame cast.
	225	The large planys schynys all of lycht,
	226	And, throw thir hait scaldand flambys brycht,
	227	Stude blowt of bestis and of treys bair:
	228	With huge clamour smyt, dyndillit the ayr.
171		Quhou Kyng Latinus metis with Eneas keyn,
		And frendly talkyng was thir twa betweyn.
171	1	Be this the schynand secund days lyght
	2	Vprasit Phebus with goldyn bemys brycht:
	3	Than all the Troianys and Ausonyanys
	4	Full blithly in a rowt assemblit attanys,
	5	Montit on horß and held thar ways syne
	6	Onto the mastir cite Lawrentyne,
	7	With wallys hie and biggyngis weirly maid.
	8	Befor thame all rewthfull Eneas raid;
	9	And nixt per ordour Drances, that to the kyng
	10	As agit man carpis of mony thyng;
	11	Syne come hys only child Ascanyus,
	12	That other wyß was clepyt Iulus;
	13	Nixt hym Alethes, with mynd full digest,
	14	Grave Ilyoneus, Mnestheus and stern Serest;
172	15	Syne followys thame the forcy Sergestus,
	16	Gyas alsso, and stalwart Cloanthus,
	17	Eftir quham, mydlit sammyn, went arayn
	18	The other Troianys and folk Italian.
	19	In the meyn quhile the Latyn cite#anys
	20	Withowt thar wallys ischit furth atanys,
	21	That with gret lawd, in mych solempnyte
	22	And triumphe ryall ha ressauyt Enee.
	23	Be this thai cummyn war onto the town,
	24	Quham with blith front, to meyt thame reddy bown,
	25	The kyng Latyn with huge cumpany
	26	Thame welcumis and festis by and by.
	27	And fra that he beheld amyd the rowt
	28	Eneas cumand, the Dardan capitan stowt,
	29	Hys verray figur dyd hym nocht dissaue,
	30	For, quhar he went, excellent all the lave
	31	And hyear far a gret deill semys he,
	32	That far on breid his ryall maieste
	33	And pryncely schynand contenans dyd appeir.
	34	And quhen that he cummyn was so neir
	35	That athir gudly to othir speke mycht
	36	And heir the wordis carpyt apon hycht
	37	And, lyke as thai desyrit, on the land
	38	To lap in armys and adion hand in hand,
	39	The kyng Latinus, as a curtas man,
	40	With glaid sembland thus first to speke began:
	41	“Weill be #e cummyn finaly, Enee,
	42	And the ferm hope heß not not dissavit me
	43	Of my desyrus mynd, now full of ioy;
	44	O schynand gloryus light to folkis of Troy!
	45	Quham the command of the gret goddis mycht,
	46	Throu sa feill chancis catchit and evill dycht,
	47	In Italy within our boundis plane
	48	Heß destinat and ordanyt to remane,
	49	All thocht that manis wanton willfull offens,
	50	Be our malapert and ondantit licens,
	51	In thar fury with brag and mekill onrest
	52	Tha haly lawis trublit and infest,
173	53	Prouocand and commovand the goddis greif;
	54	So that alsso, quhidder me war loith or leif,
	55	Full of resistand and denyand the weir,
	56	Constrenyt I was and warpit thar and heir,
	57	That, mawgre my hed, me behuffit susteyn
	58	The hard dangeris of Mars and mekill teyn.
	59	Now is it endit, bot, certis, na litill thyng
	60	Haß it cost sum man sik vndertakyng - 
	61	The godly power, wilfull vengeans to tak,
	62	Havand disdeyn at sik deray was mak,
	63	Onto tha wikkyt sawlys for the nanys
	64	Heß send condyng punytioun and iust panys.
	65	Haue doyn, gret Troian prynce, now I the pray,
	66	Sen baith the crop and rutys ar away
	67	Of all seditioun and discord, I wyß,
	68	And wyrkaris of sa gret trespaß and myß;
	69	Cum and ressaue thy spowß and mariage
	70	To the promyst; succeid to heritage.
	71	Realmys I haue, and citeys mony ane
	72	Full strangly beldit with hie wallis of stane,
	73	And sum alsso that I in weir conquest
	74	And thar barmkynnys to grund bet and doun kest;
	75	Bot only the beleif and beld,” quod he,
	76	“Of my wery age and antiquyte,
	77	A douchtir haue i, quhilk suldbe myn ayr,
	78	Quharfor in tyme cummyn for euermar
	79	I the ressaue and haldis in dante
	80	As son in law and successour to me.”
	81	To quham the gentill Eneas reuerently
	82	This ansuer maid agane, and said in hy:
	83	“Maist riall kyng, all tyme accustumate
	84	To lyf in plesand peax, but all debait,
	85	Of this weirfar and sa gret stryfe,” quod he,
	86	“I trastit evir thar was no wyte in the:
	87	Tharfor, my derrest fader, I the pray,
	88	Do all sik dowtis of suspicioun away,
	89	Gyf ony sik thochtis restis in thy mynd,
	90	And trastis weill Enee afald and kynd.
174	91	Now am I present, reddy as #e wald,
	92	That #ou ressavis and fra thens sall hald
	93	As fader in law, and in all chancis, per de,
	94	As verray fader that me bigat, but le:
	95	The figour of the gret Anchises ded
	96	I se heir present to me in this sted,
	97	And I agane in fervent hayt desyre
	98	#ow forto pleß, my fader, lord and syre,
	99	Sall byrn in lufe, as sum tyme wont was I
	100	Towartis hym me engendrit of his body.”
174		Heir Eneas, that worthy nobill knycht,
		Was spowsyt with Lavinia the brycht.
174	1	With sikkyn sermond athir othir grat,
	2	And sammyn to the cheif palyß with that
	3	Thai held infeir: than mycht thou se with this
	4	The matronys and #ong damysellis, I wyß,
	5	That gret desyre heß sik thing tobehald,
	6	Thryng to the stretis and hie wyndoys thik fald;
	7	The agit faderis and the #yng gallandis
	8	Per ordour eik assemlyt reddy standis
	9	In gret rowtis, to vissy and to se
	10	The gudly personys of the Troian men#e.
	11	Bot specialy and first of all the laif
	12	The gret capitan Enee notyt thai haue,
	13	Attentfully behaldand euery wight
	14	Hys stowt curage, hys byg statur and hycht,
	15	And in thar mynd comprasyt hys kyn maste hie,
	16	Hys plesand vissage and knychtly large bonte;
	17	And, glaid and ioyfull, extoll and loif thai can
	18	The gret apperans of gud in sik a man,
	19	And sa fair gyftis and beleif, but leß,
	20	As thai desyrit, of finale rest and peß.
	21	Lyke as quhen the gret ithand weit or rayn,
	22	From the clowdis furth #et our all the playn,
175	23	Haldis the husbandis ydill aganys thar will
	24	(Lang with hys crukyt beym the plewch lyis still);
	25	Syne, gif brycht Tytan list do schaw hys face,
	26	And with swyft curß far furth a large space
	27	Doith cach hys stedis and hys giltyn char,
	28	And kythis hys goldyn bemys in the ayr,
	29	Makand the hevynnys fair, cleir and scheyn,
	30	The weddir smowt, and firmament sereyn;
	31	The landwart hynys than, baith man and boy,
	32	For the soft sesson ourflowris full of ioy,
	33	And athir otheris gan exhort inhy
	34	To go to laubour of thar husbandry - 
	35	Nane other wyß the pepill Ausonyan
	36	Of this glaid tyme in hart wolx wonder fayn.
	37	Be this the kyng Latyn, lord of that land,
	38	With maste nobill Eneas hand in hand,
	39	Within the cheif palyß, baith he and he,
	40	Ar entryt in the saill ryall on hie;
	41	Quham followys nixt the #yng Ascanyus fair, 
	42	That was hys faderis only child and ayr;
	43	Syne folk of Itaill, mydlit with Troianys,
	44	Ar entrit in that riall hald attanys:
	45	With pompoß fest and ioyus myrth our all
	46	Resoundis tho baith palys, bowr and hall,
	47	And all the chymmys riall rownd abowt
	48	Was fyllyt with thar tryne and mekill rowt.
	49	And tharwithall, of chalmyr by and by,
	50	With sa gudly a sort and cumpany
	51	Of ladeis fair and damysellys onwed,
	52	Innumerabill almast, als furth was led
	53	The fair fresch Lavinia the may,
	54	Amyd thame schynand in hir ryall array;
	55	The crystall bemys of hir eyn twane,
	56	That as the brycht twynkland starnys schayn,
	57	Sum deill eschamyt, towart the erth doith hald.
	58	Quham as this Troian prynce first gan behald,
	59	Of bewte, schap and all afferys, perfay,
	60	Sa excelland that wondir war to say,
176	61	At the first blenk astonyst half wolx he,
	62	And musyng hovirris styll on hir to se,
	63	And in hys mynd gan rew the hard myschans
	64	Of Turnus, quham na litill apperans
	65	Sa bladly movit to dereyn bargan,
	66	To rayß the weir and feght for sykkyn ane;
	67	For weill, he thocht, the hope of syk a wight
	68	To dedys of armys aucht constreyn ony knycht.
	69	Syne, to abbryge our mater, hand in hand
	70	Thai war coniunct intill eternall band
	71	Of matrimonye, and tho at all devyß
	72	Thar wedlok with honour, as was the gyß,
	73	Be menstralys and herraldis of gret fame
	74	Was playd and sung and throw the cowrt proclame.
	75	Than ioy and myrth, with dansyng and deray,
	76	Full mery noyß and sovndis of gam and play
	77	Abuf the bryght starnys hie vpwent,
	78	That semyt forto perß the firmament,
	79	And ioyus vocis ryngis furth alsso
	80	Our all the palyß ryall to and fro.
	81	And syk ryot indurand amyd the preß,
	82	Ene thus carpys to traste Achates,
	83	And bad hym go belyve, but mair delay,
	84	Do fech the rych robbys and array,
	85	The fresch attyre and all the precyus wedis,
	86	Wrocht craftely and weif of goldyn thredis
	87	Quhilum be fair Andromachais hand,
	88	By quham thai war hym gevyn in presand;
	89	And eyk the collar of the fyne gold brycht,
	90	With precyus stanys and with rubeys pight,
	91	Quham scho also abowt hir halß quhyte
	92	Was wont to weir in maste pompe and delyte,
	93	Quhill that the Troian weilfar stud abufe;
	94	The gret cowpe eyk, the quhilk in syng of lufe;
	95	Quhilum Kyng Priam to hys fader gave,
	96	Ald Anchises, of fyne gold and engrave.
	97	Than, but delay, Achates at command
	98	Brocht thir rych gyftis, a wonder fair presand;
177	99	Syne to hys fader in law, the kyng Latyn,
	100	The precyus cowp gave he of brycht gold fyne,
	101	And to hys spowß, Lavinia the may,
	102	The wedis ryall and the collar gay.
	103	Than athir dyd thar dewly obseruans
	104	With breistis blyth and plesand dalyans,
	105	To festyng, entertenyr and cheryß
	106	Thar ferys abowt on the maist gudly wyß:
	107	With diuerß sermond carpyng all the day
	108	Thai schort the howris and dryvis the tyme away.
177		Gret myrth and solace was maid at the festis,
		Rehersand mony historeis ald and gestis.
177	1	Be this it walxis layt towart the nycht,
	2	And fast declynyng gan the days lycht,
	3	The tyme requiryng, eftir the ald maner,
	4	To go to meyte and syt to the supper;
	5	Onon the bankat and the mangeory
	6	For fest ryall accordyng, by and by,
	7	With all habundans pertenyng to syk thyng,
	8	As weill efferit in the howß of a kyng,
	9	With alkyn maner ordinans was maid
	10	Amyd the hallys heich, lang and braid,
	11	Apparalyt at all devyß and array.
	12	Onto the bankat haill assemlyt thai
	13	And on the carpettis spred of purpour fyne
	14	To tablis set, quhar thai war servit syne
	15	With alkyn danteys and with metys seir
	16	That all to rakkyn prolixit war to heir - 
	17	As quhou the crystall eweris to thar handis
	18	The watir gave, and quhou feill servandis standis
	19	To mak thame ministratioun in all curys,
	20	And quhou thai trasyng on the large flurys
	21	With blyth vissage intil euery sted,
	22	And quhou that first on burdis thai set bred;
178	23	Sum with mesys gan the tabillys charge;
	24	Ane other sort doith set in all at large
	25	The cowpys gret and drynkyn tassis fyne,
	26	And gan do skynk and byrll the nobill wyne,
	27	That to behald thame walkyn to and fro
	28	Throw the rowm hallys and sa bissy go,
	29	And thame at tabillis makand sa glaid cheir,
	30	A paradyß it was to se and heir.
	31	Bot with hys eyn onmovit Latyn kyng
	32	Gan fast behald the child Ascanyus #yng,
	33	Wondrand on his afferis and vissage,
	34	And of the speche and wordis grave and sage
	35	Of sik a childis mowth syk wyß suld fall,
	36	And of his digest and reddy wyt withall
	37	Befor the #heris of maturyte;
	38	And of feill thingis hym demandis he,
	39	Athir to other renderand mony a saw;
	40	And syne wald he alsso, ane other thraw,
	41	Full tenderly do kyß hys lusty face
	42	And lap hym armys and embrace;
	43	And, wondirly reiosyt, declar wald he
	44	Happy and to the goddis bedettit Ene,
	45	Quhilk hym had gevin syk a child as that.
	46	And quhillis thai thus at the supper sat,
	47	Eftir that with samony danteis seir
	48	Thar appetit of metis assuagit wer,
	49	With commonyng and carpyng euery wyght
	50	The lang declinand and ourslippand nyght
	51	Gan schape full fast to mak schort and ourdryve:
	52	Now he Troianys had aventouris belyve
	53	Rehersyng our, and all the Grekis slycht;
	54	Now the ferß bargan and the awfull fight
	55	Of Lawrent pepill callyng to thar mynd,
	56	As quhou and quhar, quhamby and be quhat kynd
	57	The ostis first discumfist war in feild,
	58	And quhar that athir rowtis vndir scheld,
	59	With dartis castyng, dynt of swerd and mayß,
	60	Constrenyt was to fle in syk a place,
179	61	And leif the feild, and quha best dyd hys det,
	62	Quha bald in stowr eyk maid the first onset,
	63	And quha first, on ane startland cursour gude,
	64	Hys burnyst brand bedyit with red blude.
	65	Bot principaly Eneas Troian bald
	66	And Latinus the kyng sage and ald
	67	Of conquerouris and soueran pryncis dyng
	68	The gestis can reherß fra kyng to kyng,
	69	Twichand the stait, quhilum be days gone,
	70	Of Latium that myghty region,
	71	Quhou vmquhile Saturn, fleand hys sonnys brand,
	72	Lurkyt and dwelt in Italy the land,
	73	Be quhilk rayson he dyd it Latium call;
	74	That kynd of pepill, dwelt skatterit our all
	75	In montanys wild, togyddir maid conveyn
	76	And geif thame lawys and statutis, and full beyn
	77	Tawcht thame to grub the wynys, and al the art
	78	To eyr and saw the cornys and #ok cart;
	79	And quhou the gret Iupiter, god dyvyne,
	80	To this hys faderis resset socht heß syne;
	81	And quhou that he engendrit thar alssua
	82	On Atlaß douchter, the fair wench Electra,
	83	Schir Dardanus, that efter, as thai sayn,
	84	Hys awyn brother Iasyus heß slayn,
	85	Syne from the cyte Choryte in Italy
	86	To sey is went with a gret cumpany
	87	And gan arryve eftir in Phrigia,
	88	And belt the cyte on the mont Ida,
	89	And quhou that he, in syng, for hys baner,
	90	From Iupiter ressauyt, hys fader deir,
	91	The fleand egill displayt fair and playn,
	92	Ane knawyn takyn to pepill Hectorian,
	93	As the first nobill armys and ensen#e
	94	Baith of the Troian ancistre and men#e,
	95	By hym erekkit and vprasyt stud,
	96	Was first begun, and cheif stok of that blude.
	97	Thus, with syk maner talkyn, euery wight
	98	Gan dryvyn our and schortis the lang nycht.
180	99	Tharwith the bruyt and noyß rayß in tha wanys,
	100	Quhill all the large hallys rang attanys
	101	Of mannys voce and sound of instrumentis,
	102	That to the ruyf on hie the dyn vp went is;
	103	The blesand torchys schayn and sergis brycht,
	104	That far on breid all lemys of thar lycht;
	105	The harpys and the githornys plays attanys;
	106	Vpstart Troianys and syne Italyanys
	107	And gan do dowbill brangillys and gambatis,
	108	Dansys and rowndis traysyng mony gatis,
	109	Athir throu other reland, on thar gyß;
	110	Thai fut it so that lang war to devyß
	111	Thar hasty fair, thar revellyng and deray,
	112	Thar morysis and syk ryot, quhil neir day.
	113	Bot forto tellyng quhou with torch lycht
	114	Thai went to chalmer and syne to be at nycht,
	115	Myne author list na mensioun tharof draw - 
	116	Na mair will I, for sik thingis beyn knaw;
	117	All ar expert, eftir new mariage,
	118	On the first nycht quhat suldbe the subcharge.
180		Eneas foundis a willit town and squair;
		Quhamto Venus can diuerß thingis declar.
180	1	And thus thai festyng days nyne at all,
	2	With large pompe and kyngly apparall
	3	Accordyng sych a spowsage as was this,
	4	And quhen the tent morrow cummyn is,
	5	Than this ilk souerane and maste douchty man,
	6	Eneas, forto found hys town began;
	7	Fyrst gan he mark and cirkill with a pleuch
	8	Quhar the wallys suld stand, thar drew a sewch;
	9	Syne Troianys fundis tenementis for thame self,
	10	And gan the fowceis and the dichis delf.
	11	Bot lo, onon, a wonder thing to tell,
	12	Ane huge bleyß of flambys braid doun fell
181	13	Furth of the clowdis, at the left hand straucht,
	14	In maner of a lichtynnyng of fyre flaucht,
	15	And dyd alicht rycht in the sammyn sted
	16	Apon the crown of fair Lavinais hed,
	17	And fra thyne hie vp in the lyft agane
	18	It glaid away, and tharin dyd remane.
	19	The fader Eneas astonyst wolx sum deill,
	20	Desyrus this syng suld betakyn seill;
	21	Hys handis baith vphevis towartis hevin
	22	And thus gan mak his boyn with myld stevin:
	23	“O Iupiter, gif euer ony tyme,” said he,
	24	“The Troian pepill, baith by land and see,
	25	Thyne admonitions, command and impyre
	26	Obeyt haß, page, man or syre;
	27	Of gif that I #our power and godhed
	28	Dred, and adornyt intyll ony sted
	29	#our altaris, or ony wirschip dyd tharto;
	30	And be that thyng #it restis forto do,
	31	Gif ony thyng behynd #it doith remane - 
	32	With this #our happy takyn augurian
	33	#eld ws #our plesand rest and ferm peß,
	34	Mak end of all our harmys and cauß thame ceß.”
	35	As he sik wordis warpys owt that tyde
	36	Hys goldyn moder apperis hym besyde,
	37	Confessand hir tobe the fair Venus,
	38	And with hir blissyt mowth scho carpis thus:
	39	“Son, do syk thocht and dreid furth of thy mynd,
	40	Ressaue thir godly syngis in bettir kynd,
	41	And ioysuly enioys, myn awyn Enee,
	42	The gret weilfar fra thens sal betyd the.
	43	Now is thy rest and quiet fund and kend,
	44	Now of thy harmys is cummyn extreme end;
	45	Now at the last, as thou desyris, perfay,
	46	This warld with the sal knyt vp peax for ay.
	47	Abhor thou nocht the fyre and flambis brycht,
	48	From thy deir spowsys hed glaid to the hycht,
	49	Bot constantly thy mynd thou now addreß;
	50	It salbe scho, I the declar expreß,
182	51	That sall with blude ryall the douhcty name,
	52	Thy successioun, renown and nobill fame,
	53	And Troian pryncis, of thy seid discend,
	54	Abufe the clowdis hie and sternys send.
	55	Scho sall of thy lynnage, my son Enee,
	56	Bair childryng full of magnanymyte,
	57	Of quhais ofspryng sik men sal succeid
	58	That all this large warld far onbreid
	59	With thar excelland wirschip sall fulfill,
	60	And by thar mychty power, at thar will,
	61	As conquerouris, vnder thar sen#eory
	62	Subdew and rewle this warldis monarchy;
	63	Of quham the schynand souerane glor sall wend,
	64	And far be#ond the occean see extend,
	65	Makand thame equale with the hevynnys hie;
	66	Quham, finaly, thar ardent gret bonte
	67	And soueran vertu, spred sa far onbred is,
	68	Eftir innumerabill sa feill douchty dedis,
	69	Sall mak thame goddis and thame deify,
	70	And thame vpheiß full hie abufe the sky.
	71	This flambe of fyre the wirschip and renovn
	72	Doith signyfy of thy successioun;
	73	The god almychty from his starrit hevin
	74	Haß schawin tharfor this syng of fyry levin:
	75	Tharfor, in recompens of sykkyn thyng,
	76	And samekill wirschip of hir sal spring,
	77	This cite, quhilk thou closys with a wall,
	78	Eftir thy spowsis name clepe thou sall.
	79	And forthir eyk, the goddis quham thou hynt
	80	Of Troy, that tyme quhen it in flambys brynt,
	81	Penates, or the goddis domesticall,
	82	Thou set alsso within the sammyn wall:
	83	Tharin thou gar thame soyn be brocht inhy
	84	In hie honour, and tyme perpetualy
	85	Thar to remane, eternaly to dwell.
	86	I sall to the of thame a wonder tell:
	87	Thai sall sa strangly luf this new cyte,
	88	That, gyf thame happynnys careit fortobe
183	89	Tyll ony other sted or place tharby,
	90	All be thame self agane full hastely
	91	Thai sall return to this ilk town of thyne,
	92	That thou beildis in boundis of Kyng Latyn;
	93	#a, quhou oftsyß that thai awy be tayn,
	94	Thai sal return haymwart agane ilkane.
	95	O happy cyte and weil fortunat wall,
	96	With quhams sa gret rellykis remane sall,
	97	Quharin thou sall in tyme tocum, but leyß,
	98	Govern the Troian folk in plesand peß!
	99	Eftir this at last Latyn, thy fader in law,
	100	Wery of hys lyfe and far in age draw,
	101	Doun to gostis in the campe Elyse
	102	Sall wend, and end his dolly days, and de:
	103	Onto hys ceptre thou sall do succeid,
	104	And vnder thy sen#eory, far onbreid,
	105	Sall weld and led thir ilk Italianys,
	106	And common lawis for thame and the Troianys
	107	Statut thou sall; and syne thou sall ascend,
	108	And vp to hevyn glaidly thy self send:
	109	Thus standis the goddis sentens and decreit.”
	110	Na mair scho said, bot, as the gleym doith gleit,
	111	From thens scho went away in the schyre ayr,
	112	I wait nocht quhidder, for I com neuer thar.
	113	Enee astonyst, havand hys smyt smyte
	114	With syk promyß of renown and delyte,
	115	Hys blissyt moderis command gan fulfill:
	116	And now at plesand rest, at hys awyn will,
	117	The Troian pepill rewlit he in peß.
	118	With this the kyng Latynus can deceß
	119	And left the ceptre vacand to hys hand;
	120	Than the reuthfull Ene our all the land
	121	Of Italy succedis in hys sted
	122	And gan full large bundis in lordschip led,
	123	That halely obeyt to hys wand,
	124	And at hys lykyng rewlit all the land.
	125	Now equaly of fre will euery ane,
	126	Baith pepill of Troy and folk Italian,
184	127	All of a ryte, manerys and vsans,
	128	Becummyn ar frendly but discrepans;
	129	Thar myndis and thar brestis in amyte,
	130	In ferm concord and gret tranquylite,
	131	Gan leif at eyß, confiderat in ally,
	132	As vnder a law sammyn coniunct evynly.
184		Quhou Iupiter, for Venus cauß and lufe,
		Haß set Eneas as god in hevyn abufe.
184	1	Venus with this, all glaid and full of ioy,
	2	Amyd the hevynly hald, rycht myld and moy,
	3	Befor Iupiter down hir self set
	4	And baith hir armys abowt hys feyt plet,
	5	Enbrasand thame and kyssand reuerently;
	6	Syne thus with voce expreß scho said inhy:
	7	“Fader almychty, that from thy hevynly ryng
	8	At thy plesour rewlys and sterys al thyng,
	9	That manis dedys, thochtis and aventuris
	10	Reknys and knawys, and therof heß the curis;
	11	Weill I ramember, quhen that the pepill Troian
	12	With hard onfrendly forton was ourtane,
	13	Thou promyst of thar laubouris and distreß
	14	Help and support, and efter dyseyß soleß.
	15	Nowder thy promyß, fader, nor sentens
	16	Heß me dissauyt, for lo, with reuerens
	17	All the faderis of Italy heß se,
	18	But discrepans, fully thir #heris thre,
	19	In blyssyt peax my son enioyß that land;
	20	Bot certis, fader, as I vndirstand,
	21	Onto the starnyt hevynly hald on hie
	22	Thou promyst rayß the maste douchty Enee,
	23	And, for hys meryt, abufe thy schynand sky
	24	Hym forto place in hevyn and deify.
	25	Quhat thochtis now doith rollyng in thy mynd,
	26	Sen, ellys, doith the vertuus thewys kynd
185	27	Of this reuthfull Eneas the requyr
	28	Abuf the polys brycht to rayß that syre?”
	29	The fader tho of men and goddis all
	30	Gan kyß Venus hys child, and tharwithall
	31	Thir profund wordis from hys breist furth braid:
	32	“My deir douchtir Citherea,” he said,
	33	“Thow knawys quhou strangly the mychty Ene
	34	And the Eneadanys all of hys men#e
	35	Ithandly and onyrkyt luffyt haue I,
	36	On se and landis catchit by and by
	37	In perrellis seir, and quhou that ofttyme eik,
	38	Havand piete of the my douchtir meik,
	39	For lufe of the, for thar dyseyß was wo;
	40	And now haue I, lo, finaly alsso
	41	All thar harmys and ennoy brocht till end,
	42	And maid Iuno, as that full weill is kend,
	43	Fortobecum frendly and favorabill:
	44	Now lykis me, forsuyth, all ferm and stabill
	45	My sentens promyst to compleit,” quod he,
	46	“Quhen that the riall Troian duke Ene
	47	Amang the hevynnys institut I sall,
	48	And hym to numbyr of the goddis call:
	49	All this I grant with gud willis per fay,
	50	Tharfor, se that thou clenge and do away,
	51	Gif thar be in hym ony mortall thyng,
	52	And syne abuf the starnys thou him bryng:
	53	I sall alsso heich ony of hys kyn,
	54	Quhilk of thar proper vertu lyst do wyn
	55	Perpetuall lovyng by dedis honorabill,
	56	And doith contemp the wrachit warld onstabill;
	57	Thame in lyke wyß abufe the hevynnys hie
	58	I sal do place and deify,” quod he.
	59	The goddis abuf alhaill gave thar consent,
	60	Nor ryall Iuno, at that tyme present,
	61	Lyst not contrary, bot gan perswaid full evyn
	62	To bryng the gret Ene vp to the hevyn,
	63	And frendly wordis of hym carpys thar.
	64	Than Venus slaid discendand throw the ayr
186	65	And socht onto the feildis Lawrentan,
	66	Neir by quhar that Numycus throu the playn,
	67	That fresch ryver, flowys to the see,
	68	Dekkyt abowt with redis growand hie;
	69	Quharin the body of hir son sa deir
	70	Scho maid do wesch, and vnder the stremys cleir
	71	All that was mortale or corruptibill thyng
	72	Gart do away; and syne, at hir lykyng,
	73	The recent happy sawl with hyr hynt sche
	74	And bair it vp abuf the ayr full hie
	75	Onto the hevyn, quhar reuthfull Eneas
	76	Amyd the starnys chosyn haß his place;
	77	Quham the famyll and kynrent Itulian
	78	Doith clepe and call amangis thame euery ane
	79	Indigites, quhilk is alsmekill to say
	80	As god induellar, at thar sudiornys ay;
	81	And, in remembrans of this ilk turn,
	82	Thai gan hys templis wirschip and adorn.  
187		CONCLUSIO
187	1	Now is my wark all fynyst and compleit,
	2	Quham Iovis ire, nor fyris byrnand heit,
	3	Nor trynschand swerd sal defaß ne doun thryng,
	4	Nor lang proceß of age, consumys al thyng.
	5	Quhen that onknawyn day sal hym addreß,
	6	Quhilk not bot on this body power heß,
	7	And endis the dait of myn oncertan eld,
	8	The bettir part of me salbe vpheld
	9	Abufe the starnys perpetualy to ryng,
	10	And heir my naym remane, but enparyng;
	11	Throw owt the ile yclepit Albyon
	12	Red sall I be, and sung with mony one.
	13	Thus vp my pen and instrumentis full #or
	14	On Virgillis post I fix for evirmor,
	15	Nevir, from thens, syk materis to discryve:
	16	My muse sal now be cleyn contemplatyve,
	17	And solitar, as doith the byrd in cage,
	18	Sen fer byworn is all my childis age,
	19	And of my days neir passyt the half dait
	20	That natur suld me grantyn, weil I wait.
	21	Thus sen I feill down sweyand the ballans,
	22	Heir I resyng vp #yngkeris observans:
	23	Adew, gallandis, I geif #ou all gud nycht,
	24	And God sal euery gentill curtaß wight! Amen.
188		PROSE
188 	1	My Lord, to #our nobilyte in effect,
	2	To quham this wark I haue abufe direct,
	3	Gawyn, #our cousyng, provest of Sanct Geill,
	4	Gretyng in God ay lestyng, and gud heill.
	5	Ressave gude will, quhar that my cunnyng falys,
	6	And gyf within this volume ocht avalys,
	7	Or is onto #our plesour aggreabill,
	8	Than is my laubour sum thyng profytabill.
	9	Quhar I offendit, or mysteris correctioun,
	10	Vndir #our salfgard and protectioun
	11	I me submyt; #he be my scheld and defens
	12	Aganys corruptit tungis violens,
	13	Can nocht amend, and #it a falt wald spy:
	14	Quhen thai bakbayte, quhen evir thai clepe and cry,
	15	Gyf neyd beys, for #our kynysman and clerk
	16	Than I protest #e ansuer, and for #our wark.
	17	Gyf thai speir quhy I dyd this buke translait,
	18	#he war the cauß tharof, full weill #e wait;
	19	#he cawsyt me this volume to endyte,
	20	Quharthrow I haue wrocht myself syk dispyte,
	21	Perpetualy be chydit with ilk knak,
	22	Full weill I knaw, and mokkyt behynd my bak.
	23	Say thai nocht, I myne honeste haue degraid,
	24	And at my self to schute a but heß maid?
	25	Nane othir thyng, thai threpe, heir wrocht haue I
	26	Bot fen#eit fabillys of idolatry,
	27	With sik myscheif as aucht not namyt be,
	28	Oppynnand the gravis of smert iniquyte,
	29	And on the bak half wrytis wyddyr synnys
	30	Plente of lesyngis, and ald perversyt synnys.
	31	Quhar that I haue my tyme superexpendyt,
	32	Mea culpa, God grant I may amend it,
	33	With grace and space to vpset this tynsell;
	34	Thocht not be far sa largely as thai tell,
189	35	As that me semys, #it offendit haue I;
	36	For weill I wait, our wark to mony a wy
	37	Sall baith be plesand and eyk profitabill
	38	For tharin beyn seir doctrynys full notabill;
	39	It sal eik do sum folk solace, I geß,
	40	To paß the tyme, and eschew idylnes.
	41	Ane othir proffit of our buke I mark,
	42	That it salbe reput a neidful wark
	43	To thame wald Virgill to childryn expone;
	44	For quha lyst note my versys, one by one,
	45	Sall fynd tharin hys sentens euery deill,
	46	And al maste word by word, that wait I weill.
	47	Thank me tharfor, masteris of grammar sculys,
	48	Quhar #e syt techand on #our benkis and stulys.
	49	Thus haue I not my tyme swa occupy
	50	That all suld hald my laubour onthryfty;
	51	For I haue not interpryt ne translate
	52	Every bural ruyd poet dywlgait,
	53	Na meyn endyte, nor empty wordis vayn,
	54	Common engyn, nor stile barbarian;
	55	Bot in that art of eloquens the flude
	56	Maste cheif, profund and copyus plenitud,
	57	Surß capitall in veyn poeticall,
	58	Soverane fontane, and flum imperiall;
	59	Quham gif I haue offendit, as thai meyn,
	60	Deym as #e lyst, quhen the wark is ourseyn.
	61	Be as be may, #our frendschip, weill I wait,
	62	Wrocht mair at me than dyd myne awyn estait;
	63	For kyndnes so myne eyn almaist maid blynd,
	64	That, #ow to pleyß, I set all schame behynd,
	65	Offeryng me to my weriouris wilfully,
	66	Quhilk in myne e fast staris a mote to spy.
	67	Bot quha sa lawchis heirat, or hedis noddis,
	68	Go reid Bochas in the Genolygy of Goddis;
	69	Hys twa last bukis sall swage thar fantasy,
	70	Leß than na resson may thame satysfy.
	71	I rak nocht quhidder fulys hald me devill or sanct,
	72	For #ou maid I this buke, my Lord, I grant,
190	73	Nowder for pryce, det, reward nor supple,
	74	Bot for #our tendir request and amyte,
	75	Kyndneß of blude grundyt in natural law.
	76	I am na cayk fydlar, full weill #e knaw;
	77	No thing is myne quhilk sall not #owris be,
	78	Gyf it afferis for #owr nobilyte;
	79	And of #our moblys and all other geir
	80	#he will me serve siclyke, I haue na weir.
	81	Bot as twychyng this our wark now in hand,
	82	Quhilk oft is said was maid at #our command,
	83	To quhat effect, gyf ony wald inqueir;
	84	#he may ansuer, thocht I neid nocht #ow leir,
	85	That Virgill mycht intill our langage be
	86	Red lowd and playn be #our lordschip and me,
	87	And other gentill compan#eonys quha sa lyst;
	88	Nane ar compellit drynk not bot thai haue thryst:
	89	And quha sa lykis may tastyng of the tun
	90	Onforlatyt, new from the berry run,
	91	Reid Virgill baldly, but mekill offens
	92	Except our wlgar toungis differens,
	93	Kepand na facund rethoryk castis fair,
	94	Bot haymly playn termys famyliar,
	95	Na thing alterit in substans the sentens,
	96	Thocht scant perfyte observyt beyn eloquens;
	97	I will weill otheris can say mair curyusly,
	98	Bot I haue said eftir my fantasy,
	99	I covait nocht to prefer ony wight,
	100	It may suffice I said na thing bot rycht;
	101	And, set that empty be my brayn and dull,
	102	I haue translait a volum wondirfull:
	103	So profund was this wark at I haue said,
	104	Me semyt oft throw the deip sey to waid;
	105	And sa mysty vmquhile this poecy,
	106	My spreit was reft half deill in extasy,
	107	To pyke the sentens as I couth als playn,
	108	And bryng it to my purpoß, was full fayn;
	109	And thus, becauß the mater was onkowth,
	110	Not as I suld, I wrait, bot as I couth. 
191	111	Quha wenys I say thir wordis bot invane,
	112	Lat thame assay als lang laubour agane,
	113	And translait Ovid, as I haue Virgill;
	114	Perchans that wark sall occupy thame a quhile:
	115	#it haue I hard oft said be men na clerkis,
	116	Tyll idyll folk full lycht beyn lukand warkis.
	117	To #ou, my Lord, quhat is thar mair to say?
	118	Ressaue #our wark desyrit mony a day;
	119	Quharin also now am I fully quyt,
	120	As twichand Venus, of myn ald promyt
	121	Quhilk I hir maid weil twelf #heris  tofor,
	122	As wytnessith my Palyce of Honour,
	123	In the quhilk wark, #he reid, on hand I tuke
	124	Forto translait at hir instance a buke:
	125	So haue I doyn abufe, as #e may se,
	126	Virgillis volum of hir son Enee,
	127	Reducit, as I cowth, intill our tong.
	128	Be glaid, Ene, thy bell is hiely rong,
	129	Thy faym is blaw, thy prowes and renown
	130	Dywlgat ar, and sung fra town to town,
	131	So hardy from thens, that other man or boy
	132	The ony mair reput traytour of Troy,
	133	Bot as a worthy conquerour and kyng
	134	The honour and extoll, as thou art dyng.
	135	My Lord, all thocht I dyd this wark compyle,
	136	At #our command, intill owr wlgar style,
	137	Suffir me borrow this a word  at the leist,
	138	Thar with to quyte my promyß and beheste,
	139	And lat Dame Venus haue gud nycht adew,
	140	Quhamto sum tyme #he war a servand trew.
	141	I haue alsso a schort comment compilyt
	142	To expon strange histouris and termys wild;
	143	And gif ocht lakis mar, quhen that is doyn,
	144	At #our desyre it salbe writtyn soyn.
	145	And forthir, so that I be nocht prolixt,
	146	The etern Lord, that on the ruyd was fixt,
	147	Grant #ow and ws all in this lyfe weilfair,
	148	With euerlestand blyß quhen we hyne fair! Amen
192		PROSE
192	1	Now throw the deip fast to the port I mark,
	2	For heir is endyt the lang disparyt wark,
	3	And Virgyll heß hys volum to me lent:
	4	In sovir raid now ankyrrit is our bark;
	5	We dowt na storm, our cabillys ar sa stark;
	6	We have eschapyt full mony perrellus went:
	7	Now God belovyt haß syk grace tyl ws sent!
	8	Sen Virgyll beys (wyd quhar in Latyn song)
	9	Thus be my laubour red in owr wlgar tong.
	10	Bot quhat danger is ocht to compyle, allace,
	11	Herand this detractouris intil euery place,
	12	Or evir thai reid the wark, byddis byrn the buke:
	13	Sum beyn sa frawart in malyce and wangrace,
	14	Quhat is weill said thai love not worth ane ace,
	15	Bot castys thame euer to spy owt falt and cruyk;
	16	All that thai fynd in hydlys, hyrn or nuyk,
	17	Thai blaw owt, sayand in euery manis face,
	18	“Lo, heir he fal#eis, se thar he leys, luyk!”
	19	Bot, gyf I le, lat Virgyll be owr iuge,
	20	Hys wark is patent, I may have na refuge;
	21	Tharby go note my faltis on by on:
	22	No wondir is, the volum was so huge,
	23	Quha mycht perfytely all hys hie termys luge
	24	In barbar langage, or thame dewly expon?
	25	Bot weill I wait, of hys sentens wantis non.
	26	Quha can do bettir, lat se quhar I forvayt;
	27	Begyn of new; al thing is gud onassayt.
193	28	Far eithar is, quha lyst syt doun to moyt,
	29	Ane otheris sayaris faltis to spy and noyt,
	30	Than but offens or falt thame self to wryte:
	31	Bot forto chyde sum beyn so brym and hoyt,
	32	Hald thai thar peax, the word wald scald thar throte,
	33	And haß sik custum to iangill and to bakbyte,
	34	That, but thai schent sum, thai suld bryst for syte.
	35	I say na mair, quhen all thar rerd is rong,
	36	That wight mon speke that can nocht hald hys tong.
	37	Go, wlgar Virgill, to euery churlych wight
	38	Say, I avow thou art translatit rycht,
	39	Beseyk all nobillys the correct and amend,
	40	Beys not afferyt tocum in prysaris sycht;
	41	The nedis nocht to aschame of the lycht,
	42	For I haue brocht thy purpoß to gud end:
	43	Now salt thou with euery gentill Scot be kend,
	44	And to onletterit folk be red on hight,
	45	That erst was bot with clerkis comprehend.
194	1	Completyt was thys wark Virgilian
	2	Apon the fest of Mary Magdelan,
	3	Fra Crystis byrth, the dait quha lyst to heir,
	4	A thousand fyve hundreth and thretteyn #eir;
	5	Quhilk, for othir gret occupatioun, lay
	6	Onsteryt cloß besyd me mony day;
	7	And netheleß, quhidder I serve thank or wyte,
	8	Fra tyme I tharto fyrst set pen to wryte,
	9	Thocht God waith gyf thir bundis war full wyd
	10	To me, that had syk byssynes besyde,
	11	Apon this wyß, as God lyst len me grace,
	12	It was compylit in auchteyn moneth space;
	13	Set I feil syth syk twa monethis infeir
	14	Wrait neuer a word, nor mycht the volum steir,
	15	For grave materis and gret solicitud,
	16	That all ilk laubour far besyde me stud.
	17	And thus gret scant of tyme and bissy cuyr
	18	Haß maid my wark mair subtell and obscur,
	19	And nocht sa plesand as it aucht tobe;
	20	Quharof #he curtaß redaris perdon me,
	21	#he writaris all, and gentill redaris eyk,
	22	Offendis nocht my volum, I beseik,
	23	Bot redis leill, and tak gud tent in tyme.
	24	#he nother maggill nor mysmetyr my ryme,
	25	Nor alter not my wordis, I #ou pray.
	26	Lo, this is all; now, bew schirris, haue gud day.
195	1	Of Mantua am I beget and boir,
	2	In Calabre decessit and forlor,
	3	Now stant I grave in Naplys the cite,
	4	That in my tyme wrait notabill warkis thre:
	5	Of pasturage, and eik of husbandry,
	6	And douchty chiftanys full of chevalry.
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		

