William Dunbar: Schir, at this feist of benefice

Pages	Line number	Line
196	1	Schir, at this feist of benefice
	2	Think that small partis makis grit seruice,
	3	And equale distributioun
	4	Makis thame content that hes ressoun,
	5	And quha hes nane ar plesit na wyis.
	6	Schir, quhiddir is it mereit mair
	7	To gif him drink that thristis sair,
	8	Or fill a fow man quhill he brist,
	9	And lat his fallow de a thrist,
	10	Quhilk wyne to drink als worthie war?
	11	It is no glaid collatioun,
	12	Quhair ane makis myrrie, ane vther lukis doun,
	13	Ane thristis, ane vther playis cop out.
	14	Lat anis the cop ga round about,
	15	And wyn the covanis banesoun.

