William Dunbar: Fredome, honour and nobilnes

Pages	Line number	Line
77	1	Fredome, honour and nobilnes,
	2	Meid, manheid, mirth and gentilnes
	3	Ar now in cowtr reput as vyce,
	4	And all for caus of cuvetice.
	5	All weilfair, welth and wantones
	6	Ar chengit in to wretchitnes,
	7	And play is sett at littill price,
	8	And all for caus of covetyce.
	9	Halking, hunting and swift hors rynning
	10	Ar chengit all in wrangus wynnyng;
	11	Thair leidis him eftir his devyce,
	12	And all for caus of covetyce.
	13	Honorable houshaldis ar all laid doun.
	14	Ane laird hes with him bot a loun,
	15	That leidis him eftir his devyce,
	16	And all for caus of covetyce.
	17	In burghis, to landwart and to sie,
	18	Quhair was plesour and grit plentie,
	19	Vennesoun, wyld fowill, wyne and spyce,
	20	Is now bot cair and covetyce.
	21	Husbandis that grangis had full grete,
	22	Cattel and corne to sell and ete,
	23	Hes now no beist bot cattis and myce,
	24	And all thrucht caus of covettyce.
78	25	Honest #emen in every toun,
	26	War wont to weir baith reid and broun,
	27	Ar now arrayit in raggis with lyce,
	28	And all for caus of covetyce.
	29	And lairdis in silk harlis to the heill,
	30	For quhilk thair tennents sald somer meill
	31	And leivis on rutis vndir the ryce,
	32	And all for caus of covetyce.
	33	Quha that dois deidis of petie
	34	And leivis in pece and cheretie
	35	Is haldin a fule, and that full nyce,
	36	And all for caus of covetyce.
	37	And quha can reive vthir menis rowmis
	38	And vpoun peur men gadderis sowmis
	39	Is now ane active man, and wyice,
	40	And all for caus of covetyce.
	41	Man, pleis thy makar and be mirry,
	42	And sett not by this warld a chirry.
	43	Wirk for the place of paradyce,
	44	For thairin ringis na covettyce.


