William Dunbar: In to thir dirk and drublie dayis


Pages	Line number	Line
109	1	In to thir dirk and drublie dayis,
	2	Quhone sabill all the hewin arrayis
	3	With mystie vapouris, cluddis and skyis,
	4	Nature all curage me denyis
	5	off sangs, ballatis and of playis.
	6	Quhone that the nycht dois lenth in houris,
	7	With wind, with haill and havy schouris,
	8	My dule spreit dois lurk for schoir.
	9	My hairt for langour dois forloir,
	10	For laik of Symmer with his flouris.
	11	I walk, I turne, sleip may i nocht,
	12	I vexit am with havie thocht.
	13	This warld all ouir I cast about,
	14	And ay the mair I am in dout,
	15	The mair that I remeid haue socht.
	16	I am assayit on euerie syde.
	17	Despair sayis ay, ‘In tyme prowyde,
	18	And get sum thing quhairon to leif,
	19	or with grit trouble and mischeif
	20	Thow sall in to this court abyd.’
	21	Than Patience sayis, ‘Be not agast,
	22	Hald hoip and treuthe within the fast,
	23	And lat Fortoun wirk furthe hir rage,
	24	Quhone that no rasoun may assuage,
	25	Quhill that hir glas be run and past.’
110	26	And Prudence in my eir sayis ay,
	27	‘Quhy wald thow hald that will away,
	28	Or craif that thow may haue no space,
	29	Thow tending to ane vther place,
	30	A iournay going everie day?’
	31	And than sayis Age, ‘My freind, cum neir,
	32	And be not strange, I the requeir.
	33	Cum, brodir, by the hand me tak.
	34	Remember thow hes compt to mak
	35	Off all thi tyme thow spendit heir.’
	36	Syne Deid castis vpe his #ettis wyd,
	37	Saying, ‘Thir oppin sall the abyd;
	38	Albeid that thow wer neuer sa stout,
	39	Vndir this lyntall sall thow lowt.
	40	Thair is nane vther way besyde.’
	40	For feir of this all day I drowp.
	41	No gold in kist nor wyne in cowp,
	42	No ladeis bewtie nor luiffis blys
	43	May lat me to remember this,
	44	How glaid that euer I dyne or sowp.
	45	#it quhone the nycht begynnis to schort
	46	It dois my spreit sum pairt confort,
	47	Off thocht oppressit with the schowris.
	48	Cum, lustie Symmer, with thi flowris,
	49	That I may leif in sum disport. 

