William Dunbar: Four maner of folkis ar evill to pleis

Pages	Line number	Line
75	1	Four maner of folkis ar evill to pleis:
	2	Ane is that riches hes and eis,
	3	Gold, siluer, cattell, cornis and ky,
	4	And wald haue part fra vtheris by.
	5	Ane vther is of land and rent
	6	So great ane lord and ane potent,
	7	That he may nother rewll nor gy,
	8	#et he wald haue fra vtheris by.
	9	Ane is that hes of nobill bluid
	10	Ane lusty lady, fair and guid,
	11	Boith verteous, wyse and womanly,
	12	And #ett wald haue ane vther by.
	13	Ane vther dois so dourlie drink
	14	And aill and wyne within him sink,
	15	Quhill in his wame no roume be dry,
	16	Bot he wald haue fra vtheris by.
	17	In earth no wicht I can perseav
	18	Of guid so great aboundance haue
	19	Nor in this world so welthfull wy,
	20	Bot he wald haue haue frome vtheris by.
	21	Bot #itt of all this gold and guid
	22	Or vthir cun#ie, to concluid,
76	23	Quha euir it haue it is not I.
	24	It gois frome me to vtheris by.
	25	And nemlie at this Chrystis mes,
	26	Quhareuir schir Gold maid his regres;
	27	Of him I will no larges cry,
	28	He #eid fra me till vtheris by.
	29	Of him I will na larges cry,
	30	He #eid fra me till vtheris by.

