William Dunbar: Sir Ihon Sinclair begowthe to dance

Pages	Line number	Line
233	1	Sir Ihon Sinclair begowthe to dance,
	2	For he was new cum owt of France.
	3	For ony thing that he do mycht
	4	The an futt #eid ay onrycht,
	5	And to the toher wald nocht gree.
	6	Quod an, ‘Tak vp the quenis knycht!’
	7	A mirrear dance mycht na man see.
	8	Than cam in maistir Robert Schau:
	9	He leuket as he culd lern tham a,
	10	Bot ay his an futt did wawer.
	11	He stackeret lyk an strummall awer
	12	That hopschackellt war aboin the kne.
	13	To seik fra Sterling to Stranawer,
	14	A mirrear daunce mycht na man see.
	15	Than cam in the maister almaser,
	16	An hommiltye iommeltye iuffler.
	17	Lyk a stirk stackarand in the ry,
	18	His hippis gaff mony hoddous cry.
	19	Iohn Bute the fule said, ‘Waes me,
	20	He is bedirtin, fye, fy!’
	21	A mirrear dance mycht na man se.
	22	Than cam in Dunbar the mackar:
	23	On all the flwre thair was nan frackar,
	24	And thair he dancet the dirrye dantoun.
	25	He hoppet lyk a pillie wanton,
	26	For luff of Mwsgraeffe, men tellis me.
	27	He trippet quhill he tint his panton.
	28	A mirrear dance mycht na man see.
234	29	Than cam in maesteres Mwsgraeffe:
	30	Schou mycht heff lernit all the laeffe.
	31	Quhen I schau hir sa trimlye dance,
	32	Hir guid conwoy and contenance,
	33	Than for hir saek I wissitt to be
	34	The grytast erle or duk in France.
	35	A mirrear dance mycht na man see.
	36	Than cam in dame Dounteboir:
	37	God waett gif that schou louket sowr.
	38	Schou maid sic morgeownis with hir hippis,
	39	For lachtter nain mycht hald thair lippis.
	40	Quhen schou was danceand bisselye
	41	An blast of wind son fra hir slippis.
	42	A mirrear dance mycht na man se.
	43	Quhen thair was cum in fywe or sax,
	44	The quenis Dog begowthe to rax
	45	And of his band he maid a bred
	46	And to the danceing soin he him med.
	47	Quhou mastewlyk abowt #eid he!
	48	He stinckett lyk a tyk, sum saed.
	49	A mirrear dance mycht na man see.

