William Dunbar: In vice most vicius he excellis


Pages	Line number	Line
111	1	In vice most vicius he excellis
	2	That with the vice of tressone mellis.
	3	Thocht he remissioun
	4	Haif for prodissioun,
	5	Schame and susspissioun
	6	Ay with him dwellis.
	7	And he evir odious as ane owle,
	8	The falt sa filthy is and fowle:
	9	Horrible to natourIs ane tratour,
	10	As feind in fratour
	11	Vndir a cowle.
	12	Quha is a tratour or ane theif,
	13	Vpoun him selff turnis the mischeif.
	14	His frawdfull wylis
	15	Him self begylis,
	16	As in the Ilis
	17	Is now a preiff.
	18	The fell strong tratour, Donald Owyr,
	19	Mair falsett hes nor vdir fowyr,
	20	Round ylis and seyis
	21	In his suppleis,
	22	On gallow treis
	23	Now he dois glowir.
	24	Falsett no feit hes nor defence,
	25	Be power, practik nor puscence.
112	26	Thocht it fra licht
	27	Be smord with slicht,
	28	God schawis the richt
	29	With soir vengence.
	30	Off the fals fox dissimvlatour
	31	Kynd hes all reffar, theiff and tratour:
	32	Eftir respyt
	33	To wirk dispyt
	34	Moir appetyt
	35	He hes of natour.
	36	War the fox tane a thowsand fawd
	37	And grace him gevin als oft for frawd,
	38	War he on plane,
	39	All war in vane,
	40	Frome hennis agane
	40	Micht non him hawd.
	41	The murtherer ay mvrthour mais,
	42	And evir quhill he be slane he slais.
	43	Wyvis thus makis mokkis,
	44	Spynnand on rokkis:
	45	Ay rynnis the fox
	46	Quhill he fute hais.




