William Dunbar: Thir ladeis fair that maks repair

Pages	Line number	Line
238	1	Thir ladeis fair that maks repair
	2	And in the courte ar kend,
	3	Thre dayis thair thai will do mair,
	4	Ane mater for to end,
	5	Than thair gudmen will do in ten
	6	For ony craift thai can.
	7	So weill thai ken quhat tyme and quhen
	8	Thair meynis thai sould mak than.
	9	Withe litill noy thai can convoy
	10	A mater finalie
	11	#it myld and moy thai keip it coy
	12	On ewynnis quyetlie.
	13	Thai do no mys, bot gif thai kys
	14	And kepis collatioun,
	15	Quhat rak of this? The mater is
	16	Brocht to conclusioun.
	17	#e may wit weill, thai haue grit feill
	18	A mater to solist.
	19	Traist as the steill, syne never a deill
	20	Quhone thai cum hame is myst.
	21	Thir lairdis ar, me think, rycht far
	22	Sic ladeis behaldin to,
	23	That sa weill dar go to the bar,
	24	Quhone thair is ocht ado.
	25	Thairfoir, i rid, gif #e haue pleid
	26	Or mater in to pley,
	27	To mak remeid, send in #our steid
	28	#our ladeis, grathit vp gay.
239	29	Thai can defend, ewin to the end,
	30	Ane mater furthe expres.
	31	Suppos thai spend, it is onkend,
	32	Thair geir is not the les.
	33	In quyet place, and thai haue space,
	34	Within les nor twa houris,
	35	Thai can, percace, purches sic grace
	36	At the compositouris,
	37	Thair compositioun, without suspitioun,
	38	Thair finalie is endit,
	39	With expeditioun and full remissioun,
	40	And selis thairto appendit.
	41	All haill almoist thai mak the coist
	42	With sobir recompence.
	43	Rycht litle loist, thai get indoist
	44	All haill thair evidens.
	45	Sic ladyis wyis ar all to pryis,
	46	To say the verite,
	47	Sic can devyis, and none supprys
	48	Thame throw thair honeste.



