William Dunbar: Schir, #e haue mony seruitouris

Pages	Line number	Line
222	1	Schir, #e haue mony seruitouris
	2	And officiaris of dyuers curis:
	3	Kirkmen, courtmen and craftismen fyne,
	4	Doctouris in iure and medicyne,
	5	Divinouris, rethoris and philosophouris,
	6	Astrologis, artistis and oratouris,
	7	Men of armes and vail#eand knychtis
	8	And mony vther gudlie wichtis,
	9	Musicianis, menstralis and mirrie singaris,
	10	Chevalouris, cawandaris and flingaris,
	11	Cun#ouris, carvouris and carpentaris,
	12	Beildaris of barkis and ballingaris,
	13	Masounis lyand vpon the land,
	14	And shipwrichtis hewand vpone the strand,
	15	Glasing wrichtis, goldsmythis and lapidaris,
	16	Pryntouris, payntouris and potingaris;
	17	And all of thair craft cunning,
	18	And all at anis lawboring,
	19	Quhilk pleisand ar and honorable
	20	And to #our hienes profitable,
	21	And richt convenient for to be
	22	With #our hie regale maiestie,
	23	Deseruing of #our grace most ding
	24	Bayth thank, rewarde and cherissing.
	25	And thocht that I amang the laif
	26	Vmworthy be ane place to haue
	27	Or in thair nummer to be tald,
	28	Als lang in mynd my work sall hald,
	29	Als haill in everie circumstance,
	30	In forme, in mater and substance,
	31	But wering or consumptioun,
	32	Roust, canker or corruptioun,
	33	As ony of thair werkis all,
	34	Suppois that my rewarde be small.
	35	Bot #e sa gracious ar and meik,
	36	That on #our hienes followis eik
223	37	Ane vthir sort more miserabill,
	38	Thocht thai be nocht profitable:
	39	Fen#eouris, fleichouris and flatteraris,
	40	Cryaris, craikaris and clatteraris,
	41	Soukaris, groukaris, gledaris, gunnaris,
	42	Monsouris of France, gud clarat cunnaris,
	43	Inopportoun askaris of Yrland kynd
	44	And meit revaris lyk out of mynd,
	45	Scaffaris and scamleris in the nuke
	46	And hall huntaris of draik and duik,
	47	Thrimlaris and thristaris, as thai war woid
	48	Kokenis, and kennis na man of gude,
	49	Schulderaris and schowaris that hes no schame
	50	And to no cuming that can clame,
	51	And can non vthir craft nor curis
	52	Bot to mak thrang, schir, in #our duris,
	53	And rusche in quhair thay counsale heir
	54	And will at na man nurtir leyr;
	55	In quintiscence eik ingynouris ioly,
	56	That farb can multiplie in folie,
	57	Fantastik fulis, bayth fals and gredy,
	58	Off toung vntrew and hand ewill diedie.
	59	Few dar of all this last additioun
	60	Cum in Tolbuyth without remissioun.
	61	And thocht this nobill cunning sort
	62	(Quhom of befoir I did report)
	63	Rewardit be, it war bot ressoun;
	64	Thairat suld no man mak enchessoun.
	65	Bot quhen the vther fulus nyce
	66	That fesitit at Cokelbeis gryce
	67	Ar all rewardit and nocht I,
	68	Than on this fals warld I cry fy!
	69	My hart neir bristis than for teyne,
	70	Quhilk may nocht suffer nor sustene
	71	So grit abusioun for to se,
	72	Daylie in court befoir myn e.
	73	And #it more panence wald I haue,
	74	Had I rewarde amang the laif.
	75	It wald me sumthing satisfie
	76	And les of my malancolie,
	77	And gar me mony falt ourse
	78	That now is brayd befoir myn e.
	79	My mind so fer is set to flyt
224	80	That of nocht ellis I can endyt.
	81	For owther man my hart tobreik
	82	Or with my pen I man me wreik.
	83	And sen the tane most nedis be -
	84	In to malancolie to de
	85	Or lat the vennim ische all out -
	86	Be war anone, for it will spout,
	87	Gif that the tryackill cum nocht tyt
	88	To sawge the swalme of my dispyt.


