William Dunbar: Quho thinkis that he hes sufficence

Pages	Line number	Line
169	1	Quho thinkis that he hes sufficence
	2	Off gudis hes no indigence,
	3	Thocht he haue nowder land nor rent,
	4	Grit mycht nor hie magnificence.
	5	He hes anewch that is content.
	6	Quho had all riches vnto Ynd,
	7	And wer not satefeit in mynd,
	8	With pwertie I hald him schent - 
	9	Of covatyce sic is the kynd.
	10	He hes anewch that is content.
	11	Quhairfoir, thocht thow, my brother deir,
	12	Not seruit be with daynteis seir,
	13	Thank God of it is to the sent,
	14	And of it glaidlie mak gud cheir.
	15	Anewch he hes that is content.
	16	Defy the warld, feyn#eit and fals,
	17	Withe gall in hart and hwnyt hals.
	18	Quha maist it servis maist sall repent;
	19	Off quhais subchettis sour is the sals.
	20	He hes aneuch that is content.
	21	Giff thow hes mycht, be gentill and fre,
	22	And gif thow standis in powertie,
	23	Off thine awin will to it consent
	24	And riches sall returne to the.
	25	He hes aneuch that is content.
170	26	And #e and I, my bredir all,
	27	That in this lyfe hes lordschip small,
	28	Lat langour nane in ws be lent.
	29	Gif we not clym, we tak no fall.
	30	He hes anewch that is content.
	31	For quho in warld moist covatus is
	32	In warld is purast man, iwis,
	33	And neidfullest in his intent.
	34	For of all gudis no thing is his,
	35	That of no thing can be content.
		

