William Dunbar: Quha will behald of luve the chance

Pages	Line number	Line
161	1	Quha will behald of luve the chance
	2	With sueit dissauyng countenance,
	3	In quhais fair dissimvlance
	4	May none assure;
	5	Quhilk is begun with inconstance
	6	And endis nocht but variance.
	7	Scho haldis with continwance,
	8	No seruiture.
	9	Discretioun and considerance
	10	Ar both out of hir gouirnance;
	11	Quhairfoir of it the schort plesance
	12	May nocht indure.
	13	Scho is so new of acquentance,
	14	The auld gais fra remembrance. 
	15	Thus I gife our the obseruans
	16	Of luvis cure.
	17	It is ane pount of ignorance
	18	To lufe in sic distemperance,
	19	Sen tyme mispendit may avance
	20	No creature.
	21	In luve to keip allegance,
	22	It war als nys an ordinance
	23	As quha wald bid ane deid man dance 
	24	In sepulture.


