William Dunbar: Doverrit with dreme, devysing in my slummer

Pages	Line number	Line
71	1	Doverrit with dreme, devysing in my slummer
	2	How that this realme with nobilis out of nummer
	3	Gydit , prowydit, so mony #eiris hes bene,
	4	And now sic hungir, sic cowartis and sic cummer
	5	Within this land wes neuir hard nor sene.
	6	Sic pryd with prelettis, so few to preche and pray,
	7	Sichant of harlettis with thame baith nycht and day,
	8	That suld haif ay thair Gid befoir thair ene,
	9	So nyce array, so strange to thair abbay
	10	Within this land wes neuir hard nor sene.
	11	So mony preistis, cled vp in secular weid,
	12	With blasing breisits casting thair clais on breid
	13	(It is no neid to tell of quhome I mene),
	14	Sa few to reid the deirgey and the beid
	15	Within this land wes neuir hard nor sene.
	16	So mony maisteris, so mony gukkit clerkis,
	17	So mony westouris to God and all his werkis,
	18	Sa fyre sparkis of dispyt fro the splene,
	19	Sic losin sarkis, sa mony glengoir merkis
	20	Within this land wes neuir hard nor sene.
	21	Sa mony lordis, sa mony naturale fulis,
	22	That bettir accordis to play thame at the trulis
	23	Nor seins the dulis that commonis dois sustene,
72	24	New tane fra the sculis sa mony anis and mulis
	25	Within this land wes neuir hard nor sene.
	26	Sa mekle tresone, sa mony partiall sawis, 
	27	Sa littill ressoun to help the commoun caus,
	28	That all ther laws ar nocht set by ane prene,
	29	Sic fen#eit flawis, sa mony waistit wawis
	30	Within this land wes neuir hard nor sene.
	31	Sa mony thevis and mycharis richt weill kend,
	32	So greit releivis of lordis thame to defend,
	33	Becaus thai spend the spreyth all thame betuene,
	34	So few to wend this mischeif to amend
	35	Within this land wes neuir hard nor sene.
	36	This to correct thay schoir with mony crakkis,
	37	Bot littell effect of speir or battell ax,
	38	Quhen curage lakis, the cors that suld mak kene,
	39	Sa mony iakis and brattis on beggaris bakkis
	40	Within this land wes neuir hard nor sene.
	41	Sic vant of vostouris, with hartis in synfull staturis,
	42	Sic brawlaris and bosteris, degenerat fra thair naturis,
	43	And sic regreturis the pur men to prevene,
	44	So mony tratouris, sa mony rubeaturis
	45	Within this land wes neuir hard nor sene.
	46	Sa many iugeis and lordis maid now of lait,
	47	Sa small refuge the pure men to debait,
	48	Sa mony estait, for commoun weill so quhene,
73	49	Our all the gait sa mony thevis so tait
	50	Within this land wes neuir hard nor sene.
	51	Sa mony ane sentence retreitit for to win
	52	Geir or acquentance or kindmes of thair kin,
	53	Thay think no sin, quhair proffeit cumis betuene,
	54	Sa mony ane gin to haist thame to the pin
	55	Within this land wes neuir hard nor sene.
	56	Sic knavis and crakkaris to play at cartis and dyce,
	57	Sic halland schekkeris, quhilk at Cokkilbeis gryce
	58	Ar haldin of pryce quhen lymmaris dois convene,
	59	Sic stoir of lyce, so mony wittis vnwyce
	60	Within this land wes neuir hard nor sene.
	61	So mony merchandis, sa monye aythis mensworne,
	62	So puir tennentis, sic cursing evin and morne,
	63	Quhilk slayis the corne and fruct that growis grene,
	64	Sic skaith and scorne, sa monye paitlattis worne
	65	Within this land wes neuir hard nor sene.
	66	Sa monye rackattis, sic caicharis and sic gillaris,
	67	Sic ballis, sic knackattis and sic tutivillaris,
	68	And sic evill willaris to speik of king and quene,
	69	Sic puydding fillaris discending doun frome millaris
	70	Within this land wes neuir hard nor sene.
	71	Sic fertingallis with flaggis als fatt as quhaillis,
	72	Facit lyke fulis with hattis that litill availlis
74	73	And sic foul taillis to sweip the calsay clene,
	74	Sic dust that scalis, sic fillokis with fuk salis
	75	Within this land wes neuir hard nor sene.
	76	So monye ane kittye drest vp in goldin chein#e,
	77	So litill witty that weill can fabillis fein#e,
	78	With apilrein#e ay schawand hir semble chene,
	79	At Sathanas sein#e syne sic ane vnsell mein#e
	80	Within this land wes neuir hard nor sene.



