William Dunbar: Schir, I complane off iniuris

Pages	Line number	Line
199	1	Schir, I complane off iniuris:
	2	A refing sone off rakyng Muris
	3	Hes magellit my making throw his malis,
	4	And present it in to #owr palis.
	5	Bot sen he ples with me to pleid,
	6	I sall him knawin mak hyne to Calis,
	7	Bot giff #owr henes it remeid.
	8	That fulle dismemberit hes my meter
	9	And poysonid it with strang salpeter,
	10	With rycht defamows speiche off lordis,
	11	Quhilk with my collouris all discordis,
	12	Quhois crewall sclander seruis ded,
	13	And in my name all leis recordis.
	14	#our grace beseik I of remeid.
	15	He has indorsit myn indyting
	16	With versis off his awin hand vryting,
	17	Quhairin baithe sclander is and tressoun.
	18	Off ane vod fuill, far owt off seasoun,
	19	He wantis nocht bot a rowndit heid,
	20	For he has tynt baith wit and ressoun.
	21	#owr grace beseik I off remeid.
	22	Punes him for his deid culpabile,
	23	Or gar deliuer him a babile,
	24	That Cuddy Rug, the Dumfres fuill,
	25	May him resaue agane this #uill,
	26	All roundit, in to #allow and reid,
	27	That ladis may bait him lyk a buill,
	28	For that to me war sum remeid.

