William Dunbar: He that hes gold and grit riches

Pages	Line number	Line
86	1	He that hes gold and grit riches
	2	And may be into mirrynes,
	3	And dois glaidnes fra him expell
	4	And levis in to wretchitnes,
	5	He wirkis sorrow to him sell.
	6	He that may be put sturt or stryfe
	7	And leif ane lusty plesand lyfe,
	8	And syne with mariege dois him mell
	9	And bindis him with ane wicket wyfe,
	10	He wirkis sorrow to him sell.
	11	He that hes for his awin gen#ie
	12	Ane plesand prop, but mank or men#ie,
	13	And schuttis syne at ane vncow schell,
	14	And is forfairn with the fleis of Spen#ie,
	15	He wirkis sorrow to him sell.
	16	And he that with gud lyfe and trwth,
	17	But varians or vder slewth,
	18	Dois evir mair with ane maister dwell,
	19	That nevir of him will haif no rewth,
	20	He wirkis sorrow to him sell.
	21	Now all this tyme lat ws be mirry,
	22	And sett nocht by this warld a chirry.
	23	Now quhill thair is gude wyne to sell,
	24	He that dois on dry breid virry,
	25	I gif him to the devill of hell!

